
m* 






NUMERO 1-2 
TAMMIKUU 1995 



"0 

CD 





0) 





Inkeriläisten viesti 



Toimitus 

Päätoimittaja 

Markku Pyysiäinen 

Puh. (90) 191 3947 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 . 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Pj. Keijo Korkka 
Halvarrnkatu 9, 20900 Turku 
Puh. (921) 2580 201 

Tilaushinta 1995 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016-1466601 
Pankki KOP 103150-1202761 



Kannen kuva: Susanna Nässija Eeva Virolainen 
rippi-Isänsä Aatami Kuortin seurassa vuonna 
1928. Kannattaa lukea koskettava kertomus 
Susannan elämänvaiheista sivulta 4 alkaen. 



TASSA NUMEROSSA 



Kuka sinä olet? 3 

Keski-Aasian kautta Suomeen 4 

Mooses Putron muistoksi 10 

Inkeri idän ja lännen kulttuurien välimailla 12 

Inkeriläistytön ensirakkaus 16 



Kuka sinä olet? 



Filosofia on nyt suosittua. Suomen lu- 
kioihin siitä on tullut uusi, kaikille pa- 
kollinen oppiaine. Helsingin Kallion 
kirkkoon taas kertyi joulun alla ilta toi- 
sensa jälkeen satoja ihmisiä kuuntele- 
maan, kuinka nuori filosofi Pekka Hi- 
manen keskusteli julkisuuden henki- 
löiden kanssa elämän perimmäisistä 
kysymyksistä. Pelkkää kahden ihmisen 
keskustelua - ja kirkko täyttyi ihmisistä! 

Filosofiaa rakastetaan muuallakin 
kuin Suomessa. Norjassa opettaja Jos- 
tein Gaarder kirjoitti teoksen »Sofian 
maailma». Se on kertomus tavallisesta 
14-vuotiaasta tytöstä, jonka rauhallisen elä- 
män katkaisee yhtenä päivänä nimetön 
kirje. Siinä on vain kolme sanaa: »Kuka 
sinä olet?» Pian postilaatikkoon tipahtaa 
toinen samanlainen lappunen, jossa ky- 
sytään: »Mistä maailma on peräisin?» 

Kirja on kertomus nuoren tytön kas- 
vusta ja aikuistumisesta, mutta samalla 
se esittelee suuret länsimaiset filosofit 
ja heidän perusajatuksensa antiikista 
Jean Paul Sartreen ja muihin eksisten- 
tialisteihin. Teos on ollut suuri menes- 
tys niin Norjassa kuin Suomessakin, ja 
sen käännösoikeudet on myyty lukui- 
siin maihin, mm. Ruotsiin ja Venäjälle. 

Mikä filosofiassa oikein kiinnostaa? 
Sananmukaisesti se tarkoittaa rakkaut- 
ta viisauteen; oppiaineena selvittelee 
ennen muuta kaiken tiedon, tietämisen 
ja tieteen perusteita ja menetelmiä. Fi- 
losofia tarjoaa näin välineitä elämän 
suurten salaisuuksien ihmettelemiseen. 
Se ei anna - toisin kuin uskonnot - 
yhtä mallia tai vastausta, mutta se pa- 
kottaa yhä uudelleen kysymään ja ajat- 
telemaan. Ehkä tässä juuri onkin filo- 



sofian viehätys: yksi vastaus synnyttää 
yhä uusia kysymyksiä, itsestäänselvyy- 
det karisevat, elämästä ei pääse liian 
helpolla. 

Sofian »Kuka sinä olet?» -kysymys sai 
mm. seuraaviin mietteisiin: »Eikö ollut- 
kin outoa, ettei hän tiennyt, kuka oli? 
Eikö sekin ollut kohtuutonta, ettei hän 
voinut itse määrätä ulkonäköään? Se 
vain oli sellainen kuin oli. Ystävät saat- 
toi valita, mutta ei itseään. Eihän hän 
ollut edes valinnut elämäänsä ihmise- 
nä.» Kysymys sai Sofian miettimään 
myös sitä, ettei hän elä täällä ikuisesti. 
»Ei voi tuntea elävänsä ilman, että tun- 
tee joskus kuolevansa, hän ajatteli. Sa- 
malla tavoin on yhtä mahdotonta aja- 
tella kuolevansa, jos ei samanaikaisesti 
ajattele, miten ihmeellistä onkaan elää.» 

Filosofia sanana kuulostaa vaatival- 
ta. Jokainen meistä on kuitenkin omal- 
la tavallaan filosofi esimerkiksi silloin, 
kun aamulla peiton alla miettii, jaksai- 
siko tähän päivään nousta. Ja omaa fi- 
losofiaa syntyy, jäimme sitten sänkyyn 
tai nousimme ylös. Jokainen meistä an- 
taa myös omalla elämällään yhden vas- 
tauksen kysymykseen: »Kuka sinä olet?» 

Sofian ensimmäinen filosofinen löy- 
tö oli hämmästys: »Miten ihmeellistä 
onkaan elää!» 



Markku Pyysiäinen 




Keski-Aasian kautta 
Suomeen 

Erään paluumuuttajan tarina 



Susanna Nässi on syntynyt Miikkulais- 
ten Yläkylässä v. 1911 Mikko ja Anni 
Rännälin perheen kolmantena lapsena. 
Nyt hän kertoo Helsingin Kontulassa 
elämäntarinansa, jonka jännittävimmät 
vaiheet alkoivat vuonna 1919- 

Pakolaisena Suomeen 

- Vuonna 1919 olin kahdeksanvuotias. 
Meillä oli silloin sota ja kesäkuussa mei- 
dän piti lähteä Suomen puolelle pa- 
koon. Isä ja äiti jäivät aluksi kotiin. 
Mummo, sisareni Liisa ja Aune, Matti- 
veli ja minä sekä meillä asuva orpo 
poika lähetettiin matkaan. Valjastettiin 
hevonen ja lähdettiin rajalle Metsäpirt- 
tiä kohti. Rajalla odotteli jo paljon vä- 
keä ja ensin luultiin ettei yli päästetä, 
mutta sitten tuli naisia jotka veivät mei- 
dät hevosen kanssa pienen rajajoen yli. 
Miikkulaisista oli aina käyty Suomen 
puolella kirkossa, ja niin mummo tunsi 
seudun taloja. Erääseen taloon päästiin 
yhdeksi yöksi. 

- Se oli iso talo, emäntä paisto lei- 
pää ja mummo kysyi: »Ettekö ottaisi 
meitä tähän vähäksi aikaa?» Emäntä sa- 
noi että heillä oli muutenkin paljon per- 
hettä. Silloin sattui tulemaan naapurin 
emäntä joka otti meidät, vaikka hänel- 
lä ei ollut ruokaa antaa. Mummo näet 
sanoi että meillä oli niin paljon ruokaa, 
että se kyllä riittäisi niin kauan kuin ol- 
laan Suomessa. 



- Se oli sellainen iso kannu johon 
oli pantu ryyniä, ja oli viisi kalaa ja vii- 
si leipää. Ajateltiin että ollaan vain vä- 
hän aikaa sotaa paossa. Yhdet vaatteet- 
kin vain oli. 

Oltiin siis Kannaksella Metsäpirtissä. 
Sinne tulivat vasta kolmen kuukauden 
päästä isä ja äiti sekä Susannan kum- 
mitäti ja -setä. Tuli muitakin omasta 
kylästä. Uudet tulijat toivat yhtä ja tois- 
ta mukanaan, ja vanhin sisar Liisa kävi 
salatietä hakemassa kotoa ruokaa ja 
vaatteita. Karja oli tullut jo vanhempien 
mukana. 

- Muistan kuinka kotoa lähtiissä si- 
saret itkivät ja mummo sanoi jotta pit- 
tää ottaa tää pyhäperetniekka, jot jos 
ollaa suntaakkii ast ni sit käyn kirkos. . . 

Aikaa myöten piti ruveta myymään 
karjaa elatukseksi. Siirryttiin Pyhäjärvel- 
le Saaprun kylään. Siellä Susanna oli 
kuusi vuotta. Sinä aikana hän ehti käy- 
dä kansakoulun loppuun Salitsanran- 
nan koulussa ja saada monta ihanaa 
ystävää. Kolmen kanssa ystävyys jatkuu 
nyt Suomessa, he ovat Aili Anttonen, 
Esteri Honkanen ja Lahja Törn, jot- 
ka nyt asuvat eri puolilla Suomea. Aili 
ja Lahja kävivät 80-luvulla Keski-Aasias- 
sa asti tapaamassa Susannaa. 

Mummo kuoli Pyhäjärvellä. Kummit 
lähtivät takaisin Miikkulaisiin ja tahtoi- 
vat kovasti Susannaa mukaansa. Mutta 
isä pelkäsi, etteivät he sitten enää 
koskaan tapaisi. Kummitäti kuitenkin 



kirjoitti ja kutsui Susannaa yhä uudes- 
taan. 

Lähtöpäätös oli vaikea. Oli raskasta 
jättää rakas isä ja veli, mutta kun Su- 
sannan oma äiti oli kuollut ja hänellä 
oli äitipuoli, hän halusi kovin kummi- 
tätinsä luokse. Lopulta isäkin suostui, 
kun ei halunnut, että tytär myöhemmin 
syyttäisi häntä »onnen ryöstämisestä», 
kuten isä asian ilmaisi. 

Kohtalokas kotiinpaluu 1925 

- Kolmen tutun naisen mukana pääsin 
rajan yli. Olin vain 14-vuotias ja minut 
päästettiinkin helpommin kuin muut. 
Kotikylästä oli kaikki talot poltettu. Täti 
ja setä olivat tehneet karjakeittiöstä 
mökin. Kun minä tulin he alkoivat ra- 
kentaa taloa. Kummit pitivät minua 
kuin omaa lastaan. Siihen aikaan olin 
Rännäli ja he olivat Nässejä. 

Vuonna 1928 Susanna kävi rippikou- 
lun ja rippi-isänä oli Aatami Kuortti, 
joka oli Lempäälässä ja Vuolee-Miik- 
kulaisissa seurakunnanhoitajana, kuten 
silloinen nimitys kuului. Kolme vuotta 
myöhemmin Susanna solmi avioliiton 
oman kylän pojan Yrjö Nässin kans- 
sa. Nuoripari vihittiin Pietarissa Pyhän 
Marian kirkossa ja heidät vihki Yrjön 
rippi-isä rovasti Laurikkala. 

Vuoteen 1935 elämä sujui kohtalai- 
sesti, vaikkakin inkeriläisiä oli alettu 
kyydittää jo vuoden 1930 paikkeilla. 
Joka yö vietiin kotoaan miehiä, joista 
ei sen jälkeen kuultu mitään. Susannan 
kaksi setää kyyditettiin ja heidän mu- 
kanaan Liisa-sisko joutui Siperiaan. 
Vuonna 1935 tuli Yrjö Nässin perheel- 
le käsky, että oli lähdettävä kotoa. Kylä 
oli jo jonkin aikaa ollut täynnä sotilaita 
ja epämääräistä väkeä. Yhtäkkiä sanot- 
tiin että härkävaunut on varustettu, tei- 
dät pannaan niihin mutta Leningradis- 




Susonno Nässi osallistuu inkeriläisten toimintoon 
pääkaupunkiseudulla. Seukkoseuron viimeke- 
väisellä kevätretkenä Kerovon kotiseutumuseon 
pihapiirissä hänet kuvosi Pirkko Huurto. 



sa pääsette oikeihin vaunuihin. Vain 
vähän tavaraa sai ottaa mukaan. Otet- 
tiin kuitenkin kaksi kirstua kirjojakin, 
koulukirjoja ja hengellisiä kirjoja, useat 
1800-luvulla painettuja. 

Vastoin lupauksia matka jatkui Le- 
ningradista itään härkävaunuissa. Hal- 
koja mätettiin kamiinaan, lattiaan oli 
tehtävä käymälän virkaa toimittava 
reikä. 

Susannalla oli huolehdittavanaan pie- 
net lapsensa, kolmevuotias Lyyli ja 
vuoden vanha Eino. Täti ja setä olivat 
mukana. Ei tiedetty, vietäisiinkö Sipe- 
riaan, jonne sedät ja Liisa-sisko olivat 
joutuneet jo vuonna 1930. 

- Auringosta katsottiin ettei vain 
mentäisi pohjolaan, jossa on kylmä. Sit- 
ten mentiinkin vain etelään, aina vain 
etelään, 12 vuorokautta se matka kesti. 
Eväät loppuivat. Sattui vielä sellainen 
tapaus, että yhdestä vaunusta lehmät ja 
hevoset paloivat. Silloin meille annet- 
tiin niiden hevosten lihaa. Lopulta tul- 
tiin Etelä-Kazakstaniin, jossa meidät 




Susannalle tärkeiksi tulleet kummit Susanna ja Matti Nässi Miikkulaisten Yläkylästä vasemmalla. Oi- 
kealla on Yrjö Nässi sylissään Lyyli, Susannalla on sylissään Eino. 



pantiin parakkeihin. Meitä oli junalas- 
tillinen, ja niitä junalasteja oli jo ennen 
meitä ja meidän perästä. Oli paljon suo- 
malaisia muualtakin kuin Miikkulaisis- 
ta. Ensin asuttiin tiukasti, kesä tuli kuu- 
ma, lapset alkoivat sairastaa, vanhuk- 
set kuolivat, ensin kaikki oli vaikeaa. 
Kuumuus rasitti, yli 40 astetta. 

Elämää »Nälkäisellä arolla» 

Alettiin siis elää arolla, puuvillasovhoo- 
sissa Pahta-Aralissa. Aroa sanottiin Näl- 
käiseksi aroksi - Golotnaja step. Vuon- 
na 1924 Keski-Aasian maat oli liitetty- 
Neuvostoliittoon ja Leninin aloitteesta 
aroa ruvettiin tekemään hedelmällisek- 
si kaivamalla kastelukanavia. 



- Käytiin töissä puuvillapelloilla, 
puuvillaa poimimassa. Vähitellen alet- 
tiin ostaa elukoita, lehmiä ja sikoja. Mi- 
nulle syntyi vielä kaksi poikaa, Viljo ja 
Antero. Antero eli vain vajaan vuoden. 
Hän kuoli v. 1943, jolloin Viljo oli 
3-vuotias. 

Aron alkuperäiset asukkaat olivat 
asuneet jurtissa. Ensimmäiset euroop- 
palaiset olivat vuonna -28 karkotettuja 
Venäjän valkoisen armeijan sotilaita ja 
heidän perheitään, joiden tultua jo oli 
alettu rakentaa parakkeja. Susannan 
perheen asuntona oli kaksi ensimmäistä 
vuotta peltikattoinen parakki, jossa 
asuttiin hyvin ahtaasti. Juomavesi oli 
savista, suoraan kanavasta. Kärpäset ja 
täit ahdistivat, ihmisiä kuoli joka päivä, 



etenkin lapsia. Karkotettujen joukossa 
oli lääkäreitä vasta 40-luvulla. Siihen 
aikaan karkotettiin, kidutettiinkin, hy- 
viä ja eteviä ihmisiä. 

Kun inkeriläiset tulivat, he helpotti- 
vat elämäänsä rakentamalla saunan 
maakuoppaan. Kuopan toista puolta 
peitti riukukatto, toinen, katoton puoli 
oli pukuhuoneena. -Jouluakin koetet- 
tiin viettää suomalaisittain. Arolla ei 
kuusia ollut, niinpä ne tehtiin jostain 
toisesta puusta. Susannan Elviira-tytär 
muistaa, kuinka hänen lapsuutensa jou- 
lupuun oksat leikattiin sanomalehdes- 
tä kuusenoksien muotoisiksi ja maalat- 
tiin vihreiksi. 

Sota-aika kestettiin 

Sota-aika oli vaikea. Susannan mies 
Yrjö otettiin työarmeijaan. Nuorimmat 
lapset olivat vielä pieniä, osa kävi kou- 
lua, lisäksi perheessä oli Susannan si- 
saren poika Armas, jonka äiti oli kuol- 
lut ja isä vangittu -37 Pahta-Aralissa. 
Kun Yrjö oli työarmeijassa, tultiin erää- 
nä iltana lasten jo nukkuessa Susannalta 
kyselemään kaikenlaista. Syynä oli se 
että tiedettiin Susannan veljen ja isän 
asuvan Suomessa. 

- Kyselivät, onkos teidän joukko sel- 
laista että tahtovat sotaa - että saksa- 
laiset voittaisivat ja pääsisitte pois. Mie 
sanoin ettei kukkaa sottaa taho. Sitten 
kyselivät mitä miun isäni Suomesta kir- 
joittaa ja mitä tahtoo. Mie sanoin, jotta 
itse olette isät ja tiedätte mitä isät lap- 
silleen kirjoittavat ja kertovat. Lopuksi 
sanoivat tulevansa kyselemään toisen- 
kin kerran, jotta puhuisin enemmän. 
Minä sanoin että en käy kenellekään 
haastamaan sellaista mitä en tiedä, ja 
minulta ei enää kertaakaan kyselty. 

Sodan aikana etenkin suomalaiset ja 
saksalaiset koettiin vihollisiksi. Meistä 



oli kyllä tiedetty silloin kun tultiin, että 
kuulumme vihollisiin. Ja kulakkeihin. 
Kun sitten teimme työtä puuvillapelloil- 
la, ihmeteltiin, että nämähän ovatkin 
työläisiä... 

Puuvillapelloilla työpäivä alkoi kello 
viisi aamulla, mutta päivällä piti kuu- 
mimpaan aikaan olla neljä tuntia sisäl- 
lä. Kun puuvilla syksymmällä valmis- 
tui ja tuli valkoiseksi, sitä poimittiin 
myöhään illallakin. Mitä enemmän poi- 
mittiin, sitä enemmän maksettiin. Pieni 
se palkka kuitenkin oli niin raskaasta 
työstä. 

Kun Yrjö pääsi viiden vuoden jäl- 
keen työarmeijasta, tehtiin yhdessä töi- 
tä, Susanna korjuuaikaan puuvillanpoi- 
mijana, Yrjö sekalaisissa hevosmiehen 
hommissa. Leipä oli pitkään kortilla, vil- 
jeltiin maissia, pidettiin lehmiä ja siko- 
ja. Elviira-tytär syntyi 1949- Pojat lähti- 
vät korkeakouluihin Tashkentiin. Lap- 
silla ei ollut yleensäkään vaikeuksia 
koulussa, venäjäähän he osasivat hy- 
vin. Armas oli joutunut kerran vaihta- 
maan koulua pelkästään kansallisuuten- 
sa vuoksi, mutta tavallisesti opettajat 
olivat karkotettua intelligentsijaa, hyviä 
ihmisiä ja eteviä. Kun Viljo meni Tash- 
kentiin teknilliseen korkeakouluun, ih- 
meteltiin, miten hyvää matematiikan 
opetusta hän oli Pahta-Aralissa saanut. 

Suomeen kuin omalle maalle 

Juuri lasten korkeakouluopinnot pidät- 
telivät muuttohaluja silloin, kun muual- 
ta tulleet alkoivat jo lähteä kotiseuduil- 
leen. Sitä paitsi v. -55 saatiin tonttimaa, 
tosin kivinen jaa kehnonlainen. Lapset 
tekivät hullun lailla töitä ja auttoivat 
vanhempiaan omakotitalon rakentami- 
sessa. Myöhemmin he itse perustivat 
perheen, ja elämä meni koko ajan pa- 
rempaan päin. 







Pahta-Aralissa laulettiin virsiä hautausmaalla, kun Matti Makara (keskellä) oli kyläilemässä siellä 1960- 
luvulla. Hänen vieressään ovat Nässit Susanna ja Yrjöjä edessään Susannan tyttärenpoika. Yhteys 
sukulaisiin säilyi, kun serkut vierailivat Keski- Aasiassa, Tyyne-serkku jopa kaksikin kertaa. 



Neuvostoliiton hajoamisen mukana 
tuli kuitenkin levottomuutta, joka pani 
jo vakavasti ajattelemaan lähtöä. Kun 
sitten tuli paluumuutto-oikeus Suomeen 
ja täällä oli paljon sukulaisia, »pantiin 
tuumat tukkuun» ja paperit kuntoon. 
Susanna oli jo v, -80 vieraillut Suomes- 
sa ja tavannut sukulaisia. Inkerikodis- 
sakin hän kävi jo silloin. Isä Yrjö oli 
käynyt Elviira-tyttären kanssa Suomes- 
sa ja tavannut sisarensa Aunen 66 vuo- 
den jälkeen. Yrjö oli matkastaan sekä 
ylpeä että onnellinen. 

Vuonna 1986 Yrjö kuoli, Susanna al- 
koi tuntea itsensä jo hiukan heikoksi 
ja huonojalkaiseksi, ei olisi enää jaksa- 
nut kanoja, kissaa ja koiraa hoitaa. Niin 
lähdettiin 1992 yhdessä Elviiran per- 



heen kanssa ensimmäisinä Suomeen. 
Nyt täällä ovat kaikkien lasten perheet. 
Kohta ollaan muutenkin kuin omal 
maal... 

Tytär, korkeakouluinsinööri, on täy- 
dennyskoulutuksessa, tyttären lapset 
Sanna ja Yrjö opiskelevat koulun ohel- 
la Itä- ja Helsingin musiikkiopistossa, 
Yrjö on ollut opiston kuoron mukana 
jo Brysselissä ja Amerikassakin, 

Rakkaaksi tullut kirkko 

Susanna kuuluu Mellunkylän seurakun- 
taan. Seurakunnan Mikaelinkirkko Kon- 
tulassa on tullut tutuimmaksi Helsingin 
kirkoista, Aikoinaan Susanna joutui 
Keski-Aasiassa hoitelemaan monia kir- 

kollisia toimituksia, varsinkin lukemaan 
jumalanpalvelustekstejä, mutta myös 
kastamaan lapsia »sitten kun miehet oli- 
vat menneet pois tai kuolleet». Uskon- 
non asia oli siellä inkeriläisten keskuu- 
dessa Susannan mielestä hyvin. Uskon- 
to oli kielletty, mutta puuvillapelloilla 
pidettyjä jumalanpalveluksia ei häiritty. 

Susanna kertoo lapsuudenmuiston 
Miikkulaisten kirkosta: 

- Meiltä oli kirkkoon vain puoli ki- 
lometriä matkaa. Menin mummon 
kanssa kirkkoon ja löysin matkalla 



kuolleen linnun. Pidin sitä kädessä ja 
näyttelin kaikille. Olin silloin hyvin 
pieni. 

Miikkulaisten kirkko poltettiin vuon- 
na 1919. Rippikoulun Susanna muistaa 
käyneensä Vuoleella. Voimme kuvitel- 
la Susannan ilon ja liikutuksen, kun 
hänen tyttärensä Lyyli ja Elviira konfir- 
moitiin Helsingissä Mikaelinkirkossa 
marraskuussa 1994. Susannan kotikirk- 
ko Miikkulaisissa oli Pyhän Mikaelin 
kirkko. 

Teksti: Pirkko Huurto 



Inkeriläiset ja EU 



Merkitseekö Ruotsin ja Suomen liitty- 
minen Euroopan unioniin jotain eri 
maissa asuville inkeriläisille? Vaikeutu- 
vatko vai helpottuvatko mahdollisuu- 
det pitää yhteyttä sukulaisiin Venäjällä? 
Lainaan Ruotsin valtion maahan- 
muuttoviraston tiedotetta marraskuulta 
1994: »EU-maiden ulkoministerit pääsi- 
vät lokakuussa yksimielisyyteen sopi- 
muksesta, joka rajoittaa oleskeluoikeut- 
ta Euroopan unionin sisällä. Jokainen 
jäsenmaa on vastuussa niistä maahan- 
muuttajista ja vierastyöläisistä, joille se 
antaa oleskeluluvan. Lupa koskee vain 
kulloinkin kyseessä olevaa EU-maata. 
Ihmisten vapaa liikkuvuus koskee vain 
EU-maiden kansalaisia eikä niitä ulko- 



maalaisia, joilla on oleskelulupa jossa- 
kin EU-maassa. 

Sopimus merkitsee sitä, että kolman- 
nesta maasta saapunut maahanmuutta- 
ja, joka oleskelee laittomasti jossain EU- 
maassa mutta jolla on oleskelulupa jo- 
honkin toiseen EU-maahan, lähetetään 
tähän maahan. 

Oleskeluluvan omaavalla ulkomaa- 
laisella tulee tästä huolimatta olla mah- 
dollisuus lyhyeen vierailuun jossakin 
toisessa EU-maassa ilman viisumia. 
Maalla, jossa asianomainen henkilö on 
vierailulla, on kuitenkin oikeus vaatia 
todisteita siitä, että hänellä on riittäväs- 
ti rahaa vierailuun ja paluumatkaan.» 

Armas Paakkonen 



Mooses Putron muistoksi 




75 vuotta inkeriläissäveltäjän 
katoamisesta 

Nouse Inkeri -hymnin säveltäjän ja mo- 
nipuolisen inkeriläisen kulttuurivaikut- 
tajan Mooses Putron katoamisesta tuli 
23. 11. 94 kuluneeksi 75 vuotta. Tämän 
Inkerin merkkimiehen muistoa kun- 
nioittaakseen Inkerin kulttuuriseura jär- 
jesti Kallion kirkossa konsertin, jossa 
Viljandista oleva Sävel-kuoro esitti Al- 
bert Pettisen sovittamia Putron laulu- 
ja solisteinaan baritoni Jassi Zahharov 
ja basso Guido Tuvi. 

Kallion kirkkoon kokoontunut ylei- 
sö sai kuullakseen mielenkiintoisen 
musiikkituokion. Albert Pettinen oli teh- 
nyt merkittävän työn sovittaessaan lau- 



lut Sävel-kuorolle ja kuoro puolestaan 
lähes vuoden mittaisen urakan harjoi- 
tellessaan laulut upeaan esityskuntoon 
juuri tätä nimenomaista konserttia var- 
ten. 

Putron lauluista ohjelmistoon oli otet- 
tu mm. Aamu, Aalloilla, Laula vaan, 
Hän lauloi, Sydämen myrsky, Sinun ty- 
kösi Herra, Orpo, Rukous, Riennä sie- 
luni, Tuiskussa ja O Pyhä Henki. 

Mooses Putron elämästä 

Oli kylmä marraskuun 24. päivä vuon- 
na 1919. Pietarin suomalaisen seura- 
kunnan urkuri, Inkerin kansan rakas- 
tama Mooses Putro erosi muusta hau- 
tajaisseurueesta Pietarin pohjoisosissa 
olevalta Uspenskin hautausmaalla ja 
lähti kävelemään Isolla Tallikadulla ole- 
vaan kotiinsa. 

Perille Putro ei kuitenkaan milloin- 
kaan palannut ja hänen elämänsä vii- 
meiset vaiheet jäävät ikuisen hämärän 
peittoon. Ehkä hänet ryöstettiin pääl- 
lään olleen krimiturkin takia, olivathan 
olot vallankumouksen jälkeisessä Pie- 
tarissa varsin levottomat. Tai ehkä hän 
menehtyi sairaskohtaukseen, olihan 
hän tuolloin jo 71-vuotias. Katoami- 
nen herätti aikanaan valtavaa huomio- 
ta ja koko Pietarin suomalaisväestö hä- 
lytettiin Mooses Putroa etsimään, mut- 
ta turhaan. 

Mutta Mooses Putro vaikuttaa yhä 
vieläkin keskuudessamme. Paitsi inke- 
riläisille, myös muille suomalaisille hän 
on tullut tutuksi sävellystensä kautta. 

Mooses Putro syntyi lokakuun 30. 
päivänä 1848 Inkerinmaalla Tuutarin 

seurakunnan Nurkkalan Kyllisissä ja 
varttui melko varakkaissa oloissa. Vaik- 
ka Inkerinmaalla, kuten muuallakin 
Venäjällä, vallitsi Putron syntymän ai- 
koihin vielä maaorjuus, Tuutarin seu- 
rakunnan maat olivat vanhastaan kuu- 
luneet keisarille, mistä johtuen talon- 
pojat voivat elää melko kelvollista elä- 
mää. 

Mooses Putron vanhemmat, Maria ja 
Matias Putronen arvostivat omaa suo- 
malaisuuttaan ja halusivat suoda lapsil- 
leen mahdollisuuden opiskella suoma- 
laisessa opinahjossa. Mooses Putro suo- 
ritti Kolppanan seminaarissa lukkariur- 
kurin ja opettajan tutkinnon keväällä 
1866. 



Inkerin vahva kulttuurihahmo 

Mooses Putro on kiistatta yksi Inkerin 
kulttuurin vahvoista merkkihahmoista 
kautta aikain. Monipuolisena lahjak- 
kuutena ja työteliäänä vaikuttajana hän 
on piirtänyt pysyvät puumerkkinsä 
koko inkerinsuomalaiseen kulttuuriin. 
Säveltäjäntyön lisäksi hän teki merkit- 
tävän uran sanomalehtimiehenä ja osal- 
listui monipuolisesti myös eri järjestö- 
jen toimintaan. 

Kolppanan seminaarin opettajan vi- 
rasta Putro siirtyi Pietarin suomalaisen 
seurakunnan lukkariurkuriksi ja ylem- 
män kirkkokoulun opettajaksi vuonna 
1872 vain 24-vuotiaana. 

Heti Pietariin muutettuaan Putro pe- 
rusti Pietarin Suomalaisen lauluseuran 
vuonna 1872 ja johti sitä 47 vuotta aina 
kuolemaansa saakka. Laulukuoron li- 
säksi Putron aikaansaannosta olivat 
kuudet yleisinkeriläiset laulujuhlat, jois- 
ta ensimmäiset pidettiin vuonna 1899 
Skuoritsassa, minkä jälkeen 1901 Tuu- 
tarissa, 1903 Venjoella, 1908 Tyrössä, 



1910 Keitossa ja viimeiset 1913 Kolp- 
panan seminaarin 50-vuotisjuhlien yh- 
teydessä. 

Putron tuotteliaisuus ja monipuolinen 
lahjakkuus tuntuu käsittämättömältä. 
Urkurin ja opettajantoimensa ohella hän 
pystyi toimittamaan kotonaan kerran 
viikossa ilmestyvää suomenkielistä In- 
keri-lehteä 20 vuoden ajan 1885-1905. 

Hän vaikutti myös Hyväntekeväisyys- 
seurassa ja Alku-raittiusyhdistyksessä. 



Karismaattinen opettaja 

Entisten oppilaiden kuvaukset opetta- 
jastaan ovat hellyttäviä: opettajana Put- 
ro oli lämmin ja hyväsydäminen ja ra- 
kasti oppilaitaan. Ilmeisesti myös hä- 
nen opetusmenetelmänsä olivat varsin 
nykyaikaiset ja yksilölliset. Oppilaiden 
kerrotaan istuneen oppitunneilla lat- 
tialla Mooses Putron ympärillä häneen 
nojaten. Säveltäjänä ja sanaseppona 
Putro sepitti tilanteisiin sopivat värssyt 
ja sai oppilaansa innostumaan. 



Sävellystyö 

Säveltäjänä Putro oli varsin tuottelias ja 
hänen laulujaan sisältyy monen kuoron 
ohjelmistoon yhä vieläkin. Hänen sä- 
vellyksiään on esitetty varsin vaativis- 
sakin valtiollisissa tilaisuuksissa, mm. 
presidentti Kyösti Kallion hautajaisissa 
soi Mooses Putron sävellys: Ole kans- 
sani Jeesus. 



Mahtava esikuva 

Inkerinsuomalaiset ovat viime vuosina 
voimakkaasti etsineet omaa kansallista 
identiteettiään jälleen kerran Venäjän 
sisäisten myllerrysten keskellä. Suunnat- 

tomalla ahkeruudella vanhoja kansalli- 
sia muistomerkkejä on kunnostettu, 
suomen kielen opetus käynnistetty ja 
seurakuntien toiminta alkanut uudel- 
leen. Ja paljon on vielä tehtävää, mutta 
tekijöitä vähän. Inkerin kansan vanha 
polvi on väistymässä ja paluumuutto 
Suomeen on houkutellut etenkin nuor- 
ta väkeä. Jo yli 10 000 inkeriläistä on 
valinnut asuinmaakseen Suomen. 
Toivottavasti Mooses Putron elämän- 



työ ja esimerkki siivittäisivät kaikkia in- 
kerinsuomalaisia asuinmaastaan huoli- 
matta vaalimaan omaa suomalaista 
identiteettiään. Helppoa suomalaisena 
oleminen tuskin oli Putron lapsuudes- 
sa viime vuosisadan puolivälin Tuuta- 
rissa, mutta niin vain lapsuudenkodis- 
sa kylvetty rakkaus omaan kulttuuriin 
kesti läpi koko elämän ja kukoistaa vie- 
läkin. 

Teksti: Helena Miettinen 



Inkeri idän ja lännen 
kulttuurien välimailla 



Markku Pyysiäisen esitelmä 
Boräsin syysjuhlilla 29. 10. 1994 

Luin 10-vuotiaana ensimmäisen Inke- 
riä käsittelevän kirjan, Juhani Konkan 
teoksen »Kahden maailman rajalla». Sen 
avulla opin ensimmäisen kerran liittä- 
mään yhteen inkeriläisten kohtalot kan- 
sana ja ne kertomukset, joita olin isäl- 
täni ja isovanhemmiltani kuullut. »Kah- 
den maailman rajalla» on hyvä nimi täl- 
laiselle Inkeri-aiheiselle kirjalle: se ku- 
vaa osuvasti koko Inkerin kansan ase- 
maa kulttuurisessa ja maantieteellises- 
sä merkityksessä. Ymmärtääksemme In- 
kerin sijaintia kahden maailman - oikeas- 
taan kahden kulttuuripiirin - rajalla mei- 
dän on sijoitettava itsemme osaksi laajem- 
paa kokonaisuutta, sillä olemme osa Eu- 
rooppaa ja sen kulttuurihistoriaa. 

Laajasti ottaen voidaan puhua kah- 
desta eurooppalaisesta kulttuuripiiristä, 
itäisestä ja läntisestä. Tämä jako on pe- 



räisin jo Rooman valtakunnan ajoilta. 
Rooma kattoi laajimmillaan koko Väli- 
meren alueen ja ulottui Alppien poh- 
joispuolelle nykyisen Unkarin, Saksan 
ja Englannin alueille saakka. Ratkaise- 
va jako ei valtakunnassa kulkenut kui- 
tenkaan etelä- ja pohjoissuunnassa vaan 
itä- ja länsiakselilla. 

Lännessä, jonka keskus oli Rooman 
kaupunki, puhuttiin latinaa. Itäisessä 
osassa, jonka keskipisteeksi nousi vä- 
hitellen Konstantinopoli (nykyinen Is- 
tanbul), taas käytettiin kreikkaa. Län- 
nen kristillisyys oli luonteeltaan järkeen 
perustuvaa päättelyä, idän eli Bysantin 
taas mystiikkaa ja mietiskelyä. Lännes- 
sä keskeistä oli oikea oppi, idässä oi- 
kea elämä. Lännessä kehitettiin esimer- 
kiksi opit kiirastulesta ja aneista, idässä 
taas haluttiin pysyä yhteisten kirkollis- 
kokousten päätöksissä. Lännen johtaja 
oli paavi, idässä samassa asemassa toi- 
mivat patriarkat. 

Boräsin juhlilla saatiin kuulla kansainvälistä lauluryhmä Matrjoskhaa. Veronika Gustafsson on inkeri- 
läinen, Eva-Britt Eriksson ruotsalainen ja Maria Andersson puolalainen. 



Eurooppa jakautuu 

Lopullinen jako kahteen - itään ja län- 
teen - tapahtui Euroopassa v. 1054. 
Paavi tarjosi Bysantin keisarille apua 
itää piirittävää islamia vastaan. Hintana 
hän kuitenkin vaati täyttä määräysval- 
taa idän kirkon asioihin. Kauppaa ei 
näillä ehdoilla syntynyt, ja niin paavi ja 
Konstantinopolin patriarkka julistivat 
toisensa kirkonkiroukseen. Ne purettiin 
vasta hieman yli 900 vuotta myöhem- 
min. Kristikunta oli jakautunut kahtia, 
katolinen ja ortodoksinen kirkko olivat 
todellisuutta. Samalla Eurooppa jakau- 
tui myös kulttuurisessa merkityksessä 
kahtia. 

Kahden kulttuuripiirin, idän ja län- 
nen syvää epäluuloa toisiaan kohtaan 
lisäsi se, että Venetsian johtamat risti- 



retkeläiset valloittivat Konstantinopolin 
v. 1204: ryöstivät kaupungin, häpäisi- 
vät kirkot ja tappoivat joukoittain asuk- 
kaita. Epäluulo ja viha länttä kohtaan 
oli tämän jälkeen niin suurta, että isla- 
min uhatessa Konstantinopolia vähän 
myöhemmin sen asukkaat huusivat: 
»Mieluummin sulttaanin turbaani kuin 
paavin tiara.» 

Kymmenen vuotta myöhemmin hei- 
dän huutoonsa vastattiin, kun turkki- 
laiset valloittivat kaupungin v. 1453. 
Idän kirkko joutui islamin syleilyyn, 
vaikka patriarkka saikin säilyttää ase- 
mansa ja arvonsa. Ortodoksisen kirkon 
painopiste siirtyi vähitellen kohti poh- 
joista, kohti Venäjää. Venäjän tsaari 
nousi näin kaikkien ortodoksien mah- 
tavimmaksi suojelijaksi. Hän myös ju- 
listi: »Kaksi Roomaa (Rooma ja Kons- 

Veronika Gustafssonin kaunis Tuuterin puku pi- 
täisi nähdä väreissä. 



tantinopoli) on kukistunut, mutta kol- 
mas (Moskova) pysyy pystyssä eikä 
neljättä koskaan tule.»» 

Balkanilta Vienan Karjalaan 

Inkeriläiset tietävät, että tsaari oli tuos- 
sa väitteessään väärässä. Hän kukistui, 
mutta Euroopan jako kahteen kulttuu- 
ripiiriin, itään ja länteen on säilynyt. 
Tälläkin hetkellä tuo raja on olemas- 
saa. Se lähtee liikkeelle Balkanilta, en- 
tisen Jugoslavian alueelta, jossa tänään 
taistelevat ortodoksiset serbit, katoliset 
kroatit ja Bosnian muslimit. Balkanilta 
tuo raja kulkee entisen Tsekin ja Slo- 
vakian kautta Puolaan, sieltä edelleen 
Baltiaan, Inkerinmaalle, Suomeen ja 
ylös Vienan Karjalaan. 



Inkerinmaan ja inkeriläisten kohtalo- 
na on ollut elää näiden kahden maail- 
man ja kahden kulttuuripiirin, itäisen 
ja läntisen rajamailla. Tämä on merkin- 
nyt suurta henkistä rikkautta mutta samal- 
la myös rajakiistojen ja eturistiriitojen kes- 
kellä olemista. Tietysti tämä on ollut myös 
koko itäisen Suomen kohtalona. 

Pohjoisessa tästä alueesta kilpailivat 
900 vuotta sitten katolinen ja ortodok- 
sinen kirkko, läntinen Ruotsi ja itäinen 
Venäjä. Vuonna 1323 solmitun Pähki- 
näsaaren rauhan raja, joka kulki kartal- 
la suurin piirtein Viipurista Ouluun, oli 
samalla itäisen ja läntisen kulttuuripii- 
rin raja. Suurvalta-aikanaan 1600-luvulla 
Ruotsi siirsi tätä rajaa idemmäksi, ja 
näin koko nykyinen Inkerinmaa liitet- 
tiin Ruotsiin ja samalla länteen. Luteri- 
laisia suomalaisia uudisasukkaita muutti 
Inkeriin rajaa turvaamaan samalla, kun 
valtaosa alueen vanhasta ortodoksises- 
ta väestöstä pakeni asuinsijoiltaan Ve- 
näjän puolelle. Tässä ovat inkeriläisten 
lähtökohdat: lännen kulttuuripiiriin 
kuuluvina luterilaisina kahden maail- 
man - idän ja lännen - rajalla. 

Suuren Pohjan sodan seurauksena 
Ruotsi joutui 1700-luvulla luopumaan 
Inkerinmaasta. Näin sen suomalaisesta 
luterilaisesta väestöstä tuli saareke idän 
venäjää puhuvan ortodoksisen valta- 
kulttuurin keskellä. Professori Hannes 
Sihvon mukaan inkeriläiset liittyvät 
pienenä linkkinä siihen idän ja lännen 
kulttuurien välimailla eläneitten kanso- 
jen ketjuun, jota ovat »vuosisatoja jaka- 
neet itään ja länteen uskonnot, Rooman 
ja idän kirkot sekä islam sekä tietenkin 
imperiumit: Saksat, Suur-Turkit, Itäval- 
ta-Unkarit, Venäjät»». Hänen mukaansa 
historiasta ei pyyhitä pois tämän Inke- 
rin kansan nimeä, vaikka se ajan oloon 
luultavasti sulautuu muihin heimoihin, 
sillä niin paljon tuskasta puserrettu 

mutta myös menneestä ilosta ammen- 
nettu sen muisto on. 

Missä nyt mennään? 

Inkeriläiset ovat eläneet kahden maail- 
man rajalla, mutta tänään me asumme 
vähintäänkin neljässä eri maassa: län- 
nestä katsottuna Ruotsissa, Suomessa, 
Virossa ja Venäjällä. Millaisia inkeriläi- 
set nyt ovat ja mihin he ovat matkalla? 
Itse määrittelen sijaintimme näin: kai- 
kissa näissä maissa inkeriläiset edusta- 
vat itäisen ja läntisen kulttuuripiirin 
merkillistä kohtaamista. 

Inkeriläiset ovat taustaltaan suoma- 
laisia, siis osa kansaa, jonka enemmis- 
tö on juuri sanonut »kyllä» läntiselle Eu- 
roopan unionille. Edelleen meidän us- 
konnollinen viitekehyksemme on lute- 
rilaisuus, yksi juonne läntisen katolisen 
kirkon historiassa. Me kannamme näin 
mukanamme samaa rationaalisuutta, 
opin korostamista ja sanan merkitystä 
kuin koko läntinen kristillisyys. 

Mutta toisaalta inkeriläisten kansan- 
sieluun - jos sallitaan tällainen hieman 
epämääräinen käsite - on syvästi vai- 
kuttanut itäinen kulttuuri ja sen kanso- 
jen kohtalot. Inkeriläiset ovat tottuneet 
elämään itäiselle Suomelle ominaisissa 
suurperheissä. Tästä varmasti on peräi- 
sin se sukulaisrakkaus ja halu tulla yh- 
teen, joka näkyy näilläkin Boräsin syys- 
juhlilla. Inkeriläisten on vaikea elää yk- 
sin, vaikka totuuden nimissä on sanot- 
tava, että yhteiselokaan ei aina suju il- 
man ristiriitoja. 



Inkeriläisten henkinen pohjasointu 
on varmasti mollivoittoinen, naurun 
lahjasta huolimatta. Tätä kansaa ympä- 
röi tietty melankolia, surumielisyys. Se 
nousee luultavasti siitä kodittomuudes- 
ta, joka useassa eri vaiheessa on ollut 
inkeriläisten kohtalona. Kaivataan 
»omalP maali» vaikka tosiasiassa hyvin 
harva enää olisi valmis muuttamaan In- 
keriin. Pitkästä vaelluksesta on kuiten- 
kin jäänyt kaipaus sisimpään. Inkeriläis- 
ten elämä on ollut kahden maailman 
rajalla olemista: ulkonaista epävarmuut- 
ta ja valmiutta lähtöön. 

Yksi inkeriläisten suurimpia lahjoja 
ja keskeinen anti Euroopan yhteiseen 
kulttuuriperintöön on kuitenkin ollut 
laulu ja nimenomaan runonlaulu. Se 
juuri on seurausta tästä kulttuurien vä- 
lisessä rajamaastossa elämisestä, mikä 
on tunnusomaista myös monelle luo- 
valle taiteilijalle. Sen, mitä inkeriläiset 
ovat aineellisesti menettäneet, he ovat 
vastaavasti saaneet kulttuuripääomana 
takaisin. Mitä olisi Suomen kansanru- 
nousarkisto ilman inkeriläisiä? 

Yksi elämän suuria paradokseja, ris- 
tiriitaisuuksia näyttää olevan siinä, että 
aineellinen puute ja ulkonainen epävar- 
muus synnyttävät usein syvällistä 
hengenelämää. Ja juuri se sittenkin on 
kaikkein arvokkainta ihmiselämässä. 
Toivottavasti läntiseen kulttuuripiiriin ja 
sen hyvinvointiin juurtuneet inkeriläi- 
set Ruotsissa ja Suomessa eivät hukkaa 
tätä kalleinta perintöään. 

Markku Pyysiäinen 
Kuvat: Armas Paakkonen 

Inkeriläislytön ensirakkaus 



Ella Ojala: Ensimmäinen kevät. 
Tammi 1994. 213 s. 

Saadessani Ella Ojalan uuden kirjan ar- 
vosteltavaksi en tiennyt, mitä tällaiselta 
kirjalta voisi odottaa. Vaikka luenkin 
paljon ei käsiini ollut aikaisemmin osu- 
nut inkeriläisiä käsitteleviä kirjoja. Olen 
kuitenkin kuullut esim. vaariltani pal- 
jon inkeriläisten vaiheista ja olen myös 
usein selaillut Inkeriläisten viestiä. Niin- 
pä kuvittelin, että »Ensimmäinen kevät» 
olisi jollain tapaa raskasta luettavaa. Kir- 
jan kansikuva antoi kuitenkin toisen- 
laisen käsityksen sen sisällöstä. Luet- 
tuani takakannen tekstin mielenkiinto- 
ni kasvoi ja ilahtuneena ajattelin, että 
ehkä tässä olisi sellainen inkeriläisiä kä- 
sittelevä kirja, josta nuoretkin saattaisi- 
vat pitää. 

Kirjan päähenkilö on Elisa, Ella Oja- 
lan omakuva, joka on lukijoille tuttu jo 
muistelmaromaaneista Pitkä kotimatka 
ja Suomi näkyy. Kirjan alussa Elisa täyt- 
tää kahdeksantoista vuotta. Hän on 
päässyt myyjättäreksi Haapamäelle 
osuuskauppaan ja muuttaa vanhem- 
piensa luota omaan pieneen asuntoon. 
Elisalla on avoimen ja iloisen luonteen- 
sa sekä viehättävän ulkonäkönsä vuoksi 
useita ihailijoita. Näistä Elisa rakastuu 
komeaan ja lahjakkaaseen Esaan, jon- 
ka hän on tavannut vapputansseissa. 
Esa on kuitenkin kihloissa toisen tytön 
kanssa. Sen lisäksi hän joutuu viettä- 
mään pitkiä aikoja Kinkomaalla keuh- 
kotautiparantolassa, sillä hän on haa- 
voittunut sodassa keuhkoihin. Esa ja 
Elisa alkavat viihtyä yhä paremmin tois- 
tensa seurassa, mutta Elisa ei kuiten- 



kaan ole varma Esan kiintymyksen laa- 
dusta. 

Kirja keskittyy kuvaamaan tätä sulois- 
ta, mutta samalla kipeää ensirakkautta. 
Onneksi teoksessa on pääaiheen lisäk- 
si myös kuvattu tarkasti inkeriläisten 
kohtaloita ja tuntemuksia Neuvostoliit- 
toon palautuksen uhan väijyessä jatku- 
vasti taustalla. Ilman tätä, tarinan kään- 
töpuolta kirja jäisi vain yhdeksi lukui- 
sista ensirakkauden kuvauksista. 



»Huomiseel on huomisen huolet» 

Kirjan kielenkäytössä minua viehätti eri- 
tyisesti Elisan vanhempien ja hänen in- 
keriläisystäviensä puhuma murre. Se 
antoi lisää elävyyttä ja todentuntua kir- 
jalle. Esimerkiksi loppupuolella on mie- 
leenpainuva kohta, jossa Elisa löytää 
äitinsä pöydälle jättämän lapun: »Äidin 
käsiala oli kaunista ja hän kirjoitti mel- 
kein virheetöntä suomea. Elisa kuuli 
korvissaan, miten äiti olisi sanonut sa- 
man inkerin murteella: Tapsein, liotte- 
lin sinnuu mut ko et tullut kottii. Meil 
on taas tult kirje, jossa sinnuukin käse- 
tään tämän viikon aikana käymää ni- 
mismiehe kanslias. Voi ko eivät nyt veis 
meitä Vennäinmaalle! Rukkoile siekii 
Jumalaa, et hää ois meil armolline ja 
säästäis meijät siihe kurjimuksee joutu- 
maast. Öisin nii tahtoont soppii päi- 
vääst, jot ois menty yhessä. Rakas lap- 
sein, mie niin toivon, et sie olet olt hy- 
vil jäljil. Rakkaita terveisii. Äiti.'» 

Nykyisin monet kirjat ovat kovin 
synkkiä ja pessimistisiä. Ensimmäinen 
kevät on tässä suhteessa erilainen, sillä 

inkeriläisten kärsimyksistä ja jatkuvas- miseel on huomisen huolet», sanottiin 

ta pelosta huolimatta päähenkilö ja sa- Inkerissä. Ja: »Huominen pitää huolen 

maila koko kirja säilyttää elämänmyön- itsestään.» Elämä näyttäisi, mitä se toisi 

teisyytensä ja lämpimän asenteensa. Ja tullessaan.» 

vaikka kirjassa onkin traaginen loppu 

viimeiset lauseet ovat toiveikkaat: »Eikä Jaana p yv siäinen 

hän (Elisa) surisi huomispäivää. »Huo- Kirjoittaja on 16-vuotias helsinkiläinen lukiolainen. 



Ingermanland 
28/4-2/5 



Äterigen arrangerar vi en församlingsresa tili Ingermanland i vär. Resan utgär 
frän Mölnlycke med buss. Se program. 

• 28/4 Avresa frän Mölnlycke 06.30, Boräs 07.15, Örebro 12.15, 

Eskilstuna 13.15, Stockholm 15.00. Bät tili St. Petersburg 16.00. 

• 29/4 Ankomst St. Petersburg 18.30. 

• 30/4 Bussutflykt tili kyrkan i Hatsina, 4 mii söder om St. Petersburg. 

• 1/5 Turistprogram i St. Petersburg. Bätavgäng tili Stockholm 16.00. 

• 2/5 Ankomst Stockholm 13.00, Eskilstuna 15.00, Örebro 16.15, 

Boräs 20.00, Mölnlycke 20.45. 

I resan ingan Resan med transferbuss tur och retur, fika pä vägen, helpension 
ombord pä bäten tur och retur, inkvartering ombord i dubbelhytt kategori »B» 
med dusch/WC, utflykt. 



Pris SKR 



1.895:- 



Tillägg för avbeställningsskydd 120:-. Reservation för prisändringar utanför 
vär kontroll. 

Förfrägningar och anmälningar görs tili: 

Jussi Jänis. Hästhagsgatan 3- 502 63 Boräs. Telefon 033-13 59 55 eller 

Viktor Jakdal. Dämmevägen 7. 435 44 Mölnlycke. Telefon 031-88 21 21. 

Etsitään 



Haluan saada yhteyden ihmisiin, jotka 
tietävät jotain suvustani. Vanhempani 
ovat kuolleet. Isäni on Matti Rohtanen 
synt. 6. 4. 1903. Äitini on Anna, omaa 
sukua Riikonen, synt. 29. 9. 1909. Koti- 
kylä oli Lonskoj, Moloskovitsan seura- 
kunta, Volossovan piiri. Isän isä Alek- 
sander Rohtanen lähetettiin Siperiaan, 
missä hän kuoli. Isän äiti on Julia, omaa 
sukua Nurkkanen. Äidin isä on Andreas 
Riikonen ja äidin äiti Anna, omaa su- 
kua Halinen. Itse olen syntynyt Kemis- 
sä 16. 4. 1944 ja isäni työskenteli Veit- 
siluodon sahalla 1943. Vanhempani 
pakenivat Ruotsiin 1945 Tornion kaut- 
ta. Onkohan minulla serkkuja elossa? 
Auttakaa minua! 

Lydia Kamperin, Huveröd 111, S-451 93 
UDDEVALLA, Ruotsi, 
Puh. 0522-664155. 



Elsa Karvonen 

Haluaisin tietoja meillä asuneen inkeri- 
läistytön Elsa Karvosen kohtalosta. Hä- 
meenlinnan lähellä Vanajan Imatran 
Voimalla asui vanhempieni Uuno ja 
Helvi Salosen luona Elsa Karvonen, 
joka oli silloin noin 10-vuotias. Hän tuli 
meille Perttulan koulukodista. Elsalla oli 
Lilja-niminen isosisko. Elsan serkku 
Juho Kapanen asui naapurissamme. 
Elsa lienee nyt 60-70-vuotias. 

Mahdollisista tiedoista pyydetään il- 
moittamaan osoitteella: 

Heli Wilen, Portaanpää 7, 13210 Hä- 
meenlinna 



Kokouskutsu 

Suomen Inkeri-liiton sääntömääräi- 
nen kevätkokous pidetään Helsin- 
gissä Karjala-talolla os. Käpylän- 
kuja 1 sunnuntaina 26. 3. 1995 
alkaen klo 14.00. 

Esillä ovat sääntöjen 12 §:n ke- 
vätkokoukselle määräämät asiat: 

- vuoden 1994 toiminta- ja tili- 
kertomus 

- entisten rekisteröimättömien pai- 
kallisosastojen hallussa olleesta 
yhdistyksen omaisuudesta ja ar- 
kistosta päättäminen. 

Suomen Inkeri-liitto ry 
Hallitus 



Inkerin nimikkokukka? 

Mikä olisi Inkerin nimikkokukka? Tie- 
tääkö joku lukijoista, onko Inkerillä 
entuudestaan olemassa jokin, maakun- 
takukkiin verrattavissa oleva kukka ja 
jos on, niin mikä? Kiinnostavaa on 
myös kuulla, mikä on se kukka, joka 
Sinun mielestäsi parhaiten sopisi Inke- 
riä symbolisoivaksi kukaksi. 

Lähetä ehdotuksesi Inkerin maakun- 
takukasta maaliskuun loppuun men- 
nessä osoitteeseen: Inkerin kulttuuri- 
seura ry, Soili Uronen, Sammontie 4, 
05200 RAJAMÄKI, puh. 2902 741 tai 
Helena Miettinen, Kirkkotie 43 I, 04310 
TUUSULA, puh. 2732 501. 

Osanottajien kesken arvotaan kirja- 
palkinto. 



Joukostamme poistuneita 

Hilma Tikka, synt. 23. 4. 1921 Spank- 
kova, kuoli 16. 4. 1994 Göteborg 

Anna Laitinen, synt. 10. 10. 1916, kuoli 
19. 12. 1994 Boräs 

MUISTILISTA 



Helsingin Seudun Inkeri-seura ry 
tiedottaa: 

Tilaisuudet Inkeri-kodissa 

Helmikuussa 26. 2. 1995 klo 14 kuu- 
kausitilaisuus ja kevätkokous 
Maaliskuussa 26. 3. 1995 klo 14 Suo- 
men Inkeri-liiton kevätkokous 
Huhtikuussa 23. 4. 1995 klo 14 Inkeri- 
kuoron kevätmatinea (Laatokka-sali) 
Toukokuussa ei ole kuukausitilaisuutta 



Tanhuharjoituksista Inkeri-kodissa 
voi tiedustella Elvira Pettiseltä 
puh. 8787 495 tai 5632 086. 



Inkeri-kuoro 

Inkeri-kuoron harjoitukset tiistaisin klo 
17 Inkerikodissa. 
Tervetuloa Inkeri-kuoroon! 

Seukkoseura 

9. 2. 95 klo 13.00 
9. 3. 95 klo 13.00 
13. 4. 95 klo 13-00 
1. 5- 95 Kevätretki 
Tervetuloa Seukkoihin! 

Turun Seudun Inkeri-seura ry. 
tiedottaa: 

26. 2. Kevätkokous Karjalaisten talossa 
17. 4. Pääsiäisjuhla Karjalaisten talossa 



4. 6. Helluntaijuhla Karjalaisten talossa 
1. 10. Mikkelinpäivän tilaisuus Karjalais- 
ten talossa 

1. 10. Syyskokous Karjalaisten talossa 
klo 14 

4. 11. Pyhäinpäivän kunniakäynnit In- 
keriin ja Karjalaan jääneiden muistoki- 
villä Turun hautausmaalla klo 12, sen 
jälkeen kahvitilaisuus Karjalaisten talolla 
yhdessä karjalaisten kanssa 
26. 12. Joulujuhla Karjalaisten talossa 

Kaikki tilaisuudet Karjalaisten talol- 
la, Itäpellontie 2, TURKU klo 14. 

Lahden Seudun Inkeri-seura ry 
tiedottaa: 

13. 02. -95 Kevätkokous Ristinkirkon 
kahviossa klo 18.30 
13. 03. -95 Kerhoilta, paikka ja aika sama 
10. 04. -95 Kerhoilta, paikka ja aika sama 
4.-7. 05. -95 Saaristomatka Eestiin. 
Lisätietoja Arvo Korkkiselta, puh. 
7521 233 tai k. 918-7817 681 
12. 06. -95 Kerhoilta Immilässä, Rämöil- 
lä Kuusistotie 4 



Inkeriläisten viestin ilmestyminen 


Julkaisemme tässä seuraavien Inkeri- 


läisten viestien ilmestymispäivät. 




Kaikki 


Valmis- 




aineisto 


tumis- 


Lehden nro 


painossa 


päivä 


1-2/95 


13.01.1995 


17.02.1995 


3/95 


14.02.1995 


21.03.1995 


4/95 


08.03.1995 


12.04.1995 


5/95 


10.04.1995 


18.05.1995 


6-7/95 


04.05.1995 


12.06.1995 


8/95 


07.07.1995 


11.08.1995 


9/95 


11.08.1995 


15.09.1995 


10/95 


08.09.1995 


13.10.1995 


11/95 


12.10.1995 


16.11.1995 


12/95 


03.11.1995 


11.12.1995 

Levitä Inkeri-tietoa, 
tilaa Inkeri-aiheista 
kirjallisuutta 

SAATAVANA SUOMESTA 



Inkeriaiheista kirjallisuutta 

Anneli Asplund (toim.) 

Kansanlauluja Inkerinmaalta 100 mk 

Arvo Survo 

Itku Inkerille 100 mk 

Aapo Iho 

Hietajyvä 20 mk 

Hellin Suominen 

Mooses Putron elämäkerta 15 mk 

Ella Ojala 

Pitkä kotimatka 85 mk 

Ella Ojala 

Suomi näkyy 110 mk 

Ella Ojala 

Pelastunut albumi 130 mk 

Ella Ojala 

Ensimmäinen kevät 100 mk 

Aleksander Störgren 
Mutkainen tie vapauteen 60 mk 

Erkki Tuuli 
Inkeriläisten vaellus 1 10 mk 

Pertti Virtaranta 
Sananlaskuja ja arvoituksia 40 mk 

Pekka Nevalainen 
Inkeriläinen siirtoväki Suomessa 
1940-luvulla 150 mk 

Pekka Nevalainen - 

Hannes Sihvo (toim.) 
Inkeri - historia, kansa kulttuuri 300 mk 

Aapo Metiäinen 
Inkerin evankelisluterilaisen kirkon 
350-vuotismuistojulkaisu 40 mk 

Saimi Tuukkanen 
Elämäni helminauha 30 mk 

Kalevalaseuran vsk 69-70 
Inkerin teillä 70 mk 

Maria Luukan laulut ja loitsut 40 mk 

Näin lauloi Larin Paraske 30 mk 

Sydämessä kalevalainen kansa, kuvateos 
Nina ja Alpo Sailon tuotannosta 40 mk 



Inkeriaiheista musiikkia 




Äänilevyjä 




Inkerikuoro 




Nouse Inkeri ym. 


15 mk 


Gävlen kuoro 


30 mk 


Lauri Santtu 




Murrejuttuja 


15 mk 


Kasetteja 




Arvo Survo 




Omall maali 


55 mk 


Karttoja 




Inkerin kartta vuodelta 1933 


70 mk 


Inkerin kartta vuodelta 1849 




(saksankielinen) 


50 mk 


Inkerin uusi kartta vuodelta 1992 


60 mk 


Kylä- ja tiekartta KeskHnkeri 




vuodelta 1993 


60 mk 


Lippuja ja viirejä 




Inkerin pöytälippu 




(satiinia) + salko marmorijalustalla 


100 mk 


Inkerin pöytälippu (polyesteriä) 


35 mk 


Inkerin pöytälippu (satiinia) 


60 mk 


Salko marmorijalustalla 


45 mk 


Isännänviiri (Inkerin ristiviin) 


350 mk 


Muuta 




Rintaneula Inkerin vaakuna 


Wmk 


Pos//fcortf/ Tuutarin puku 


3 mk 


Postikortti Karjalatalo 


3 mk 


Adressi 


30 mk 


Taskukalenteri 


40 mk 



Tilauksia ottaa vastaan 

Annikki Kelo 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Postisiirtotili Hki 30636-4 

Inkeriläisten viesti 



Toimitus 

Päätoimittaja 

Markku Pyysiäinen 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 . 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Pj. Keijo Korkka 
Halvarinkatu 9, 20900 Turku 
Puh. (921) 2580 201 

Tilaushinta 1995 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016-1466601 
Pankki KOP 103150-1202761 



Kannen kuva: Maaliskuiset hanget kutsuvat 
Kuva Kauko Halonen. 

Auschwitzin opetus 



Perjantaina, tammikuun 27 päivänä 
tuli kuluneeksi tasan 50 vuotta siitä, 
kun venäläiset joukot marssivat 
Auschwitziin ja tuon keskitysleirin 
koko karmeus alkoi paljastua maail- 
malle. Viktor Frankl oli yksi niistä 
harvoista, jotka selvisivät sieltä hen- 
gissä. Tänään hän on 89-vuotias ym- 
päri maailmaa tunnettu psykiatri. 

Vuosipäivän merkeissä mm. Koti- 
maa-lehdessä julkaistussa haastatte- 
lussa Frankl kertoo keinoista, jotka 
auttoivat häntä jaksamaan Auschwit- 
zissa. Hän pakotti itsensä ottamaan 
etäisyyttä koko keskitysleirin karmei- 
siin tapahtumiin. »Kuvittelin olevani 
pitämässä esitelmää lämpimässä, kirk- 
kaasti valaistussa salissa kiinnostunee- 
na seuraavalle kuulijakunnalle, joka 
istui mukavissa nojatuoleissa. Kerroin 
heille yksityiskohtaisesti, mitä sillä 
hetkellä todellisuudessa koin leirillä. 
Siten sain etäisyyttä sietämättömään 
tilanteeseeni.» 

Keskitysleirikokemukset auttoivat 
Viktor Franklia kehittämään nykyisin 
logoterapiana tunnetun psykiatrisen 
hoitomuodon. Sen keskeinen ajatus 
on auttaa ihmistä löytämään tarkoi- 
tus ja mieli elämään, kasvaa oman 
elämänsä subjektiksi, tekijäksi eikä 
jäädä vain olosuhteiden uhriksi. 
Frankl sanoo: »Sen sijaan että me ky- 
syisimme elämän tarkoitusta, elämä 
on se joka asettaa kysymykset meil- 
le. Elämä on jatkuvaa kuultavana ole- 
mista. Koko meidän olemassaolomme 
on vastausta ja vastuullisuutta elämäl- 
le. Omaksuttuamme tämän ajatteluta- 
van mikään tulevaisuudenkuva tai tu- 



levaisuudettomuus ei enää kauhista 
meitä, sillä nyt nykyisyys on kaikki - 
siihen kätkeytyy elämän alati uusi 
kysymys meille.» 

Viktor Franklin mukaan elämäänsä 
tuskastuneen ihmisen ei pidä kysyä, 
mitä minulla on odotettavana elämäl- 
tä. Hän kääntää asian toisinpäin ja 
käskee kysymään, mitä elämä odot- 
taa minulta. Kenenkään ei kannata 
jäädä vain odottamaan ja katsomaan, 
mitä elämä ja tulevaisuus tuo tulles- 
saan, ei varsinkaan silloin kun ulkoi- 
set olosuhteet tuntuvat mahdottomil- 
ta tai sisäinen tyhjyys ahdistaa. Mie- 
lekkyys ja merkitys voi löytyä silloin, 
kun ihminen alkaa kysyä, mitä minä 
voisin tehdä oman elämäni ja tulevai- 
suuteni eteen. 

Tätä on oman elämän subjektiksi 
kasvaminen: en jää vain odottamaan, 
mitä tämä päivä ja tulevaisuus tuo tul- 
lessaan, vaan kysyn, mitä se odottaa 
minulta. Tällä asenteella selvittiin ai- 
kanaan Auschwitzista. Uskon, että 
tätä samaa asennetta oli myös monil- 
la niillä inkeriläisillä, jotka pakotet- 
tiin jättämään omat kotiseutunsa ja 
joita kuljetettiin epäinhimillisissä olo- 
suhteissa. Tällä ajattelutavalla selvi- 
tään varmasti myös tästä päivästä ja 
sen puristuksesta. 



Markku Pyysiäinen 




Laulusi elää Hilma 



Hilma Biss (1925-14. 1. 1995) kuu- 
luu kiistatta inkeriläisiin kulttuurivai- 
kuttajiin. Hilma Bissin ansiosta suuri 
määrä inkeriläistä kansanmusiikkia on 
saatu talteen jälkipolvien iloksi ja van- 
ha piirileikkiperinne on Röntyskä-ryh- 
män tansseissa herännyt henkiin. Hil- 
ma teki kulttuurityönsä vaistonvarai- 
sesti, ja oman kansan perinteen tal- 
lentaminen oli hänelle sydämen asia. 

Viimeisten kahden vuoden aikana 
polkumme kohtasivat Hilma Bissin 
kanssa useammankin kerran, ensim- 
mäinen niistä oli, kun Hilma helmi- 
kuussa 1993 tuli Inkerin kulttuuriseu- 
ran kutsusta Röntyskä-ryhmän kans- 
sa esiintymään Suomeen. Hilma erot- 
tui helposti joukosta. Hänen tanssi- 
essaan ryhmän ainoan miehen Arvi 
Kempin parina päätä pitempänä 
muita naisia katsojan oli vaikea arva- 
ta, kumpi vei ja kumpi vikisi, Arvi vai 
Hilma. 

Hilma Bissin kimmokkeesta Tokso- 
van Rappulan kylässä alkoi kansan- 
tanssiperinteen tallennustyö jo 1970- 
luvulla. Lauluja kerättiin itseä van- 
hemmilta naisilta ja etsittiin tanssei- 
hin vetävät askeleet. Työn tuloksena 
syntyi aitoa alkuvoimaa ja musiikin 
iloa pursuava kansantanssiryhmä 
Röntyskät, joka on vieraillut Suomes- 
sa useaan kertaan, viimeksi kesällä 
1993, kun heidän levynsä Röntyskä- 
songs julkaistiin. 

Pelkkää tanssia Hilman elämä ei 
totta toki ollut. Siihen mahtuivat kar- 
kotusmatkat Siperiaan ja pakkotyöt 
kultakaivoksilla. Siihen mahtui muut- 
to Viroon ja ajan myötä paluu takai- 




sin synnyin- 
seudulle 
Toksovaan, 
jossa hän 
työskenteli 
pitkään 
eläintenhoi- 
tajana koe- 
eläinten kas- 
vatuslaitok- 
sessa. Tok- 
sovassa hän 
perusti myös 
perheen ja m 
kasvatti lap- 
sensa. 

Kova elämä ei kuitenkaan himmen- 
tänyt Hilman huumorintajua. Vai- 
keimmistakin vaiheistaan hän kertoi 
naurun pilke silmässä. Syksyllä 1993 
yhteisellä matkallamme Vologdan alu- 
eelle hän jaksoi keventää matkan ra- 
situsta kertomalla omista matkoistaan 
ja niistä monista kommelluksista, joi- 
ta hänen Toksovasta muualle Venä- 
jää kuljettamansa hiiret ehtivät mat- 
kalla aiheuttaa. 

Hilman elokuinen vierailu Turun 
naisfoorumissa jäi viimeiseksi yhtei- 
seksi tapaamiseksemme, vaikka tuol- 
loin muuta suunnittelimmekin. Hilma 
Bissin äkillinen poismeno koskee, oli- 
sihan hänellä ollut vielä niin paljon 
annettavaa monelle. Rappulan Rön- 
tyskät menettivät hänessä vankan joh- 
tajan ja Inkerin kulttuuri ehtymättö- 
män voimanlähteen. 



Helena Miettinen 
Inkerin kulttuuriseura ry 



Susanna Kössin muistolle 




»Tie valmis on 

ja päässä sen, 

vastaus löytyy ikuinen. 

Ja kerran ehjä ihminen 

ylistää tietä Kristuksen.» (Virsi 511:2) 



Erään suomalaisen tutkijan hautakir- 
joituksessa ovat sanat: 



»Herään ihme valoon. 
Saavun Isän taloon.» 



Sannin elämäntiehen on sisältynyt 
ehkä meille tuntemattomia kärsimyk- 
siä, monenlaista tuskaa, - kysymyk- 
siä. Inkeriläisten vaiheita kuunnelles- 
sa toteaa, kuinka inhimilliset tulkin- 
nat asiassa vaikuttavat hyvin kalpeil- 
ta. Kysymyksiä nousee eteen, vasta- 
usta ei löydy. Sannin kohdalla on nyt 
tultu tien päähän. On löytynyt ikui- 



nen vastaus. Sanni on saanut herätä 
ihme valoon, on saapunut Isän taloon. 

Sanni oli yksi Seukkoseuran perus- 
tajajäsenistä, joka lempeällä tavallaan 
osallistui ahkerasti ja aktiivisesti seu- 
ran toimintaan. Sannin epäitsekäs lä- 
himmäisenrakkaus löysi avuntarvitsi- 
joita rajojenkin takaa ja tehtäviä kaik- 
kialta, missä hän itsestään numeroa 
tekemättä liikkui. Sannin vieraanva- 
raisuus teetti monenlaisia ilmenemis- 
muotoja, mm. hänellä oli tapana pu- 
dottaa pieni pullapaketti ystävän kas- 
siin tämän lähtiessä Seukkoseurasta 
tai Sannin luola. 

»Tulkoon teidän lempeytenne kaik- 
kien ihmisten tietoon...» Miten sattu- 
vasti tämä Raamatun kehotus toteu- 
tuikaan Sannin kohdalla. - Myös San- 
nin hautakirjoituksena voisi pitää: 
»Herään ihmevaloon. Saavun Isän ta- 
loon.» 

Heljä Huttunen 



»Paluumuuttajissa on potentiaalista voimavaraa joka pitäisi nopeasti ja 
tehokkaasti hyödyntää tukemaan kestävää kehitystä maassamme.» 

Suomea Suomessa 



Paluumuuttajat opiskelevat 
Käpylän iltaoppikoulussa 

Monet suomalaiset tietävät, missä on 
Inkeri eli Inkerinmaa ja varsin moni, 
että inkeriläiset ovat suomalaisten kie- 
lisukulaisia. Hyvin harva tietää Inke- 
rissä asuneen aikojen kuluessa mo- 
nia eri kielisukulaisiamme; vatjalaisia, 
inkeroisia eli inkerikkoja, äyrämöisiä, 
savakoita, Narvusin suomalaisia. Sa- 
nasta inkeriläinen on tullut yleisnimi 
tarkoittamaan Inkerissä asuvaa. 

Hyvin vähän on niitä, jotka tietä- 
vät monien sotien ja valtiollisten rau- 
hojen vaikuttaneen merkittävästi in- 
keriläisten asemaan ja elämään. Päh- 
kinäsaaren rauha 1323, Stolbovan rau- 
ha 1617, Uudenkaupungin rauha 
1721, Tarton rauha 1920, Moskovan 
rauha 1940 ja Moskovan välirauha 
1944 muuttivat inkeriläisten elämää. 
Satojen vuosien aikana isäntinä ovat 
olleet venäläiset, välillä ruotsalaiset. 
Inkeri on ollut myös kahden kirkon 
- ortodoksisen ja luterilaisen - kiis- 
tan kohde. 

Itsenäisen Suomen historiaan inke- 
riläiset liittyvät useammallakin taval- 
la. Venäjän vallankumouksen (1917) 
jaloista inkeriläisiä pakeni Suomeen, 
toisen maailmansodan aikana heitä 
siirrettiin maahamme turvaan yli 
60 000, ja 1990-luvulla heitä on ns. 
paluumuuttajina tullut useita tuhansia. 
Statuksilla AI, A2 ja A6 he ovat sijoit- 



tuneet eri puolille maata, valtaosa 
pääkaupunkiseudulle inkeriläisine tai 
suomalaisine sukujuurineen. Monesti 
paluumuuttajat samastetaan inkeriläi- 
siin ja päinvastoin riippumatta siitä, 
osaavatko ollenkaan inkeriä tai jotain 
muuta läheistä sukulaiskieltämme. 



Koulu auttaa sopeutumaan 

Paluumuuttajien ongelmina ovat työt- 
tömyys, kielitaidottomuus, maamme 
olojen vähäinen tai olematon tunte- 
minen ja juurettomuus. Näin oli myös 
sotavuosina 1940-luvulla, jolloin on- 
gelmaa yritettiin lieventää inkeriläisiä 
varten perustetulla iltaoppikoululla. 
Se ehti toimia lyhyen aikaa Helsin- 
gissä. Toiminta loppui, kun pääosa 
inkeriläisistä palautettiin silloiseen 
Neuvostoliittoon eri puolille laajaa 
valtakuntaa, jopa kauas Aasiaan. 

Kuluvalla vuosikymmenellä paluu- 
muuttajien sopeutumista suomalai- 
seen yhteiskuntaan on yritetty helpot- 
taa erilaisin hallinnon keinoin varsin 
mittavassa, osin sekavassakin säädös- 
viidakossa. Keskeisenä tavoitteena on 
ollut ja on suomen kielen oppiminen. 
Ilman tätä perustaitoa on vaikea tulla 
toimeen arkielämässä, työssä ja kou- 
lutuksessa. 

Monen muun oppilaitoksen tavoin 
on Käpylän iltaoppikoulu ollut ja on 
antamassa suomen kielen opetusta 



paluumuuttajille. Vuoden 1992 lopul- 
la käynnistyi Helsingin työvoimatoi- 
miston ja Käpylän iltaoppikoulun vä- 
linen yhteistyö paluumuuttajakoulu- 
tuksessa. Siinä vaiheessa Helsingin 
työvoimatoimiston tiloissa liikkui 700 
paluumuuttajaa vailla minkäännäköis- 
tä koulutuspaikkaa, suuri osa suomen 
kieltä taitamattomina. Venäjä oli 
useimpien äidinkieli sukujuurista riip- 
pumatta. Ilpo Heikkilän, Marja- 
Terttu Lipposen ja Tuula Karvosen 
- ja monen muun työvoimatoimiston 
virkailijan - huolena oli löytää kou- 
lutuspaikkoja. Rahaakin oli enää vä- 
hän käytettävissä, harjaantumistukea 
ei voitu suunnata julkiselle sektoril- 
le, yksityiselle jonkin verran. Työttö- 
miä paluumuuttajaopettajia oli tarjol- 
la opettajiksi paluumuuttajille. 

Työvoimatoimisto otti yhteyttä Kä- 
pylän iltaoppikouluun, yksityiseen 
oppilaitokseen, jossa oli jo muutaman 
vuoden opetettu ulkomaalaisia ja jon- 
ka yhteydessä toimii englanninkieli- 
nen aikuislukio. Siitä käynnistyi hyvä 
yhteistyö Helsingin työvoimatoimis- 
ton ja Käpylän iltaoppikoulun välillä. 
Vähän myöhemmin mukaan tuli myös 
Helsingin kaupunki. 



Perustiedoista tasokokeisiin 

Maaliskuussa 1993 alkoi suomen kie- 
len opetus paluumuuttajille Käpylän 
iltaoppikoulussa. Työvoimatoimisto 
palkkasi kymmenen paluumuuttaja- 
opettajaa, kanslia-, vahtimestari- ja sii- 
vousapua; työttömiä paluumuuttajia 
hekin. Suomen kieltä opiskelemaan 
ilmoittautui yli 300 paluumuuttajaa. 
Ensimmäisessä infotilaisuudessa sali 
oli aivan täynnä väkeä ja kielten so- 
rina melkoinen. Havahduttava tilai- 



suus. Siitä alkoi aivan uusi projekti 
Käpylän iltaoppikoulussa. 

Ensi töiksi oli varattava lisää ope- 
tustiloja. Niitä vuokrattiin naapurikou- 
lusta, Etu-Töölön lukiosta. Opettajat 
ja muu henkilökunta oli valmennet- 
tava uuteen tehtävään, opiskelijat jaet- 
tava erilaisiin tasoryhmiin eräänlaisen 
itsearvioinnin perusteella. Osa oli vi- 
ron-, osa venäjänkielisiä, muutama 
osasi suomea tyydyttävästi. Koulutus- 
kausi oli kuusi kuukautta, myös ke- 
sällä opiskeltiin ja alusta alkaen vain 
iltaisin, mutta ei viikonloppuisin. Näin 
käynnistettiin paluumuuttajakoulutus 
Käpylän iltaoppikoulussa ensisijaise- 
na tavoitteena antaa perustiedot suo- 
men kielessä. 



Tasokokeita ja todistuksia 

Tämä koulutus on jatkunut kohta 
kaksi vuotta. Suurin piirtein puolen 
vuoden välein uusia opiskelijoita on 
otettu lisää syystä tai toisesta suomen 
opiskelunsa keskeyttäneiden tilalle. 
Melko suuri määrä on jaksanut olla 
mukana lähes kaksi vuotta, siirtynyt 
alkeisryhmästä jatkoryhmään, jopa ns. 
selkoryhmään eli ryhmään, jonka jä- 
senet ovat suomen kielen taidossa 
edistyneet hyvin pitkälle. Jatko- ja sel- 
koryhmäläiset ovat selviytyneet var- 
sin hyvin jatkokoulutus- ja työpaik- 
katesteistä. Vuonna 1994 runsaat sata 
paluumuuttajaa suoritti melko vaati- 
van valtakunnallisen suomen kielen 
kokeen, valtaosa keskitason tutkin- 
non. Mittava suoritus. 

Kahden vuoden aikana on yli 2000 
paluumuuttajaa saanut suomen kielen 
opetusta Käpylän iltaoppikoulussa. 
Osalle on pystytty tarjoamaan opetus- 
ta myös muissa oppiaineissa; englan- 



nissa, Suomen historiassa ja yhteis- 
kuntajärjestelmässä. Monia tutustu- 
miskäyntejä on järjestetty museoihin, 
muihin kulttuurikohteisiin, eduskun- 
taan, oopperaan. Pääpaino on ollut 
ja on edelleen suomen kielen puhu- 
misen, lukemisen ja kirjoittamisen 
opetuksessa. 

Suomen kielen opetuksen tasoja on 
kaksi: perus- ja jatkotaso. Perusoppi- 
määrään kuuluu yksitoista kurssia, sa- 
moin jatko-oppimäärään. Kurssin pi- 
tuus on 28 tuntia eli koko oppimää- 
rän pituus 308 tuntia. Oppitunteja on 
viikossa 8-10. Kurssikokeiden ja ta- 
sokokeen perusteella annetaan oppi- 
määrän suorittaneelle todistus. Oppi- 
määrän opettamiseen käytetään 130 
opetuspäivää. 



Satoja innokkaita opiskelijoita 

Paluumuuttajaopiskelijoita on tällä 
hetkellä 572, opetusryhmiä 25, ope- 
tusryhmän keskikoko 23 opiskelijaa. 
Opetusta annetaan lähinnä iltaisin klo 
16.50-20.00, jolloin opetusryhmiä on 
20. Viikonloppuopetuksessa on viisi 
opetusryhmää. Ikäryhmät opiskelevat 
Etu-Töölön lukion tiloissa, viikonlop- 
puryhmät Käpylän iltaoppikoulun 
luokissa. Koulurakennukset ovat vie- 
rekkäin. Toimistotilat ovat pienet, 
Käpylän iltaoppikoulussa käytettävis- 
sä vain 3 m 2 :n »johtokeskus», josta 
Sirkka Kespersaks laitteineen ja pa- 
pereineen hoitaa yhteyksiä moneen 
suuntaan. Vastaanottotilaa naapuri- 
koulussa iltaisin on vähän enemmän. 
Opettajina työskentelevät ovat pa- 
luumuuttajaopettajia, joilla kaikilla on 
korkeakoulututkinto. Muutama on ol- 
lut mukana alusta alkaen, jokainen 
vähintään puolitoista vuotta. Käpylän 



iltaoppikoulun äidinkielen opettajat 
ovat olleet neuvontatyössä mukana, 
samoin yliopistonlehtori Eila Hämä- 
läinen. Hänen laatimiaan oppikirjoja 
on käytetty oppimateriaalina. Osa op- 
pimateriaalista on tuotettu itse. 

Paluumuuttajakoulutuksen rahoitta- 
vat Helsingin työvoimatoimisto, Hel- 
singin kaupunki, osin Käpylän iltaop- 
pikoulu, joka organisoi ja valvoo ope- 
tusta. Järjestelytehtävät on alusta pi- 
täen hoitanut Käpylän iltaoppikoulun 
lehtori Timo Larjontie. Paluumuut- 
tajaopiskelijat eivät ole Käpylän ilta- 
oppikoulun opiskelijoita. 

Tällä hetkellä paluumuuttajaopiske- 
lijoita on siis 572, joista naisia 318 ja 
miehiä 254. Lähes 500:n äidinkieli on 
venäjä, 68:n viro, muutama muunkie- 
linen. Venäjän kansalaisia on 367, Vi- 
ron 178, muiden maiden 27; Latviaa, 
Ukrainaa, Valko- Venäjää, Uzbekista- 
nia, Kazakstania myöten. Kauas inke- 
riläis- ja suomalaisjuuret ulottuvat. 

Paluumuuttajien keskimääräinen 
koulutustaso on varsin hyvä; joko 
alemman tai ylemmän korkeakoulu- 
tutkinnon suorittaneita on nyt 105, 
ammattitutkinnon suorittaneita 192 ja 
vähintään peruskoulun käyneitä 275. 
Yli 500 heistä asuu Helsingissä. Opis- 
kelijoiden keski-ikä on 40-45 vuotta, 
yli 60-vuotiaita on kymmenen ja alle 
20-vuotiaita 40. Ikähaitari on siis var- 
sin leveä. Samaan ryhmään ei voi si- 
joittaa heikosti suomea osaavaa 20- 
ja 60- vuotiasta. Nuori oppii yleensä 
paljon nopeammin kuin häntä kolme 
kertaa vanhempi. Ryhmien heterogee- 
nisuus onkin tietty ongelma, mutta 
toisaalta opiskelijoiden varsin korkea 
koulutustaso tukee opetusta. Teke- 
mällä oppii - myös opettaja. 

Teksti: Timo Larjontie 

Toksovan toteutunut unelma 



Ihmisten tunteet olivat sanoin kuvaa- 
mattomia, kun Toksovan kirkko vii- 
me joulukuun 4. päivänä vihittiin jäl- 
leen Herran temppeliksi. Se on Poh- 
jois-Inkerin kirkoista ainoa jotenkin 
pystyssä pysynyt. Nyt sen häväistys 
on vain historiaa. 

Taas kerran osui paikalleen Arvo 
Survon laulama »Nouse oi kadonnut 
Inkeri kirkkosi raunioista...» 

Muistan, kuinka kauniilta Toksovan 
kirkko näytti vuonna 1935, kun vel- 
jeni kastettiin siellä. Seuraavana vuon- 
na se suljettiin, viimeisenä Pohjois- 



Inkerin kirkoista. Lempäälän kirkko 
oli suljettu jo 1936. 

Kirkon vaiheet 

Toksovan seurakunta perustettiin jo 
Ruotsin vallan aikana vuonna 1628. Sen 
aikaisempi nimi oli Korpiselkä. Siihen 
kuului aluksi myös Valkeasaari, joka 
erotettiin itsenäiseksi seurakunnakseen 
vuonna 1734. Ruotsin vallan aikana si- 
jaitsi suomalainen kirkko Luuppolan ja 
Vartiamäen kylien välissä. Sen polttivat 
venäläiset vuonna 1704. 




Vihkiäisjumalanpalvelus on alkamassa ja papit saapuvat juhlallisena kulkueena kirkkoon. Lapsi 
edustaa elämän liekkiä kantavaa tulevaisuutta. Häntä ujostuttaa ilmiselvästi. 



Toksovan viimeinen Pyhän Alek- 
santerin kirkko rakennettiin 1883- 
1887 pastori J. E. Ahlströmin 1857 
perustaman rahoituskassan varoilla. 
Siinä oli 1136 istumapaikkaa. 

Nyt kunnostetussa kirkossa kuulin 
olevan 700 paikkaa. Herättäjäyhdistys 
Suomesta on tehnyt tärkeää heimo- 
työtä Alpo Järven johdolla, auttajia 
on ollut lukuisia. Varsinaisesti kirkko 
on kunnostettu talkoovoimin. Myös 
inkeriläiset itse ovat kantaneet korten- 
sa kekoon. 



Malmikello Lapualta 

Suomalaisten avulla saatiin Toksovaan 
tuoduksi juuri kirkon vihkiäispäivän 
aattona komeasti kumahteleva malmi- 
kello. Se on peräisin Lapuan Karhumä- 
en valimosta. Kellon vihki piispa Lei- 
no Hassinen juuri ennen vihkiäisjuma- 
lanpalveluksen alkua. 

Kirkko oli täynnä kansaa, kun piis- 
pa Hassinen asteli pitkin keskikäytävää 
johtaen vihkäiskulkuetta. Hän oli pu- 
keutunut Ruotsin inkeriläisten lahjoit- 
tamaan piispan viittaan ja kantoi pääs- 
sään päähinettä, jollaista en ole Suo- 
men luterilaisilla piispoilla nähnyt. Piis- 
pa kertoi myöhemmin alttarilla niin viit- 
tansa kuin päähineensä historian. 

Kun Aarre Kuukauppi käänsi pu- 
heosuudet venäjäksi, tuli mieleeni edes- 
menneen inkeriläisen heimopäällikön 
Matti Vironmäen kerran esittämä aja- 
tus: »Jumala on pannut inkeriläiset Ve- 
näjälle sen vuoksi, että venäläisille le- 
viäisi usko Jumalaan.» Aurinkokuoro, 
jonka jäsenistä monen äidinkieli on jo 
venäjä, lauloi kauniisti suomeksi. 

Liturgeina toimivat Aarre Kuukaup- 
pi ja Alpo Järvi, väkevän saarnan piti 
Eero Halme. Urkuparvelta kaikui kau- 

Piispa Leino Hassinen (oikealla) avustajineen 
Toksovan uudistetussa kirkossa. 



niisti Mika Piiparisen »Oi katso, mikä 
aamu». Sen esittivät Pekka Sorsa 
ja Hannes Wallin. Tervehdyksiä oli 
useita. 



Räikköset riemurinnoin 

Minulla oli ilo olla Räikkösten Suku- 
seuran mukana Toksovan-matkalla. 
Varmaan Toksovan kirkon edesmen- 
nyt kanttoriurkuri Paavo Räikkönen- 
kin olisi iloinnut Arvo Survon laulusta 
ja hänen kitarastaan. 

Räikkönenhän tunnettiin myös 
Lempäälän kanttoriurkurina ja erittäin 
taitavana kynäniekkana, jonka kirjoi- 
tuksista »Kansan kalenterissa» äitini 
usein puhui. 

Uskon, että kaikkien sydämet oli- 
vat haljeta riemusta, kun kansa nousi 
viimeisen virren aikana seisaalleen 
laulamaan Martti Lutherin virren »Ju- 
mala ompi linnamme ja vahva turvan 
aivan. On miekkamme ja kilpemme 
ajalla vaaran, vaivan...» 

Teksti ja kuvat: Ella Ojala 

Kummajaiset kulkevat - 
perinne elää 



Inkerin kulttuuriseuran Kummajaiset 
vietettiin tänä vuonna musikaalisissa 
merkeissä. Loppiaisvastaanoton kuu- 
sikymmenpäinen yleisö sai nauttia 
kaalikeiton lisukkeena varsin korkea- 
tasoisista esityksistä. 

Kummajaiset on vanha inkeriläinen 
loppiaisperinne, johon kuuluivat turk- 
ki nurinperin ja naama noessa kulke- 
vat kummajaiset, mutta myös talosta 
toiseen makupalojen toivossa kierte- 
levät lapset. Rakkaalla lapsella on 
monta nimeä, kummajaisiksi tapaa 



kutsuttiin ainakin Venjoen tienoolla, 
mutta Pohjois-Inkerissä »ropakot» kier- 
telivät samalla asialla. 

Inkerin kulttuuriseuran Kummajai- 
siin poikkesi tammikuussa joukko pa- 
luumuuttajina Suomeen tulleita taitei- 
lijoita. Sibelius-Akatemiassa opinto- 
jaan jatkava Julia Mustonen loihti 
flyygelistä upeat tunnelmat, Irina 
Lappalainen ja Nadja Lankinen 
esittivät viulu-kitaraduona klassisen 
kimaran. Laulajakaartia edustivat te- 
nori Arvi Kemppi ja nuori taituri 




Nuorimmilla kummajaisvierailla riittää ihmettelemistä. 

Julia Mustonen jatkaa piano-opintojaan Sibelius- Akatemiassa. 



Andrej Neuvonen. Valko-Venäjältä 
Suomeen muuttanut Andrej on var- 
sin monipuolinen lahjakkuus. Koreo- 
grafin koulutuksen saanut nuorimies 
on taitava trubaduuri, joka lisäksi itse 
säveltää ja sanoittaa laulunsa. 

Jälkiruokana kummajaisvieraat pu- 
reskelivat visaisia pähkinöitä, sillä oh- 



jelmaan kuului tänäkin vuonna Inke- 
ri-aiheinen tiukka tietokilpailu. Järjes- 
täjät iloitsivat siitä, että Kumma jaiskut- 
sua noudatettiin ahkerasti: vieraskir- 
jaan kertyi yli kuusikymmentä nimeä. 



Teksti: Helena Miettinen 



Kokouskutsu 

Suomen Inkeri-liiton sääntömääräinen kevätkokous pidetään Helsingissä 
Karjala-talolla os. Käpylänkuja 1 sunnuntaina 26. 3. 1995 alkaen klo 14.00. 

Esillä ovat sääntöjen 12 §:n kevätkokoukselle määräämät asiat: 

- vuoden 1994 toiminta- ja tilikertomus 

- entisten rekisteröimättömien paikallisosastojen hallussa olleesta 
yhdistyksen omaisuudesta ja arkistosta päättäminen. 

Suomen Inkeri-liitto ry 
Hallitus 

Juurista ja suvuista 
sukuarkistoksi 



Arkistotiedot 

Muutama vuosi sitten maksoivat arkis- 
tojen sukututkimukset 45 mk/h. Nyt ne 
ovat nostaneet hintojaan. Valtionarkis- 
to ja maakunta-arkistot perivät sukusel- 
vityksistä noin 200 mk/h ja Tampereen 
seurakuntien keskusrekisteri 1. 7 1994 
alkaen 65 mk/h. Syyksi on mainittu 
runsaat kyselyt ja tutkijoiden vähälukui- 
suus. Todellinen syy lienee valtion poh- 
jaton himo nostaa tulojaan. 

Arkistoissa voi itsekin tutkia suku- 
jaan. Tällaisen harrastelijatutkijan pitäi- 
si kuitenkin tuntea muutamia perus- 
asioita. Olisi osattava ruotsia, koska ai- 
kaisemmin papinkirjat pidettiin ruotsik- 
si. Lisäksi vanha ruotsi oli hieman eri- 
laista kuin nykyinen. Sukututkimus- 
kursseilla voi tutustua vanhoihin käsi- 
aloihin, joista jotkut ovat vain noin kol- 
me milliä korkeata ja toiset pari sent- 
tistä. Tietojen hankinnassa on myös 
hyvä tietää omat ja naapuriseurakun- 
nat eri vuosisadoilta. 

Inkerin 30 seurakunnasta on säilynyt 
papinkirjoja vain noin joka toisesta. Näin 
ollen juurien löytäminen monille inke- 
riläisille voi olla mahdotonta. Säilyneet 
kirjat ovat yleensä mikrofilmeillä. Jou- 
kossa on myöskin tietoja ja muistiinpa- 
noja, joista sukututkijalle ei ole hyötyä. 
Kaikki samanlaisten sukunimien omis- 
tajat eivät ole sukua keskenään. Tietoja 
löytyy myös vanhoista kirjoista ja leh- 
distä. Vanhoja Inkerissäkin levinneitä 
lehtiä on Helsingin yliopiston kirjastos- 
sa. - Oman hämäläisen sukuni kohdal- 



la löysin tiedot isänsi suvusta erään yh- 
tiön historiasta, joka oli painettu jo vuon- 
na 1934. Tiedot ylsivät vuoteen 1756. 

Sukututkimuksessa pitää heti alkuun- 
sa ratkaista kuka on ns. koetti, jolle tut- 
kimus koetetaan tehdä. Minä tein sen 
lapsilleni. Tällöin yhdistyivät vaimoni 
inkeriläiset ja minun hämäläiset suvut. 
Tietojen kerääminen on pitkäjänteistä 
puuhaa, eikä se valmistu vuodessa tai 
parissa. Luettelemalla ihmisten amma- 
tit, syntymä- ja kuolinajat sekä perhe- 
suhteet saadaan jonkinlainen sukutut- 
kimuksen luuranko. Siitä jää suurin osa 
tiedoista pois. Ammattitutkijat tekevät 
melko luettelomaisia sukututkimuksia 
nopeasti. Heidän hintansa kannattaa 
etukäteen selvitellä. Perheitten suuret 
kuolinluvut voi selittää ajan kuvauksin 
ja historiallisin tiedoin. 

Muistitiedot 

Monilla ei ole mahdollisuutta taloudel- 
lisestikaan tutkituttaa tai tutkia suku- 
jaan. Itse en enää haekaan tietoja kau- 
kaisilta vuosisadoilta. Eihän niihin voi 
aina edes luottaa. Suvut voi jakaa omik- 
si ryhmikseen. Esimerkiksi vaarit ja 
mummot muodostavat neljä sukua ja 
puolison vastaavat suvut toisen sarjan. 
Nämä voi laittaa eri kansioihin (mappi, 
pärmi) ja nimet päälle. 

Arkistotietojen lisäksi on hyvä yhtä 
aikaa edetä muistitietoja tallentaen. 
Tämän voi alkaa kirjoittamalla vanhem- 
piensa sisarien ja veljien elämäntarinat 
muistiin. Samoin kirjoitetaan vaarien ja 

mummojen sisarusten tiedot. Aina ei- 
vät muistitiedot pidä paikkaansa. Haas- 
tattelemalla sukulaisia ja tuttavia tiedot 
täydentyvät. Yhdistelemällä tiedot syn- 
tyy kuvaus henkilöstä. Olen todennut, 
että esimerkiksi vaarien ja mummojen 
vanhemmista on aika työlästä saada ai- 
kaan tiivistä kokonaiskuvaa, varsinkin 
jos he ovat liikkuneet eri paikkakun- 
nilla leivän perässä. 

Välillä harrastaja tai tutkija joutuu 
umpikujaan ja tehtävä saattaa olla hyl- 
lyllä pitkiäkin aikoja. Luulin saaneeni 
tehtäväni valmiiksi jo vuonna 1987. 
Eräät vaimoni sukuhaarat olivat poissa 
kuvioista yli 50 vuotta. Ehdimme kui- 
tenkin vierailujen yhteydessä haastatella 
sukulaisia ennenkuin eräät kertojat 
kuolivat ja saada lisää materiaalia. Yh- 
den henkilön osalta tietoja tuli lisää yli 
100 sivun nivaska ao. kansioon. Työ 
näyttää jatkuvan loputtomiin. Aikaa on 
mennyt runsaasti tähän mielenkiintoi- 
seen harrastukseeni vuosina 1959-1994. 

Sukututkimuksen lisääntyessä olen 
törmännyt sivujen numerointivaikeu- 
teen. Yritin ratkaista pulman siten, että 
sovitin esimerkiksi sivujen 78 ja 79 vä- 
liin sivut 78.01, 78.02 jne. Näin sain li- 
säsivuja sivujen väliin 99 kpl. Myöhem- 
min hylkäsin tämänkin numeroinnin ja 
päädyin jokaisen kohdalla henkilökoh- 
taiseen numerointiin. 

Sukuarkisto 

Viimevuosisadan puolivälissä (1850) 
syntyneistä on paljon muistitietoja. Li- 
säämällä muistitietoja ja asiapapereita 
tutkimukseen siitä muodostuu paljon 
kertova sukuarkisto. Olen kerännyt liit- 
teiksi vanhoja kauppakirjoja, tonttipa- 
pereita, perunkirjoja, testamentteja, 
vakuutuksia, koulu- ja työtodistuksia, 
kansalaisuus- ja sotilaspapereita, kirjeitä 



(asia- ja käsialanäytteiksi) sekä valo- 
kuvia. Kaikki paperit olen liittänyt ko. 
henkilön tietojen perään. 

On liian helppo todeta, että »mistäs 
myö inkeriläiset paperiloi kerräämme, 
ko olemma nähneet soat ja kolhoosat». 
Inkeriläisillä näyttää kuitenkin olevan 
vanhoja papereita ja valokuvia Inkeris- 
tä. Niistä jokainen on merkityksellinen 
erikoisesti sukuarkistoon. Olen saanut 
haltuuni suomenkielisen kansakouluto- 
distuksen kopion Inkeristä vuodelta 
1896. Muutama vuosi sitten sain jou- 
kon todistuksia vuosilta 1895-1897 ja 
1904. Ruotsissa asuvat sukulaiset ovat 
luovuttaneet papereittensa kopioita. 
Eräässä kirjeessä tuli 34 paperia ja lä- 
hetekirje. Kirjeen säästin käsialanäyt- 
teeksi. Myöskin Inkeristä, Karjalasta ja 
jopa Kasahstanista asti on tullut tietoja 
sukulaisista. 

Arkistoon kannattaa laittaa ylös lisä- 
tietoja: sukulaisten puhdistukset, armei- 
jassa palvelu, vankeudet ja syyte, Suo- 
meen siirtyminen, karkotus Siperiaan 
jne. Tiedoissa tulee usein vastaan näl- 
kään kuoleminen ja tapetut. Aikanaan 
sain kopioita vuonna 1941 kaatuneit- 
ten inkeriläisten viimeisistä kirjeistä. 
Heidät oli otettu ensi Kuusisen bluffiar- 
meijaan ja siirretty sitten puna-armei- 
jaan taistelemaan Inkerin suomalaisina 
Suomen suomalaisia vastaan. 

Tutkimukset voidaan jakaa kahteen 
ryhmään. Ensimmäiseen kuuluvat ne 
sukututkimukset, jotka ovat luettelomai- 
sia ja ylimalkaisia. Niitä myydään va- 
paasti sukulaisille ja jopa sivullisillekin. 
Toiseen ryhmään kuuluvat sukuarkistot, 
joissa on arkoja ja tarkkoja asioita suvuista. 
- Tosinhan aika kuluu ja sukujen salai- 
suudet jäävät ajassa kauas taakse. Silloin- 
han ne eivät enää olekaan salaisuuksia, 
kun aika ja ihmiset painuvat historiaan. 

Eero Rautajoki 

Ruotsin kesäjuhlat 
Västeräsiin 



Ruotsininkeriläisten 48. kesäjuhlat, 
Ingria 95, vietetään Västeräsissa lau- 
antaina 17. ja sunnuntaina 18. päi- 
vä kesäkuuta 1995. Juhlien järjestä- 
jä on Västeräsin Inkeri-kerho yhteis- 
työssä Ruotsin Inkeri-liiton kanssa. 
Ruotsininkeriläisten jälkeläiset esiin- 
tyvät juhlissa, ja juhlat ovat kaksikie- 
liset. Juhlien tärkeimmät tilat, seura- 
kuntakoti Kyrkbacksgärden ja Tuo- 
miokirkko, on jo varattu ja myös 
muuten ovat juhlavalmistelut jo käyn- 
nissä. 



Runsaasti ohjelmaa tiedossa 

Juhlaohjelma on vielä alustava. Kui- 
tenkin voimme jo nyt kertoa, että juh- 
lakanslia avataan kello 09.00 lauan- 
taina, poppikilpailut ja inkeriläisten 
järjestöjen neuvottelu alkavat kello 
10.00 ja avajaisjuhla kello 13.00. Se- 
minaari inkeriläisten tilanteesta maa- 
ilmassa alkaa kello 15.00 ja Inkeri-ilta 
on 18.00-21.00. Sen jälkeen on vielä 
vapaata ohjelmaa Bläsbogärdenilla 
aivan Kyrkbacksgärdenin vierellä 
(tanhua, tanssia, esiintymisiä y.m.). 
Sunnuntai alkaa jumalanpalveluksel- 
la Tuomiokirkossa kello 08.00. Lähe- 
tysjuhla on kello 10.30. Sen teemana 
on Inkerin kirkon lähetystyö suoma- 
lais-ugrilaisten kansojen parissa. Muis- 
tetaan myös inkeriläistä lähetyssaar- 
naajaa Martti Rautasta, jonka synty- 
mästä on kulunut tasan 150 vuotta. 



Esiintyjiksi on jo nyt luvassa piispa 
Leino Hassisen lisäksi rovasti Jussi 

Jänis, inkeriläisjärjestöjen edustajia, 
Aurinko-ryhmä Inkeristä, ryhmä ruot- 
sininkeriläisten jälkeläisiä, kaksi pai- 
kallista kuoroa, orkesteri y.m. 



Missä juhlitaan, missä 
yövytään? 

Tuomiokirkko sijaitsee noin kilomet- 
rin päässä rautatieasemalta pohjoi- 
seen päin (kulje Vasaparkin ja kau- 
pungintalon läpi ja Vasagatania pit- 
kin, kunnes näet Tuomiokirkon). Juh- 
lapaikka Kyrkbackgärden sijaitsee 
noin 150 metriä pohjoiseen Tuomio- 
kirkolta. Västeräsiin on yleensä hyvät 
junayhteydet. Laivasatamista Tukhol- 
masta (Viking ja Silja) kulkee myös 
linja-autoja Västeräsiin aivan Tuomio- 
kirkon läheisyyteen. 

Autolla tullessa jää pois E18-tieltä 
Rocklundan liikennepisteessä ja aja 
Vasagatania pitkin etelään päin noin 
kilometri. Käänny noin 300 metriä lii- 
kennevalojen jälkeen oikealle Skol- 
gatanille ja parkkeeraa koulupihalle 
ihan Tuomiokirkon pohjoispuolella. 
Autoteitse on Tukholmasta Västeräsiin 
E18-tietä myöten noin 100 kilometriä. 

Poppi-kilpailut järjestetään sora- 
kentällä, joka sijaitsee Vasagatanin 
varrella Tuomiokirkosta noin kilomet- 
ri pohjoiseen päin. Valter Rämö, 
puh. 016-13 81 96 vastaa kilpailuista 

ja antaa niistä lisätietoja. Ulkomailta 
soittaessa korvataan suuntanumeron 
nolla ulkomaaprefiksillä ja valtakun- 
nan numerolla, esim. Suomesta Rä- 
mölle 990 46 16 138196. 

Ruoka- ja kahvitarjoilu järjestetään 
juhlapaikalla. Lähettyvillä kaupungis- 
sa on myös erilaisia ruoka- ja kahvi- 
paikkoja. 

Seuraavien hotellien kanssa on teh- 
ty sopimus alennushinnoista (varates- 
sa huonetta on mainittava osanotto 
inkeriläisten kesäjuhliin): 

- Hotell Astoria Fenix, Kopparbergs- 
vägen 29A, puh. 021-11 00 80, noin 
400 metriä Tuomiokirkolta itään 
päin, kahden hengen huone 410 
kruunua ja yhden hengen 300. 

- Good Morning Hotels, puh. 021- 
12 02 20, Slänbärsgatan 1, noin 3 
km Tuomiokirkolta, kahden hen- 
gen huone 390 kruunua ja yhden 
hengen 290. 

Aamiainen kuuluu yllämainittujen 
hotellihuoneiden hintaan. 



Ilmari Friis, puh. 021-11 22 66, an- 
taa lisätietoja näissä asioissa ja auttaa 
hotellihuoneiden varaamisessa, jos on 
kielivaikeuksia. 



Soittele! 

Lähempiä tietoja juhlista yleensä saa 
juhlatoimikunnalta, Nikolai Tiuri- 
nen, puh. 0220-408 24, Nina Ohls- 
son, puh. 021-12 33 51, tai Toivo Fol- 

kesten, puh. & fax 021-13 54 98 ja 
juhlakansliasta, joka on avoinna 17/6 
klo 09.00-21.00 ja 18/6 klo 09.30- 
13-00. Puhelinnumerot kansliaan ovat 
021-14 47 00 ja autopuh. 010- 
279 91 88. 

Toivomme, että Sinä jo nyt merkit- 
set juhlan ajankohdan almanakkaasi, 
kerrot juhlista omaisillesi, ystävillesi 
ja tuttavillesi ja varaat laivaliput, jos 
tulet laivalla Suomesta. 

Sydämellisesti tervetuloa yhteisiin 
juhliimme! 

Juhlatoimikunta 



Juhlien aikaa Hatsinassa 



Hatsinan kaupunki ja luterilainen seu- 
rakunta viettivät sulassa sovussa 200- 
vuotisen olemassaolonsa suurta juhlaa, 
kaupunki plakatein näyttävästi omalla 
tavallaan ja omalla tahollaan. 

Hatsinan kirkkorakennus oli saatu 
vasta äskettäin seurakunnan käyttöön 
alastomaksi riisuttuna. Enkeltenpäivänä 
2. 10. 1994 Jumalan sanan kuulijat täyt- 
tivät tämän Herran huoneen. 

Juhlajumalanpalveluksessa saarnasi 
Inkerin piispa Leino Hassinen ja altta- 



ripalveluksen toimittivat kirkkoherra 
Kauko Toivonen Suomesta ja Inkerin 
oma pappi Arvo Soittu. 

Piispa Hassinen mainitsi saarnassaan, 
miten hyvät enkelit olivat tätä kirkkoa 
suojelleet. Vainovuosien aikana mitä 
erilaisimmat tuulet olivat puhaltaneet 
tässäkin kaupungissa. Ennen kaikkea 
muistuu mieleen se uskomaton raakuus 
ja julmuus, mihin vain ihminen pystyy. 

Teksti ja kuvat: Aili Jukarainen 

Estonian uhreja muistettiin 



Viime pyhäinpäivän aikaan Örebros- 
sa hiljennyttiin muistamaan edesmen- 
neitä. Tällä kertaa tilaisuutta sävytti 
tietenkin suru Estonian merionnetto- 
muudessa menehtyneiden kaipuu. 

Lääninrovasti Björn Svärd toivotti 
juhlakansan tervetulleeksi Pyhän Mi- 
kaelin kirkkoon. Jumalanpalveluksen 
toimittivat Jussi Jänis ja Timo Simp- 
pula. 

Herkistynein mielin muistettiin Es- 
tonian uhreja Eino Vanhasta ja hä- 
nen vaimoaan Britt-Maria. 

Joukosta poistuneita Mikko Pit- 
kästä, s. 1915 Toksovassa, k. Kana- 
dassa ja Juho Hokkasta, s. 1920 



Spankkovalla, k. Örebrossa, muistel- 
tiin. Kahvitilaisuudessa Antti Juvo- 
nen kertoi Heimopataljoona 3:n ve- 
teraanista Mikko Pitkäsestä, joka on 
kirjoittanut sanat lauluun Inkerinmaa. 
Laulu kuultiin kasetilta Meeri Hirvo- 
sen laulamana. 

Paikallinen kirkkokuoro Suvilaula- 
jat paitsi esiintyi, myös huolehti kah- 
vitarjoilusta. Kirkkoväärteinä toimivat 
Kaija Hautamäki ja Liisa Erikson. 

Kolehti Kupanitsan Kikkerin huol- 
tokodin toiminnan tukemiseksi tuotti 
hyvän summan. 

Teksti ja kuvat: Aleksander Halttunen 




Pyhäinpäivän juhian yhteydessä laskettiin kukkalaitteita muistokivelle. Puhumassa rovasti Jussi 
Jänis, oikealla pastori Timo Simppulaja takana oikealla lääninrovasti Björn Svärd sekä inkeriläisiä. 

Etsitään 



Sylvi etsii suomalaista 
kummisetäänsä 

Nykyisin Jämsänkoskella asuva Inkerin 
suomalainen Sylvi Pöllä haluaisi löy- 
tää mahdollisesti Jämsässä asuneen 
kummisetänsä tai tämän lapset. Sylvi 
kastettiin nelivuotiaana Suomessa en- 
nen Neuvostoliittoon palauttamista. 
Hän muistaa kasteen tapahtuneen Jäm- 
sässä. 

Sylvi Pöllä on syntynyt 15. 4. 1940. 
Hän saapui valtionarkistossa säilytettä- 
vän Inkerin siirtoväen kortiston mukaan 
vanhempiensa Juho Mikonpojan ja 
Hedvig Paavontyttären sekä siskonsa 
Liljan kanssa Suomeen 20. 12. 1943. 

He olivat Neuvostoliiton kansalaisia 
ja heidät siirrettiin 5. 1. 1945 Lahden 
kokoamiskeskukseen, josta heidät pa- 
lautettiin Neuvostoliittoon. 

Sylvillä ei ole kovin paljon muistiku- 
via Suomesta. Valtionarkistosta saadun 
tiedon mukaan perhe oli Oitissa tam- 
mikuussa -44 ja Jämsän Juokslahdella 
Lahtilan tilalla helmikuussa -44. He oli- 
vat myös Padasjoella, mutta pisimpään 
Jämsässä. 

- Kaste lienee tapahtunut siellä. Olin 
silloin nelivuotias. Kummisedän nimeä 
en muista, mutta hänellä oli poika 
Uuno, syntynyt ehkä 1940 sekä toinen- 
kin lapsi, joka lienee syntynyt vuonna 
1932. Minä sain kasteessa nimen Sylvi 
Tellervo, muistelee Sylvi. 

Hän on etsinyt ahkerasti suomalais- 
ta kummisetäänsä. Sylviä ei ole löyty- 
nyt Jämsän eikä Jämsänkosken vuoden 
1944 väestörekisterin syntymäluettelois- 



ta eikä kirkonkirjoista. Myös Loimaal- 
ta, Padasjoelta ja Hausjärveltä on tullut 
kieltävä vastaus. 

SNTLm sisäasioiden kansankomissa- 
riaatin siviilirekisteritoimiston antaman 
syntymätodistuksen mukaan Sylvi Pöl- 
lä on syntynyt 15. huhtikuuta 1940 Vo- 
logdan alueella Vytegorskin piirissä 
Matenshassa . Rekisteröintipaikka on 
ollut Vytegorskin piirin Sperovskin ky- 
läneuvosto. 

Sylvin osoite on Jämsänkoskella Lau- 
rinkuja 15 A 1. 

Seija Tiihala 



Etsitään tietoja inkeriläisistä 
Töllikkö-nimisistä. 

Anna Valittu (Välit), 1901 ja lapset: 
Salme n. 1921, Elsa 1922, Nikolai 
n. 1925, Katri 1927, Helmi 1938, Sii- 
na 1940. 

Ivan eli Juho Jakonen, syntynyt 
1918-1919, ollut Suomessa Kivinie- 
men sotavankileirillä tulkkina. 



Etsitään tietoja Väinö Ferdinand 
Hinkkasesta (21. 2. 1884) ja Edvard 
Emanuel Hinkkasesta (57. 1890). 
He ovat syntyneet Toksovan Kauko- 
lan kylässä, isä oli Paavo Hinkkanen 
ja äiti Helena, omaa sukua Puuma- 
lainen. Äiti oli kotoisin Suomen puo- 
lelta. Väinöllä ja Edvardilla oli veli 
Paavo, josta tuli Suomessa tunnettu 
kanteletaiteilija Paul Salminen -nimi- 
senä. 

Helsingin Seudun Inkeri-seura 
ry tiedottaa: 

Tilaisuudet Inkeri-kodissa 

Maaliskuussa 26. 3- 1995 klo 14 Suo- 
men Inkeri-liiton kevätkokous 

Inkeri-kuoro 

Inkeri-kuoron harjoitukset tiistaisin klo 
16.30 - 18.00 Inkerikodissa. 
Tervetuloa! 



Huhtikuussa 23- 4. 1995 klo 14 
Inkeri-kuoron kevätmatinea 
Laatokka-salissa. Kuoron ohjelman 
lisäksi myös kansantanhuja. 



Tanhuharjoituksista Sturenk. 11 :ssä 
voi tiedustella Elvira Pettiseltä 
puh. 8787 495 tai 5632 086. 



Toukokuussa ei ole kuukausitilaisuutta 

Seukkoseura 

13. 4. 95 klo 13.00 
4. 5. 95 Kevätretki 

Tervetuloa Seukkoihin! 

Hyvinkään Inkeri-kerho 

7.5.-95 ja 4.6.-95 srk-keskus, aulakah- 
vio klo 14.00. 



Turun Seudun Inkeri-seura ry. 
tiedottaa: 

17. 4. Pääsiäisjuhla Karjalaisten talossa 
4. 6. Helluntaijuhla Karjalaisten talossa 
1. 10. Mikkelinpäivän tilaisuus Karja- 
laisten talossa 

1. 10. Syyskokous Karjalaisten talos- 
sa klo 14 

4. 11. Pyhäinpäivän kunniakäynnit In- 
keriin ja Karjalaan jääneiden muisto- 
kivillä Turun hautausmaalla klo 12, sen 
jälkeen kahvitilaisuus Karjalaisten ta- 
lolla yhdessä karjalaisten kanssa 
26. 12. Joulujuhla Karjalaisten talossa 
Kaikki tilaisuudet Karjalaisten talol- 
la, Itäpellontie 2, TURKU klo 14. 

Lahden Seudun Inkeri-seura ry 
tiedottaa: 

10. 04. -95 Kerhoilta, paikka ja aika sama 
4.-7 05- -95 Saaristomatka Eestiin. 
Lisätietoja Arvo Korkkiselta, puh. 
7521 233 tai k. 918-7817 681 
12. 06. -95 Kerhoilta Immilässä, Rä- 
möillä Kuusistotie 4 

Joukostamme poistuneita 

Susanna Kössi, syntynyt 8. 8. 1908 
Miikkulaisissa, kuoli 30. 12. 1994 Hel- 
singissä. 



Kesäjuhlat Hyvinkäällä 
8. - 9. 7. -95 

Hyvinkään Inkeri-kerho ry järjes- 
tää tänä vuonna kesäjuhlat Hyvin- 
käällä. 

Toukokuun numerossa lähemmin 
juhlista. Tiedustelut: pj. Inkeri 
Sarojärvi, puh. 914-418 071 tai 
siht. Soili Uronen, puh. 90- 
290 1741 (ilt.) 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA RUOTSISTA 








Frimärksserie 


75 kr 


Miettinen: Inkeriläiset maaton kansa 75 


Bordstlagga 


60 kr 


kr 




Nouse Inkeri, grammotonskiva 


25 kr 


Sihvo: Inkerinmaalla 


75 kr 


Lauri Santtu, grammotonskiva 


25 kr 


Kolomainen: Inkerin toisinajattelijat 25 kr 


Arvo Survo: Omar maar, kassett 


50 kr 


Survo: Neljäs tuuli 


50 kr 


Laula kaikki maa, kassett, Räda 


35 kr 


Survo: Itku Inkerille 


130 kr 


Karta, von Köppen 


50 kr 


Ronkonen: Laps Inkerin 


100 kr 


Vykort, Haparanda, tackplatta 


1 kr 


Nevalainen: Inkeriläinen siirtoväki 


100 kr 


Vykort, Örebro, minnessten 


1 kr 


Mesiäinen: Maria Kajavan pitkä 
taival 


110 kr 


Vykort, tlicka i Tuutaridräkt 


2,50 kr 


Virtaranta: Inkeriläisiä sananlaskuja 70 kr 


Kavajnäl, vapen 


10 kr 


Mooses Putron elämäkerta 


30 kr 


Gratulationskort, stort 


10 kr 


Iho: Hietajyvä 


40 kr 


Gratulationskort, litet 


10 kr 


Alexander Störgren: Mutkainen tie 




Klistermärke, Ingermanland + Estland5 kr 


vapauteen 


150 kr 


Klistermärke, Ingermanlands vapen 5 kr 


Adressi 


40 kr 


Tuuli: Inkeriläisten vaellus 


75 kr 


Kavajnäl Ingermanlands tlagga 


20 kr 


Isien Usko, muistojulkaisu 


10 kr 


Metiäinen: Inkerin ev.lut. 




Kemppi: Fenno-lngrian lauluja 


5 kr 


kirkon 350-v. 


50 kr 


Hammarström: Ingermanländarna 




Tarra, Inkerin lippu 


5 kr 


som tlydde tili Sverige 


15 kr 


Randefelt: Inkeri, Tiekartta 


100 kr 


Folkesten: Ingermanländare i 




Randefelt: Keski-lnkeri, Kartta 


100 kr 


Västeräs 


25 kr 


Miettinen: Kohtalontie 


150 kr 



Lilja - tlyktingtlickan trän 

Ingermanland 30 kr 

Himiläinen: Främmande tosterland 50 kr 

Hiiva: Förvisningen 50 kr 

Monahof: Tilltlykten 75 kr 

Ojala: Pitkä kotimatka 75 kr 

Ojala: Suomi näkyy 75 kr 

Kuortti. Kirkossa, keskitysleirillä 75 kr 

Kuortti: Veljeni sotavangit 75 kr 



Zahharov: Ikuinen kulkuri, Kassett 80 kr 
T-paita 100 kr 

Inkerin ristiviin 450 kr 



Tilauksia ottaa vastaan 

Armas Paakkonen 
Tingsgatan 35 
50253 Boräs 

puh.jaFAX 033-101 988 
Postisiirtotili 626047-5 



Vammalan Kirjapaino Oy 1995 
ISSN 1236-9586 

Inkeriläisten viesti 



Toimitus 

Päätoimittaja 

Markku Pyysiäinen 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahise vanku ja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 » 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Pj. Keijo Korkka 
Halvarinkatu 9, 20900 Turku 
Puh. (921) 2580 201 

Tilaushinta 1995 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivisty ssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016-1466601 
Pankki KOP 103150-1202761 



Kannen kuva: Maineikkaan ruotsalaisen pia- 
nistin Roland Pöntisen kuvan luovutti lehtem- 
me käyttöön Rikhard Pöntinen. 

Havainnollistamisvälineenä liitutaulu 


3 

10 


Kuulumisia Suomen Inkeri-liitosta 


12 


Ilmalaiva Graf Zeppelin 


13 

16 

Etsitään 


18 

19 



Havainnollistamisvölineenä 
liitutaulu 



Millaista on uskonnonopetus maassa, 
jossa kristinusko ja uskonto on ollut 
torjuttu ja vaiettu asia kahden suku- 
polven ajan? Miten järjestää opetus 
seurakunnissa silloin, kun siitä huo- 
lehtivat kirkon työntekijät monien 
muiden seurakunnallisten tehtävien 
ohessa vailla opettajan koulutusta? 
Entä millaista on pitää rippikoulua 
ryhmälle, jonka ikäjakautuma vaihte- 
lee 13 vuodesta 50 ikävuoteen? 

Tässä on muutama niistä kysymyk- 
sistä, jotka kohtasin helmikuussa Tal- 
linnassa opettaessani sikäläisessä teo- 
logisessa instituutissa luterilaisen kir- 
kon papiksi opiskeleville didaktiikkaa 
eli opetusoppia. Aloitteen hankkee- 
seen oli tehnyt instituutin varadekaa- 
ni Randar Tasmuth, ja se toteutet- 
tiin yhteistyössä Helsingin yliopiston 
ja Kirkon ulkomaanavun kanssa. 

Nykyaikaisen opetusteknologian 
ympäröimälle opettajalle kokemus oli 
virkistävä muistutus siitä, mikä ope- 
tustapahtumassa lopulta on oleellis- 
ta. Käytettävissä ei ollut monisteita, 
ei piirtoheitintä, ei tietokoneita, ei vi- 
deoita; ainoa havainnollistamisväline 
oli vanha liitutaulu. Mutta sen sijaan 
koolla oli 30 innostunutta, kyselevää 
ja keskustelevaa opiskelijaa - lopulta 
parasta, mitä opettaja voi työssään 
kohdata. 

Tallinnan teologisen instituutin 
opiskelijat poikkesivat helsinkiläisis- 
tä teologian ylioppilaista mm, ikänsä 



ja työkokemuksensa osalta. Joukossa 
oli monia jo yhden työuran tehneitä 
ja elämässä paljon nähneitä opiskeli- 
joita; suurin osa heistä työskenteli 
myös samaan aikaan jo jossakin pai- 
kallisseurakunnassa, monet diakonin 
eli apulaispapin tehtävissä. Koko 
kurssilla olikin vahva kytkentä käy- 
täntöön: kuivan tuntuista teoriaa voi- 
tiin heti testata opiskelijoiden omiin 
kokemuksiin seurakuntatyöstä. 

Kahden seminaaripäivän kuluessa 
oppi myös opettaja: Tallinnan opis- 
kelijat saivat minut uudella tavalla 
pohtimaan esimerkiksi kasvatuksen ja 
opetuksen suhdetta. Me puhumme 
Suomessa aika yleisesti kasvatukses- 
ta. Mutta entäpä silloin, kun kommu- 
nistikauden seurauksena koko käsit- 
teellä kasvatus on vastenmielinen yl- 
häältäpäin vaikuttamisen leima? Yh- 
dessä päädyimme siihen, että kasva- 
tuksen sijasta olisikin parempi puhua 
kasvamaan saattamisesta. 

Tai otetaanpa esiin pari muuta ky- 
symystä. Me Suomen luterilaisessa 
kirkossa pidämme ehkä liiankin itses- 
tään selvänä, että koulun uskonnon- 
opetuksessa annetaan oppilaille pe- 
rustavat tiedot kristinuskosta ja esi- 
merkiksi Raamatusta. Mutta miten kir- 
kon opetuksessa lähdetään liikkeelle 
silloin, kun osalle ryhmää esimerkik- 
si Pietari tuo mieleen vain venäläisen 
suurkaupungin? Luterilaisella kirkol- 
la on Suomessa käytössä mahtavat 



»Tärkeintä on tuntea, että elää.» 



Roland Pöntinen - pianisti 



Kuvassa näkyy kymmenvuotias pik- 
kupoika pianotuolilla. Jalat yltävät 
tuskin maahan, katse on keskittynyt 
nuotteihin, pienet kädet lepäävät sie- 
västi koskettimilla. Hän on kuin kuka 
tahansa musiikkiopiston alkeisryhmä- 
Iäinen Aaronin ykkös-pianovihkon 
ääressä. Erona on vain se, että hän 
soittaa omaa pianokonserttoaan ja 
herättää suurta huomiota. 

Roland Pöntisestä kertovia lehti- 
juttuja ei tarvitse tutkia kauankaan, 
kun jo törmää sanaan ihmelapsi. 
Haastattelijat kertovat mielellään jut- 
tuja tyyliin »kun toiset pelasivat jalka- 
palloa, Roland soitti Chopinia». Ja hy- 
vin soittikin! Kaksikymmenvuotiaana 
hän esiintyi mitä vaativimmilla ohjel- 
mistoilla ja sai pelkästään ylistäviä ar- 
vosteluja: synnynnäinen musikaali- 
suus, horjumaton tekniikka, taiteelli- 
nen vakavuus ja tunnevaltainen kyp- 
syys... Kriitikot nimittävät häntä oman 
sukupolvensa pianisti-ilmiöksi. Vaa- 
leatukkainen, suurisilmäinen, uneksi- 



vailmeinen poika katselee lehtikuvis- 
sa vakavana tulevaisuuteen. 

Elämisen arvoista elämää 

Nyt Roland Pöntinen on kotimaassaan 
Ruotsissa tunnettu ja arvostettu pia- 
nisti. Ikää hänellä on vähän yli 
30 vuotta, ja kaikki maailman huo- 
mattavimmat konserttilavat monella 
mantereella ovat tuttuja. Levyttänyt 
hän on ainakin 40 kertaa. Karriääri on 
vankassa nousussa, ja Ruotsi voi yl- 
peänä lähettää hänet viralliseksi edus- 
tajakseen vaativiin esiintymistilantei- 
siin. 

Suomalaiselle naistenlehdelle anta- 
massaan haastattelussa Roland pari 
vuotta sitten sanoi: »On jännittävää 
herätä katsomaan, millainen päivästä 
tulee. Tärkeintä on, ettei menetä sitä 
tunnetta, että elää. Vaikka olisin huo- 
nolla tuulella tai pahoilla mielin, mi- 
nusta elämä on elämisen arvoista. En 
usko, että musertuisin siitäkään, vaik- 



Jatkoa sivulta 3 

materiaali- ja henkilöresurssit kasva- 
tustyön toteuttamiseen; mutta miten 
toimitaan silloin, kun kirkkoon kuu- 
luu 10 % väestöstä ja kun kasvatus- 
työn kohteena kuitenkin on koko 
kansa? 

Matkan jälkeen olen miettinyt, mi- 
ten hyvin Suomen kirkossa on hoi- 
dettu omat leiviskät, joita Viroon tai 
Inkeriin verrattuna on annettu käyt- 
töön kasapäin. »Jolle on paljon annet- 



tu, siltä myös paljon vaaditaan», sa- 
nottiin aikanaan Pietarille, 



Markku Pyysiäinen 




ka menettäisin toisen käteni. En ole 
sitä tyyppiä. Keksisin jotain muuta te- 
kemistä. Mutta juuri nyt musiikki on 
minulle erittäin tärkeää.» Aika paljon 
sanottu mieheltä, jolle kaksi kättä on 
sentään ammatin harjoittamisen ehdo- 
ton edellytys. Mutta ehkäpä puhe on- 
kin vain vertauskuvallista ja sellaise- 
na arvostettavaa: aina on nähtävä elä- 
mässä toivoa, olipa tilanne millainen 
tahansa. 

Juuret Inkerissä 

Mehän tiedämme, että Roland Pönti- 
nen kuuluu inkeriläisille. Hän on 
»meidän poikamme maailmalla», eikä 
koskaan peittelekään sitä, että isä 
Rikhard Pöntinen muutti Inkeristä 
Suomeen vuonna 1943 ja sitten pari 
vuotta myöhemmin Ruotsiin. Näin on 
Rolandista tullut täysin ruotsalainen. 
Hän puhuu äidinkielenään ruotsia, 
osaa tosin suomeakin ja soittaa pia- 
nollaan musiikin kansainvälistä kiel- 
tä, joka välittää tunteet jokaisen kuu- 
lijan kielelle. 

Musikaalisuus on peräisin isän su- 
vusta. Oma isä ohjasi häntä pianon 
alkeissa. Opinnot jatkuivat musiikki- 
opistossa, ja tulevaisuus ratkesi. Van- 
hempien haaveet pojan lääkärinuras- 
ta jäivät. Nuori muusikko opiskeli ul- 
komailla, mm. Kanadassa ja Wienis- 
sä. Omiakin sävellyksiä on syntynyt 



mittavan konserttimuusikon työn 
ohessa. Ja Tukholman musiikkielämä 
on hyötynyt hänen panoksestaan ka- 
marimusiikkikonserttien suunnittelija- 
na ja toteuttajana. 

Kiireinen mutta nöyrä 

Mitkä ovat tämän hetken tärkeimmät 
uutiset Roland Pöntisen elämässä? 
Hän toimii Ruotsin radion musiikki- 
opistossa pianon pääopettajana. Kon- 
sertit Moskovassa ovat vastikään he- 
rättäneet huomiota. Milloin saamme 
kuulla häntä seuraavan kerran Suo- 
messa? Toivottavasti lähiaikoina. 

Joka tapauksessa Inkeriläisten vies- 
tin lukijat seuraavat »oman pojan» 
maailmanmenestystä hartaan ihailun 
vallassa ja hyvää onnea muusikontai- 
paleelle toivottaen. 

Roland Pöntiselle ei maine ole ki- 
hahtanut hattuun, vaikka itse Barba- 
ra Hendricks valitsi hänet pianistik- 
si Euroopan-kiertueelleen ja Ruotsin 
Moskovan suurlähetystö kutsui hänet 
salonkikonserttiin. Roland konsertoi 
yhtä hyvin syöpäkeräyksen hyväksi, 
ilahduttaa Karoliinisen sairaalan po- 
tilaita ja antaa tukensa Amnestylle. Ja 
me, jotka emme pääse mukaan kon- 
serttiin, voimme ostaa levyjä. 

Teksti: Marja Mustakallio 
Kuvat Pöntisen perhealbumista 

Martti Rautasen 
syntymästä 1 50 vuotta 



Tänä vuonna tulee kuluneeksi 
150 vuotta Inkerin kaikkein merkittä- 
vimmän pojan, Martti Rautasen syn- 
tymästä. Rautanen oli mm. lähetys- 
saarnaaja, kielitieteilijä, raamatun- 
kääntäjä ja virsirunoilija. Hän syntyi 
v. 1845 Inkerissä Novasolkan seura- 
kunnan Tikanpesän kylässä. Se sijait- 
see noin kolmen peninkulman pääs- 
sä Narvasta Pietariin johtavan päätien 
toisella puolen. Koska tietä käyttäneet 
hevoskuskit yöpyivät usein kylän ta- 
loissa, Martti oppi jo lapsena kolme 
kieltä: äidinkielen eli suomen lisäksi 
eestin ja venäjän. Tästä kielitaidosta 
hänellä oli myöhemmin hyötyä, kun 
piti opetella uusia kieliä. 

Martin vanhemmat olivat savolais- 
ten jälkeläisiä. He - kuten useimmat 
inkerinsuomalaiset - olivat tulleet 
Suomesta ja asettuneet asumaan In- 
keriin Ruotsin suurvaltakauden aika- 
na l600-luvulla. Suomenkielinen rah- 
vas myös jäi Inkeriin, kun venäläiset 
valloittivat alueen 1700-luvun alussa. 
Vähitellen he tottuivat venäläiseen 
elämäntapaan. 



sen hyvinvoiva ja hengellisesti valveu- 
tunut. Peninkulman takana sijaitsevas- 
sa kirkossa käytiin joka sunnuntai, ja 
kotona luettiin mm. Suomesta tilattua 
Lähetyssanomia. 

Tiedonjanoinen ja lähetystyöstä 
kiinnostunut Martti luki Lähetyssano- 
mista Helsingissä sijaitsevasta lähetys- 
koulusta ja päätti hakea sinne rippi- 
koulunopettajansa suosittelemana 
v. 1864. Kolmenkymmenen hakijan 
joukosta hänet yhdessä kolmentoista 
muun nuorukaisen kanssa myös va- 
littiin kouluun. 

Neljän opiskeluvuoden jälkeen 
Rautanen vihittiin Ambomaan eli ny- 
kyisen Namibian lähetyssaarnaajaksi 
yhdessä neljän opiskelutoverinsa 
kanssa. Kesti kuitenkin kaksi vuotta, 
ennen kuin uudet lähetyssaarnaajat 
saapuivat määräpaikkaansa. Kieli- 
opinnot Saksassa vaativat oman ai- 
kansa, ja Ambomaalla riehuva sisäl- 
lissota viivästytti lähtöä. Aikaa kului 
myös matkaan: ensin purjelaivalla 
Kapkaupunkiin ja sieltä härkävankku- 
reilla Ambomaalle. 



Maaorjan poika 

Martin isä oli maaorjan poika. Perhe 
oli töissä venäläisen Suvalovin omis- 
tamassa kartanossa; näin myös nuori 
Martti joutui töihin samaan kartanoon 
pari vuotta ennen kuin maaorjuus lak- 
kautettiin Venäjällä v. 186l. Maaor- 
juudesta huolimatta koti oli suhteelli- 



Ndongan kirjakielen luoja 

Ensimmäisinä vuosina lähetyssaarnaa- 
jan työ oli raskasta. Runsaan kymme- 
nen vuoden kovan työn ja opetuk- 
sen jälkeen kastettiin ensimmäiset 
paikalliset asukkaat. Seurakunta oli 
syntynyt. Vuonna 1925 Martti Rauta- 
nen saattoi sitten vihkiä ensimmäiset 




Mortti Rautanen iäheisineen. Takana vasemmalta Rosa ja Reinhold Rautanen sekä Johanna 
Rautanen. Edessä vasemmalta Hermann ja Anna Tönjes (s. Rautanen), Tönjesien lapset sekä 
Friedaja Martti Rautanen. 



ambomaalaiset papeiksi; tuolloin seu- 
rakunnassa oli jo 1 700 jäsentä. Kym- 
menen vuoden kuluttua itsenäiseen 
Ambo-Kavangan kirkkoon kuului yli 
300 000 seurakuntalaista. 

Rautanen teki työtä Ambomaalla 
paria lyhyttä Suomen ja Inkerin mat- 
kaa lukuunottamatta keskeytyksettä 
56 vuotta v. 1926 tapahtuneeseen 
kuolemaansa saakka. Suurimman pal- 
velunsa ambokansalle hän teki luo- 
malla ndongan kirjakielen ja kääntä- 
mällä koko Raamatun ndongaksi. Tä- 
män suurtyön vuoksi hänet vihittiin 
Helsingin yliopiston kunniatohtoriksi 
80-vuotispäivänään 10. 11. 1925. Var- 
sinaisen elämäntyönsä ohella Rauta- 
nen harrasti kansatiedettä, keräsi tie- 
toja ennen tuntemattomista kasveista 
ja teki pitkäaikaisia säähavaintoja. 



Hän kirjoitti myös virsiä, ja yksi niis- 
tä, joka on kirjoitettu ndongan kie- 
lellä ja käännetty myöhemmin suo- 
meksi, on suomenkielisen virsikirjan 
virsi 405. 

Martti Rautanen kuoli 19. 10. 1926 
Olukondassa Ambomaalla; siunauk- 
sen toimitti hänen lähetyssaarnaaja- 
poikansa Reinhold. Poika kuoli jo 
seuraavana vuonna, vaimo taas 
v. 1937 Tytär Johanna, joka seurasi 
isän jalanjälkiä, kuoli 1960-luvulla yli 
80 vuoden iässä. Jos osaat suomea ja 
haluat tietää enemmän inkeriläisestä 
maaorjan pojasta Martti Rautasesta ja 
hänen ainutlaatuisesta elämäntyös- 
tään, suosittelen Aapeli Saarisalon kir- 
joittamaa kirjaa »Etelänristin mies». 
Matti Vironmäki on kirjoittanut Rau- 
tasesta myös artikkelin Inkeriläisten 

viestiin (2/1984). Lähetystyö on aina 
ollut tärkeää Inkerin kirkolle ja inke- 
riläisille, Martti Rautanen vieraili Frie- 
da-rouvansa - saksalaisen lähetyssaar- 
naajan tyttären - kanssa äitinsä luo- 
na Novasolkassa ja muissa seurakun- 
nissa Inkerinmaalla. Siellä hän näki 
suurta kiinnostusta lähetystyöhön. 

Inkeriläiset lähetyksen 
palveluksessa 

Inkeristä Ruotsiin saapuneena pako- 
laisena äitini ja isäni, jotka ovat kuol- 
leet jo vuosia sitten, eivät koskaan lai- 
minlyöneet kirkossa käyntiä vuosittai- 
sena lähetyspyhänä. He lahjoittivat tu- 
loihinsa nähden suurehkon summan 
Ruotsin kirkon lähetystyölle. Boräsis- 
sa on vuosikymmenten ajan vaikut- 
tanut ja toimii edelleen inkeriläinen 
lähetyspiiri. Uudelleen henkiin herän- 
nyt Inkerin kirkko tekee jälleen lähe- 



tystyötä - merkki elävästä kirkosta - 
huolimatta suurista ongelmista ja vai- 
keuksista. 

Ateistisen Neuvostoliiton hajoami- 
sen jälkeen on lähetykselle avautunut 
uusia kenttiä perinteisten kohteitten 
rinnalle. Inkerin kirkko on tarttunut 
tilaisuuteen ja aloittanut lähetystyön 
suomalais-ugrilaisten kansojen kes- 
kuudessa Venäjällä. Nämä kansat ovat 
sopivia ja läheinen lähetystyön koh- 
de mm. kieliyhteyksien takia. 

Kunnioittakaamme kaikki Martti 
Rautasen muistoa ja tukekaamme eri- 
tyisesti tänä vuonna Inkerin kirkon lä- 
hetystyötä. Sopiva tilaisuus tähän tar- 
joutuu lähetysjuhlassa Västeräsin ke- 
säjuhlilla, jossa saamme lähemmin 
kuulla lähetystyöstä. Siellä kerätään 
myös kolehti Inkerin kirkon lähetys- 
työlle. 

Toivo Folkesten 
(Käännös: Markku Pyysiäinen) 



Lähetyssaarnaaja 
Rautasen vuodet 



Pioneerilähetyssaarnaaja, teol. tri h. c. 
Martin Rautasen muistoa juhlitaan 
tänä vuonna kahdessa maanosassa: 
Namibiassa, Inkerissä ja Suomessa. 
Suurelle yleisölle Rautasen nimi on 
ehkä tuntematon, vaikkakin tämän 
kulttuurihenkilön ansioluettelo on 
kunnioitusta herättävä. 

Rautanen, maaorjan poika Inkeris- 
tä, lähetettiin armosta kuuden vuoden 
lähetyssaarnaajakoulutuksen jälkeen 
nykyiseen Namibiaan, eräänä Suomen 
lähetysseuran ensimmäisenä saarnaa- 



jana, Viidenkymmenenkuuden Afri- 
kan-vuoden hänestä tuli »Ambomaan 
Agricola», kirjoituskielen luoja, Raa- 
matun ndongan kielelle kääntäjä, et- 
nologi, kasvitieteilijä, kuninkaan neu- 
vonantaja, saksalaisten neuvottelija ja 
brittien sensuurin valvoja. Vuonna 
1911 keisari myönsi hänelle Saksan 
'Punaisen Kotkan' ansiomerkin kun- 
nianosoituksena diplomaattisesta toi- 
minnasta, vuonna 1919 Mannerheim 
myönsi Suomen Valkoisen Ruusun 
I luokan ritarimerkin. Vaimonsa Frie- 

dan kanssa, jonka äidin äiti oli afrik- 
kalainen, hän on uurtanut syviä jäl- 
kiä Namibian kulttuuriin. 

Suomen Lähetysseura on julistanut 
juhlavuoden, joka haluaa tehdä Rau- 
tasen elämäntyön tunnetuksi Suomes- 
sa. Arvokas lähtölaukaus oli Martti 
Peltolan äskettäin ilmestynyt Rauta- 
sen elämäkerta Martti Rautanen, mies 
ja kaksi isänmaata, Kirjapajan kustan- 
tamana. Namibiassa julkaistiin posti- 
merkki tämän suomalaisen elämän- 
työn kunniaksi. 

Rautasen vuotta leimaa monipuoli- 
nen kulttuuritarjonta. Kapellimestari 
Kari Tikka on säveltänyt oopperan 
Frieda, jonka ensiesitys on Suomen 
oopperassa marraskuussa. Esityksen 
suojelijana on tasavallan presidentin 
puoliso, rouva Eeva Ahtisaari. Kan- 
sallismuseo esittelee lokakuussa Rau- 
tasen etnologista kokoelmaa. Tilai- 
suuksien listalla on sen lisäksi lähe- 
tysmuseossa erikoisnäyttely, kiertävä 
valokuvanäyttely, huhtikuussa draa- 



madokumentti TV:ssä, Tammisaares- 
sa ruotsinkielinen lähetysjuhla ja Lah- 
dessa vastaava suomenkielinen. 

Martin Rautanen on ainutlaatuinen 
aikakauden ja sen ihmisten edustaja. 
Hänen yksinkertaisen vakaumuksen 
voima tulee esille kulttuurien, uskon- 
tojen ja vallanpitäjien välisessä jänni- 
tyksessä. Tämä tekee hänestä tutus- 
tumisen arvoisen henkilön. 

Rautasen yhdeksästä lapsesta vain 
kolme saavutti aikuisten iän. Rein- 
hold, Anna ja Johanna suorittivat 
kaikki elämäntyönsä Afrikassa. Seit- 
semäsluokkalainen Martti Rautanen 
Jr totesi juhlatilaisuuksissa, että hä- 
nestä oli tullut julkkis. Hän on Mar- 
tin Rautasen pojanpojan pojanpoika. 
Hänen äitinsä kantaa Frieda Rautasen 
kihlasormusta - kaksi turkoosia ja ti- 
manttisiruja vuodelta 1870. 



Teksti: Ann-Christine Marttinen 

Käännös Hufvudstadsbladetista 

sunnuntaina 12/1 1995 



Pakomatkalla Tikanpesässä 



Vuoden 1942 maaliskuun puolivälin 
jälkeen meidät, äiti ja seitsemän las- 
ta, lähetettiin Viron Weimarin leiriltä 
Kingiseppiin (matkaa maanteitse ehkä 
n. 30 km). Weimariin koottiin saksa- 
laisten miehittämästä Inkeristä ja eri- 
koisesti rintamavyöhykkeeltä työky- 
vyttömiä, vanhuksia vailla huoltajaa 
ja lapsiperheitä. Meitä onnisti kun 
kyseisessä leirissä katsottiin, että mei- 
tä oli kokonaista viisi työkykyistä, 12- 
vuotiaat mukaan luettuina. 

Leiristä lähdettyämme kuljimme en- 
sin kylä- ja peltoteitä, ja lopulta pää- 
dyimme suurelle tielle. Matka suun- 



tautui Viroon päin, Kingiseppiin. Il- 
lansuussa saavuimme Tikanpesän 
isoon kylään. Meidän oli löydettävä 
yöpymispaikka. Äiti onnistuikin saa- 
maan sen ensimmäisestä kysymästään 
talosta. Nukuimme keittiön lattialla, ja 
talon väki salli meidän keittää hellan 
lämmetessä kipetkuu. Aamulla jat- 
koimme matkaa, tulimme Kingisep- 
piin joskus puolenpäivän jälkeen. 
Löytyi ilmoittautumistoimistokin. 

Menin äidin kanssa sisälle. Muis- 
taakseni toimisto oli jossakin aseman 
tienoilla. Meille sanottiin, että vain 
kolme meistä on työkykyisiksi lasket- 

tava - äiti, minä ja sisar, 16-vuotias, 
Pääsimme välittömästi matkaan, sillä 
juna odottaa jo sivuraiteella, päämää- 
ränään Saksa. Siellä on työtä kaikil- 
le.,. Mutta meitä on vielä viisi nuo- 
rempaa pihalla odottamassa, »Das ist 
egal..,». Samantekevää, kyllä heidät 
muka huolletaan. Lähdimme mietti- 
mään asiaa. Pakkoa ei käytetty. 

Pihalla äiti totesi yks'kantaan, että 
nyt ollaan siinä tilassa mistä isä ker- 
ran kivahti; »Ajattele jos sie olisit 
maantiel eikä kukaan antais' yötil- 
laa...». Männää takaisi kottii kuole- 
maa, ei jiähhä muantiel. Siel kyläs hotj 
on ympäristö ommaa ja meit tunne- 
taa...». Omaa kotia ei meillä silloin 
enää ollut. 

Mukisematta käänsimme pienen 
kelkan, jossa istuivat ahdettuina toi- 
siinsa kolme nuorinta, ja suuntasim- 
me matkamme kohti itää, mistä mei- 
dät oli tänne pakolla tuotu. Vastaan 



virtasi katkeamaton jono pakolaisia, 
nälän ajamina, Viroon. Me melkein 
ainoina pyrimme rintamalle päin. En- 
simmäisen yön paluumatkallamme 
yövyimme jälleen Tikanpesän kyläs- 
sä, ja samassa talossa kuin tullessam- 
me... 

Jälkeenpäin saimme kuulla että Ti- 
kanpesän kylä (venäjäksi Tikopis) oli 
Martti Rautasen syntymäkylä. 

Jotenkin tuntuu luonnolliselta, että 
meillä on niin kuuluisa edelläkävijä 
maailmalla, - Minulla muuten on hal- 
lussani Antti Hämäläiseltä saamani 
Rautasen ambo-kielelle kääntämä 
Uusi Testamentti, joka on painettu 
Sortavalassa vuonna 1925, Suomen 
Lähetysseuran toimesta. Sen nimi on 
Etestamenti Epe, Lj, Omuua Guetuje- 
sus Kristus, julkaisijana Bibelihange- 
no Ija Britania no Ijlilongo. 

Teksti: Helvi Othman 



Inkerin kirkon historia kootaan kuvateokseen 



Inkerin kirkko aikoo julkaista lähivuo- 
sina Inkerin kirkkoa käsittelevän perus- 
teoksen. Sitä varten tarvitaan valoku- 
via. Kuvat hyödyttävät myös Inkerin 
kirkon omaa arkistoa. 

Kuvia tarvitaan 1800-1970-luvuilta, 
Erityisesti kuvat ennen 1960-lukua ovat 
tärkeitä. 

Kuvien aihepiiri saa olla: 

1. Inkerin kirkot (sisä- ja ulkokuvat, 
alttarikuvat) 

2. Pappilat 

3. Hautausmaat ennen 1950-lukua 

4. Kirkolliset toimitukset (kasteet ym) 

5. Konfirmaatiokuvat 

6. Inkerin kirkon työntekijät: 

- papit ja seurakunnan hoitajat 

- lukkarit ja maallikkosaarnaajat 



Kuvan mukaan on hyvä liittää kirje, 
josta selviää seuraavat tiedot: 

1. Kuvan omistajan nimi, osoite ja ikä 

2. Mistä kuva on saatu 

3. Mitä kuva esittää 

4. Henkilöt keitä kuvassa on 

5. Paikka, missä kuva on otettu 

6. Kuvan ajankohta mahdollisimman 
tarkasti 

Tekstin voi kirjoittaa joko suomeksi 
tai venäjäksi. 

Pyydämme kuvia mahdollisuuksien 
mukaan lahjaksi Inkerin kirkolle. 

Kuvia pyydetään lähettämään osoit- 
teeseen: 

Inkerin kirkko, PL 189 
53101 Lappeenranta 

Karjala 15. 12.94 

Kuulumisia Suomen 
Inkeri-liitosta 



Yhdistyksestä Suomen Inkeri-liitoksi 
muuttuneen keskusjärjestön ensim- 
mäinen syyskokous pidettiin viime 
vuoden marraskuussa Karjala-talolla. 
Tilaisuuden alussa Keijo Korkka luo- 
vutti Inkeriläisten sivistyssäätiön 
myöntämän ansiomerkin Paluumuut- 
tajat ry:n puheenjohtajalle Rudolf 
Pakille. Varsinaisessa kokouksessa 
vahvistettiin mm. tämän vuoden toi- 
mintasuunnitelma ja talousarvio. Jä- 
senyhdistysten jäsenmaksu on 10,- 
kultakin jäseneltä; Suomen Inkeri-liit- 
toon suoraan kuuluvan henkilön jä- 
senmaksu on edelleen 30 - vuodessa 
ja kannatusjäsenten vastaava maksu 
100,-. 

Kokouksessa valittiin myös uuden 
liiton ensimmäinen hallitus. Hallituk- 
sen puheenjohtajana toimii Keijo 
Korkka. Vanhan yhdistyksen erovuo- 
roisista jäsenistä Raija Kari Lahdesta 
ja Anne Tuohimäki Helsingistä va- 
littiin uudelleen. Sen sijaan Turusta 
kotoisin olevan Vilho Mustosen ti- 
lalle valittiin Aili Jukarainen Kera- 
valta; Ailin paikalle varajäseneksi taas 
tuli Hyvinkäältä Soili Uronen. Pu- 
heenjohtaja Keijo Korkalta vapautu- 
neen hallituksen varsinaisen jäsenen 



paikan sai Paavo Pesonen Turusta, 
ja hänen tilalleen uudeksi varajä- 
seneksi tuli Viljo Suomalainen Rau- 
malta. 

Suomen Inkeri-liiton järjestämät pe- 
rinteiset inkeriläisten kesäjuhlat pide- 
tään tänä vuonna Hyvinkäällä 8.-9. 7. 
Vastuun juhlista kantaa nyt toisen ker- 
ran Hyvinkään Inkeri-kerho, ja juhla- 
paikkoina ovat kaupungin omistama 
Hyvinkää-sali sekä Hyvinkään kirkko 
ja seurakuntatalo. Toukokuun Inke- 
riläisten viestistä näet juhlan tarkem- 
man ohjelman, mutta varaa jo nyt tuo 
heinäkuun viikonvaihde omasta ka- 
lenteristasi yhteiseen juhlaan. 

Inkeriläisten viestissä kerromme mie- 
lellämme eri paikkakunnilla toimivi- 
en inkeriläisyhdistysten ja -järjestöjen 
toiminnasta. Koska toimituksella on 
varsin rajoitetut mahdollisuudet lähet- 
tää toimittajaa paikalle, toivomme, 
että eri organisaatioissa toimivat in- 
keriläiset itse olisivat aktiivisia ja lä- 
hettäisivät juttuja ja kuvia tapahtumis- 
taan. Niille on aina tilaa yhteisessä 
lehdessämme. 

Ilmalaiva Graf Zeppelin 



Saksalaisen ilmalaiva Graf Zeppelinin 
oli määrä saapua Helsinkiin kesällä 
vuonna 193L Asuin tuohon aikaan Kä- 
pylän esikaupunkialueella, jota on ni- 
mitetty myöskin puutarhakaupungin- 
osaksi. Kun tieto levisi asukkaille ja var- 
sinkin lapsille, kerääntyivät he ajoissa 
Käpylän korkeimmalle paikalle Taivas- 
kalliolle. Se on hyvin lähellä nykyistä 
Karjala-taloa. 

Zeppeliniä odotettiin kauan ja har- 
taasti. Aikanaan se sitten ilmestyikin 
näkyviin. Se oli 236 m pitkä, paksu, si- 
karinmuotoinen ja mahtava lentoalus. 
Sen alla riippuivat hytit, joita siihen ai- 
kaan nimitettiin kondoleiksi. Yhdessä 
niissä oli ilmalaivan komento- ja oh- 
jauskeskus ja muissa matkustajat. 

Käpylän lapsilla oli hauskaa. Ilmalai- 
valle heiluteltiin ja huudettiin. Kondo- 
lien ikkunoista vilkuteltiin myös käpy- 
läläisille ja se näkyi ihan selvästi maa- 
han. Zeppelin lensi Käpylän yli. Se py- 
sähtyi vasta kauas Käpylän ulkopuolelle 
mahdollisesti jonnekin Viikin alueelle, 
mutta näkyi hyvin Käpylään. Posti las- 
kettiin alas ja samoin jokunen säkki hi- 
nattiin ylös. Silloin sanottiin, ettei ilma- 
laiva voinut ankkuroitua maahan tuu- 
len vuoksi. 

Käpylä sijaitsee kuusi kilometriä Hel- 
singin keskustasta. Tuohon aikaan oli 
autojakin vielä vähän ja liikenne vähäis- 
tä. Ilmalaivan ilmestyminen oli sitäkin 
suurempi tapaus. Ainutkertainen näh- 
tävyys lähti sitten matkaan, nousi kor- 
kealle ja häipyi näkymättömiin. 

Kului aikaa vuosikymmeniä ja sain 
kuulla, että sama ilmalaiva oli käynyt 
matkallaan myös Inkerissä. 



Ilmalaiva laskeutui Pietilän pellolle 
Skuoritsan ja Tukenitsan välille. Siinä 
se oli muistitiedon mukaan muutaman 
päivän. Lähikylien asukkaat menivät 
katsomaan ilmalaivaa ja tietysti lapsia 
oli uteliaissa eniten. Zeppelinistä las- 
keutui maahan kiiltävänappinen ja -po- 
lettinen mies, joka oli luultavasti ilma- 
laivan kapteeni. Henkilökunnalla oli 
yhtäläiset tummat puvut. Osalla väkeä 
oli mustat silinterit päässä. Liekö he ol- 
leet matkustavaista herrasväkeä. Tulijat 
puhuivat outoa kieltä, jonka on arveltu 
olleen ranskaa. 

Joku ilmalaivaväestä pyysi paikalli- 
sia lapsia keräämään heille sammakoi- 
ta, jotka kuuluivat olleen heidän herk- 
kujaan. Niin sitten lapset juoksivat ko- 
reineen etsimään »konnikkaisia» pitkin 
ojanvarsia ja kosteikkoja. Sammakot 
tuotiin ilmalaivaväelle ja lapset saivat 
palkakseen karamellejä, jotka olivat 
haluttua herkkua kerääjille. Keräilyko- 
reja kuljetettiin nopsaan edestakaisin. 

Mahtaakohan vielä olla hengissä nii- 
tä Inkerin silloisia lapsia, jotka muistai- 
sivat Zeppelinin vierailun Suomenlah- 
den eteläpuolella? 

Näin 63 vuoden jälkeen on mukava 
muistella vanhoja aikoja ja kirjoitella 
niitä muistiin. Silloin kahden maan suo- 
malaiset eivät osanneet unelmissaan- 
kaan ajatella, että he kerran rupattelisi- 
vat kahvipöydän ääressä ja muistelisi- 
vat ilmalaivaa, jonka nimi oli Graf Zep- 
pelin. 

Eero Rautajoki 

MUUT LEHDET 



Inkerinsuomalaisille 
parlamentti 



Eri maissa toimivien inkeriläisyhteisö- 
jen mahdollisuudet vaikuttaa Suomen 
ja Venäjän viranomaisten toimintaan 
ovat olleet vähäisiä yhteisöjen haja- 
naisuuden vuoksi, kirjoittaa Olavi 
Koivukangas. 

Presidentti Mauno Koiviston rinnas- 
tettua inkerinsuomalaiset paluumuut- 
tajiksi vuonna 1990 ja Neuvostoliiton 
hajottua seuraavana vuonna on 
11 000 inkerinsuomalaista muuttanut 
Suomeen, lähinnä Virosta, Leningra- 
din alueelta ja Karjalan tasavallasta. 

Onnetonta on, että näiden ihmis- 
ten muutto Suomeen osui keskelle 
maan historian pahinta työttömyyttä. 
Suomalainen yhteiskunta on parhaan- 
sa mukaan yrittänyt ottaa vastaan in- 
kerinsuomalaiset ja muutkin maahan- 
muuttajat. Samaan aikaan ovat valtio- 
valta, kirkko ja vapaaehtoiset järjes- 
töt pyrkineet kehittämään inkerinsuo- 
malaisten oloja erityisesti Inkerin- 
maalla muun muassa vanhusten ase- 
man parantamiseksi sekä suomen kie- 
len ja kulttuurin vaalimiseksi. 

Lukuisia inkerinsuomalaisia yhdis- 
tyksiä on syntynyt Venäjällä, Virossa, 
Suomessa ja Ruotsissa - vuosikymme- 
nien patoutuman jälkeen. Näillä in- 
keriläisyhteisöillä ei ole ollut kovin- 
kaan paljon yhteydenpitoa ja yhteis- 
työtä keskenään. Hajanaisuudesta 
johtuen inkeriläisyhteisöjen mahdol- 



lisuudet vaikuttaa Suomen ja Venä- 
jän viranomaisten toimintaan ovat ol- 
leet vähäisiä. 

Eri maissa toimivien inkerinsuoma- 
laisten yhteisöjen tulisikin kokoontua 
säännöllisesti, kerran vuodessa tai 
ainakin joka toinen vuosi, niin sanot- 
tuun Inkeriläisparlamenttiin, johon 
kaikkialla maailmassa toimivat inke- 
riläisjärjestöt lähettäisivät edustajansa. 
Käytännön asioita varten »»parlament- 
ti» voisi valita pienen hallituksen - tai 
ainakin yhden henkilön - puhemie- 
hekseen ajamaan inkerinsuomalaisten 
asioita. 

Inkeriläisparlamentilla tulisi olla 
myös tehokasta tiedotusta, mahdolli- 
sesti oman lehden avulla ja muita ka- 
navia käyttäen. 

Aloitteen tekeminen Inkeriläispar- 
lamentin perustamisesta sopisi parhai- 
ten seuraavien yhdistysten puheen- 
johtajille: Leningradin alueen Inkerin 
liitto, Eestin Inkerinsuomalaisten liit- 
to, Karjalan suomalaisten Inkeri-liit- 
to, Suomen Inkeri-liitto ja Ruotsin in- 
kerinsuomalaisten liitto. 

Samaan aikaan Suomen valtionhal- 
linnossa tulisi nimetä joku virkamies 
»inkeriläisvaltuutetuksi» toimimaan yh- 
teyshenkilönä julkisen hallinnon ja In- 
keriläisparlamentin kanssa. Ainakaan 
aluksi ei liene tarpeen perustaa uutta 
virkaa, vaan joku työministeriön in- 

keriläisasioihin perehtynyt virkamies 
voisi toimia tässä tehtävässä oman toi- 
mensa ohella. 

Lähialueyhteistyön merkeissä olisi 
pyrittävä saamaan vastaava inkeriläis- 
valtuutettu Venäjän hallintoon, ja 
mahdollisesti myös Viroon. Esimerk- 
kinä voisi olla Saksan hallinnossa ole- 
va virkamies, jonka johtaman toimis- 
ton tehtävänä on ajaa venäjänsaksa- 
laisten etuja. 

Suomelle inkerinsuomalaiset, kuten 
muutkin maahanmuuttajat, on nähtä- 
vä voimavarana ja uusina mahdolli- 
suuksina. Kokonaisvaltaisen inkeri- 
läispolitiikan toteuttaminen vahvistaisi 
myös inkerinsuomalaisten itsetuntoa 
ja identiteettiä. 

Inkerinsuomalaisten kysymys on 
osa Suomen maahanmuutto- ja vä- 
hemmistöpolitiikkaa. Ulkomaalaisvä- 
estömme on kolminkertaistunut vii- 
dessä vuodessa ja oli 1.1. 1995 
6l 876 henkeä. Muiden Euroopan 
maiden tapaan Suomi muuttuu mo- 
nien kulttuurien yhteiskunnaksi, 
asuuhan täällä jo 150 kansallisuutta. 

Inkerinsuomalaisiin liittyvän yhteis- 
työn ja hallinnon parantaminen olisi 
esimerkki Suomen koko siirtolaisuus- 
politiikan jämäköitymisestä. Tehok- 
kaimmin tämä tapahtuisi siten, että 



Suomen hallitus tekisi pian oman 
kannanottonsa Suomen pakolais- ja 
siirtolaisuuspolitiikan linjanvedoiksi 
antamalla eduskunnalle selonteon 
sekä selkeät päämäärät ja suuntavii- 
vat maan pakolais- ja siirtolaisuuspo- 
litiikaksi. Linjanvetoa edellyttäisi myös 
Suomen jäsenyys EU:ssa. 

Ennen eduskuntavaaleja on tuskin 
mahdollisuutta perusteelliseen kes- 
kusteluun Suomen maahanmuutto- ja 
vähemmistöpolitiikasta. Niinpä asia 
tulisi ottaa vaalien jälkeen muodos- 
tettavan hallituksen ohjelmaan. Mut- 
ta jo vaalitaistelussa puolueiden ja 
yksittäisten ehdokkaiden tulisi esittää 
näkemyksensä Suomen maahanmuut- 
to- ja vähemmistöpolitiikan linjoiksi. 

Valtaosa ulkomaalaisistamme jää 
Suomeen pysyvästi. Heidän merkityk- 
sensä äänestäjinä ja ehdokkaina val- 
tiollisissa ja kunnallisissa vaaleissa tu- 
lee kasvamaan myös meillä. 

Olavi Koivukangas 

Kirjoittaja on filosofian tohtori ja Siir- 
tolaisuusinstituutin johtaja. Hän on 
Suomi-Seuran varapuheenjohtaja ja 
pakolais- ja siirtolaisuusasiain neu- 
vottelukunnan jäsen . 

Helsingin Sanomat 7. 3. -95 



KESÄJUHLAT HYVINKÄÄLLÄ 8.-9.7.95 

Hyvinkään Inkeri-kerho ry. järjestää tänä vuonna kesäjuhlat Hyvinkäällä. 

Toukokuun numerossa lähemmin juhlista. 

Tiedustelut pj. Inkeri Sarojärvi, puh. 914-418 071 tai siht. Soili Uronen, 
puh. 90-290 1741 (ilt.) 

MUUT LEHDET 



Palvelutalo valmistuu 
heinäkuun lopussa 



Petroskoin avohuollon palvelukeskus 
on Suomen sosiaali- ja terveysminis- 
teriön ensimmäinen suuri yhteistyö- 
hanke, jota rakennetaan Inkeri-pro- 
jektin puitteissa. Kolme pienempää 
palvelutaloa toimii jo Leningradin 
alueella Kupanitsassa, Keitossa ja Taa- 
itsassa. Kysymyksessä ei ole vanhain- 
koti, vaan talo, jonka tarkoituksena 
on tukea vanhusten asumista heidän 
omissa kodeissaan tarjoamalla heille 
kuljetus-, siivous-, kylvetys-, ateria- ja 
pyykkipalveluja. Vanhukset eivät tule 
asumaan siellä vakituisesti vaan pa- 
laavat kotiin väliaikaisen hoidon jäl- 
keen. Huonokuntoisten vanhusten 
kohdalla joudutaan kyllä tekemään 
yksityisratkaisuja. 

Palvelutalo tulee sijaitsemaan Pert- 
tusenkadun varrella olevassa lasten- 
sairaalassa. Siellä ovat nykyään me- 
nossa korjaustyöt. Urakoitsijana oli al- 
kuvaiheessa suomalainen firma Haka. 
Hiljattain se kärsi konkurssin. Asia on 
kuitenkin hoidettu nopeasti. Suomen 
sosiaali- ja terveysministeriö on teh- 
nyt uuden sopimuksen uuden raken- 
nuttajan, Skanska OY:n kanssa. 

- Käytännössä se ei ole vaikutta- 
nut yhtään. Samat henkilöt ovat työs- 
sä ja rakennustyöt jatkuvat. Aikatau- 
lussa pysytään. Palvelutalo valmistuu 
heinäkuun lopussa, sosiaali- ja ter- 
veysministeriön pakolaistoimiston yli- 




tarkastaja, Inkeri-työryhmän sihteeri 
Meri-Sisko Eskola arvioi. 

Rakennustyöt ovat hyvässä vauh- 
dissa ja esimies Taito Mäkeläinen on 

tyytyväinen paikallisten työntekijöi- 
den työn laatuun. Hänen mielestään 
yhteistyöhankkeella on suuri merki- 
tys siinäkin mielessä että paikalliset 
työntekijät oppivat uusia työmenetel- 
miä. 

Lukijalta 



Hyvät veljet ja siskot 
- paluumuuttajat 



Suomeen pääsee nykyään ja tänne 
tullaan. Jotkut sinnittelevät, - kuka 
missäkin. Joillakin on, ainakin Eestis- 
sä, sellaiset oltavat, - että eivät ihan 
noin vain liikkeelle lähde. Kun kieli- 
taitoa on, sen kautta saa myöskin 
maan kansalaisuuden. Hyvä näin. In- 
kerihän on aina sydäntä lähellä. Kun 
ajattelen Inkeriäni, nousee samassa 
esille karjalaisten tragedia. Kaik män 
eikä piisannutkaa... 

Paluumuuttajien suomen kielen tai- 
to on kirjavaa, tottakai. Nyt onkin iha- 
naa, kun saa vapaasti puhua äidin- 
kieltä, saa harjoitella, joka päivä tuo 
uusia löytöjä, joka hetki avaa eteesi 
jotain uutta. Harmikseni olen nähnyt 
ja kuullut, millä tavalla eräät »paluu- 
muuttajat» käyttäytyvät Suomessa. Sitä 
ollaan niin olevinaan venäläistä, niin 
venäläistä, - oikein että kuuluu ynnä 
näkyy. Aikanaan Inkerinmaan pappi 



sanoi: »Kun inkeriläisistä kuulee sa- 
nottavan hyvää, minä olen iloinen...» 
Hän lausui vielä muutakin. Kiitos 
edesmenneelle rovasti Laurikkalalle 
unohtumattomasta sydänlämmöstä. 

Jollakin ihmeen konstilla Suomeen 
on sukeutunut sellaisia valepaluu- 
muuttajia, joilla ei ole mitään tekemis- 
tä Suomen, suomalaisuuden eikä ka- 
reliaanisuuden kanssa. Nämä ihmiset 
vain kylmästi lypsävät sinisilmäisiltä 
suomalaisilta rahaa, elelevät velloiksi 
(Inker. murre, - siis venäläisiksi), ovat 
kovia vaatimaan ja kaupustelevat eri 
suunnilla maailmaa. 

Rehellisten inkeriläisten pitäisi yrit- 
tää vaikuttaa jarruna tällaisen vauh- 
dinmenon kiihtymiseen. 



Ilkka I. Finberg 

kielenkääntäjä 

Helsinki 



- Toivottavaa on, että heidän ko- 
kemuksensa voitaisiin hyödyntää 
uusia avohuolto- ja laitospalveluja 
käynnistettäessä muuallakin kuin Pet- 
roskoissa, Mäkeläinen toteaa. 

Keskus tulee tarjoamaan vanhuksil- 
le kaikki mahdollisuudet hoitoon ja 



lepoon. Se on tarkoitettu 30 vanhuk- 
selle, mutta sen palvelupiiri on niin 
laaja, että ongelman kokonaisvaltai- 
seksi ratkaisemiseksi tarvitaan useam- 
pia muita tämänkaltaisia taloja. 

Irja Raita 
VERSO 4/1994 

Etsitään 



Yö hellan päällä 

Tammikuussa 1942 meitä oli matkal- 
la useita ihmisiä, miehiä, naisia ja lap- 
sia. Pysähdyimme Elisavetinaan (jos 
muistan nimen oikein). Naiset ja lap- 
set saivat yöpaikan, mutta minulla oli 
vaikeuksia sellaisen löytämisessä. 

Joku sanoi: »Tuolla on uskovainen 
tyttö, sieltä saat paikan.» Tulin talon 
pihalle, tyttö lapioi lunta. Selitin, että 
etsin yöpaikkaa, pääsisinkö yöksi si- 
sälle? Tyttö sanoi: »Kyllä sinä saat yö- 
paikan, mutta meillä on tilaa vain hel- 
lan päällä.» Olin kovin iloinen. Siinä 
hellan päällä oli hyvä nukkua. 

Nyt haluaisin yhteyttä tähän hen- 
kilöön. Jos joku muistaa tällaisen ta- 
pauksen, pyydän kirjoittamaan minul- 
le. 

A. Pettinen, 2581 McGill st., Van- 
couver B.C., V5K 1G9, Kanada 



Mahdolliset tiedot pyydetään lähet- 
tämään osoitteella: 

Aino Keskinen (o. s. Lehtovaara), 
Parolantie 14 as. 14, 13130 Hämeen- 
linna. 



Elsa Karvonen 

Hei taas 

1. 12. 1994 sain kauttanne Heli Wile- 
nin tiedustelun, joka koski sodanai- 
kaista ystäväänsä Elsa Karvosta. 

Iloissani ilmoitan, että Elsa, joka oli 
oikeastaan Karvanen, on löytynyt Vi- 
rosta Elsa Feldmann -nimisenä. Olen 
hänelle kirjoittanut tänään, ja pian 
Heli Wilen saanee postia Virosta. 
Vanhat ystävykset saamme taas yh- 
teen, eikä iloista mieltä ole maailmas- 
sa koskaan liikaa. 

Suomi-Inkeri-seura ry, Etsintäpalvelu 
Timo Laakso 



Etsin inkeriläistyttöä 

Etsin vanhempieni luona ollutta inke- 
riläistyttöä nimeltä Elina Leskinen, 

syntynyt ehkä 1933-34, tullut Viron 
kautta Hämeenlinnaan Perttulan kou- 
lukotiin ehkä vuonna 1942. Hänet 
otettiin kauppias K. K. Lehtovaaran 
perheeseen, ja hän aloitti yhteiskou- 
lun syksyllä -44. Mutta koska hän oli 
alaikäinen, hänet otettiin pois per- 
heestä ja lähetettiin härkävaunussa 
Neuvostoliittoon. Elina Leskisellä oli 
myös isosisko. 



Inkerikuoron kevätmatinea 

Karjalatalolla, yläsalissa 2. kerros 
23. 4. 1995 kello 14.00. 

Kuoroa johtaa Kerttu Hiltunen. 
Ohjelmassa on laulua, lausuntaa, 
kansantanhuja, kahvitarjoilu ja ar- 
pajaiset. Tervetuloa! 

Helsingin Seudun Inkeri-seura 
ry. tiedottaa: 

TOUKOKUU 1995 

Touko-elokuussa ei ole kuukausitilai- 
suutta Inkeri-kodissa. 

Seukkoseura 

13. 4. 95 klo 13.00 
4. 5. 95 Kevätretki 

Tervetuloa Seukkoihin! 

Hyvinkään Inkeri-kerho 

7.5.-95 ja 4.6.-95 srk-keskus, aulakah- 
vio klo 14.00. 



Turun Seudun Inkeri-seura ry. 
tiedottaa: 

17. 4. Pääsiäisjuhla Karjalaisten talossa 
4. 6. Helluntaijuhla Karjalaisten talossa 
1. 10. Mikkelinpäivän tilaisuus Karja- 
laisten talossa 

1. 10. Syyskokous Karjalaisten talos- 
sa klo 14 

4. 11. Pyhäinpäivän kunniakäynnit In- 
keriin ja Karjalaan jääneiden muisto- 
kivillä Turun hautausmaalla klo 12, sen 
jälkeen kahvitilaisuus Karjalaisten ta- 
lolla yhdessä karjalaisten kanssa 
26. 12. Joulujuhla Karjalaisten talossa 
Kaikki tilaisuudet Karjalaisten talol- 
la, Itäpellontie 2, TURKU klo 14. 

Lahden Seudun Inkeri-seura ry 
tiedottaa: 

4.-7 05. -95 Saaristomatka Eestiin. 
Lisätietoja Arvo Korkkiselta, puh. 
7521 233 tai k. 918-7817 681 
12. 06. -95 Kerhoilta Immilässä, Rä- 
möillä Kuusistotie 4 



Juhannusmatka 
Inkerinmaalle 
Tuutarin juhannusjuhliin 

22.-25. 6. 1995. Majoitus Hotelli 
Pulkovskajassa. 

Tiedustelut ja varaukset Leena Vik- 
sten, Sepänjoentie 57, 16330 Hei- 
nämaa, puh. 918-778 6633 tai Ant- 
ti Toivonen, Pekolankatu 10 A 2, 
33100 Forssa, puh. 916-23 325 tai 
949-126 870. 

Vastuullinen matkanjärjestäjä 
Vistamatkat Oy Paimio, 
puh. 921-805 650. 



Inkeriläisten viestin 




ilmestyminen 






Kaikki 


Valmis- 




aineisto 


tumis- 


Lehden nro 


painossa 


päivä 


5/95 


10.04.1995 


18.05.1995 


6-7/95 


04.05.1995 


12.06.1995 


8/95 


07.07.1995 


11.08.1995 


9/95 


11.08.1995 


15.09.1995 


10/95 


08.09.1995 


13.10.1995 


11/95 


12.10.1995 


16.11.1995 


12/95 


03.11.1995 


11.12.1995 

Levitä Inkeri-tietoa, 
tilaa Inkeri-aiheista 
kirjallisuutta 



00768 
LUUKKONEN YRJÖ 



VISKAALI NT 
00670 HKI 

SAATAVANA SUOMESTA 



Inkeriaiheista kirjallisuutta 
Anneli Asplund (toim.) 

Kansanlauluja Inkerinmaalla 100 mk 

Arvo Survo 

Ilku Inkerille 100 mk 

Aapo Iho 

Hieiajyvä 20 mk 

Hellin Suominen 

Mooses Pulron elämäkerta 15 mk 

Ella Ojala 

Pilkä kolimalka 85 mk 

Ella Ojala 

Suomi näkyy 1 10 mk 

Ella Ojala 
Pelastunut albumi 130 mk 

Ella Ojala 
Ensimmäinen kevät 100 mk 

Aleksander Störgren 
Mutkainen lie vapauteen 60 mk 

Erkki Tuuli 
Inkeriläisien vaellus 1 10 mk 

Pertti Virtaranta 
Sananlaskuja ja arvoituksia 40 mk 

Pekka Nevalainen 
Inkeriläinen siirtoväki Suomessa 
1940-luvulla 150 mk 

Pekka Nevalainen - 

Hannes Sihvo (toim.) 
Inkeri - historia, kansa kulttuuri 300 mk 

Aapo Metiäinen 
Inkerin evankelisluterilaisen kirkon 
350-vuotismuistojulkaisu 40 mk 

Saimi Tuukkanen 
Elämäni helminauha 30 mk 

Kalevalaseuran vsk 69-70 
Inkerin teillä 70 mk 

Maria Luukan laulut ja loitsut 40 mk 

Näin lauloi Larin Paraske 30 mk 

Sydämessä kalevalainen kansa, kuvateos 
Nina ja Alpo Sailon tuotannosta 40 mk 



Inkeriaiheista musiikkia 
Äänilevyjä 

Inkerikuoro 

Nouse Inkeri ym. 15 mk 

Gävlen kuoro 30 mk 

Lauri Santtu 

Murrejuttuja 15 mk 

Kasetteja 

Arvo Survo 
Omall maali 55 mk 

Karttoja 

Inkerin kartta vuodelta 1 933 70 mk 

Inkerin kartta vuodelta 1 849 

(saksankielinen) 50 mk 

Inkerin uusi kartta vuodelta 1 992 60 mk 
Kylä- ja tiekartta Keskhlnkeri 

vuodelta 1993 60 mk 

Lippuja ja viirejä 
Inkerin pöylälippu 



(satiinia) + salko marmorijalustalla 


100 mk 


Inkerin pöytälippu (polyesteriä) 


35 mk 


Inkerin pöytälippu (satiinia) 


60 mk 


Salko marmorijalustalla 


45 mk 


Isännänviiri (Inkerin ristiviiri) 


350 mk 


Muuta 




Rintaneula Inkerin vaakuna 


10 mk 


Postik ortti Tuutarin puku 


3 mk 


Postikortti Karjalatalo 


3 mk 


Adressi 


30 mk 


Taskukalenteri 


40 mk 


Tilauksia ottaa vastaan 




Annikki Kelo 




Inkerikoti, Karjalatalo, Käpylänkuja 1 


, 


00610 Helsinki 




Puh. (90) 793 796 ti klo 18.30-20.00 




Postisiirtotili Hki 30636-4 





Vammalan Kirjapaino Oy 1995 

Inkeriläisten viesti 



Toimitus 

Päätoimittaja 

Markku Pyysiäinen 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 . 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Pj. Keijo Korkka 
Halvarinkatu 9, 20900 Turku 
Puh. (921) 2580 201 

Tilaushinta 1995 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016-1466601 
Pankki KOP 103150-1202761 

Asioita Suomen uuden 
hallituksen esityslistalle 



Siirtolaisinstituutin johtaja Olavi Koi- 
vukangas ehdotti ennen Suomen 
eduskuntavaaleja Helsingin Sanomis- 
sa julkaistussa artikkelissa inkeriläis- 
parlamentin perustamista ja inkeriläis- 
valtuutettuna toimivan virkamiehen 
nimittämistä työministeriöön. Tässä 
Inkeriläisten viestin viime numeros- 
sakin julkaistussa artikkelissa hän to- 
teaa, kuinka viimeisten vuosien aika- 
na Venäjälle, Viroon, Suomeen ja 
Ruotsiin on syntynyt lukuisia inkerin- 
suomalaisia yhdistyksiä, joilla kulla- 
kin on omat tavoitteensa ja painotuk- 
sensa. Hajanaisuudesta johtuen näi- 
den järjestöjen mahdollisuudet vaikut- 
taa Suomen ja Venäjän viranomaisten 
toimintaan ovat olleet vähäiset. 

Koivukankaan mukaan inkeriläis- 
yhteisöjen tulisi säännöllisesti ko- 
koontua parlamenttiinsa käsittele- 
mään omia asioitaan ja sopimaan eri 
maissa harjoitettavasta politiikasta. 
Väliaikoina parlamentin asioita viran- 
omaisiin päin voisi hoitaa pieni halli- 
tus tai parlamentin puhemies. Aloit- 
teen tämän parlamentin perustamises- 
ta voisivat hänen mukaansa tehdä 
Leningradin alueen Inkerin liitto, Ees- 
tin Inkerinsuomalaisten liitto, Karja- 
lan suomalaisten Inkeri-liitto, Suomen 
Inkeri-liitto ja Ruotsin inkerinsuoma- 
laisten liitto. 

Tohtori Koivukankaan ehdotus on 
hyvä ja kannatettava. On totta, että 
inkeriläisten asioita ajaa nykyisin ko- 



vin moni järjestö. Kaksi näistä erot- 
tuu kuitenkin joukosta siksi, että ne 
ovat toimineet jo silloin, kun ei vielä 
edes osattu uneksia nykyisestä vapau- 
desta: Ruotsin inkerinsuomalaisten 
liitto ja Suomen Inkeri-liitto. Ruotsis- 
sa muita yrittäjiä ei ole ilmaantunut- 
kaan, mutta Suomessa tilanne on toi- 
nen. Käsittääkseni meilläkin pitäisi 
kuitenkin olla hyvät edellytykset sii- 
hen, että sääntömuutoksen tehneestä 
Suomen Inkeri-liitosta voisi tulla kaik- 
kien suomalaisten inkeriläisjärjestöjen 
keskusorganisaatio. Toivottavaa se 
joka tapauksessa olisi. 

Itse asiassa Koivukankaan kaavai- 
leman kaltaista yhteistyötä on jo use- 
an vuoden aikana ollutkin. Esimerkik- 
si viime keväänä Tukholmassa pide- 
tyillä juhlilla Venäjän, Viron, Ruotsin 
ja Suomen järjestöjen edustajat kes- 
kustelivat pitkään yhteisistä asioista. 
Viime syksynä Helsingissä pidettiin 
Suomen Inkeri-liiton kutsusta vastaa- 
vantyyppinen neuvottelu, ja ensi ke- 
säkuussa kokoonnutaan jälleen yh- 
teen Västeräsin juhlilla. Inkeriläispar- 
lamentti loisi tälle yhteistyölle kuiten- 
kin vakiintuneet puitteet. 

Olisi varmasti luontevaa, että tällai- 
nen parlamentti kokoontuisi vuoron 
perään eri maissa. Tämä ei varmasti 
sulje pois sitä, etteikö Suomen valtio 
voisi tällaisessa asiassa olla aloitteen 
tekijänä ja parlamentin tukijana. Ky- 
seeseen voisi jopa tulla jonkinastei- 



Kaikki 



Kaikki tiet johtavat Roomaan 

ja kaikkien ihmisten olisi mentävä Roomaan 

ja kaikkien ihmisten olisi käytävä Pietarin kirkossa 

Pietarin kirkossa voi olla paljon 

sellaista mitä ei tarvitsisi nähdä 

mutta kaikkien ihmisten olisi pysähdyttävä 

Michelangelon patsaan SÄÄLI edessä 

ja kaikkien ihmisten silmien pitäisi aueta 

ja kaikkien ihmisten nähtävä: IHMISKUNNAN TUSKA 

ja kaikkien ihmisten olisi aika ymmärtää: 

MITÄ SE MERKITSEE: 

kun äiti pitää sylissään kuollutta poikaansa, 

miestään, lastaan, isäänsä, äitiään, 

tai rakastettuaan 

ja kaikkien ihmisten olisi tajuttava, 

että ne kauniit madonna-marmorikasvot 

ovat kaikkien lyötyjen äitien, naisten kasvot 

ja kaikkien ihmisten olisi aika ymmärtää, 

että Michelangelo on ikuistanut ihmiskunnan 

rakkauden kasvot marmoriin, joka elää, 

jolle herkkyydessä ei löydy vertoja 

ja kaikkien ihmisten tulisi tuntea, 

että MADONNAN sylissä lepäävä KRISTUS 

on se: mies, nainen, isä, äiti, lapsi, 

jota me itkemme, jonka me olemme menettäneet. 



Ella Ojala 



Jatkoa sivulta 3 

nen inkeriläinen sovellutus Pohjois- 
maiden Neuvoston mallista. Jos sa- 
malla Suomen valtionhallintoon saa- 
taisiin nimetyksi selkeät toimivaltuu- 
det omaava inkeriläisvaltuutettu, in- 
keriläisten asioitten käsittely olisi Suo- 
messa ottanut selkeän ja määrätietoi- 
sen askeleen eteenpäin. Tässä siis on 
yksi konkreettinen lisäasia Suomen 
uuden hallituksen esityslistalle. 



Markku Pyysiäinen 




Viktor Minforsin muistolle 



Viktor Minfors, entinen Mustonen, 
on kuollut. Hänet haudattiin Fässber- 
gin hautausmaalla Mölndalissa 3. 3. 
1995. Suuri ystävien joukko oli saat- 
tamassa häntä haudan lepoon. 

Viktor Minfors syntyi 16. 1. 1924. 
Välirauhan sopimuksen mukaisesti 
Viktor joutui Neuvostoliittoon luovu- 
tettavien listoille. Hän työskenteli 
Suomessa erinimisenä eri paikkakun- 
nilla, kunnes siirtyi Ruotsiin. 

Ruotsissa hän otti ahkerasti osaa in- 
keriläisten toimintaan. Hän oli mm. 
mukana, kun Inkerin Suomalaisten 
Keskusliitto, ISK, (nykyään Ruotsin 
Inkeri-liitto) perustettiin 23. 6. 1956 
Mölndalissa kesäjuhlien yhteydessä. 
Pätevänä toimihenkilönä hänet valit- 
tiin ensimmäiseen johtokuntaan. 
Kaikkiaan hän oli liiton johtokunnas- 
sa 16 vuotta, yhden vuoden liiton 
puheenjohtajana. 

Suurimman panoksen inkeriläises- 
sä toiminnassa antoi kuitenkin Vik- 
tor paikallisen seuran Mölndals Sport- 
klubbin (MSK) johdossa. Ulkopuoli- 
nen voisi seuran nimestä päätellä, että 
kyseessä on joku tavallinen urheilu- 
seura, jonka ohjelmassa on jonkin ur- 
heilulajin harrastaminen. MSK:n koh- 
dalla tämä määrittely ei riitä lähes- 
kään. MSKm toimintamuotoihin las- 
kettiin urheilun (jalkapallo, yleisurhei- 
lu, köydenveto) lisäksi inkeriläinen ja 
suomalainen kulttuuri monissa eri 
muodoissa, niin kuin myös kirkolli- 
nen toiminta yhteistyössä Radan suo- 
menkielisen seurakuntaryhmän kans- 
sa. Päätarkoitus oli tarjota jäsenille ja 
kannattajille hyviä ajanviettomuotoja. 



MSKm järjestämiä olivat silloiset koko 
maata käsittävät inkeriläisten kesäjuh- 
lat, paikalliset juhlat niin kuin pikku- 
joulut, äitienpäivän vietot, uuden vuo- 
den vastaanottajaiset, siististi järjeste- 
tyt tanssi-illat jne. Göteborgin alueel- 
la näytti MSK suomalaisia elokuvia jä- 
senilleen monta vuotta. 

Kun Suomen tasavallan silloinen 
presidentti Urho Kekkonen kävi vi- 
rallisella vierailulla Göteborgissa ja 
halusi tavata suomalaisten järjestöjen 
edustajia, kiinnitti Viktor MSKm edus- 
tajana seuran rintaneulan urheilijapre- 
sidentin rintaan. Kaiken tämän moni- 
puolisen toiminnan vetäjänä toimi 
Viktor Minfors vuosikymmeniä. 

Voisi helposti luulla, että Suomea 
sodassa puolustanut nuori mies ja täs- 
tä syystä saman valtion johdon tahol- 
ta peräänajettu Viktor olisi ollut kat- 
kera luonteeltaan. Mikään kuvaus ei 
olisi väärempi. Viktor oli todella rau- 
haa rakastava ja yhteisymmärrystä 
luova henkilö. Hän osasi levittää ym- 
märryksen ja yhteenkuuluvaisuuden 
henkeä kaikkiin jäseniin. Esimerkki- 
nä tästä on, että kaikista nuorista ur- 
heilupojista vain muutama, aniharva, 
muutti pois seurasta. Kerran MSK:lai- 
nen - aina MSK:lainen. 

Nyt Viktor on jättänyt paikkansa in- 
keriläisten johtajien rivistä. Me kiitäm- 
me sinua esimerkillisestä toiminnasta 
inkeriläisyyden hyväksi. Monien su- 
revien ystävien joukossa ovat myös 
Viktorille niin rakkaat vaimo ja lap- 
set. 



Ystäväsi 



Armas Paakkonen 



Venäjän viisumikäytäntö 
uudistuu 



Kohdekaupunkeja ei enää merkitä? 



Itämatkailu kasvaa 

Viime vuosi oli edelleen itämatkailun 
kasvuvuosi. Rajavartiolaitoksen mu- 
kaan Suomen itärajan ylitti viime 
vuonna 400.000 henkeä enemmän 
kuin edellisenä vuotena. Ylikulkuti- 
lastossa saavutettiin v. 1994 ensi ker- 
ran kahden miljoonan matkustajan 
raja. Ainoa luku mikä ei kasvanut, oli 
Venäjän Federaation Suurlähetystön 
Helsingin konsulaatin viisumiosaston 
myöntämien viisumien määrä. Se las- 
ki lähes 40.000 viisumilla. 



Viisumimäärät vähenevät 

Pääkonsuli Pjotr J. Sheludko kertoo, 
että myönnettyjen viisumien määrä on 
laskenut aiempien vuosien huippulu- 
vuista 40.000 kpl. Vaikka rajaylityk- 
set kasvoivat liki 20%, myönnettiin 
viisumeita 17 % vähemmän. Pääkon- 
suli Sheludkon mukaan tämä selittyy 
lähinnä kasvaneella monikertaviisu- 
mien myöntämisellä. Tämä kehitys 
alkoi jo kolme vuotta sitten, kun Suo- 
mi ja Venäjä solmivat sopimuksen lä- 
hialueyhteistyöstä 20. 1. 1992. 

Sopimus yhteistyöstä Muurmanskin 
alueella, Karjalan tasavallassa ja Le- 
ningradin alueella on ollut voimassa 
kolme vuotta. Se pyrkii edistämään 
keskinäistä kauppaa, parantamaan 



ydinvoimaloiden turvallisuutta sekä 
mm. kehittämään matkailua. 



Liberaalin viisumipolitiikan 
tavoitteet 

Venäjä on kiinnostunut helpottamaan 
suomalaisten liikemiesten liikkumis- 
ta maassa ja myös tukemaan kulttuu- 
rivaihdon kehitystä. Venäjällä ei yrit- 
täjää tueta suomalaistyyppisellä alue- 
tuella. Siksi lännestä tulevat investoin- 
nit ja yhteistyö suomalaisyritysten 
kanssa ovat venäläisten yritysten mie- 
lenkiinnon kohteena. Pääkonsuli She- 
ludko korostaa, että viisumien saan- 
tia on helpotettu erityisesti suomalai- 
sille liikemiehille ja matkaajille. 

Pääkonsuli Sheludkon mukaan Ve- 
näjän liberaalimman viisumipolitiikan 
yhtenä tavoitteena on edistää Suomen 
ja Venäjän keskinäistä kauppaa ja hy- 
viä naapuruussuhteita. 



Venäläisyritykset hakevat 
kontakteja 

Venäjän valtio on antanut yrityksil- 
leen uutta vapautta kehittää länsisuh- 
teitaan. Vuodesta 1992 alkaen venä- 
läisillä pk-yrityksillä on ollut mahdol- 
lisuus kutsua kirjeitse suomalaisia lii- 
kemiehiä 1-4-kertaviisumeilla vie- 




Moni on viettänyt tunteja viisumijonoissa. Nyt on toiveita jonojen lyhenemisestä. 




Venäjän Helsingin konsulaatti käsittelee viisu- 
mianomukset entistä nopeammin, kertoo 
pääkonsuli Pjotr Sheludko. 



raakseen kehittämään yhteisiä liike- 
ideoita. Jatkossa venäläisyritys voi 
hankkia suomalaiselle liikekumppa- 
nilleen monikertaviisumin. Sen saa- 
dakseen venäläisyritys anoo puoltoa 
Venäjän ulkoministeriön konsulihal- 
linnolta, joka välittää myöntämänsä 
puollon teleksillä edelleen Helsingin 
konsulaattiin. Tällaisia monikerta- 
viisumien puoltoja venäläisyritykset 
voivat nyt anoa suomalaisille liike- 
kumppaneilleen jo kymmenestä Ve- 
näjän ulkoasiainministeriön edustus- 
tosta Moskovassa, Pietarissa, Petros- 
koissa ja Muurmanskissa, sekä lähi- 
alueita kauempaakin Syktyvkarissa, 
Ufassa, Nizhnyi Novgorodissa, Pihko- 
vassa, Vladivostokissa ja Nahodkas- 
sa. Näiden viisumeiden voimassaolo- 
aika voi enintään olla 6 tai 12 kuu- 



kautta. 

Viime vuonna Venäjän Helsingin 
konsulaatti myönsi vajaat 200.000 
(v. 1993: 237.000) viisumia, kertoo 
pääkonsuli Sheludko. 



Business-viisumien määrä 
kasvaa 

»Yksi selittävä tekijä sille, että vaikka 
myönnämme vähemmän viisumeita, 
mutta rajanylitysmäärät kasvavat, on 
pitemmät viisumit ja kasvanut yhteis- 
työ suomalaisten matkatoimistojen 
kanssa», kommentoi konsuli Grigori 
Kouzine. Yksittäisten viisumianojien 
määrä on vähentynyt ja yhä useam- 
min suomalaiset ostavat viisumipalve- 
lun matkatoimistojensa kautta. »Tämä 
on helpottanut konsulaatin työtä mel- 
koisesti, sillä päivittäinen 800-1.100 
yksityisen viisuminanojan jonotus on 
hankalaa kaikille. Toimimme yhteis- 
työssä yli 50 matkatoimiston kanssa 
ja lähes kaikkien toimistojen välittä- 
mät anomukset ovat moitteettomia». 

Korostan vielä, että vain turistivii- 
sumien määrä on vähentynyt (30.000 
kappaleella). Vastaavasti business- vii- 
sumeita myönsimme 23.000 kpl. edel- 
lisvuotta enemmän», huomauttaa kon- 
suli G. Kouzine. 

»Uskon, että myös palveluumme 
konsulaatissa ollaan tyytyväisiä. Pal- 
velemme matkatoimistoasiakkaitam- 
me tarpeen vaatiessa klo 18 saakka 
ja päivystämme myös juhlapyhinä. 
Palvelumme nopeudesta kertoo se, 
että normaalisti viisumin käsittely 
konsulaatissa vie 3-7 työpäivää, ta- 
vallisen pika-viisumin saa yhdessä 
vuorokaudessa. Poikkeustapauksissa 
konsulaattimme myöntää viisumin ns. 
superpikana 30 min - 2 tunnissa». 

Muutoksia viisumihankintaan 

»Suuri muutos olisi, jos Venäjän ul- 
koasiainministeriölle tekemämme 
muutosehdotus menisi läpi: Olemme 
ehdottaneet, että suomalaisten ei enää 
tarvitsisi nimetä viisumianomukses- 
saan seikkaperäisesti matkakohteita. 
Ehdotamme, että pelkkä »RUS», (Ve- 
näjä) riittäisi kohteeksi. 

Viisumien käsittelymaksut ovat py- 
syneet samana kohta vuoden, kenties 
jotain tarkennusta voi ilmetä, ovathan 
Venäjän konsulaatin tariffit paljon pie- 
nemmät Helsingissä kuin muissa 
maissa», kertoo Kouzine. 

»Mutta 6 kk tai 12 kk viisumeiden 
saanti edellyttää edelleen aina puol- 
lon Venäjän ulkoministeriön konsuli- 
hallinnosta tai sen edustustosta». 




Nimestään huolimatta Lähialuematkat välit- 
tää matkoja myös kauas. Toimitusjohtaja Pe- 
ter Holstin puhelin soi usein. 



Humanitäärinen apu 
erikoisasemassa 

Konsuli G. Kouzinen mukaan kaik- 
kia humanitääristä apua välittäviä 
suomalaisyhdistyksiä, kuten Inkerin 
liittoa ja eri kirkkojen järjestöjä pyri- 
tään palvelemaan viisumin saannissa 
niin nopeasti kuin mahdollista. Luon- 
nollisesti kulttuurivaihto ja tärkeiden 
yhteistyöhankkeiden viisumianomuk- 
set sekä materiaaliylitykset ym. raja- 
muodollisuudet saavat erityiskohte- 
lun. 



AIDS-testejä rajalle? 

Matkatoimistoilta on viime syksynä 
tiedusteltu aids-testien mahdollisesta 
käyttöönotosta Venäjälle matkustetta- 
essa. 

Konsuli Grigori Kouzine rauhoitte- 
lee: »Kyseessä ei ole huhu, vaan Ve- 



näjän parlamentin hyväksymä laki, 
jolla pyritään torjumaan aidsin leviä- 
mistä. Lain mukaan voidaan pitkäai- 
kaisen oleskelun aloittavilta liikemie- 
hiltä tai opiskelijoilta ym. vaatia to- 
distus terveydentilasta. Mutta laki ei 
ole vielä saanut presidentin vahvis- 
tusta, eikä siis ole voimassa. 

Konsulaattimme ei ole saanut ulko- 
ministeriöltä ohjeita tämän lain sovel- 
tamisesta käytäntöön». 

Jonotus loppuu 

»Kun uudet isommat raja- ja tulliase- 
mat Torfjanovkaan (Ylä-Urpala) ja 
Brusnitshnojeen (Juustila) valmistu- 
vat, loppuu maittemme välisen mat- 
kailun ja tavaraliikenteen ajoittainen 
ruuhka ja jonotus. Viisumianojien jo- 
nottamisen konsulaatissa olemme jo 
saaneet vähenemään», hymähtävät 
Sheludko ja Kouzine. 

»Pitkiä viisumeja kysytään 
eniten» 

Koko Suomen kattavan viisumipalve- 
lutoiminnan aloittanut Lähialuematkat 
Helsingissä on ollut mukana kehittä- 
mässä sekä viisumivapaita Viipurin- 
matkoja että ensimmäisenä viisumivä- 
litystä. Toimitusjohtaja Peter Holstin 
mielipide viime vuoden idänmatkai- 
lusta tukee konsulaatin havaintoja. 
»Olemme huomanneet selvän siirty- 
män omatoimimatkailuun myös liike- 
matkoissa ja ryhmämatkoissa. Palve- 
lemme asiakkaitamme myös aikai- 
sempaa pitemmillä viisumeilla. Olo- 
jen liberalisoituminen Venäjällä näkyy 
mm. siinä, ettei ennakkoon ostettu 
majoituspalvelu ole enää ollut suoma- 
laisille välttämätön. Yrityksemme toi- 
minta on viime vuosina kehittynyt 
voimakkaasti, ja pystymme entistä 
nopeammin järjestämään asiakkait- 
temme »pitkien» viisumien kutsut ja 
puollot. Business-to-business konsul- 



tointiyritykset, joiden kanssa teemme 
yhteistyötä Venäjällä, auttavat meitä 
toimittamaan asiakkaalle 1-4 viikos- 
sa vuoden monikertaviisumin Pieta- 
rin, Moskovan ja lähialueiden lisäksi 
yhtä hyvin Vladivostokiin kuin Komin 
Syktyvkariin», kertoo toimitusjohtaja 
Holst Lähialuematkoista. 

Helsingin konsulaatti vahvistaa tie- 
dot: »Tuo on totta, aiemmin ulkomaan 
kauppaa kävivät vain harvat ja vali- 
tut. Tänään useat venäläisyritykset 
voivat jäljestää kutsuviisumin tai anoa 
viisumipuoltoa», vahvistaa konsuli 
Kouzine. 

»Toivoisimme, että kiireisillä suo- 
malaisliikemiehillä olisi myös aikaa 
rentoutua ja tutustua meidän venäläis- 
ten elämään. Kaupankäyntikin sujuu 
paremmin, kun tuntee liikekumppa- 
ninsa kulttuurin», toivovat konsulit 
haastattelun päätteeksi. 

Teksti ja kuvat: Jussi Järvelin 



Apuraha 

Inkeriläisten sivistyssäätiö julistaa haettavaksi 15 000,- mkm suuruisen 
apurahan Inkerin perinteen tallentamiseen ja tutkimukseen. Summa voi- 
daan jakaa yhtenä tai useampana apurahana. Hakemukset ja tiedustelut 
osoitetaan sivistyssäätiön hallituksen puheenjohtajalle Keijo Korkalle os. 
Halvarinkatu 9, 20900 Turku, puh. (921) 2580 201. Hakuaika päättyy 30. 6. 
1995. 



Helsingissä 26. 3. 1995 



Inkeriläisten sivistyssäätiön hallitus 

Muut lehdet 



Paluumuuttajan tyly 
kohtalo 



INKERILÄISET paluumuuttajat tietävät 
hyvin minkälaista on asioida ulko- 
maalaisena suomalaisten viranomais- 
ten kanssa. Vaikka paluumuuttajat ei- 
vät ole pakolaisia eivätkä hae turva- 
paikkaa, he tuntevat nahoissaan Suo- 
men ulkomaalaispolitiikan. Tänne ei 
pidä kenenkään ulkopuolisen helpos- 
ti päästä, olipa kyse pakolaisista tai 
inkeriläisistä. Siitä pitää huolen ulko- 
maalaislaki. 

Suomi ajaa tiukkaa ulkomaalaispo- 
litiikkaa. Siihen on monia hyväksyt- 
täviä perusteita. Muualta Euroopasta 
löytyy lukuisia maita, jotka ovat heli- 
semässä suureksi kasvaneen ulko- 
maalaisväestön kanssa. Monet maat 
ovatkin viime aikoina tiukentaneet 
maahantulomääräyksiään. 

Inkerinsuomalaiset ovat president- 
ti Mauno Koiviston ansioista saaneet 
paluumuuttajan aseman. Inkeriläisten 
muutto Suomeen alkoi vuoden 1990 
alussa. Heidän oleskelulupa-anomuk- 
sensa käsiteltiin alkuun Suomessa. 
Pari vuotta myöhemmin paluumuut- 
tajien taustojen tutkinta siirrettiin lu- 
kuisten väärinkäyttöepäilyjen vuoksi 
hakijoiden kotimaahan. Niin suoma- 
laisten ei tarvitse enää järjestää haki- 
joille käsittelyajaksi asuntoa ja toi- 
meentuloa. 

Aidot inkerinsuomalaiset joutuvat 
kärsimään huijarien vuoksi, jotka il- 



moittautuivat paluumuuttajiksi, ja sai- 
vat tutkinnan ajalta kotimaansa elin- 
tasoon nähden ruhtinaalliset olot. In- 
kerinsuomalaisten tausta selvitetään 
nyt Suomen lähetystöissä. Ulkomaa- 
laisviraston edustaja käy tietyin vä- 
liajoin edustustoissa myöntämässä lu- 
vat. Se on kuitenkin niin hidasta, että 
tällä hetkellä Virossa ja Venäjällä jo- 
nottaa noin 7 000 inkerinsuomalaista 
odottamassa oleskelulupaa. Suurella 
osalla on jo sukulaisia Suomessa. 

Kolpinosta, Venäjältä kotoisin ole- 
va Nikiforovin perhe on jauhautunut 
Suomen tiukan byrokratian rattaisiin. 
Nuoripari Nikiforov oli tullut viime 
vuoden elokuussa Suomeen yhdessä 
pikku tyttärensä kanssa tapaamaan 
Irina Nikiforovin äitiä, joka asuu pa- 
luumuuttajana Pieksämäellä. Tällä vä- 
lin pariskunnan asuntoon Kolpinos- 
sa oli murtauduttu ja omaisuutta oli 
viety. Nikiforovit päättivät hakea 
Suomesta paluumuuttajina oleskelulu- 
paa. Pieksämäen kaupunki järjesti 
perheelle vuokra-asunnon ja toimeen- 
tulotuen. 

Ulkomaalaiskeskus hylkäsi oleske- 
lulupahakemuksen. Ulkomaalaislain 
mukaan oleskelu- tai maahanmuutto- 
lupaa on haettava Suomen edustus- 
ton kautta ulkomailla. Sitä on kaikki- 
en noudatettava. Nikiforovit eivät 
suostuneet lähtemään maasta, vaan 
valittivat korkeimpaan hallinto-oikeu- 

teen käännyttämispäätöksestä. KHO 
hylkäsi valitukset ja perhe meni pii- 
loon. Karkotusta ei ole voitu toteut- 
taa. 

• 

Viranomaiset ovat toimineet lakien 
ja asetusten mukaisesti. Ulkomaalais- 
virasto puolustaa päätöstään täysin 
oikein perustein: »Oleskeluluvan 
myöntäminen Nikiforovin perheelle 
Suomessa haettuna olisi loukannut 
niiden tuhansien inkerinsuomalaisten 
oikeuksia, jotka odottavat kotimaas- 
saan luvan myöntämistä Suomeen», 
sanotaan ulkomaalaisviraston tiedot- 
teessa. Vaikka Nikiforovit ovat saa- 
neet Suomen lakien mukaisen kohte- 
lun, on suomalaisen virkamiesjärjes- 



telmän joustamattomuus masentavaa. 
Nikiforovit täyttävät yksiselitteisesti 
inkerinsuomalaisten maahanmuuttaji- 
en edellytykset. Sen viranomaisetkin 
myöntävät. Miksi heidän asiaansa ei 
voisi tutkia Suomessa, kun lopputu- 
los on selvä? Heillä on täällä sukulai- 
sia, asunto ja toimeentulo. 

Samalla tavoin muut yhtä selvät ta- 
paukset voisi hoitaa Suomessa. Se ly- 
hentäisi myös jonoja Suomen lähetys- 
töissä. Kyllä järjestelmä aina muuta- 
man poikkeuksen kestää. 
Keijo Himanen 

Kirjoittaja on Helsingin Sanomien 
pääkirjoitustoimittaja . 

Helsingin Sanomat 7. 4. 1995 



Suomen Inkeri-liitto ry:n 
jäsenmaksut 1 995 



Inkeriläisten yhdistys ry:n nimi muuttui vuonna 1994 Suomen Inkeri-liitto ry-.ksi. 
Yhdistyksen rekisteröimättömät paikallisosastot rekisteröityivät ja toimivat nyt 
liiton jäsenyhdistyksinä. 

Liiton sääntöjen mukaan sen jäsenet ovat varsinaisia, kannattavia ja kunnia- 
jäseniä. Varsinaisiksi jäseniksi voivat liittyä Suomessa toimivat rekisteröidyt yh- 
distykset ja säätiöt sekä Suomessa pysyvästi asuvat yksityiset henkilöt, jotka 
hyväksyvät liiton säännöt ja tarkoituksen. Kannattaviksi jäseniksi voivat liittyä 
yksityiset henkilöt tai oikeuskelpoiset yhteisöt. Kannattavilla jäsenillä ei ole 
äänioikeutta liiton kokouksissa. Jäsenet hyväksyy liiton hallitus. 

Sääntöjen mukaan liiton jäsenien tulee suorittaa jäsenmaksua. Jäseniltä pe- 
rittävän liittymismaksun ja vuotuisen jäsenmaksun suuruudesta päättää liiton 
syyskokous. Jäsenmaksu voi olla eri suuruinen eri jäsenryhmillä. Yksityinen 
henkilö voi suorittaa jäsenmaksunsa myös kertakaikkisena ja sen suuruus on 
tällöin jäsenmaksu kaksikymmen (20) kertaisena. Kunniapuheenjohtaja ja kun- 
niajäsenet ovat jäsenmaksuista vapaat. 

Jäsenmaksu 1995: 
henkilöjäsenet 30 mk 
kannatusjäsenet 100 mk 

Yksityiset henkilöt, joiden asuinpaikkakunnalla ei toimi liiton jäsenyhdistys- 
tä, tai jotka haluavat muuten olla liiton henkilöjäsenenä taikka kannatusjäse- 
nenä, voivat maksaa jäsenmaksunsa tämän lehden välissä olevalla tilisiirtokor- 
tilla kirjoittamalla siihen nimensä ja osoitteensa sekä muut pyydetyt tiedot. 

Jäsenyhdistysten liitolle suoritettava jäsenmaksu määräytyy yhdistyksen jä- 
senmäärän mukaan. Jäsenmaksu vuonna 1995 on 10 mk yhdistyksen jäsentä 
kohti ja liitto perii tämän maksun yhdistyksiltä erikseen. Jäsenyhdistykset peri- 
vät omilta jäseniltään jäsenmaksua. 



Suomen Inkeri-liitto ry: n 
kesäjuhlat Hyvinkäällä 



Heinäkuun 8. ja 9. päivänä 1995 vie- 
tetään inkeriläisten kesäjuhlia Hyvin- 
kään Inkeri-kerhon järjestäminä. 

Juhlapaikkoina ovat aikaisemmilta 
juhlilta tuttu Hyvinkään seurakunta- 
keskus ja Uusi kirkko. 

Lauantain juhla ja illanvietto tapah- 
tuvat Hyvinkää-salissa n. 500 m:n 
päässä kirkosta. 

Seurakuntakeskuksen osoite on 
Hämeenkatu 16, Hyvinkää. Ruokailut 
ja muut palvelut hoidetaan tässä pai- 
kassa. Sunnuntain pääjuhla pidetään 
kirkossa. 



Ohjelmasta 

Lauantaina 8. 7. 95 avataan juhlakans- 
lia klo 10 seurakuntakeskuksessa. 

Kyykkäkilpailut Aseman koulun 
kentällä alkavat klo 10. Kilpailuista 
vastaa Oskari Toivokainen, puh. 90- 
534 875. 

Lounasta ja kahvia saatavana klo 
11.30 alkaen. 

Päiväjuhla Hyvinkää-salissa alkaa 



klo 14.00. Ohjelmassa on musiikki- ja 
balettiesityksiä, puhe ja tervehdyksiä 
ym. 

Klo l6:n jälkeen mahdollisuus päi- 
välliseen ja kahviin, vapaaseen kans- 
sakäymiseen ja kuulumisten vaihtoon. 

Iltahartaus klo 18.00 kirkossa. Ilta 
jatkuu Hyvinkää-salissa illanvietolla 
puoleen yöhön asti. Ohjelman lisäksi 
on tanssia. 

Sunnuntaina 9-7. 95 on ennen ju- 
malanpalvelusta mahdollisuus nauttia 
aamupala seurakuntakeskuksessa. 

Jumalanpalveluksessa klo 10.00 
saarnaa kirkkoherra Hannu Pelko- 
nen. Inkeri-kuoro esiintyy, ja ehtool- 
lisen jaossa on avustamassa omia 
pappeja. 

Lounasruokailun jälkeen alkaa pää- 
juhla klo 14.00. Ohjelma on monipuo- 
linen ja kiintoisa. 

Majoitus ja ajo-ohjeita 

Vehkojan srk-keskuksessa on mah- 
dollisuus yhteismajoitukseen noin 20 

hengelle omin liinavaattein. Matkaa 
on kirkolta 2,5 km. Yhteismajoituk- 
sesta peritään pieni maksu. 

Hotellimajoituksia voi tilata suo- 
raan: Hotelli Hopealyhty (n. 300 m:n 
päässä) puh. 914-452 400. Hinta 195 - 
/henk. 2-hengen huoneessa, lisävuo- 
de 65 mk. 

Hotelli Rantasipi (2,5 km) puh. 914- 
45 881. Hinta 182,50 mk/henk. 2-hen- 
gen huoneessa, lisävuode 100 mk. 

Sääksjärven leirikeskus on varattu 
turkulaisten ryhmälle, hinta 60 mk 
omin liinavaattein. Aamupalamahdol- 
lisuus 20 mk. 

Ajo-ohje: Hyvinkää sijaitsee 50 km 
Helsingistä pohjoiseen Tampereen 
moottoritietä (3-tie). Rautatietä pitkin 
samoin 50 km Helsingistä pohjoiseen. 
Riihimäeltä 14 km etelään. Turun ja 
Porin suunnilta tulevat pääsevät Han- 
ko-Porvoo-tietä ja samoin idästä Por- 
voo-Hankotietä . 



Tiedustelut ja ohjeet 

Juhlatoimikunnalta voit kysellä lisää 
juhliin liittyvistä asioista. 

Puheenjohtaja Inkeri Sarojärvi, 
puh. 914-418 071. 

Varapuheenjohtaja Toini Pöllä- 
nen, puh. 914-436 620. 

Sihteeri Soili Uronen, puh. 90- 
290 1741 koti, 90-276 281 työ, fax 90- 
276 5219. 

Kyykkä (poppi) Oskari Toivokai- 
nen, puh. 90-534 875. 

Ohjelmalehtisen hinta on 30 mk si- 
sältäen kaikki juhlatilaisuudet. Erilli- 
nen illanviettoon osallistujien ohjel- 
malippu 15 mk. 



TERVETULOA 
KAUKAA JA LÄHELTÄ, 
KESÄINEN HYVINKÄÄ ODOTTAA! 



Tilaa ja lue ajankohtainen kirja Karjalan kysymyksestä ja lähialueyh- 
teistyöstä. Kirjassa perustellaan keskustelujen aloittamisen välttämättö- 
myyttä luovutettujen alueiden tulevaisuudesta Venäjän kanssa. Kirjaan 
sisältyy jännittävä selostus käytännön lähialueyhteistyön ongelmista Kar- 
jalan Kannaksella. 

Kirjaa voi tilata, os. Jukka Seppinen, Tarkk'ampujankatu 8 A 13, 00150 
Helsinki. Puhelimitse tilaaminen käy numerosta 90-651 564. 
Hinta postituskuluineen on 100 mk/kpl. Jos tilaat 5 kpl tai enemmän, on 
hinta 90 mk/kpl kuluineen. 



JUHANNUSMATKATUUTARIIN 23.-26. 6. 1995. <pe-ma) 

Majoitus Moskova-hotellissa Pietarissa. 

Matkan hinta 780:- (Puolihoito). 

Käynti sunnuntaina Toksovassa kirkolla. 

Lähtö pe 23. 6. 95 klo 7.15 Helsingistä postin ja rautatieaseman väliseltä 

aukiolta. 
Tiedustelut ja varaukset: Hilma Saarinen, Violank. 6 B 24, 00550 Helsinki, 

puh. 90-753 9496 

Raimo Aaltonen, 31600 Jokioinen, puh. 916-83 029. 
Vast. matkanjärjestäjä Vistamatkat Oy Paimio, puh. 921-805 650. 

M UI S 1 1 L 1 S TA 





Etsitään 

Sukulaiset Viteleessä ja Savonlinnas- 
sa etsivät PEKKA SIMUNEN -nimistä 
miestä, joka on syntynyt Viteleessä 
1919. Palveli sota-aikana Suomen ar- 
meijassa Heimo P3- Muutti sodan jäl- 
keen Ruotsiin. Viimeinen osoite Ruot- 
sissa oli LÄTORPSVÄGEN 28 663 00 
SKOGHALL, mutta on muuttanut siel- 
tä pois. 

Jos joku tietää jotakin Pekasta, niin 
ottakaa yhteyttä. 

TERHO VÄRTINEN, Saukontie 10 
57210 Savonlinna Puh. 957-258 099 

Joukostamme poistuneita 

Juho Kolomainen, synt. 6. 9- 1898, 

kuoli 24. 12. 1994, Boräs 

Marjatta Radblom, synt. 30. 5. 1934, 

kuoli 2. 1. 1995, Boräs 

Johannes Sorvari, synt. 13. 9. 1926, 

kuoli 17 2. 1995, Sätilä 

Viktor Minfors, synt. 16. 1. 1924, 

kuoli 20. 2. 1995, Mölndal 

Olga Miina, synt. 10. 3. 1913, kuoli 

20. 2. 1995, Göteborg 



Kesäjuhlat Hyvinkäällä 
8.-9. 7. -95 

Hyvinkään Inkeri-kerho ry järjestää 
tänä vuonna kesäjuhlat Hyvinkäällä. 
Tiedustelut: pj. Inkeri Sarojärvi, 
puh. 914-418 071 tai siht. Soili 
Uronen, puh. 90-290 1741 (ilt.) 



Turun Seudun Inkeri-seura ry. 
tiedottaa: 

Yhteiskuljetus Hyvinkään kesäjuhlil- 
le 8.-9- 7 Auto lähtee Turun Linja-au- 
toaseman tilausajolaiturista la 8. 7 klo 
10.00. 

Matkan hinta edestakaisin on 80 mk. 
Ilmoittautumisia vastaanottaa Aira 
Dravantti puh. 2423 087 iltaisin. 
4. 6. Helluntaijuhla Karjalaisten talos- 
sa 

1. 10. Mikkelinpäivän tilaisuus Karja- 
laisten talossa 

1. 10. Syyskokous Karjalaisten talos- 
sa klo 14 

4. 11. Pyhäinpäivän kunniakäynnit In- 
keriin ja Karjalaan jääneiden muisto- 
kivillä Turun hautausmaalla klo 12, sen 
jälkeen kahvitilaisuus Karjalaisten ta- 
lolla yhdessä karjalaisten kanssa 
26. 12. Joulujuhla Karjalaisten talossa 

Helsingin Seudun Inkeri-seura 
ry. tiedottaa: 

TOUKOKUU 1995 

Touko-elokuussa ei ole kuukausitilai- 
suutta Inkeri-kodissa. 

Hyvinkään Inkeri-kerho 

4.6.-95 srk-keskus, aulakahvio klo 
14.00. 



Inkeriläisten viestin 
ilmestyminen 

Kaikki 
aineisto 
Lehden nro painossa 



6-7/95 

8/95 

9/95 

10/95 

11/95 

12/95 



04.05.1995 
07.07.1995 
11.08.1995 
08.09.1995 
12.10.1995 
03.11.1995 



Valmis- 
tumis- 
päivä 

12.06.1995 
11.08.1995 
15.09.1995 
13.10.1995 
16.11.1995 
11.12.1995 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA RUOTSISTA 








Frimärksserie 


75 kr 


Miettinen: Inkeriläiset maaton kansa 75 


Bordsflagga 


60 kr 


kr 




Nouse Inkeri, grammofonskiva 


25 kr 


Sihvo: Inkerinmaalla 


75 kr 


Lauri Santtu, grammofonskiva 


25 kr 


Kolomainen: Inkerin toisinajattelijat 25 kr 


Arvo Survo: Omar maal\ kassett 


50 kr 


Survo: Neljäs tuuli 


50 kr 


Laula kalkki maa, kassett, Räda 


35 kr 


Survo: Itku Inkerille 


t30kr 


Karta, von Köppen 


50 kr 


Ronkonen: Laps Inkerin 


tOOkr 






Nevalainen: Inkeriläinen siirtoväki 


tOOkr 


Vykort, Haparanda, tackplatta 


1 kr 






Vykort, Örebro, minnessten 


1 kr 


Mesiäinen: Maria Kajavan pitkä 
taival 


ttOkr 


Vykort, flicka i Tuutaridräkt 


2,50 kr 


Virtaranta: Inkeriläisiä sananlaskuja 70 kr 


Kavajnäl, vapen 


10 kr 


Mooses Putron elämäkerta 


30 kr 


Gratulationskort» stort 


10 kr 


Iho; Hietajyvä 


40 kr 


Gratulationskort, lltef 


10 kr 


Alexander Störgren: Mutkainen tie 




Klistermärke, Ingermanland + EstlandS kr 


vapauteen 


150 kr 


Klistermärke, Ingermanlands vapen 5 kr 


Adressi 


40 kr 

Muutoksesta 



Juhannus ja häät liittyvät suomalaises- 
sa ja ruotsalaisessa perinteessä yh- 
teen. Kesän suurimpana juhlana pi- 
detyt häät tuntuvat takaavan parhaan 
mahdollisen alun avioliitolle. Kesän 
valon voi jotenkin ajatella kantavan 
pimeämpinäkin aikoina. 

Parikymmentä vuotta sitten suosi- 
tussa suomalaisessa iskelmässä laulet- 
tiin: -Koskaan et muuttua saa». Siinä 
toistettu ajatus oli, että rakastetun tu- 
lee pysyä sellaisena, kuin hän kerran 
kaiken alkaessa oli ollut. Et saa muut- 
tua, olet muisto minun nuoruudesta- 
ni, josta yritän pitää kiinni. 

Ajatus saattaa tuntua houkutteleval- 
ta. -Kun vain sinä olisit sellainen... 
Mutta elämä ei ole yhtä juhlaa ja ju- 
hannusta; muutos ja muuttuminen 
kuuluvat osana siihen. Paikalleen py- 
sähtyminen ja muuttumattomuus on 
kivettymistä ja sellaisena elämälle vie- 
rasta. 

Antiikin filosofi Herakleitos jo to- 
tesi, kuinka elämässä -kaikki virtaa-. 
Hänen keskeinen ajatuksensa oli, että 
tässä elämässä ei ole mitään muuttu- 
matonta. Et voi astua kahdesti samaan 
virtaan, sillä sekä sinä että virta olet- 
te jo sillä välillä ehtineet muuttua. 
Tämän muutoksen välttämättömyy- 
den ovat inkeriläiset saaneet tylyllä 
tavalla kokea tällä vuosisadalla. 

Juhannuksena kirkoissa puhutaan 
parannusta saarnaavasta Johannes 
Kastajasta. -Tehkää parannus!- Tämä 



kehotus on yksi Uuden testamentin 
keskeisimpiä ajatuksia, ja se sisältyy 
lähes jokaiseen varhaiskristilliseen 
puheeseen. Jopa sivistyneille ateena- 
laisille Paavali sanoi, että kaikkien 
ihmisten kaikkialla on tehtävä paran- 
nus. 

Parannuksella tarkoitetaan Uudes- 
sa testamentissa uudelleen ajattele- 
mista ja ajatustapojen muutosta, siis 
muuttumista. Parannukseen kehotet- 
taessa meitä siis itse asiassa pyyde- 
tään jatkuvaan muuttumiseen ja kas- 
vamiseen. 

Kesähäissä, niitä muistellessa tai 
niistä haaveillessa tämä kannattaa 
muistaa. Muutos on hyvä asia, sillä 
se on merkki elämästä. Ei haittaa, 
vaikka asiat ovat tänään toisin. Juuri 
näin elämässä tapahtuu. Joskus - esi- 
merkiksi juhannuksena - on hyvä 
muistella menneitä, mutta menneisyy- 
teen ei kannata jäädä. Elämä menee 
eteenpäin. 



Markku Pyyslälnen 




Aappo Björn kuollut 



Sanoma Aappo Björnin kuolemasta 
8. 4. 1995 ei tullut aivan yllätyksenä. 
Olihan hän ohittanut 80 vuoden ra- 
jan jo pari vuotta sitten, mutta sitten- 
kin sanoma tuntui aluksi lamauttaval- 
ta. Minä näen muistoissani Aapon 
edelleen täydessä vireessä puhujan- 
pöntössä joillakin inkeriläisten kesä- 
juhlilla Västeräsissa. Olihan hän yksi 
paikkakunnan touhuhenkilöistä. Aap- 
po yhdisti palavan tunteensa inkeri- 
läistä kulttuuria kohtaan ja erinomai- 
set käytännölliset järjestelyominai- 
suudet, ja tulos oli myös laatua. 

Aappo oli mukana ISK:n (Inkerin 
Suomalaisten Keskusliitto, nykyään 
RIL, Ruotsin Inkeri-liitto) johtokun- 
nassa yhteensä 18 vuotta vuosina 
1959-71 ja 1973-79. Kolmena vuote- 
na hän veti raskasta kuormaa olles- 
saan liiton sihteerinä. Kun hän erosi 
johtokunnasta, nimitettiin hänet joh- 
tokunnan kunniajäseneksi. Suurin 
työpanos oli kai, kun hän oli sen ko- 
mitean puheenjohtaja, joka sai aikaan 
inkeriläisten muistokiven Sankt Mika- 
elin kirkon vieressä Örebrossa. Ko- 
mitea järjesti varojen keruun, piti yh- 
teyttä monen kaupungin virastojen 
kanssa ja myös taiteilija Juho Sunin 
kanssa Gävlestä. Nyt se muistokivi on 
kuitenkin paikoillaan, ja se on aivan 
kuin pyhä paikka meille Ruotsin in- 
keriläisille. Muistokivi paljastettiin ke- 
säjuhlien yhteydessä 25. 6. 1966. Pal- 
jastustilaisuudessa sanoi Aappo Björn 
mm. näin: 

- Pystyttämällä tämän muistomer- 
kin voisimme ehkä aivan kuin uudes- 




taan rakentaa ja korvata ne hauta- 
kummut, jotka tänään siellä entisillä 
kotiseuduillamme ovat pensaitten pei- 
tossa tai laidunmaina - kuin myös ne 
kummut, joita ei koskaan rakennet- 
tu. Samalla symbolisoi tämä muisto- 
merkki kaukaista Inkeriä meidän kas- 
vavalle sukupolvelle täällä Ruotsissa. 
Sitä pientä Inkeriä, joka niin lähtemät- 
tömästi on syöpynyt meidän vanhem- 
pien sydämiin. Tämän muistomerkin 
juurella he voisivat joskus käydä hil- 
jentymässä sen ikivanhan ristin luo- 
na, ristin, joka velvoittaisi heitä jat- 
kamaan meidän työtämme, missä he 
elämänsä tulevatkin viettämään. 

Kiitos, Aappo, testamentistasi meil- 
le inkeriläisille! Antakoon se meille 



voimia. 



Armas Paakkonen 



Katri Kukkosen muistot kirjaksi 

Elämän tummat varjot 



Inkeriläisten piirissä hyvin tunnettu 
Katri Kukkonen tuli vuonna 1990 
Suomeen viettääkseen täällä joulua 
tyttäriensä luona. Vierailu venähti pit- 
käksi, ja hyvämuistisen vanhuksen 
muistot tulivat tallennetuiksi nauhal- 
le. Niistä Lyyli Honkonen kokosi 
kirjan Ilon ja itkun Inkeri (SLEY kir- 
jat 1995). Kirjan on toimittanut Raili 
Kymäläinen. 

Näin on saatu taas uusi, kiinnosta- 
va teos inkeriläismuistelmien jouk- 
koon. Tämä kirja on erityisen kosket- 
tava siksi, että se välttää kaiken sen- 
saationtavoittelun silloinkin, kun ker- 
too mitä kauhistuttavimmista asiois- 
ta, inkeriläisten karkotuksista ja kur- 
jista kohtaloista. 

Kirjan esipuheessa Lyyli Ronkonen 
sanoo: 

•Äitini Katri Kukkosen elämä on 
onnellisten lapsuus- ja nuoruusvuo- 
sien jälkeen tyypillinen inkerinsuoma- 
laisen naisen kärsimystie, jossa kuvas- 
tuvat kaikki Inkerin kansan vaiheet. 
Siihen ovat kuuluneet turvattomuus ja 
pelko, riistot, vankilat, karkotukset, 
murhat ja tuska viattomien omaisten 
kärsimysten vuoksi. Lohdutus {a apu 
tuli ainoastaan ylhäältä, Jumalalta. 
Vain sen varassa jaksoi, sen hän osoit- 
taa muistelmissaan. 

Olen nauhoittanut hänen tarinaan- 
sa monien vuosien aikana. Harmaa 
villahuivi ympärillään hän on istunut 
tuntikaudet magnetofonin ääressä, 



kertonut ja vastaillut kysymyksiini. 
Näistä muistelmista ja muusta arkis- 
toaineistosta tämä kirja on syntynyt.» 

Kirjaa lukiessa minulle tuli mieleen 
useassa kohdin Inkeri Kilpisen Nou- 
se Inkeri -näytelmä sekä tietenkin 
Maria Kajavan verrattomat muistel- 
mat. Katri Kukkosen tytär Lyyli Ron- 
konen kertoo: 

•Serkkuaan Maria Kajavaa kahdek- 
san vuotta vanhempana ja huomatta- 
vasti lyhytaikaisemman Siperiaan kar- 
kotuksen kokeneena äitini muistaa ja 
tietää myös sellaisia asioita, joita muu- 
tama vuosi sitten julkaistu Maria Ka- 
javan elämäntarina ei kerro. Nyt 94- 
vuotias äitini on yksi viimeisimmistä 
Keiton kirkon vastuunkantajista. Hän 
joutui vankilaan, kun kirkko lopulli- 
sesti vuonna 1939 oli suljettu. Kun 
kirkkoa alettiin uudelleen vuonna 
1990 rakentaa, hän oli sen peruski- 
veä siunaamassa. Hänen kauttaan vä- 
littyvät tiedot myös Petroskoin seura- 
kunnan alkuvaiheista ajalta, jolloin 
Maria-serkku ei vielä ollut asioihin 
vaikuttamassa. 

Inkerin kansan vahvojen, hengel- 
listen äitien usko piti toivoa yllä mur- 
heellisimpienkin vaiheitten aikana. 
Tämä kirja on kunniateko omalle äi- 
dilleni.- 

Jälkisanassa kirjan toimittaja Raili 
Kymäläinen luonnehtii Katri Kukkos- 
ta henkisesti valppaaksi ja aikaansa 
seuraavaksi. Rakkaaseen lapsuuden- 



kotikyläänsä Keittoon hän ei enää 
kaipaile vaan elelee tyytyväisenä Hel- 
singissä ja tuo ilmi kiitollisuuden 
kaikkia niitä kohtaan, jotka ovat aut- 
taneet Inkerin kansaa ja sen luterilais- 
ta kirkkoa nyt, kun uusi aika on koit- 
tanut. 

Ilon ja itkun Inkeri on niin vaikut- 
tava ja kiehtova kirja, että sen toivoo 
löytävän lukijoita nuorten ja vanho- 
jen keskuudesta. Varmasti niin Suo- 
messa, Ruotsissa kuin Virossakin on 



monia, joita tämä huolellisesti toimi- 
tettu kirja kiinnostaa. 

Kannen suunnittelijalle vain pari 
moitteen sanaa: Kun kirjan nimi on 
Ilon ja itkun Inkeri, on käsittämätön- 
tä, että kirjan selän tekstissä sana it- 
kun kirjoitetaan isolla. Katri Kukko- 
sen nimessä etunimen alkukirjain on 
turhaan »kaunoa», kun kirjasinlaji on 
muuten suora ja pysty. 

Teksti: Marja Mustakallio 



Mikko Pitkänen: 



Inkerinmaa 




Laatokka ja Suomenlahti 
Luontoasi somistaa. 
Sydämessäs* vieras mahti 
Kauneutes omistaa. 
Inkerinmaa, Inkerinmaa, 
Kaukainen syntymämaa. 

Vuosikymmenien ajan 
Kansas kahleet kantanut 
Esikuva Vapahtajan, 



Rohkeutta antanut. 
Inkerinmaa, Inkerinmaa, 
Kaukainen syntymämaa. 

Äsken soineet sotaruinmut 
Hävitykses ' kruunasi. 
Marttyyrien hautakummut 
Ovat ristinpuunasi. 
Inkerinmaa, Inkerinmaa, 
Kaukainen syntymämaa. 

Siellä tyhjät viljapellot, 
Karjatarhat autiot. 
Hiljentyneet kirkonkellot, 
Kotiemme rauniot. 
Inkerinmaa, Inkerinmaa, 
Kaukainen syntymämaa. 

Elät aikaa iltaruskon, 
Mut f kerran koittaa aamun koi, 
Kun säilytämme isäin uskon, 
Huomen kaiken muuttaa voi! 
Inkerinmaa, Inkerinmaa, 
Kaukainen syntymämaa. 



Tupakaisista susiaisiin 

Inkeriläisissä häätavoissa 
on tyyliä 



Juhannus on aina ollut häiden aikaa. 
Nykyisin isot häät ovat muodissa, ja 
selvästi onkin ollut jo useita vuosia 
havaittavissa hääperinteiden uusi ar- 
vonnousu. Viehättävästi rinnastuu tä- 
hän ilmiöön Katri Kukkosen muis- 
telmista hänen kertomuksensa inke- 
riläishäistä, joita vietetään komeasti 
monta päivää. 

Kihlausaikana, ennen häitä, vietet- 
tiin jo tupakaisia ja susiaisia. Ensim- 
mäisenä kuuliaissunnuntaina morsia- 
men kotona kestitettiin vieraita ja jaet- 
tiin heille tupakoita. Susiaissunnuntai 
oli seuraava pyhä. Silloin kokoonnut- 
tiin sulhasen kotiin. 

Viikon päästä olivat varsinaiset 
häät. Häitä edeltävänä lauantaina vie- 
tiin morsiamen myötäjäiset sulhasen 
taloon. Joko sulhasen veli tai serkku 
tuli hakemaan niitä kahdella hevosel- 
la. Morsian lahjoitti hakijalle joko pie- 
nen silkkihuivin tai solmion, noihin 
aikoihin miehet näet pitivät pyhinä 
usein pikkuisia silkkihuiveja kaulas- 
saan. Hakijan mukaan morsian lähet- 
ti pari kolme tyttöä, joitten tehtävänä 
oli järjestää kaikki kauniisti paikal- 
leen. Tulevaa kotia varten sulhasen 
kuului ostaa sänky ja muitten huone- 
kalujen piti tulla morsiamen myötä- 
jäisinä. Niihin kuului myös lehmä ja 
muutama lammas sekä tietenkin val- 
tava määrä käyttö-, juhla- ja vuode- 



vaatteita. Vaatteiden määrästä kilpail- 
tiin. Jokainen morsian halusi, että 
hänellä olisi niitä kaikkein eniten. Niit- 
ten piti riittää elämän loppuun saakka. 

Vuode sijattiin valmiiksi häitä var- 
ten suurin juhlallisuuksin, sen piti olla 
yhtä kaunis kuin morsiamenkin. Ta- 
vallisen patjan päälle pantiin höyhen- 
patja. Sitten tulivat erilaiset lakanat, 
ensin leveät pitsilakanat ja sitten pit- 
kät pitsilakanat, sitten lakanatäkki - 
niitä piti olla kolme tai neljä paria - 
ja silkkitakki ylimpänä. Sängynpeit- 
teen piti olla leveällä pitsillä koristet- 
tu. Eikä pitsi saanut olla rihmasta vir- 
kattua vaan sen piti olla kankaasta 
tehtyä ns. ulosompelua. Ulosommeltu 
ostopitsi oli aika kallista, mutta kun 
se oli muotia, niin sitä piti Pietarista 
käydä ostamassa. 

Hääruokia valmisteltiin koko viik- 
ko, sillä vieraita tulisi paljon. Lähim- 
mät omaiset, siskot, tädit ja serkut, 
tulivat vapaaehtoisesti viikoksi töihin. 
Pidettiin suurena kunniana päästä 
häiden emännäksi. 

Hääpäivä oli tavallisesti sunnuntai. 
Sulhanen ja morsian vietiin kirkkoon 
eri hevosella. Sulhanen siunattiin ko- 
toa lähtiessään kaikessa hiljaisuudes- 
sa. Vanhemmat antoivat siunauksen- 
sa omassa perhepiirissä vain emän- 
tien ja lähimpien naapurien läsnäol- 
lessa. 




Morsiuspari siunattavana Skuoritsassa vuonna 1943. Kuva Antti Hämäläinen. SKS.n arkisto. 



Morsiamen kotoalähtö oli hyvin 
juhlallinen tapahtuma. Läsnä oli suu- 
ri joukko oman kylän väkeä, morsius- 
neidot eli kaasot, lähimmät sukulai- 
set ym. Morsian istui tuolilla keskellä 
huonetta. Kaasot, sisaret tai serkut 
pukivat morsianta yhteisvoimin. Hä- 
nellä piti olla pitkä, valkoinen lenin- 
ki, hiukset kauniisti laitettuna ja hun- 
tu päässä. Huntuun kiinnitettiin mor- 
siuskukista solmittu, Pietarista erityis- 
kaupasta ostettu seppele, kallis ja 
kaunis. 

Ennen kirkkoon lähtöä laulettiin 
virsi ja morsian siunattiin. Isä ja äiti 
istuivat vierekkäin. Heidän polviensa 
eteen levitettiin vaate, jolle morsian 
polvistui. Ensin isä ja sen jälkeen äiti 
antoi siunauksensa. Morsian itki ja 
monet läsnäolijatkin itkivät. Kyyneleet 
virtasivat valtoimenaan tässä liikutta- 
vassa hetkessä. Sitten kaasot lauloi- 
vat tilaisuuteen sopivia jäähyväislau- 
luja, esim. Sä kasvoit, neito kaunoi- 



nen... ym. Morsian hyvästeli kädestä 
kaikki läsnäolijat ja istuutui isän ja äi- 
din väliin kieseihin, jotka veivät hä- 
net kirkolle. 

Kirkossa morsian ja morsiusneidot 
istuutuivat vasemmalle, sulhanen ja 
puhemiehet oikealle puolelle. Vihki- 
minen toimitettiin jumalanpalveluk- 
sen jälkeen. 

Joskus saattoi olla kymmenenkin 
paria yhtä aikaa vihittävinä. 

Kirkosta palattaessa morsian istui 
sulhasen vieressä kieseissä ja jokai- 
nen kaaso vastaavasti puhemiehen 
vieressä omissa kieseissään, heitä piti 
olla pareittain. Sitten ajaa hurautettiin 
koko jono kulkuset helisten ja letti- 
nauhat liehuen sulhasen kotikylään, 
jossa odotti heti kylään tultaessa kuu- 
senoksista tehty, kauniisti koristeltu 
hääportti ja koko kylän väki. Portin 
edessä pienellä pöydällä oli marjavii- 
nipullo ja lautasella pikkuleipiä. Kun 
morsiuspari pysähtyi portille maista- 

Tytöt vetävöt höötaloon anoppia. Jonka sylissä nukke symboloi Sopsionneo. Kuva SKS:n arkistosta. 



maan viiniä, ammuttiin pyssyllä ter- 
vehdyslaukaukset. Sitten morsiuspari 
karautti sulhasen kotitalon pihaan. 
Morsian meni ensimmäiseksi morsius- 
neitoineen omaan huoneeseensa, 
missä hänen myötäjäisensä olivat. Nyt 
häävieraat saivat tulla katsomaan hä- 
nen vaatteitaan ja tavaroitaan sekä 
ihailemaan koristeellista morsiusvuo- 
detta. 

Hääjuhlan aluksi veisattiin virsi ja 
häitten isäntä toivotti vieraat tervetul- 
leiksi. Sitten istuuduttiin hääaterialle. 
Ateria aloitettiin juomalla teetä piira- 
koiden ja kakkujen kera. Sen jälkeen 
tuli ainakin kaksitoista ruokalajia. Kai- 
kissa häissä talo pani parastaan, jon- 
kinlainen kilpailunhenki oli selvästi 
mukana. Häitten ruokalistaan kuului- 
vat monenlaiset alkuruoat, salaatit ja 
vihannekset, keitot, paistit ja kalat, 
erilaiset suolaiset ja makeat piirakat 
sekä jälkiruoat. 

Kun oli syöty, pöydille pantiin kier- 



tämään tyhjät lautaset. Lautaselle ku- 
kin pani varojensa mukaan rahaa, jos- 
ta suurin osa kuului isännälle ja pie- 
ni osa kirkon vaivaisille. Häitten pi- 
täjät itse puolestaan lisäsivät siihen 
oman osuutensa ja veivät rahat kir- 
kolle. Seuraavana sunnuntaina pappi 
saarnatuolista ilmoitti, että niin ja niin 
paljon oli sen kylän häistä kirkolle 
saatu. 

Syömistä jatkettiin vielä senkin jäl- 
keen, mutta nuoret sekä morsian ja 
sulhanen lähtivät heti pöydästä nous- 
tuaan tanssimaan toisiin huoneisiin. 

Kun kaikki vihdoin olivat syöneet, 
hääpari kutsuttiin taas teetä juomaan, 
ja sen jälkeen jaettiin morsiamen lah- 
jat sulhasen lähiomaisille. Anoppi sai 
villapukukankaan, lakanapitsiä ja pai- 
dan, appi, sulhanen sekä sulhasen 
veljet jokainen paidan, sulhasen sisar 
ja muut kälyt saivat silkkisen pusero- 
tai esiliinakankaan. Vielä sulhasen 
kummitäti sai esiliinakankaan. 



Sitten olikin jo yhteislaulun vuoro. 
Nuoret sen aloittivat mutta kyllä sii- 
hen yhtyivät vanhemmatkin. Lähinnä 
se kuului morsiamenpuoleisten vie- 
raiden tehtäviin. 

Maanantaina olivat ns. pikkuhäät, 
alkuaan vasta viikon kuluttua häiden 
jälkeen, mutta myöhemmin heti seu- 
raavana päivänä. Pikkuhäihin tulivat 
morsiamen vanhemmat ja ne, jotka 
eivät olleet häissä. Niissä oli ruoka- 
lista samanlainen ja kansaa monesti 
saman verran kuin tavallisissakin häis- 
sä. Pikkuhäistä kuitenkin puuttuivat 
nuoret. 

Maanantaina olivat myös emännän 



nostajaiset. Silloin nuorikko sai juos- 
ta kutsumaan naapureista toisia 
emäntiä apuun. Anoppi istutettiin jak- 
karalle ja toiset emännät heiluttivat 
häntä ylös ja alas. Anoppi julistettiin 
nyt anopiksi ja ainoaksi todelliseksi 
talon emännäksi. Joskus yritettiin saa- 
da samalle jakkaralle nuorikkokin, 
mutta tavallisesti nuori emäntä karkasi 
pakoon. Joskus kuitenkin yrityksessä 
onnistuttiin ja hänet julistettiin nuori- 
koksi eli nuoreksi emännäksi. 

Suunnilleen tähän tapaan sujuivat 
myös omat häämme. 

Katri Kukkosen 
teoksesta Ilon ja Itkun Inkeri. 



JUHO SAVOLAINEN: 



Juhannus Inkerissä 



Juhannus, juhannus, lehdet on puissa, 
koivikko vihreä, kaunis on maa. 
Lehdossa neitoset lauluja laulaa, 
juhannuskoivuja kujille saa. 

Kotien edessä kunniakujat 
koivntjo tuoksuvat, vihreä maa. 
Syreenit saivat jo valkoiset vaipat, 
kesäisen kedon sai kukoistamaan. 

Kokkojen valossa juhannusyössä 
kasteessa neitoset tanssivat. 
Taikoja tehden he lintujen laulussa 
armaita itselleen ennustivat. 



Aamulla aittahan nukkumaan mennessä 
taikoja toisilleen kertoivat. 
Lempikin leimahti juhannusyönä, 
- useille oli se pettymys vain. 

Ei onnea kohdannut taikoja tehden, 




on mentävä aamulla nukkumaan. 
Ei armasta löytynyt juhannusyönä 
ensi vuonna jälleen ennustetaan. 



Juhannuksena 70 täyttävä Juho Savolainen 
on Punkaharjun kuntoutussalraalassa. Hän on 
kotoisin Koprlnan seurakunnasta Kankaan ky- 
lästä. 

Inkerin vahvan naisen mielenkiintoinen ja koskettava elämäntarina 
tyttären kertomana. 



SLEY-Kirjat 



kirjakaupoista 



Aitovieriltä 



Juhannus lähestyy, ja odotettavissa on 
kutsu maalle. Maalle on melkein jo- 
kaisen pakko päästä. Sitä varten ol- 
laan valmiit istumaan valtateiden 
ruuhkissa paahteisissa autoissa kuu- 
desta kahdeksaan tuntia edelläajavan 
ja ohittavan ajotapaa sadatellen. 

On niin mukavaa, kun tullaan vih- 
doin siskon kesämökille tai veljen sa- 
vusaunalle. Juhannuskokolla sitten 
yhdessä iloitaan makkaraa paistaen ja 
hyttysiä läiskien. Sisko on toisenkin 
kerran pyyhkinyt hikeä otsaltaan val- 
mistaessaan koko joukolle juhannus- 
herkkuja. Kaikilla on niin mukavaa, 
ja lankomies esittelee uusinta 
venemoottoriaan. Serkut pitävät par- 
haansa mukaan seuraa toisilleen. 

Juhannuspäivänä pateettisuus on 
Suomessa sallittua, Ankarimmankin 
mahtipontisuudenvierastajan sydän 
muljahtaa rinnassa, kun siniristilippu 
hulmahtaa salossa ja kansa yhtyy vei- 
saamaan; -Jo joutui armas aika,- Sil- 
mät kostuvat. On Suomen lipun päi- 
vä, 

Aikoinaan vuonna 1927 kirjailija 
Maila Talvio ehdotti juhannusta itse- 
näisen Suomen tärkeimmän symbo- 
lin juhlapäiväksi. Siitä saakka on si- 
niristilippu kuulunut juhannusrituaa- 
leihimme ja -hulmullaan mielemme 
nostanut-. Meidän ei ole tarvinnut kat- 
kaista traditiota eikä piilottaa lippu- 
amme niin kuin virolaisten tarvitsi. 
Nyt voimme ymmärtää sen valtavan 
symbolisen arvon, minkä Viron sini- 
mustavalkean lipun uudelleenkäyt- 
töönotto sai. Ruotsalaisilla ja ahvenan- 
maalaisilla on juhannussalkoperin- 



teensä, meille suomalaisille lippu on 
tärkeä. 

Kuka kertoisi, minkälaisia vaiheita 
Inkerin lippu on kokenut? Veivätkö 
inkeriläiset oman keltasinipunaisen 
lippunsa mukanaan Siperiaan? Pitikö 
se kätkeä jonnekin, vai missä se säi- 
lyi meidän päiviimme esim, Tuutarin 
jokavuotisiin juhannusjuhliin saakka? 

Vaikka juhannuksenviettoperinteet 
ovat meille jokaiselle tärkeät ja ha- 
luamme pitää niistä usein tiukastikin 
kiinni, on ainoa varma asia kuitenkin 
,se, että elämä pakottaa meidät myös 
muutoksiin. Kyky muutokseen on 
henkisen joustavuutemme mitta. Jos 
tämä juhannus ei ole viime juhannuk- 
sen kaltainen; jos emme voi viettää 
sitä niiden samojen tuttujen ihmisten 
kanssa, jotka juhannukseemme ovat 
tähän saakka kuuluneet tai jos emme 
pääse matkustamaan sinne, minne 
mieli halaa, on juhannus kuitenkin 
meille se keskikesän, valon ja aurin- 
gon juhla, joksi se meillä Suomessa 
mielletään. 

Muuttuneissakin oloissa lipun hul- 
munta, kukkaan puhkeavat juhannus- 
ruusut, kielojen tuoksu ja juhannus- 
virsi kotikirkossa elähdyttävät miel- 
tämme niin, että koemme; tässä se on 
nyt, minun kesäni, minun juhannuk- 
seni. Ja mieleen nousevat Eino Lei- 
non sanat; 

»Minun mielessäni on juhannus 
ja juhla ja mittumaari. 
Ja jos minä joskus itkenkin, 

niin siellä on sateenkaari.» 

Mar(a Mustakallio 

Ajatuksia saunasta 



Suomalainen kulttuuri ja sauna kuu- 
luvat läheisesti yhteen. Kun kerron 
ruotsalaisille ystäville suomalaisista ja 
heidän saunankäytöstään, se kuulos- 
taa heistä oudolta. Kun suomalainen 
rakentaa itselleen talon, hän raken- 
taa ensin saunan. Ruotsalaisesta tämä 
kuulostaa hieman nurinkuriselta, mut- 
ta suomalaisesta se on itsestäänselvää. 
Rakentajalla täytyy olla paikka, jossa 
saa voimat takaisin talonrakentamis- 
ta varten. Ja sauna on juuri se paik- 
ka! Kun on työskennellyt ankarasti 
otsa hiessä 12-15 tuntia, on ihanaa 
kömpiä saunaan ja hikoilla pois sekä 
lika että väsymys. Jälkeenpäin on 
kuin uusi ihminen ja nukkuu hyvin 
ennen seuraavan päivän työtä. 

Saunalla oli sama tarkoitus isälleni 
Iisakille. Kun hän tunsi itsensä uupu- 
neeksi tai tunsi alkavaa vilustumista, 
hän meni alas kellariin ja laittoi sau- 
nan lämpiämään. Siellä hän istui 
usein jakkaralla tulisijan edessä ja 
työnsi halon sisään silloin tällöin. Tuli 
on ihastuttanut ihmisiä kaikkina aikoi- 
na, ja se on yksi niistä asioista, jotka 
erottavat meidät eläimistä. Tekee hy- 
vää sielulle saada istua rätisevän tu- 
len edessä omissa ajatuksissaan. Kun 
sauna oli valmis, Iisakki saunoi usei- 
ta kertoja ja käytti tietysti koivuvas- 
taa lisätäkseen vaikutusta. Saunan jäl- 
keen hän joi 7-8 lasia teetä samovaa- 
rista venäläiseen tapaan ja kömpi sen 
jälkeen sänkyyn. Seuraavana päivänä 
kaikki väsymys oli kuin poispyyhkäisty. 



Sauna iiman vastaa? 

Saunasta tuli 1960-70-luvuilla omako- 
titalossa muotia myös ruotsalaisilla ta- 
lonrakentajilla. Ainakin piirustuksissa 
oli tila, joka oli varattu saunalle. Sii- 
hen aikaan sauna omakotitalossa oli 
statussymboli ruotsalaisille. Oli kui- 
tenkin eri asia, käytettiinkö sitä myö- 
hemmin vai ei. Kun ostimme nykyi- 
sen talomme, entinen omistaja oli 
erottanut talosta osan ja rakentanut 
sinne sähkölämmitteisen saunan. En 
ollut suoranaisesti pahoillani, kun löy- 
sin saunan, joka oli aivan kuin käyt- 
tämätön. Paneeli oli puhdas ja hyväs- 
sä kunnossa. Kun käytetään vastaa, 
seinät tulevat ajan mittaan likaisiksi. 
Vaimoni ja minä ajattelimme, että olisi 
sääli liata puhtaita seiniä ja päätim- 
mekin, että emme käytä vastaa sau- 
nassamme. Isääni päätöksemme epäi- 
lytti. Voiko todellakin saunoa ilman 
vastaa? 

Kumpi sitten on parempi - sähkö- 
vai puulämmitteinen kiuas? Sähkö- 
lämmitteinen kiuas on kyllä sopiva 
nykyajan asumistapaan, ja sitä on 
helppo käsitellä. Mutta ei sitä voi ver- 
rata puulämmitteiseen. Puusaunassa 
on toki toisenlainen lämpö ja ilma! 
Rituaaleihin kuuluu myös sytytyspui- 
den polttaminen ja tuhkan poisto kiu- 
kaasta. Sitähän ei voi tehdä sähkökiu- 
kaalla. Kesämökillä minulla on puu- 
kiuas, tietenkin. Maalaismiehen val- 
mistama. 

Saunassa ympyrä sulkeutuu 



Savua saunassa 



Entisaikaan suomalaisten elämä sekä 
alkoi että päättyi saunassa. Kun nai- 
nen tunsi synnytyskipujen alkavan, 
ystävät lämmittivät saunan. Siellä oli 
lämmintä riippumatta vuodenajasta ja 
pesuvettä oli saatavilla. Vanhemmat 
sisarukseni ovat syntyneet saunassa, 
mutta kun oli minun vuoroni, kehi- 
tys oli ottanut askeleen eteenpäin ja 
äiti vietiin hevoskyydillä sairaalaan. 
Kun jonkun elämä päättyi, omaiset 
tekivät viimeisen palveluksen ennen 
itse hautausta. Ruumis pestiin saunas- 
sa ja puettiin juhlavaatteisiin, ennen 
kuin se pantiin arkkuun. Ympyrä oli 
sulkeutunut. 

Toisen maailmansodan jälkeen 
kaupungistuminen Ruotsissa lisääntyi 
ja asumisen taso kasvoi huomattavas- 
ti. Asuntoihin saatiin kylmää ja kuu- 
maa juoksevaa vettä, WC sisätiloihin 
ja keittiöön saatiin sähköiset varustuk- 
set. Yhteiskunta vaati tiettyä hygienia- 
tasoa kylpyhuoneen ja suihkun muo- 
dossa. Vastaava kehitys on tapahtu- 
nut myös Suomessa. Kun ruotsalai- 
seen vuokrataloon on sijoitettu kyl- 
pyhuone ja kylpyamme, Suomessa on 
usein rakennettu kokonainen sauna. 
Monikerroksiseen vuokrataloon! Sil- 
loin ne on luonnollisesta syystä va- 
rustettu sähkökiu kaalia. Maalaistalois- 
sa ja kesämökeissä on tavallisesti 
puukiuas. Lauantai-iltaisin savu nou- 
see tuhansista saunoista (useimmiten 
järven ääreltä) ja levittää erityistä tun- 
nelmaansa. Yksi seurustelun muoto 
on saunoa naapureiden kesken. Sel- 
lainen saunominen vaatii tunteja. Nes- 
te, joka hikoillaan ulos, täytyy korva- 
ta jollakin juomalla. Itse olen sitä 
mieltä, että olut ei koskaan maistu 
niin hyvältä kuin saunan jälkeen. 



Kun tulen ystäväni Raulin luo Suo- 
meen, kysymyksenä ei ole, saunom- 
meko me, vaan milloin me saunom- 
me. Teemmekö sen ennen kahvia vai 
kahvin jälkeen? Lauteille päästyämme 
vaihdamme ajatuksia. Kuinka antoi- 
saa se onkaan! Rauli-ystävällä on 
muuten kesämökillään Kakskerrassa 
omaperäisin sauna, jonka olen näh- 
nyt. Ulospäin se näyttää suurelta puu- 
tynnyriltä. 

Kun jalkapallojoukkueemme Möln- 
dals Sportklubb perheineen teki 1960- 
luvulla yhdistetyn loma- ja pelimat- 
kan Suomeen, yksi matkan pysyvim- 
mistä muistoista oli savusauna Ristii- 
nassa. Yhteysmiehemme työskenteli 
suuressa Pellos oy -yhtymässä, joka 
omisti savusaunan Saimaan rannalla. 
Jalkapallo-ottelun jälkeen koko jouk- 
kue matkusti sinne. Savusauna on ra- 
kennettu muinaisen, nykysaunojen 
rakennustavasta eroavan periaatteen 
mukaan. Suuren kivikasan alla tuli 
palaa monta tuntia ja sieltä savu ei 
mene savupiippuun vaan täyttää en- 
sin saunan ja sen jälkeen kulkeutuu 
ulos katon aukkojen läpi. Lämmittä- 
minen on lopetettava ennen kuin sau- 
nominen voidaan aloittaa. Luonnolli- 
sesti saunasta tulee ajan mittaan no- 
kinen ja musta. Sellainen oli myös 
meidän saunamme Ristiinassa. Kun 
astuimme sisään saunaan, pysyimme 
tuskin erottamaan aluksi mitään. Mut- 
ta minkälaiset löylyt saimmekaan! Ja 
sitten pulahdimme Saimaaseen. 

Oikeat sauna-ammattilaiset ottavat 
lapaset mukaansa saunaan! Ei sen 
takia, että heidän käsiään palelisi 
vaan päinvastoin. Kun hakkaa itseään 
vastalla, erityisesti käden kynsien alu- 
set kuumenevat liikkeestä. Lapaset 

otetaan mukaan suojaamaan käsiä 
kuumuudelta. Sama ilmiö syntyy, jos 
esim. puhaltaa naapurin selkään: sil- 
loin tämä tuntuu todella kuumalta. 

Kuten aikaisemmin mainitsin, sau- 
nominen on mukava seurustelutapa. 
Kun lapsemme olivat pieniä, sau- 
noimme koko perhe yhdessä. Lapset 
voivat istua alemmaksi sijoitetuilla 
lauteilla, siellä ei ollut niin kuuma. 
Puhuttiin niitä ja näitä. Kuusivuotiaan 
poikamme Andersin mielestä oli hie- 
noa, kun isä kertoi omia lapsuusmuis- 
tojaan Inkeristä. »Kerro jotain Inkeris- 
tä-, oli tavallinen kehotus. Sen isä teki 
mielellään. Nykyään minusta on suur- 
ta huvia saunoa naapurini Lennartin 
(82 vuotta!) kanssa. Ja me emme to- 
dellakaan ole vaiti saunassa. Olen 
saanut kuulla paljon kiinnostavaa hä- 
nen pitkästä ja tapahtumarikkaasta 
elämästään. 



Miehet saunassa 

Synnyinseuduillani miehet ja naiset 
saunoivat aina erikseen. Pikkulapset 
saunoivat naisten kanssa. Kun minus- 
ta tuli niin suuri, että sain tietää saa- 
vani seuraavalla kerralla saunoa mies- 
ten kanssa, kuvittelin, että saunassa 
oli valtavan meluisaa. Miehethän pys- 
tyivät karjumaan suuremmalla äänen- 
voimakkuudella kuin naiset. Muistan 
selvästi, kuinka hämmästyneeksi tu- 
lin, kun asia ei ollutkaan niin kuin 
olin ajatellut. Kun muutimme Suo- 
meen sodan aikana, jäimme maalais- 
taloon Savossa. Vanhemmat ja van- 
hemmat sisarukset saivat työtä tilalta, 
mutta yksi pojista sai työpaikan ren- 
kinä naapurikylässä. Tilalla oli tapa- 
na, että kaikki saunoivat yhdessä, niin 
talon väki kuin rengit ja piiatkin. Se 



oli todella kiusallista teini-ikäiselle 
pojalle, joka oli tottunut aivan toiseen 
kotona. 

Suomessa on tavallista, että puku- 
huoneeseen on sijoitettu saunakirja. 
Se toimii samalla tavalla kuin vieras- 
kirja. Tarkoituksena on, että kirjaan 
kirjoitetaan jotain kaiken sen muka- 
van innoittamana, mitä ollaan yhdes- 
sä koettu. Isäntä voi sitten muutaman 
vuosikymmenen kuluttua selailla 
kirjaa ja monia iloisia muistoja sukel- 
taa esiin. Toinen paikka, jossa ihmi- 
set saavat inspiraation kirjoittaa aja- 
tuksiaan, on WC. Yleisistä WC:stä löy- 
tyy joskus pieniä runouden helmiä. 
Itse olen miettinyt vastaavan kirjan 
asettamista mökin kuivakäymälään. 

Näinkin voi käydä i 

Lopuksi jotain, jota voi sattua nyky- 
ajan saunassa. Olen melko sitoutunut 
yhdistystoimintaan ja olen yhteydes- 
sä moniin ihmisiin eri viestinten väli- 
tyksellä. Vaimoni ja minä olimme ol- 
leet viikon lomamatkalla, ja silloin oli 
- kuten tavallista - tullut aikamoinen 
määrä postia ja telefaxeja. Otin faxit 
mukaani saunaan ollakseni oikein te- 
hokas sillä aikaa, kun keho lämpeni. 
Kun istuin saunassa ja luin, huoma- 
sin kuinka faxit tummentuivat kaik- 
kialta paitsi siitä, mistä pidin kiinni. 
Sisällä saunassa oli 90 astetta lämmin- 
tä ja faxipaperi reagoi lämpöön. Läh- 
din kiireesti ulos! Sillä kertaa. 

Armas Paakkonen 

(Ruotsista kääntänyt: 
Jaana Pyysiälnen) 

Tervetuloa Västerasiin 



Lämpimästi tervetuloa ruotsininkeri- 
läisten kesäjuhliin, Ingria 95, jotka 
vietetään Västeräsissa lauantaina 
17. 6. ja sunnuntaina 18. 6. Juhlat al- 
kavat avajaistilaisuudella lauantaina 
kello 1300, ja eri tilaisuudet seuraa- 
vat sitten toinen toisensa jälkeen. 
Poppikilpailut ja inkeriläisten järjes- 
töjen neuvottelutilaisuus alkavat kui- 
tenkin jo kello 10.00. 

Sunnuntaina kirkkokahvin jälkeen 
on kello 10.30 kesäjuhlien yhteydes- 
sä uusi ohjelmakohta, nimittäin lähe- 
tysjuhla. Juhlan useimmat tilaisuudet 
vietetään Kyrkbacksgärdenilla noin 
150 metriä Tuomiokirkosta pohjoiseen 
päin. Katso muuten lähempiä tietoja 
ohjelmasta, ruoka- ja yöpymismahdol- 
lisuuksista ym. Viestin maaliskuun 
numerosta. 

Toivomuksemme on. että kaikille 



juhlavieraille löytyisi mielenkiintoisia 
ohjelmakohtia. Juhlat tulevat siksi ole- 
maan suuressa määrin kaksikieliset 
(suomen- ja ruotsinkieliset) ja sisältä- 
vät kirkollisten ja kulttuuritilaisuuk- 
sien sekä seminaarin lisäksi myös ke- 
vyempää ohjelmaa. Koetamme myös 
järjestää kahvi- ja ruokatarjoilun sekä 
majoitukset kohtuullisiin hintoihin. 
Lähempiä tietoja tarvittaessa juhlista 
soita 0220-40824, 021-123351 tai 021- 
135498 ja yöpymisestä 021-112266. 
Ulkomailta soittaessasi jätetään nolla 
pois suuntanumerosta ja sen sijalle 
laitetaan ulkomaanpuhelunumero 
(Suomesta 990) ja Ruotsin numero 
(= 46). Esimerkiksi numerosta 021- 
112266 tulee 990 46 21 112266. 

Näkemiin siis Västeräsissa, koke- 
neet ja uudet juhlavieraat! 

Juhlatoimikunta 



Etsitään 



Etsitään Katri Ratto -nimistä, syntynyt 
Hietamäellä 17.7. 1914. isä oli Juho ja 
äiti Maria, o.s. Huttunen. Katrilla on sis- 
ko Aino Lotta (1917). Katri asui sodan 
aikana Hyvinkäällä. 

Etsitään Sinaida (Siina) Jorosta, syn- 
tynyt 1934 Kupanitsan Hylkysiin kylässä, 
isä Aappo, äiti Katri Kilkki. Sisarukset 
Elsa (1919), Nikolai (1922), Juhana 
(1926), Niina (1931). 

Etsitään Laura-Suoma Korkkaa, syn- 
tynyt Suomessa 9. 2. 1923, mutta asunut 
myöhemmin Lempäälässä. Isä oli Juho 
Korkka, äiti Maria Karjalainen (1880). 



Laura-Suoma asunut sodan aikana Per- 
niössä, Vihdissä ja Joutsenossa. 

Etsitään 11. 12. 1936 Spankkovan Sor- 
novassa syntynyttä Juho Pietarinpoika 
Ahvenaista ja tämän veljeä, 24. 8. 1940 
syntynyttä Arvi Ahvenaista. Heidän äi- 
tinsä Aino Ahvenainen, omaa sukua Tik- 
ka kuoli sodan aikana. Ahvenaisten eno 
Toivo Tikka (1923) asunee Pietarin lähel- 
lä ja kenties Arvikin asuu Inkerinmaalla, 
ehkä Tikka-nimisenä. 

Suomi-Inkeri-seura ry., 

Etsintäpalvelu, Timo Laakso, 

Hämeentie 22, 00530 Helsinki 

INGRIA 95 

KARTA ÖVER VASTERAS CEMTRALA DELAR 

Muut lehdet 



Hatsinan kirkko vihittiin 




Hatsinan kirkon vihkiäisissä kannettiin huolto seurakunnan tulevaisuudesta. Kaksikielisyys on tär- 
keä, sillä nuoriso el osaa suomea. 



Pietarin lähellä sijaitseva Hatsinan 
kirkko vihittiin käyttöön pääsiäisenä. 
Luterilainen seurakunta sai kirkon 
haltuunsa vuosi sitten. Sitä ennen 
kirkko oli toiminut nuorison voimis- 
telusalina. 

Inkerin kirkon piispa Leino Hassi- 
nen avustajineen siunasi kirkonkel- 
lon, vihki kirkon käyttöön ja asetti 
virkaan kirkkoherra Jaakko Uskin. 

Puheessaan piispa mainitsi, että kir- 
konkellon kutsu on kansainvälinen, 
sama venäjäksi ja suomeksi: sinulle 
on tilaa Jumalan seurakunnassa. Vih- 
kiäisjuhlassa kirkkovaltuuston pu- 
heenjohtaja Alviina Minaeva esitti kir- 
kon historiikin venäjäksi ja suomek- 
si. 

- Hatsinan kirkko ei saa jäädä kie- 
lipuoleksi. Seurakunnan on toimitta- 



va molemmilla kielillä, suomeksi ja 
venäjäksi. Jollei näin tehdä, seurakun- 
tamme on pian vanhojen ihmisten 
saattohoitolaitos - mihin jää suomea 
taitamaton venäjänkielinen nuoriso, 
huolehti piispa Hassinen. 

Kirkkoa on kunnostettu mm. Es- 
poon rovastikunnan seurakuntien 
avustuksella. Alttarirakenteet, kirkko- 
tekstiilit ja yleissuunnittelun hoiti ark- 
kitehti Liisa Virpiö-Mattila. Sähkö- 
suunnittelusta vastasi espoolainen 
Päiviö Latvus. 

Kirkossa on tilaa noin 250 henki- 
lölle, mutta osa tuoleista puuttuu. Ra- 
halahjoituksia Hatsinan kirkon kun- 
nostamiseen ja tuolien hankkimiseen 
voi antaa tilille 144930-101064. 

Marja Hynninen 
Seurakuntasanomat 20. 4. 1995 



18 




Joukostamme poistuneita 

Nikolai Prohorov, synt. 1. 12. 1910, 

kuoli 7. 11. 1994 Jönköping 

Hilda Saksa, synt. 21. 1. 1924, kuoli 

11. 3. 1995 Jönköping 

Väinö Pylsy, synt. 12. 7. 1952, kuoli 

18. 3. 1995 Jönköping 

Pekka Korpelainen, synt. 29. 6. 1908, 

kuoli 17. 3. 1995 Boräs 

Aleksander Kekkonen, synt. 21. 1. 

1910, kuoli 24. 3. 1995 Göteborg 

Aappo Björn, synt. 18. 11. 1912, kuoli 

8. 4. 1995 Västeräs 



Lasten leiri Boräsissa 

2.-9. 8. -95 -Mökki- Kräkered. 
Hinta/päivä: 40-60 kr 
Tiedustelut ja varaus: Hugo Rik- 
kinen, Knektäsvägen 7, 502 38 
Boräs, puh. 033-247 161. 
Boräsin Inkeri-Kerhon kustannuk- 
sella tulee kahdeksan lasta Inke- 
ristä. Nyt on lapsillamme tilaisuus 
tutustua ja löytää uusia ystäviä. 
Leirinjohtajat Inkeristä ja Ruotsista. 
Lähetä lapsesi tai lastenlapsesi lei- 
rille! 



Turun Seudun Inkeri-seura ry. 
tiedottaa: 

Yhteiskuljetus Hyvinkään kesäjuhlil- 
le 8.-9. 7. Auto lähtee Turun Linja-au- 
toaseman tilausajolaiturista la 8. 7. klo 
10.00. 

Matkan hinta edestakaisin on 80 mk. 
Ilmoittautumisia vastaanottaa Aira 
Dravantti puh. 2423 087 iltaisin. 
1. 10. Mikkelinpäivän tilaisuus Karja- 
laisten talossa 

1. 10. Syyskokous Karjalaisten talos- 
sa klo 14 

4. 11. Pyhäinpäivän kunniakäynnit In- 
keriin ja Karjalaan jääneiden muisto- 
kivillä Turun hautausmaalla klo 12, sen 
jälkeen kahvitilaisuus Karjalaisten ta- 
lolla yhdessä karjalaisten kanssa 
26. 12. Joulujuhla Karjalaisten talossa 



Kesäjuhlat Hyvinkäällä 
8.-9. 7. -95 

Hyvinkään Inkeri-kerho ry järjestää 
tänä vuonna kesäjuhlat Hyvinkäällä. 
Tiedustelut: pj. Inkeri Sarajärvi, 
puh. 914-418 071 tai siht. Soili 
Uronen, puh. 90-290 1741 (ilt.) 



Syntyneitä 

Arvo ja Leena Korkkinen ovat onnel- 
lisia, Jannen ja Sannan OSKARI 
KORKKISEN syntymästä. 17. 04. 1995 
klo 17. Painoa oli 4,430 kg ja pituut- 
ta miehenalulla oli 54 cm. 
Onnittelemme mummuja ja vaareja 
sekä lapsen vanhempia. 

Maria-täti perheineen. 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA SUOMESTA 








Inkerialhelsta kirjallisuutta 




Inkerialhelsta musiikkia 




Anneli Asplund (tolm.) 




Äänilevyjä 




Kansanlauluja Inkerinmaalta 


100 mk 


Inkerlkuoro 




Arvo Survo 




Nouse Inkeri ym. 


15 mk 


Itku Inkerille 


100 mk 


Gävlen kuoro 


30 mk 


Aapo Iho 




Lauri Santtu 




Hlelajyvä 


20 mk 


Murrejuttuja 


15 mk 


Hellin Suominen 








Mooses Putron elämäkerta 


15 mk 


Kasetteja 




Ella Ojala 
Pitkä kotimatka 


85 mk 


An/o Sun/o 
Oma// maali 


55 mk 


Ella Ojala 




Karttoja 




Suomi näkyy 


110 mk 


Inkerin kartta vuodelta 1933 


70 mk 


Ella Ojala 




Inkerin kartta vuodelta 1849 




Pelastunut albumi 


130 mk 


(saksankielinen) 


50 mk 


Ella Ojala 




Inkerin uusi kartta vuodelta 1992 


60 mk 


Ensimmäinen kevät 


100 mk 


Kylä- Ja tfefcartta Keskl-lnkeri 




Aleksander Störgren 




vuodelta 1993 


60 mk 


Mutkainen tie vapauteen 


60 mk 


Lippuja ja viirejä 




Erkki Tuuli 




Inkerin pöytällppu 




Inkeriläisten vaellus 


110 mk 


(satiinia) + salko marmorljalustalla 100 mk 


Pertti Virtaranta 




Inkerin pöytällppu (polyesteriä) 


35 mk 


Sananlaskuja Ja arvoituksia 
Pekka Nevalainen 
Inkeriläinen siirtoväki Suomessa 


40 mk 


Inkerin pöytällppu (satiinia) 
Salko marmorljalustalla 


60 mk 
45 mk 


1940-luvulla 


150 mk 


Isännänviiri (Inkerin rlstlvllri) 


350 mk 


Pekka Nevalainen - 




Muuta 




Hannes Sihvo (tolm.) 




Rintaneula Inkerin vaakuna 


10 mk 


Inkeri - historia, kansa kulttuuri 


300 mk 


Postikortti Tuutarln puku 


3 mk 


Aapo Metiälnen 




Postikortti Karjalatalo 


3 mk 


Inkerin evankelisluterilaisen kirkon 


Adressi 


30 mk 


350-vuotlsmulstoJulkalsu 


40 mk 


Salmi Tuukkanen 




Taskukalenterl 


40 mk 


Elämäni helminauha 


30 mk 






Kalevalaseuran vsk 69-70 




Tilauksia ottaa vastaan 




Inkerin teillä 


70 mk 


Annikki Kelo 




Maria Luukan laulut Ja loitsut 


40 mk 


Inkerikoti, Karjalatalo, Käpylänkuja 


1. 


Näin lauloi Larin Paraske 


30 mk 


00610 Helsinki 




Sydämessä kalevalainen kansa, kuvateos 


Puh. (90) 793 796 tl klo 18.30-20.00 




Nina Ja Alpo Sallon tuotannosta 


40 mk 


Postisiirtotili Hki 30636-4 

Matkoilla 



Olin kesän kynnyksellä kolme viik- 
koa matkoilla: ensin peruskouluaan 
päättävien yhdeksäsluokkalaisten 
kanssa leirikoulussa Berliinissä ja heti 
perään Pohjois-Karjalassa, Nurmek- 
sessa pitämässä teologeille tarkoitet- 
tua kesäyliopistokurssia. Nuo poissa 
kotoa vietetyt viikot olivat niin inten- 
siivisiä ja täynnä ohjelmaa, että ei ol- 
lut aikaa eikä edes voimia seurata 
uutisia; maailmani täytti se, mitä ym- 
pärilläni tapahtui. 

Nyt juhannuksen jälkeen yritän sel- 
vittää, mitä maailmalle kuuluu ja mis- 
tä kaikesta jäin paitsi. Sen ainakin 
huomaan, että tämä maailma ei mi- 
nun läsnäoloani tarvitse. Kaikki on 
menneiden viikkojen aikana jatkunut 
kuten ennenkin: Lipponen on edel- 
leen Suomen pääministeri, EU ei ole 
osoittautunut Ilmestyskirjan pedoksi, 
Bosniassa ihmisiä tapetaan järjettö- 
mästi, yhtä käsittämätön on tilanne 
Tsetseniassa. 

Hirmuteoista lukiessani pohdintani 
pakosta saa uskonnollisen luonteen, 
teologi kun olen. Mitä Jumala on teh- 
nyt sillä aikaa, kun olin matkoilla? 
Hän ei ole siis vieläkään lopettanut 
tätä käsittämätöntä sotimista ja tappa- 
mista; vahvemman oikeus kukoistaa 
edelleen. Eikö olisi jo aika osoittaa, 
että nyt tämä saa riittää? Vai onko Ju- 
malakin ollut matkoilla? Entä jos hä- 
nelläkin on ollut muita kiireitä? Vai 
elääkö Jumala vain meidän ajattelus- 
samme? 

Onneksi tätä miettiessäni eteeni tu- 
lee myös Inkeriläisten viestin lyhytai- 



kaisen toimitussihteerin Mika Nyma- 
nin raportti kesäkuussa pidetyiltä 
Saksan kirkkopäiviltä. Artikkelissaan 
Mika kommentoi päivien pääpuhujan, 
Suomessakin hyvin tunnetun hartaus- 
kirjailijan Jörg Zinkin esitelmää 
'»Usko Jumalaan 'valistuneella' aika- 
kaudella». 

Zinkin kamppailu elämän julmuu- 
den ymmärtämiseksi on johtanut hä- 
net ajatukseen, että Jumalalla - ku- 
ten ihmisillä - on varjopuolensa. 
Maailmassa tapahtuvat hirvittävyydet 
eivät johdu siitä, että Jumala olisi 
heikko tai että hän on sattunut juuri 
olemaan poissa. Koska hän on kaik- 
kialla läsnä oleva, hän on samalla vas- 
tuussa ihmisten tuskasta. Pahakin on 
lähtöisin Jumalasta, mutta samalla hän 
kärsii myös itse. Näin tapahtui silloin- 
kin, kun inkeriläisiä kuljetettiin här- 
kävaunuissa kohti tuntematonta. 

Jörg Zinkin kuva Jumalasta on var- 
sin kaukana niistä kiiltokuvista, jotka 
koristavat hänen hartauskirjojaan. Ju- 
malassa on - syvyyspsykologian kä- 
sittein ilmaistuna - myös käsittämä- 
tön ja kauhistuttava varjopuolensa. 
Mutta hän ei ole matkoilla vaan läsnä 
esimerkiksi Tsetseniassa, missä van- 
keja kidutetaan. Hän on paikalla Bos- 
niassa, jossa serbialainen tarkkam- 
puja tähtää kadulla juoksevaa vanhus- 
ta. Ja hän on läsnä siellä, missä ihmi- 
set välinpitämättöminä kääntävät leh- 
den sivua ja unohtavat nämä uutiset. 
Kukaan ei siis vältä vastuutaan. 

Lehtien selailuni jatkuu; kirje- 
Jatkuu seur. sivulla 



»Rautanen juttu» kokosi 
Lahteen ennätysyleisön 



Valtakunnalliset lähetysjuhlat kokosi- 
vat kesäkuussa Lahden kansainväli- 
seen urheilukeskukseen yli 13 000 
juhlavierasta eri puolilta Suomea. 
Määrä enteili kaikkien aikojen ennä- 
tystä lähetysjuhlien 1 30-vuotisessa 
historiassa. Lauantain ohjelmassa nou- 
sivat erityisesti esille Namibiassa ja 
Pietarissa tehtävä lähetystyö. Juhlien 
tunnus »Rautanen juttu» viittaa suoma- 
laisen lähetystyön uranuurtajaan 
Martti Rautaseen, jonka syntymästä 
tulee tänä vuonna kuluneeksi 
150 vuotta. Inkeriläissyntyinen Rauta- 
nen teki elämäntyönsä Namibian Am- 
bomaalla vuosina 1870-1926. 

Namibiasta oli Lahteen saapunut lu- 
terilaisen kirkon piispa Kleopas Du- 
meni, joka kertoi, että Namibiassa- 
kin vietetään tänä vuonna lähetystyön 
kiitosjuhlaa. Heinäkuussa tulee kulu- 
neeksi 125 vuotta ensimmäisten lähe- 
tystyöntekijöiden saapumisesta Am- 
bomaalle ja syksyllä 70 vuotta ensim- 
mäisten ambopappien vihkimisestä 
virkaansa. 



»Martti Rautasen välityksellä me 
saimme lujan ja kestävän Sanan. Me 
haluamme pysyä tässä Sanassa», Du- 
meni totesi. 

Namibian luterilainen kirkko on 
suomalaisen lähetystyön hedelmä, 
mutta se on myös itse lähetystyötä 
tekevä kirkko. Työtä tehdään mm. 
Namibian Kaokovuorilla ja maan kau- 
punkiväestön keskuudessa. Haasteita 
on myös maan rajojen ulkopuolella, 
erityisesti Angolassa. 

»Me katsomme, että kirkko on to- 
della kirkko, kun se hoitaa lähetys- 
tehtävänsä. Tämän perinnön me 
olemme saaneet suomalaisilta», Du- 
meni huomautti. 



Luterilaisuus kiinnostaa 
Pietarissa 

Inkerin evankelisluterilaista kirkkoa 
edusti juhlilla suomalaisten hyvin 
tuntema pastori Arvo Survo. Suomen 
Lähetysseura on aloittamassa Pietaris- 



Jatkoa ed. sivulta 



kuoressa odottaa kutsu inkeriläisten 
kesäjuhlille Hyvinkäälle. Mutta Jörg 
Zink ei jätä minua rauhaan. Uskon, 
että tällaisella ajattelijalla on annetta- 
vaa myös tämän lehden lukijoille. 



Markku Pyysiäinen 





Kuvassa Martti Rautanen (keskellä) perustamansa kirkon ja seurakunnan kanssa. Kuva otettu 
2. 2. 1899 tilanteessa jolloin August Pettinen saapui kotimaan lomalta takaisin. 

August Pettinen kirjoittaa Lähetyssanomissa 7/1899: 

Niin, viime helmikuun 2 pnä päättyi tuo suuri 4 1/2 kuukautta kestänyt matkamme. Mainittuna 
päivänä kello 1/2 3 i.pp. saavuimme terveinä ja onnellisesti Olukondan asemalle Ondongasta. 
Suuri oli ilomme tietää olevamme tuon pitkän ja vaivalloisen matkan perillä. Suuri oli ilo myöskin 
nähdä jälleen sitä maata, jossa oli niin monta ilon ja surun hetkeä vietetty, nähdä kansaa, jonka 
hyväksi työskentelemme, nähdä jälleen rakkaita työtoverejamme, noita kärsimyksen ja koetus- 
ten osaveljiä, varsinkin veli ja sisar Rautasta, joiden kanssa oli niin monta ilon ja surun, niin monta 
valoisaa ja pimeää hetkeä vietetty. Mutta sitäkin suurempi oli kiitollisuutemme armorikasta Isääm- 
me kohtaan hänen loppumattomasta hyvyydestään. 

Veljet ja sisaret Ondanguasta ja Oniipasta, useita kristityltä kummaltakin asemalta sekä mel- 
kein koko Olukondan seurakunta olivat kokoontuneet v. Rautasen asunnolle meitä vastaanot- 
tamaan. Asemaa lähestyessämme rupesivat kirkon kellot soimaan, ja kun olimme lähteneet vau- 
nuista ja ohjasimme kulkumme v. Rautasen asunnolle, jonka edustalla kaikki meikäläiset olivat 
meitä vastaan ottamassa, alkoi suuri sekakööri meille tervehdykseksi laulamaan. Hetki oli liikut- 
tavimpia elämässäni. 

Laulun sävelten vaiettua alkoi tervehtely, josta ei tahtonut loppua tullakaan. Jokainen tahtoi 
puristaa kättämme ja lausua meidät tervetulleiksi. »Kiitos, että tulitte», kiitos Jumalan, että hän 
toi teidät tänne». Sellainen se oli useimman tervehdys. Ilon kyynel kiilsi usean silmässä, ja ilon 
kyynel se kostutti minunkin silmiäni. 



sa lähiötyötä yhdessä Inkerin kirkon 
kanssa. 

»Pietarin lähiöissä elää satoja tuhan- 
sia ihmisiä, joita maan ortodoksinen 
kirkko ei pysty yksin hoitamaan. Yri- 
tämme tavoittaa näitä ihmisiä dia- 
koniatyön kautta, viemällä heille 
evankeliumia», Survo kertoi. 

Survon mukaan luterilainen kirkko 
on Pietarin alueen nopeimmin kasva- 
va kirkko. Kaikki kirkon toiminta on 



hänen mukaansa lähetystyötä, niin 
pyhäkoulut kuin hautajaistilaisuudet- 
kin. 

»Juuri nyt on oikea aika toimia», 
Survo korosti. »Mutta mitä kauemmak- 
si itään mennään, sitä vähemmän 
järkiperäistä uskoa siellä tarvitaan. 
Skandinaavinen luterilaisuus on har- 
hautunut liian pitkälle yksipuoliseen 
viisasteluun. Idässä tarvitaan kuiten- 
kin elävää ja sykkivää hengellisyyttä.» 



Ministeri Haavisto Kehitys ja 
lähetys -tapahtumassa 

Myös Lahden messuhallissa pidetty 
Kehitys ja lähetys -tapahtuma kiinnos- 
ti juhlavieraita. Messuilla kehitysmais- 
sa toimivat yritykset ja järjestöt esit- 
telivät värikkäästi toimintaansa. Juh- 
lavieraat saattoivat piipahtaa latina- 
laisamerikkalaisessa slummissa, tut- 
kailla senegalilaisen kylän pienois- 
mallia tai ihailla aidonkokoista kirah- 
via ja sarvikuonoa. Myös eksoottiset 
tuotteet ja maistiaiset lisäsivät tunnel- 
maa. Messuhallin kansainvälisellä 
kohtaamispaikalla puhui kehitysyh- 
teistyöasioista vastaava ministeri Pek- 
ka Haavisto. 

»90 % maailman väestöstä asuu ke- 
hitysmaissa. Jos me haluamme vaikut- 
taa maailman ympäristöongelmiin, 
väestökehitykseen tai naisten ase- 
maan, me olemme aina tekemisissä 
kehitysmaiden ihmisten kanssa», Haa- 
visto muistutti. 

Haavisto pohti myös kysymystä, 
kuinka entistä vähemmillä varoilla 
pystytään tekemään hyvää kehitysyh- 
teistyötä. 

»On pidettävä huoli siitä, että apu 
kohdentuu oikein ja menee perille. 
Kansalaisjärjestöjen asema tullaan jat- 
kossakin pitämään hyvin vahvana», 
Haavisto lupasi. 

»Maassamme tarvitaan myös tervet- 
tä keskustelua itsekkyyden ja vastuul- 
lisuuden välillä. Kehitysyhteistyömää- 
rärahat voivat nousta vasta, kun tämä 
kansalaiskeskustelu on käyty. Kan- 
salaisjärjestöt ovat avainasemassa 
mielipiteen muokkaajina», Haavisto 
huomautti. 

Kehitysyhteistyön määrärahojen 
nostamiseen ministeri Haavisto ei 
usko. »Tilanne on se, että ministerit 



eivät voi omalta osaltaan repiä sovit- 
tua budjettia auki.» 

Koko perheen Rautanen juttu 

Lauantain päätilaisuus oli koko per- 
heen yhteinen, kaikkiaan kolme tun- 
tia kestänyt Rautanen juttu -tilaisuus. 
Tilaisuudessa käytiin läpi lähetystyön 
historiaa Martti Rautasen päivistä aina 
tähän päivään asti: Inkerinmaalta Na- 
mibian kautta Uralille. Uralin seuduil- 
ta Mordvasta oli saapunut esiinty- 
mään lauluyhtye Bojarkin. Lauantain 
ohjelmassa oli myös Linjat auki -tilai- 
suus, jossa lähetysjohtaja Sakari Pi- 
nola esitti katsauksen Angolassa, 
Etiopiassa, Kolumbiassa ja Pakistanis- 
sa tehtävään lähetystyöhön. 

Lähetysjuhlilla oli lauantaina omaa 
ohjelmaa myös lapsille ja varhaisnuo- 
rille sekä nuorille. Nooan arkki -ta- 
pahtuma tarjosi liikuntaa ja seikkai- 
lua sekä Raamatun kerrontaa koko 
perheelle. Tapahtuma toteutettiin yh- 
teistyössä lahtelaisten urheiluseurojen 
kanssa. Nuorten ohjelmassa oli taas 
mm. Mikkelin seurakuntanuorten esit- 
tämä Liekit-musikaali. 



Kirkkoneuvos Pertti Mäkeläinen 
Lähetysseuran johtokunnan 
puheenjohtajaksi 

Lauantaina pidettiin Lahden Ristin kir- 
kossa Suomen Lähetysseuran vuosi- 
kokous, johon lähes kaikki Suomen 
seurakunnat sekä seuran yhteistyöjär- 
jestöt olivat lähettäneet edustajansa. 
Lähetysseuran johtokuntaan tulivat 
kokouksessa valituiksi erovuorossa 
ollut hallintojohtaja Markku Porvari 
Lahdesta sekä kirkkoneuvos Pertti 
Mäkeläinen Kauniaisista. 



1 50 vuotta Martti Rautasen 
syntymästä 



Juhlavuonna monipuolista ohjelmaa 



Vuosi 1995 on monellakin tavalla suo- 
malaisen lähetystyön juhlavuosi. Mar- 
raskuun 10. päivänä tulee kuluneek- 
si tasan 150 vuotta suomalaisen lähe- 
tys- ja kehitysyhteistyön uranuurtajan 
Martti Rautasen syntymästä. Kuluva 
vuosi onkin nimetty Suomen Lähetys- 
seuran toiminnassa Martti Rautasen 
juhlavuodeksi. Lähetystyöntekijöiden 
saapumisesta Namibian Ambomaalle 
on kulunut 125 vuotta ja ensim- 
mäisten ambopappien vihkimisestä 
70 vuotta. Juhlavuotta vietetään maas- 
samme monin tavoin. Sen merkeissä 
julkaistaan mm. kirjoja, järjestetään 
näyttelyitä ja muita tapahtumia sekä 
tuotetaan uusi suomalainen Frieda- 
ooppera. 

Martti Rautanen syntyi maaorjan 
poikana Inkerinmaan Novasolkassa 
10. 11. 1845. Hän eli ja työskenteli 
Lounais-Afrikan Ambomaalla, nykyi- 
sen itsenäisen Namibian alueella, 
vuodesta 1870 aina kuolemaansa 
saakka 19- 10. 1926 - kaikkiaan siis 
yli puoli vuosisataa. Lähetyssaarnaa- 
jan töiden ohella Rautanen suoritti 
mittavan kulttuurityön mm. kääntä- 
mällä Raamatun ndongan kielelle ja 
kirjoittamalla tällä kielellä useita vir- 
siä sekä selitysteoksia. Samoin hän 
keräsi Ambomaan kansatieteellistä 
esineistöä ja kasveja Euroopan yli- 
opistoille. Rautasen yhteiskunnallinen 




Rovasti Pauli Laukkanen eläytyi lähetysjuhlilla 
Lahdessa Martti Rautasen työhön. 



rooli oli myös merkittävä. Hän toimi 
heimokuninkaiden neuvonantajana 
sekä diplomaattisena välittäjänä siir- 
tomaahallinnon ja amboheimojen vä- 
lillä. Tunnustuksena työstään Afrikas- 
sa Martti Rautanen sai vuonna 1919 
Suomeksi Valkoisen Ruusun I luokan 
ritarimerkin ja vuonna 1925 teologian 
kunniatohtorin arvon. 



Historiaa ja tätä päivää 

Juhlavuoden tavoitteena on tehdä 
suurelle yleisölle tunnetuksi niin 
Martti Rautasen elämäntyötä kuin Lä- 
hetysseuran tämänpäiväistä työtä 
maailmalla. Juhlavuonna ei siis kat- 
sota vain taaksepäin vaan myös tä- 




Rautas-teema näkyi lähetysjuhlilla myös Martti Rautasen ja hänen vaimonsa Frieda Rautasen 
hahmossa. Historiallisiin asuihin pukeutuneet rovasti Pauli Laukkanen ja Museoviraston tutkija Kaisa 
Grönholm kulkivat juhlaväen joukossa »aitona» Rautasen pariskuntana. He esiintyivät myös mm. 
lauantaina Rautaa rattaissa -perhetapahtumassa. 



hän päivään ja lähetystyön tulevaisuu- 
teen. 

Tammikuussa julkistettiin uusi elä- 
mäkertateos »Martti Rautanen - mies 
ja kaksi isänmaata», jonka kirjoittaja 
on Lähetysseuran Afrikan-työn histo- 
rioitsija, professori Matti Peltola. 
Rautasen elämäntyöhön liittyy myös 
televisiossa syksyllä esitettävä draa- 
madokumentti »Päivän työ», jonka 
ohjaa toimittaja Tiina Rautkorpi. 
Juhlavuoden aikana järjestetään myös 
useita ryhmämatkoja, joilla tutustu- 
taan Rautasen »jalanjälkiin» Namibias- 
sa ja Inkerinmaalla. Juhlavuoden mer- 
keissä myydään myös erilaisia Rau- 
tas-tuotteita, joihin kuuluu mm. ke- 
raaminen kynttilälyhty Olukonda sekä 
Rautas-hattu. 



Näyttelyitä ja Frieda-ooppera 

Juhlavuosi näkyy myös Lähetysseuran 
näyttelytoiminnassa . Hiippakuntien 
lähetystoimistoista on lainattavissa 
Martti Rautasen elämäntyöstä ja Na- 
mibian nykypäivästä kertova valoku- 
vanäyttely. Helsingin Tähtitornin- 
mäellä sijaitsevassa Lähetysmuseossa 
avataan taas syksyllä Martti Rautasen 
erityisnäyttely. Museossahan on jo 
ennestään Martti Rautasen työhuone 
alkuperäisessä asussaan. Myös Suo- 
men Kansallismuseo laittaa syksyllä 
esille omaa Namibia-aineistoaan. 

Juhlavuoden päätapahtumat keskit- 
tyvät Rautasen syntymäpäivän aikoi- 
hin. Sunnuntaina 12. marraskuuta pi- 
detään Helsingin Tuomiokirkossa juh- 

lajumalanpalvelus, jossa saarnaa lähe- 
tysjohtaja Sakari Pinola. Samana päi- 
vänä klo 16 ja 19.30 saa Oopperata- 
lossa ensiesityksensä Frieda-niminen 
ooppera, joka kertoo Rautasen elä- 
mäntyöstä hänen vaimonsa Frieda 
Rautasen näkökulmasta. Oopperan 
libretto on Kirsti Ihamäen käsialaa 
ja sävellys on Kari Tikan. Pääosissa 
laulavat oopperalaulajat Esa Ruuttu- 
nen (Martti Rautanen) ja Riitta Ha- 
kola (Frieda Rautanen). Muihin roo- 
leihin on kiinnitetty laulajia Suomen 
Kansallisoopperan solistikunnasta ja 
kuorosta. Orkesterina toimii ulkomail- 
lakin tunnustusta saanut, nuorista 
soittajista koostuva sinfoniaorkesteri 
Vivo. Oopperan kuoroksi on saatu 
Audite. Lisäksi teoksessa on mukana 
lapsikuoro ja tanssiryhmä. Oopperan 
ohjaa Ilkka Bäckman. Friedan seu- 
raavat esitykset ovat 21. tammikuuta 
1996. Teoksen herättämästä kiinnos- 
tuksesta kertoo se, että kaikki näy- 
tökset myytiin loppuun jo tänä ke- 
väänä. 



Juhlia myös Inkerinmaalla ja 
Namibiassa 

Inkerin luterilaisessa kirkossa juhla- 
vuoden tavoitteena on seurakuntien 
rohkaistuminen lähetystyöhön Rauta- 
sen esikuvan innoittamana. Juhlavuo- 
den teemoja pidetään esillä mm. Tuu- 
tarin perinteisillä juhannusjuhlilla. Lo- 
kakuun 15. päivänä vietetään Pieta- 
rissa Martti Rautasen ns. jälkimuistoa 
juhlajumalanpalveluksineen, ja sama- 
na päivänä paljastetaan muistolaatta 
Martti Rautasen syntymätalon seinäs- 
sä Novasolkan Tikanpesässä. Inkerin 
seurakuntiin on suunniteltu myös 
kiertävää lähetysnäyttelyä sekä suo- 



malaisen musiikkiryhmän kiertuetta. 

Namibiassa juhlavuoden tarkoituk- 
sena on Rautasen elämäntyön merki- 
tyksen tunnustaminen ja tunnetuksi 
tekeminen Namibian kansalle ja eri- 
tyisesti luterilaisen kirkon nuorille jä- 
senille. Samalla pyritään innostamaan 
kirkkoa sen omassa lähetystyössä. 

Namibiassa tulee vuonna 1995 ku- 
luneeksi 125 vuotta ensimmäisten 
suomalaisten lähetystyöntekijöiden 
saapumisesta maahan ja 70 vuotta en- 
simmäisten ambopappien vihkimises- 
tä. Heinäkuun 9. päivänä vietetään 
Olukondassa suurta lähetystyön alka- 
misen 125-vuotisjuhlaa. Marraskuus- 
sa, Rautasen syntymäpäivän aikoihin, 
Olukondassa vietetään taas Missio 
Nakambale -juhlaa. »Nakambale» oli 
ambolaisten Rautaselle antama lem- 
pinimi. 

Lisätietoja: Martti Rautasen 150- 
vuotisjuhlavuoden koordinaattori, 
SLSm kotimaisen työn johtaja Mark- 
ku Laine, p. (90) 129 7205. 







Pietariin lähetystyöhön siunattiin teol. kand., 
tiedottaja Kirsi Elo (vas.) ja diakoni Auli Immo- 
nen (neljäs vasemmalta). 

Hoz mie itken, hoz mie laulan 

Inkeriläistä kansanlaulua 
CD-levyltä 



Ei enää rahisevaa äänikiekkoa, ei 
enää hankalia lp-levyjä, vaan selkeästi 
cd-levyltä kajahtaa inkeriläinen kan- 
sanlaulu suuren yleisön kuultaville ja 
kenties laajaankin kansainväliseen le- 
vitykseen. Tämän mahdollisti Suoma- 
laisen Kirjallisuuden Seuran ja Ondi- 
ne-levy-yhtiön yhteistyö, jonka tulok- 
sena kesän alussa julkistettiin uusi 
levy nimeltä The Kalevala Heritage, 
runonlaulua Suomesta, Karjalasta ja 
Inkeristä. 

Erikoistutkija FM Anneli Asplun- 
din toimittama levy sisältää pitkiä 
kertovia lauluja, kehto- ja tanssilyriik- 
kaa sekä häälauluja, jotka on aikoi- 
naan tallennettu Kansanrunousarkis- 
ton äänitekokoelmiin vanhanaikaisil- 
la fonografeilla. Mukana on siis kale- 
valaisen lauluperinteen arvokkaimpia 
historiallisia dokumentteja. Digitaalis- 
ten puhdistusmenetelmien ansiosta 
vanhat äänitteet on saatu tässä soi- 
maan varsin nautittavasti. 

Suomalaisen musiikin levyttämi- 
seen keskittynyt Ondine-yhtiö on teh- 
nyt todellisen kulttuuriteon. Tyytyväi- 
senä SKSm ja Ondinen yhteistyöhön 
toimitusjohtaja Reijo Kiilunen kiitti 
levyn toimittajaa Anneli Asplundia, 
jonka tutkijanpätevyys takaa valinto- 
jen edustavuuden ja jonka tehtävänä 
on ollut myös etsiä Suomen Kansan 




Tatjana Jegorov, »Jegorkan nainen», 43-vuo- 
tias. Tatjana oli entisiä Ropsun kylän asukkai- 
ta ja jäänyt yksin suvustaan Viron puolelle ra- 
jaa. Hän oli naimisissa itseään paljon vanhem- 
man miehen kanssa. »Tatjanassa oli hillittyä su- 
rumielisyyttä hymyn takana», kertoo Aili Si- 
monsuuri (1961). 



Vanhoista Runoista laulujen sanojen 
tarkat kirjoitusasut. Levyn ostaja saa 
ne mukana seuraavassa tekstiliit- 
teessä. 

Ondinen uudella The Kalevala Heritage -levyllä on kansikuvana tämä kaunis runonlaulajakak- 
sikko Petri ja iivana Shemeikka. 



Tehkää yksi ympärikkö 

Inkeriläistä lauluperinnettä edustaa 
uudella levyllä muutama kiinnostava 
laulu. Anneli Asplundin kirjoittamas- 
sa esittelyesseessä kerrotaan äänityk- 
sistä ja esittäjistä mm. seuraavaa: 

»Inkeriläislaulajien ohjelmistosta 
levyllä on lyriikkaa ja häälauluja. 



La lähen läpi kyläisen kuvaa neito- 
joukon kulkua läpi peltojen ja ky- 
län pitkän kujan. Esilaulajana on Tat- 
jana Jegorov, joka äänityshetkel- 
lä (vuonna 1937) asui Haniken ky- 
lässä.» 

Häälaulujen joukossa on mm. Nar- 
rimislaulu, jossa morsiamen suku pi- 
lailee sulhasen kustannuksella: 

Aänitysmatkalla Tallinnassa. Edessä vasemmalta: Darja Lehti, Mari Vahter, Valpuri Vohta, Lauri 
Laiho, Paro Mägi, Tatjana Jegorov, Anna Kivisoo. Takana seisovat Aili Laihoja Peter Liivandi. 



Tunnen, tunnen ken vaa tulloo 
Tunnen, tunnen ken vaa tulloo 
Arvaan arvaan, ken vaa ajjaa. 
Tuo tulloo tupakkataatta 
pitkä piippu hampahissa 
kuono on pitemp piipun vartta 
kaattu kassaran alalla 
viijen kopeikan viitta päällä 
kuuven kupsakka on vyöllä 
kuuven kupsakka on vyöllä. 

Neuvokkivirressä sulhasta kehote- 
taan olemaan lyömättä nuorikkoaan 
turhasta: 

Oi vävy vävyjyveni 
älä lyö kylän kujalla 
elä lyö yhestä syystä 
korjaa syitä kymmeniä, 
sit vasta lyö omenuttasi. 

(Kävisiköhän tällainen laulu oh- 



jelmanumeroksi nykyaikaisiin häi- 
hin?) 

Ondinen uudella levyllä olevat lau- 
lut edustavat suomalaisen kulttuurin 
vanhinta musiikkikerrostumaa. Asp- 
lundin mukaan samanlaisia lauluja 
kuului muidenkin itämerensuomalais- 
ten kansojen perinteeseen. Suomalais- 
ten, karjalaisten ja inkeriläisten ohel- 
la myös virolaiset ja vatjalaiset lauloi- 
vat vastaavanlaisella runomitalla ja 
tyylillä. 

Simonsuuret laulattivat 
inkeriläisiä Virossa 

Esittelyessee kertoo monista inkeriläi- 
sistä laulajista, joilta Aili ja Lauri 
Laiho (myöh. Simonsuuri) tallensi- 
vat vuonna 1937 runonlaulua niissä 

Äänitysmatka on tehty, ennen joukon hajoamista otettiin kuva. Edessä vasemmalta Valpuri Voh- 
ta, Mari Vahter, Anna Kivisoo, Darja Lehti. Takana Aili Laihoja Tatjana Jegorov. 



länsi-inkeriläisissä kylissä, jotka Tar- 
ton rauhan mukaan kuuluivat Viroon. 
Laulajista Anna Kivisoo, Mari Vah- 
ter, Tatjana Jegorov, Paro Mägi, Dar- 
ja Lehti olivat inkerikkoja, Inkerin- 
maan vanhimpaan, itäiseen kantavä- 
estöön kuuluvia ortodokseja. Valpu- 
ri Vohta, o. s. Orava, kahdentoista 
lapsen äiti, oli joukon ainoa luterilai- 
nen. 

Liikuttavan alkuperäisenä ja riipai- 
sevana kajahtaa levyltä esim. pakah- 
duttavaa surua ilmentävä Hoz mie 
itken, hoz mie laulan. Siinä laulaja 
lohduttautuu menemällä kesällä met- 
sään ja kertomalla huolensa metsän 
puille. 

Niinhän me teemme yhä, aivan 
kuin kalevalaiset esiäitimme kahden- 
tuhannen vuoden takaisina aikoina. 



The Kalevala Heritage -levy ei ole 
mikään yhden päivän hitti; se avaa 
pitkiä perinteitä. 

Kuvat saatu SKS.stä ja tutkija Irma- 
Riitta Järviseltä, joka on Aili ja Lauri 
Simonsuuren (ent. Laiho) tytär. 

Teksti: Marja Mustakallio 

Kuvat saatu SKS:stä ja tutkija Irma-Riitta 

Järviseltä, joka on Aili ja Lauri Simonsuuren 

(ent. Laiho) tytär. 

Inkerin suvuista ja kylien 
synnystä 



Liukkosen suku 

Tämän suvun muistitieto kertoo Tuo- 
mas-nimisen miehen tulleen aikanaan 
Suomesta Inkeriin. Tuliko hän yksin, 
perheen kanssa, hevosella vai kävel- 
len, sitä ei enää tiedetä. Olen laske- 
nut Tuomaan syntyneen noin 1740. 
Muistitietoihin ja vuosilukuihin ei voi 
varmasti luottaa. Joidenkin sukujen 
muistitiedot eivät aina ole luotettavia. 
Jos-tiedot voi tarkistaa jostain muual- 
ta saaduilla tiedoilla, silloin tarinoilla 
on arvoa ja niitä voidaan käyttää. 

Vaikka suomalaisilla on ollut Suo- 
messa jo kauan sukunimiä, oli Päi- 
jänteen länsipuolella kansanihmisillä 
pitkään käytössä sellaisia nimiä kuin 
Matti Jaakonpoika, Mikko Laurinpoi- 
ka tai Kerttu Mikontytär jne. Päijän- 
teen itäpuolella yleistyivät sukunimet 
aikaisemmin. Esimerkiksi Tuomaan 
4. sukupolvi syntyi noin 1830 ja siel- 
tä saadaan kiinni sukunimi Liukko- 
nen. Suku oli lähtöisin Äyräpäästä. 
Voidaan olettaa Tuomaallakin olleen 
sukunimi Liukkonen. Asia jää kuiten- 
kin vahvistamatta tietojen puuttuessa. 

Tämän suvun Liukkosia oli 2. maa- 
ilmansotaan tultaessa siunaantunut eri 
puolille Keski-Inkeriä, mutta heistä ei 
muodostunut varsinaista omaa kylää. 
Vanhimman siirtosukupolven edustaja 
Antti Liukkonen oli 5. sukupolvea. 
Hän siirtyi sota-aikana Suomeen, ja 
hänet on haudattu tänne. Nykyisin 




Eero Rautajoki 

Suomessa on menossa jo 9. sukupol- 
vi Tuomaasta. 



Ilmastin kylä 

Mikko Närhi kirjoitti Ruotsissa ilmes- 
tyneessä Ristin viesti -lehdessä 1967 
no 4 ss. 6-7 Ilmastin kylän synnystä. 
Byttorpin vanhainkodissa eleli tuohon 
aikaan 80-vuotias inkeriläisvanhus 
Tuomas Ilmasti. Hän kertoi kotikylän- 
sä perustamisvaiheista perimätiedon 
mukaan seuraavaa: 

Suomen sodan aikana vv. 1808- 

1809 Venäjän julmat kasakat temmel- 
sivät Suomen kamaralla hävittäen ja 
ryöstäen. He veivät erään nuorukai- 
sen huvikseen Venäjän puolelle, jos- 
sa laskivat hänet myöhemmin va- 
paaksi. Nuorukaisen nimi oli Ilmasti. 
Hän harhaili vieraalla maalla ja huo- 
masi siellä asuvan supisuomalaisen 
kansan. Ilmasti päätyi Keski-Inkerin 
Harakkalan kylään erään talon ren- 
giksi. Hän sai työtä ja leipää, mutta 
kotikaipuu täytti nuoren sydämen. 

Vähitellen Ilmasti tutustui oloihin, 
talon tapoihin ja väkeen. Talossa sat- 
tui olemaan nuori neitonen, joka val- 
loitti nuoren miehen sydämen. Aika- 
naan rauhoittuivat olot Suomessakin. 
Ilmasti suunnitteli paluuta kotiseudul- 
leen omaistensa luo. Ero rakastetusta 
tuntui vaikealta, ja niinpä hän pyysi 
neitoa vaimokseen viedäkseen hänet 
Suomeen. Neitosen isä ei suostunut- 
kaan tuumaan. Hän ehdotti asettumis- 
ta Inkeriin ja lupasi maata kylän pel- 
tojen takaa jokien varsilta. Se oli met- 
säistä aluetta, mutta pellon raivaami- 
seen ja kodin rakentamiseen hän lu- 
pasi apuakin. 

Niin syntyi koti kahden ihmisen 
voimin. Myöhemmin muodostui tois- 
takymmentä taloa käsittävä kylä, ja 
kaikki sen asukkaat olivat sukunimel- 
tään Ilmasteja. 



Porunkylä 

Mikko Simonpoika Kolomainen 
(1825-1913) kertoi aikanaan, että 
eräänä elokuun iltana oli kova ukon- 
ilma. Salama sytytti asunnot pala- 
maan. Kolomaisen mökistä ei jäänyt 
kuin porot jälelle. Suomalaisen ja Tar- 
kiaisen mökeistä jäi vain kekäleitä. 
Kolomainen alkoi rakentaa uutta 



pirttiä palaneen mökin tilalle. Hän 
sanoi, että paikalle oli tuleva Porun- 
kylä. Se pitikin paikkansa, ja ennen 
2. maailmansotaa kylässä oli 36 taloa. 
Suomalainen ja Tarkiainen seurasivat 
Kolomaisen esimerkkiä ja sanoivat 
mökkiensä paikalle kasvavan Kekä- 
lekylän. Niin aikanaan tapahtuikin. 

Ennen 2. maailmansotaa alueella 
asuivat Hämäläiset, Juonolaiset, Jänik- 
set, Kakot, Kapaset, Kekkoset, Kolo- 
maiset, Mylläriset, Pukit, Pylsyt, Pöl- 
lät, Pöntöset, Siparit, Sudet, Suoma- 
laiset, Tarkiaiset ja monet muut. 

Porunkylä on Keski-Inkerin Ven- 
joen seurakunnan länsiosassa 12 km 
kirkolta. Pietarista se on noin 40 km 
etelään. Porunkylän yhteydessä on 
Kekälekylä, liikanimeltään Ryysölä. 
Liikanimen alkuperästä ei ole tietoa. 
Nämä kaksi kylää, Porun- ja Ryysö- 
länkylä, olivat kasvaneet yhteen. Ny- 
kyisin ei ole Ryysölää eikä Kekäleky- 
lää, on vain yksi Porunkylä. 



Dubbelmanit 

Suomessa, Inkerissä ja Virossa on 
aina sodittu. Aikoinaan (1344-) Suo- 
mea nimitettiin Itämaaksi. Se oli Ruot- 
sin puskuri- ja veroaluetta. Ruotuja- 
kolaitoksen aikana miehiä otettiin so- 
taväkeen ja sotiin. Kun miehistä oli 
pulaa, otettiin täydennysmiehiä ruo- 
duilta, ja näitä nostomiehiä nimitet- 
tiin ruotsalaisen sotilastermistön mu- 
kaan dubbelmaneiksi eli kaksinnus- 
miehiksi. Suomalaiset sotilaat joutui- 
vat taistelemaan eri puolilla Euroop- 
paa Ruotsin kuninkaitten puolesta. 
Taistelussa kaatui ja joutui sotavan- 
geiksi myös suomalaisia sotilaita, joi- 
ta monissa taisteluissa oli enemmän 
kuin ruotsalaisia. 

Narva on sotahistoriallisesti merkit- 
tävä paikka. Inkeriläisessä suvussa 
kerrotaan tarinaa, jonka mukaan su- 
vun ensimmäinen tiedossa oleva esi- 
isä oli Narvan taistelussa venäläisten 
vangiksi joutunut Ruotsin armeijan 
suomalainen sotilas. Hänen nimensä 
oli Juhana. 

Yleensä mielletään Narvan taiste- 
luksi vuosi 1700 siksi, että sen sodan 
muistomerkki oli Narvassa. Kuitenkin 
taisteluita käytiin 1700, 1704 ja 1709. 
Vuonna 1704 Ruotsin kuninkaan jou- 
kot saivat selkäänsä, ja siksi oletan 
Juhanan olleen tämän seikkailun so- 
tavanki. 



Varmaankin Voiskovitsan hoviin 
joutunut sotavanki selitti olevansa Ju- 
hana ja palvelleensa dubbelmanina 
Ruotsin armeijassa. Ajan myötä tästä 
muodostui nimi Juhana Dubbelman. 
Juhana pärjäsi hyvin pehtorina ja to- 
dennäköisesti hänelle kävi samoin 
kuin Ilmastille. Hän rakastui samaa 
kieltä puhuvaan neitoseen ja jäi iki- 
päivikseen Inkeriin. 2. maailmanso- 
taan tultaessa oli Vanhan Staarostan 
kylään Spankkovan seurakuntaan 
muodostunut 18 taloa, joista Dubbel- 
maneja oli 14. Suku jatkuu eri val- 
tioissa. 

Teksti: Eero Rautajoki 



Heleä helluntai Turussa 



Turun seudulla asuvat inkeriläiset 
ovat jo monen vuosikymmenen ajan 
kokoontuneet joukolla karjalaisten 
talolle suurimpina kristillisinä pyhä- 
päivinä. Kokoontumisen yhtenä suu- 
rena tavoitteena on toisten tapaami- 
nen ja kuulumisten vaihtaminen. To- 
sin on jokaiseen tilaisuuteen pyritty 
järjestäjien toimesta erilaista ohjelmaa- 
kin saamaan. Joka kerta on kristilli- 
nen sanoma ollut esillä juhlapyhän 
kirkollisen tekstin ja virsien muodos- 
sa, joskin keveämmällekin ohjelmal- 
le, klassiselle musiikille, jutuille ja lau- 
luille, leikeille ja tietokilpailuille on 
sijaa löytynyt. 

Noin neljä viisi vuotta sitten, alkoi 
Inkeristä Suomeen tulleiden henkilöi- 
den ikärakenne olla jo hyvin korkea, 
ja tilaisuuksissa kävijöiden määrä mel- 



ko vähäinen. Nyt tilanne on aivan toi- 
nen paluumuuttajien ansiosta. Karja- 
laisten talolle saattaa kokoontua tilai- 
suuksiimme 60-70 inkeriläistä synty- 
perää olevaa tai inkeriläisten ystävää. 

Helluntaijuhlaa vietimme kauniin 
sään vallitessa. Lämpötila hipoi ulko- 
na lähes 30 astetta. Siitä huolimatta 
meitä oli kokoontunut lähes 40 hen- 
keä kuulemaan Jumalan sanaa ja ta- 
paamaan toisiamme kesäisen leppoi- 
san ohjelman ja makoisan kahvin- 
juonnin merkeissä. 

Syksyllä tapaamme taas mikkelin- 
päivänä klo 14 karjalaisten talolla. 

Hyvää ja lämmintä loppukesää kai- 
kille Inkeriläisten viestin lukijoille. 

Turkulaisten puolesta 

Aira Dravantti 

Ystävä Suorannassa 
Pietarin kupeella 



Meidän perheellä on ollut kolmisen 
vuotta kummiperhe Inkerinmaalla 
Keitossa. Keitto sijaitsee parikymmen- 
tä kilometriä itään Pietarista. Perheen 
isä on Antti Saukkonen. Hänellä on 
vaimo ja kaksi lasta. Lapset Katrin ja 
Vasja ovat hieman toisella kymme- 
nellä. 

Lapsista toinen lukee koulussa eng- 
lantia ja toinen suomen kieltä. Nyt 
syksyllä he siirtyivät Keiton kouluun 
opiskelemaan. Lapset käyvät pyhä- 
koulua. Antti itse kävi rippikoulun 
edellistalvena. Hänet konfirmoitiin 
toukokuussa 1994. 

Vihollisuuksien alkaessa hän oli 
vielä poika ja siksi rippikoulu jäi käy- 
mättä. Nyt kun Inkerin kirkko on 
noussut, vaivasi rippikoulun käymät- 
tömyys Antin mieltä niin, että hän 
päätti sen suorittaa. Muut rippikoulu- 
laiset olivat nuoria tyttöjä ja poikia, 
mutta kyllä 53-vuotiaskin mukaan 
mahtui. 

Olemme kirjoitelleet toisillemme 
kolme vuotta. Lähetän heille vanhaa 
tavaraa, sen mukaan mitä olen saa- 
nut kerättyä. Eihän yhdestä perhees- 
tä paljon tavaraa tule, mutta olen saa- 
nut paljon tavaraa sukulaisilta, naa- 
pureilta ja tuttavilta. Sana kiertää, jo- 
ten apua on tullut aivan vierailtakin. 

Keväällä ja syksyllä kun on kaap- 
pien siivousaika, tulee tavaralahjoi- 
tuksia enemmän. Siinä ei ole muuta 
vikaa, kuin että syksyllä saa kesävaa- 



tetta ja keväällä talvitakkeja. Pakkaan 
vaatteet ja ne jäävät odottamaan läh- 
töänsä, oli sitten vuodenaika mikä ta- 
hansa. 

Osoitteesta ei väliäkään! 

Olimme viime elokuussa omalla 
autolla käymässä kummiperheemme 
luona. Matkaan lähdettiin seikkailu- 
mielellä. Tullimuodollisuudet olivat 
hirvittävät. Meidän perheestä ei ku- 
kaan puhu sanaakaan venäjää. Tulli- 
miehet tiuskivat ja vaativat lappusia, 
niin autosta kuin ihmisistäkin. Suo- 
menkielisiä lomakkeita ei ollut saata- 
villa. Onneksi eräs suomalainen mies 
antoi apua. Ihan sokkona vain lap- 
puset täytettiin. Vasta matkan jälkeen 
kuulin, että yksi kohta koski kultaa. 
Olihan minulla vihkisormus ja kaula- 
ketju, mutta ilmoittamatta ne jäivät ja 
vieläkin ne ovat minulla. 

Lähestyessämme Pietaria huomasin, 
ettei minulla ollut osoitetta lainkaan 
mukana. Paketit menevät osoitteella 
Suoranta, Keitto, mutta postiosoite on 
jotakin muuta. Suorannan kylä löytyi 
helposti Suomesta saamieni ohjeiden 
mukaan. Ensimmäiseltä vastaantule- 
valta vaan kysymään tietä Saukkosel- 
le. Minä puhuin suomea, auttaja ve- 
näjää ja kädet kävivät. Siitä vaan 
eteenpäin ja seuraavan vastaantulijan 
kanssa sama juttu. Perille päästiin. 
Osoitteesta ei olisi ollut mitään hyö- 

Pietarin nähtävyyksiin tutustumosso. Vas. Antti Saukkonen, Simo Kukkonen, Jussi Pajula, Jutta 
Pajuloja Raili Pajula. 



tyä, kun katukylttejä ei koko kylässä 
ollut. Oliko siellä edes katuja? 

Ilmestyimme aivan yllättäen Sauk- 
kosen pihalle. Oli valtavan kuuman 
päivän ilta ja Antti istui keinussa le- 
päämässä päivän töistään. Hän peläs- 
tyi niin kovasti, ettei puhuminen suo- 
men kielellä meinannut ollenkaan 
onnistua. Antin puhe kyllä parani nii- 
den päivien aikana, kun yhdessä 
olimme. 

Saukkosen lapset olivat Suomessa 
Valkealan seurakunnan järjestämällä 
leirillä ja vaimo käymässä kotikyläs- 
sään. Isäntä passasi meitä aamusta il- 
taan. Lähes tunnin välein piti syödä 
tai juoda. Isäntä itse joi teetä, mutta 
hyvää kahvia hän keitti. Hedelmiä 
ostettiin torilta monenlaisia; banaania, 
nektariineja, hunaja- ja vesimelonia. 
Iltahämärässä tissuteltiin Amarettoa. 



Grillausta ja kirkossa käyntiä 

Otimme kotoa mukaan matkaan koot- 
tavan pihagrillin, hiiliä ja sytytysnes- 
tettä sekä suomalaista grillimakkaraa 
ja sinappia. Pietarin torilta olisi saa- 
nut Camping-lenkkiä. Eräänä iltana 
sytytettiin grilli ja yllätettiin isäntä 
makkaralla. Se oli uutta Antille. Gril- 
lattu makkara sinapilla ryyditettynä 
teki kauppansa. Venäläistä sinappia 
ei kuulemma voi syödä, kun se on 
niin väkevää. Makkaraa ostettiin lisää 
torilta ja taas illalla grillattiin. Naapu- 
rin Simo kävi kylässä iltasella ja muis- 
teli hymysuin, että Suomessa käydes- 
sään hän näki joka talon pihassa täl- 
laisen laitteen. Kotiin lähtiessämme 
grilli jäi tykötarpeineen Suorantaan. 
Toivottavasti siitä oli iloa loppukesän 
päivinä. 

Sunnuntaina olimme Keiton kirkos- 
sa jumalanpalveluksessa. Kirkko oli 
täynnä kyläläisiä. Ovet olivat auki 
koko jumalanpalveluksen ajan. Väkeä 
tuli ja lähti kesken kirkonmenojen, 
mutta se ei mitenkään häirinnyt tilai- 
suutta. Kirkonmenojen jälkeen nau- 
tittiin kirkossa kahvia. Kirkonmäeltä 
lähdimme uimaan läheiselle lammel- 
le siten virkistäytyen myös fyysisesti. 

Tuliaisia Antti oli varannut meille 
jos minkälaisia mm. hajuvesiä, suk- 
laarasioita, pikareita, lusikoita, soke- 
ria. Sokerisäkki sentään saatiin jätet- 
tyä Keittoon, mutta muut tavarat oli 
otettava. Hyvästä sydämestä se kaik- 
ki oli hankittu. 

Kotimatkalle lähdettiin puolenpäi- 
vän aikaan. Matka meni hyvin. Tulli- 
muodollisuudetkin sujuivat jo parem- 




Anffi tutkii sanakirjaa ja sitten aloitetaan kes- 
kustelu. Kuvassa 16-vuotias Jussi ja 8-vuotias 
Jutta Pajula. 



min. Nyt ymmärsimme ojennella lap- 
puja joka paikassa pyytämättä ja odo- 
tella niihin leimoja. Keskiyöllä olim- 
me kotona ja pääsimme nukkumaan 
omaan sänkyyn. 

Teksti ja kuvat: Raili Pajula 



Tästä kannattaa ottaa mallia! 



Kummiperheet 
järjestäytyivät Turussa 



Turun Seudun Inkeri-seura ry on pe- 
rustanut yhdistykseensä kummitoi- 
mikunnan, jonka tehtävänä on tukea 
inkeriläisiä perheitä Venäjällä. Toimi- 
kunnan vetäjänä toimii Raili Pajula. 
Turun alueella on kolmisenkym- 
mentä perhettä tai henkilöä, joilla on 
oma kummiperhe Inkerinmaalla. Per- 
heet ovat pääasiassa Keitosta. Kum- 
mitoiminta on alkanut jo vuosia sit- 
ten. Marja-Liisa Salminen tutustui 
aikoinaan inkeriläiseen Keitossa asu- 



vaan Jaakkoon Venäjän-matkallaan. 
Tästä alkoi yhteydenpito, joka laaje- 
ni pikkuhiljaa. Lopulta Marja-Liisalla 
oli niin monta avustettavaa inkeriläis- 
tä perhettä, etteivät hänen voimava- 
ransa enää riittäneet. Tällöin hän an- 
toi perheiden osoitteita muillekin ha- 
lukkaille henkilöille. Näin kummitoi- 
minta sai alkunsa. 

Marja-Liisa Salminen on itse saanut 
kummipaketteja Göteborgista sota-ai- 
kaan ja kertoo muistavansa lämmöllä 

näitä vieraita ihmisiä, jotka paketteja 
lähettivät. Tämä mukava muisto on 
saanut hänet toimimaan itse inkeri- 
läisten hyväksi. 

Kummitoiminta sisältää kirjeenvaih- 
toa ja avustuspakettien lähettämistä. 
Jokainen perhe toimii omien varojen- 
sa ja kykyjensä mukaan. Toiset pitä- 
vät yhteyttä säännöllisesti, mutta mi- 
kään ei estä lähettämästä pakettia 
vain kerran vuodessa. Jotkut perheistä 
ostavat ruokaa ja uutta tavaraa. Toi- 
set lähettävät käytettyä vaatetta ja 
kenkiä. Venäjällä on pula kaikesta jo- 
kapäiväiseen elämään liittyvästä. Ai- 
van yhtä tarpeellisia kummipaketit 
ovat sisällöstä huolimatta. 

Elämä Inkerissä ankaraa 

Monet perheet ovat tavanneet toisen- 
sa, mutta osa kummeista ei ole käy- 
nyt paikan päällä. Elämä Inkerinmaal- 
la on samanlaista kuin Suomessa vuo- 
sikymmeniä sitten. Elämä on vaatima- 
tonta, täynnä työtä ja tuskaa. Rahaa 
ei ole paljoakaan käyttää. Kengät 
maksavat kuukauden eläkkeen ja 
lääkkeet ovat nyt maksullisia myös 
eläkeläisille. Laskin aikoinaan, että 
kilo juustoa maksaa perheen päivän 



ruokarahan, viinapulloon ei päivän 
raha riitä. Edestakainen linja-automat- 
ka Pietariin Keitosta maksaa puolet 
päivän ruokarahasta. Näin asia oli vii- 
me elokuussa, mutta sen jälkeen rup- 
lan kurssi on muuttunut rajusti. Elo- 
kuussa -94 100 mk = 38.000 ruplaa, 
nyt 100 mk = 105 000 ruplaa. Rahal- 
linen tilanne on kovasti huonontunut 
Venäjällä. 

Kirje Inkerinmaalta lämmittää. Se 
on kirjoitettu hieman ontuvalla suo- 
men kielellä, mutta siitä henkii valta- 
va kiitollisuus ja ilo. Jos joskus tulee 
uskonpuute kummitoimintaan, niin 
kirje antaa uutta intoa ja uskoa. Kum- 
mitoiminta kannattaa. 

Kummiperheet kokoontuvat yhtei- 
seen tilaisuuteen huhtikuussa. Tapaa- 
minen oli ensimmäinen. Tähän saak- 
ka yhteyttä on pidetty puhelimitse 
kuka kenenkin kanssa. Tilaisuudessa 
oli vieraana myös Turun seudun In- 
keri-seura ry:n puheenjohtaja Keijo 
Korkka. Tällöin tehtiin yhdistykselle 
ehdotus kummitoimikunnan perusta- 
misesta. Inkeri-seura suhtautui asiaan 
positiivisesti, ja nyt kummitoimikun- 
ta on perustettu. 



Terveiset Turusta 



Raili Pajula 

Monet ajattelevat 
sukulaisiaan 

Raija Karin sukujuhlat Lahdessa toukokuussa 1995 



Inkerinsuomalaisten sukulaiset ovat 
joutuneet kauas entisiltä kotitanhuvil- 
taan. Heidät on siroteltu kuin akanat 
tuuleen. 

Raija Karikin mietti, mistä maasta 
sukulaisia löytyisi, mitä kieltä he pu- 
huisivat. Hän päätti ryhtyä ajatuksis- 
ta tekoihin. Vuosien uurastuksen ja 
sitkeän etsiskelyn jälkeen heitä alkoi 
löytyä Venäjältä Siperiasta, Virosta, 
Ruotsista, Saksasta ja Kanadasta. 

Raijan äiti oli jyrkästi kieltänyt tyt- 
täreltään inkeriläisyyden. Hän halusi 
varjella lastaan ikäviltä tilanteilta ja ki- 
peiltä kokemuksilta. Tosin äiti oli jo- 
tain kansallisuudesta kertonut, vaik- 
ka kehotti täydellisesti vaikenemaan 
inkeriläisyydestä. 



Sinun elämäsi huutaa niin 
kovaa 

Minä haluan löytää teidät, missä olet- 
tekin, ajatteli Raija sukulaisistaan. 

Taskentinmatkalla 14 vuotta sitten 
hän löysi ensimmäisen kerran serk- 
kujaan. Kotiin palattua lähti paljon 
kyselyjä, kirjeitä, anomuksia viran- 
omaisille, sähkeitä ja puhelinsoittoja. 
Ajatukset olivat ristiriitaisia. Heräsi 
myös ajatus, miten ymmärrettäisiin 
toisiaan. 



Verisukulaisuus se meitä 
yhdistää 

Unelma sukujuhlista toteutui touko- 
kuussa 1995. Silloin Raija tapasi kai- 
paamansa sukulaiset, serkut, ensi ker- 
ran. Ilmassa väreili suuren juhlan tun- 
tu. Jokainen vieras oli sydämellisesti 
tervetullut. 

Sukujuhliin Lahteen tulivat Tyllisen 
Kaaprin jälkeläiset Erkki, Paavo ja Jus- 
si sekä Mikko Tyllin tytär Saksasta, 
serkkuja tuli Virosta, Valkeasaarelta 
Helena, Tolpan sukua Siperiasta, Mar- 
ja-Leena Sukula, Vesikon sukua, 
nuorta ja vanhempaa väkeä Suomes- 
ta. 

Raija oli hyvissä ajoin suorittanut 
juhla valmistelut miehensä kanssa. Nyt 
hän toivotti juhlavieraat tervetulleiksi 
kertomalla Inkerin entisistä oloista, 
Inkerijoesta, mikä virtaa siellä edel- 
leenkin. Siellä olivat kirkot, koulut, 
monenlaiset kylät, kaupankäynti oli 
vilkasta. Inkerin kansa oli ahkeraa ja 
työteliästä väkeä. Vielä hän kertoi, mi- 
ten Martti Rantanen lähti Inkerinmaal- 
ta kaukomaille. Siellä oli myös Kolp- 
panan seminaari, missä koulutettiin 
tulevia opettajia. 

Ahkerat maanviljelijät lähetettiin 
yhteiskunnan vihollisina Siperiaan. 
Heidän omaisuutensa takavarikoitiin, 

kirkot ja koulut hävitettiin ja kylät ve- 
näläistettiin. Siperiaan vietiin kuin ri- 
kolliset. Ei kattoa pään päällä. Monet 
menettivät henkensä kultakaivoksissa. 

Siperiaan vietiin 30 000 henkeä. So- 
dan aikana pääsi Suomeen tulemaan 
65 000 inkeriläistä. Taisteluiden tau- 
ottua ja rauhan palattua oli sitten aika 
palata kotimaahan. 

Raijan äiti ei uskonut suuriin lu- 
pauksiin, vaan jäi Suomeen ja vaikeni. 

Raija Karin sukulaisrakkaus, hänen 
peräänantamattomuutensa ja ponnis- 
telunsa sekä luja usko sukunsa löytä- 



miseksi johtivat tuloksiin. Äidin kiel- 
to tuli uhmatuksi, mutta Raija toivoo 
äidin ymmärtävän hänen menette- 
lynsä. 

On ymmärrettävää, että vierailla oli 
ollut elämässään paljon kestettävää, 
koettavaa ja että liikutuksen kyyne- 
leet olivat herkässä uskomattomia ta- 
rinoita kerrottaessa. 

Oli erittäin lämmin ja hyvä olla Rai- 
jan järjestämissä sukujuhlissa. 



Teksti: Alli Jukarainen 



Sidottakaa Inkeriläisten viestit 



Minulla on tapanani säästää erilaisia 
papereita. Tällä tarkoitan varsinkin 
muistiinpanoja Inkeristä ja inkeriläi- 
sistä sekä suku tutkimustietoja. Näistä 
asioista olen vuosien varrella kirjoi- 
tellut Inkeriläisten viestiin. Tosin kir- 
joituksiani on ollut monissa muissa- 
kin lehdissä. 

Aikoinaan Inkeriläisten viestejä si- 
dotettiin kloottikansiin. Kirjat sijoitet- 
tiin Inkeri-kodin hyllystöön. Yritin tie- 
dustella sitomon osoitetta sidottaak- 
seni omatkin lehteni, mutta se osoit- 
tautui sangen vaikeaksi. Halusin jät- 
tää lehdet materiaaliksi erilaisiin ar- 
tikkeleihini. 

Materiaalivarastoni kasvoivat saa- 
tuani eräältä ystävältäni vanhoja Ris- 
tin viesti- ja Isien usko -lehtiä. Vaik- 
ka kaikki numerot eivät olleet enää 
tallella, säästin lehdet kuitenkin kaa- 
pissani. Samoin säästin Inkeriläisten 
viestit vv. 1959-1966. Nämä lehdet 



olivat pienempikokoisia kuin nykyi- 
set. 

Sitten löysin vuonna 1987 Kirjansi- 
tomo Lakua & Rätyn, joka sijaitsee 
Ylöjärvellä. Kaikki mainitut lehdet ja 
myöhemmätkin Inkeriläisten viestit 
sidottiin vaaleisiin kokonahkakansiin. 
Myös vanhoja kirjoja olen säästänyt 
ajan hampailta. Näihin kuuluu mm. 
vuonna 1913 Viipurissa ilmestynyt ja 
jo irtosivuiksi hajonnut Kolppanan 
seminaarin historia, josta sidottuna 
tuli kuin uusi kirja. 

Tuleville polville kannattaa säilyt- 
tää vanhat lehdet ja kirjat, jotka ker- 
tovat Inkeristä. Mutta paras tapa on 
ne ensin sidottaa. Sitomoitten osoit- 
teita löytyy eri puolilta maata puhe- 
linluetteloista. Näin talteen korjattui- 
na lehdet olisivat erinomaisia lahja- 
esineitä. 

Eero Rautajoki 

Helsingin Seudun Inkeri-seura 
ry. tiedottaa: 

Tilaisuudet Inkeri-kodissa 
Elokuussa ei ole kuukausitilaisuutta. 
Syyskuussa 24. 9. 1995 klo 14 kuu- 
kausitilaisuus ja syyskokous. 
Lokakuussa 22. 10. 1995 klo 14 kuu- 
kausitilaisuus. 

Marraskuussa 25. 11. 1995 lauantaina 
klo 12 myyjäiset, klo 13 pikkujoulu, 
yläsali. 

Joulukuussa ei ole kuukausitilai- 
suutta. 

Helsingin seudun Inkeri-seuran 
ry: n syyskokous 

pidetään Karjala talolla Inkeri-kodis- 
sa 24. 9. 1995 klo 14.00. 



Turun Seudun Inkeri-seura ry. 
tiedottaa: 

1. 10. Mikkelinpäivän tilaisuus Karja- 
laisten talossa 

1. 10. Syyskokous Karjalaisten talos- 
sa klo 14 

4. 1 1 . Pyhäinpäivän kunniakäynnit In- 
keriin ja Karjalaan jääneiden muisto- 
kivillä Turun hautausmaalla klo 12, sen 
jälkeen kahvitilaisuus Karjalaisten ta- 
lossa yhdessä karjalaisten kanssa 
26. 12. Joulujuhla Karjalaisten talossa 



Antti Vai nikka 

s. 14. 11 1904 
Inkerissä Tuutarissa 
(Pajulan kylä) 

k. 13. 3. 1995 
Tampereella 



Einari Vainikka 



Etsitään 

Etsitään Suomessa 26. 5. 1928 synty- 
nyttä Anja Anna-Liisa Hansenia, 

jonka vanhemmat joutuivat 1938 vai- 
nojen uhriksi. Anjan nimi muutettiin 
Arsenjevaksi ja 1950-luvulla hän on 
muuttanut Kazakstanista Moskovaan 
tai Moskovan lähelle. Etsitään myös 
Anjan veljeä Eero Olavi Hansenia 
(s. 9. 5. 1931) 

Suomi-Inkeri-seura ry. Etsintäpalvelu, 
Timo Laakso, Hämeentia 22, 00530 
Helsinki 



Inkeriläisten viestin 




ilmestyminen 




Kaikki 


Valmis- 


aineisto 


tumis- 


Lehden nro painossa 


päivä 


9/95 11.08.1995 


15.09.1995 


10/95 08.09.1995 


13.10.1995 


11/95 12.10.1995 


16.11.1995 


12/95 03.11.1995 


11.12.1995 

Levitä Inkeri-tietoa, 
tilaa Inkeri-aiheista 
kirjallisuutta 

SAATAVANA RUOTSISTA 

Frimörksserie 75 kr 

Bordsflagga 60 kr 

Nouse Inkeri, grammofonskiva 25 kr 

Lauri Santtu, grammofonskiva 25 kr 

Arvo Survo: Omal' maar, kassett 50 kr 

Laula kaikki maa, kassett, Räda 35 kr 

Karta, von Köppen 50 kr 

Vykort, Haparanda, tackplatta 1 kr 

Vykort, Örebro, minnessten 1 kr 

Vykort, flicka i Tuutaridräkt 2,50 kr 

Kavajnäl, vapen JO kr 

Gratulationskort, stort JO kr 

Gratulationskort, litet JO kr 

Klistermärke, Ingermanland + EstlandS kr 

Klistermärke, Ingermanlands vapen 5 kr 

Tuuli: Inkeriläisten vaellus 75 kr 

Isien Usko, muistojulkaisu JO kr 

Kemppi; Fenno-lngrian lauluja 5 kr 

Hammarström; Ingermanländarna 

som flydde tili Sverige J5 kr 



Folkesten; Ingermanländare i 
Västeräs 

Lilja - flyktingflickan frän 
Ingermanland 



25 kr 



30 kr 

Himiläinen: Främmande fosterland 50 kr 

Hiiva; Förvisningen 50 kr 

Monahof: Tillflykten 75 kr 

Ojala; Pitkä kotimatka 75 kr 

Ojala; Suomi näkyy 75 kr 

Kuortti; Kirkossa, keskitysleirillä 75 kr 

Kuortti: Veljeni sotavangit 75 kr 

Miettinen; Inkeriläiset maaton kansa 75 
kr 

Sihvo: Inkerinmaalla 75 kr 

Kolomainen; Inkerin toisinajattelijat 25 kr 

Survo: Neljäs tuuli 50 kr 

Survo: Itku Inkerille 130 kr 

Ronkonen; Laps Inkerin 100 kr 

Nevalainen; Inkeriläinen siirtoväki 100 kr 

Mesiäinen; Maria Kajavan pitkä 

taival 110 kr 

Virtaranta: Inkeriläisiä sananlaskuja 70 kr 

Mooses Putron elämäkerta 30 kr 

Iho; Hietajyvä 40 kr 

Alexander Störgren: Mutkainen tie 
vapauteen 150 kr 

Adressi 40 kr 

Kavajnäl Ingermanlands flagga 20 kr 

Metiäinen; Inkerin ev.lut. 

kirkon 350-v. 50 kr 

Tarra, Inkerin lippu 5 kr 

Randefelt: Inkeri, Tiekartta 100 kr 

Randefelt; Keski-lnkeri, Kartta 100 kr 

Miettinen: Kohtalontie 150 kr 

Zahharov; Ikuinen kulkuri, Kassett 80 kr 

T-paita 100 kr 

Inkerin ristiviin 450 kr 



Tilauksia ottaa vastaan 

Juhla-ajatuksia 



Kesäjuhlat kokosivat inkeriläisiä taas 
yhteen viisille juhlille neljässä eri 
maassa: Ruotsissa, Inkerinmaalla, Vi- 
rossa ja Suomessa. Itse pystyin töitte- 
ni vuoksi olemaan mukana vain Hy- 
vinkäällä, mutta hyvä niinkin. Kaksi 
asiaa jäi erityisesti mieleeni. 

Ensinnäkin näytti siltä, että paluu- 
muuttajat ovat löytäneet tiensä juhlil- 
lemme. Yllättävän monta kättä nimit- 
täin nousi pystyyn, kun Keijo Kork- 
ka kysyi päivien pääjuhlassa Hyvin- 
kään kirkossa paluumuuttajien mää- 
rää. Tämä varmasti kannustaa myös 
ensi vuonna Raumalla pidettävien 
juhlien suunnittelijoita. Tämänhetkis- 
ten tietojen mukaan Raumalla juhli- 
taan 6.-7. 7 1996. 

Toisen ajattelemisen arvoisen asian 
nosti esiin Ruotsin Inkeri-liiton edus- 
taja Toivo Folkesten. Hän kysyi, 
onko inkeriläisillä tulevaisuudessa 
voimia järjestää yhden kesän aikana 
neljät tai jopa viidet juhlat näinkin lä- 
hellä toisiaan sijaitsevissa maissa. Kun 
matkustaminen maasta toiseen näyt- 
tää edelleen helpottuvan, kannattai- 
siko harkita jonkinlaista juhlien vuo- 
rottelua? Järjestettäisiin vaikkapa ke- 
sässä kahdet suurjuhlat. Vai ovatko 
jokakesäiset juhlat jokaisessa maassa 
sittenkin sellainen piriste, jota paikal- 
liset kerhot tarvitsevat toimintaansa 
varten? Kertokaa mielipiteenne; tilaa 
erilaisille ajatuksille tässä lehdessä on. 



Hyvinkään juhlilla kokoontui myös 
Suomen Inkeri-liiton hallitus ja teki 
kaksi kenties merkittäväksi osoittau- 
tuvaa päätöstä. Helsinkiin sijoittuvan 
laajemman Inkeri-keskuksen hank- 
keen valmistelua päätettiin jatkaa. 
Keijo Korkka johtaa asiaa selvittele- 
vää neuvottelukuntaa, ja Suomen In- 
keri-liitto on mukana työssä. Perus- 
kysymys kuitenkin kuuluu, saadaan- 
ko hankkeen talous niin realistiselle 
pohjalle, että toiminnan jatkuvuus 
voidaan turvata. Ilman ulkopuolista 
rahoitusta sellainen ei varmasti ole 
mahdollista. Mutta asia on ilman 
muuta selvittämisen arvoinen. 

Toiseksi hallitus päätti anomuk- 
sesta ottaa Inkerin kulttuuriseuran lii- 
ton uudeksi yhteisöjäseneksi samoin 
eduin ja velvollisuuksin kuin muut- 
kin yhdistykset. Toivottavasti tällainen 
kehitys jatkuu myös tulevaisuudessa, 
sillä sääntömuutoksen myötä tätä leh- 
teä julkaiseva liitto on avoin kaikille 
inkeriläisten piirissä toimiville järjes- 
töille. Voimia kannattaa jatkossakin 
keskittää. 



Markku Pyysiäinen 




Juhannuksena 
Inkerinmaalla 



Inkerinmaalla on ennen Venäjän val- 
lankumousta pidetty monia suuria ke- 
säjuhlia, jotka ovat olleet inkerinsuo- 
malaisen väestön suurtapahtumia. 
Vaikeiden vuosikymmenien jälkeen 
on juhlaperinne virinnyt uudestaan ja 
monen vuoden ajan on taas saatu olla 
mukana Inkerinmaalla pidetyissä ju- 
hannusjuhlissa. Tänä vuonna juhlat 
olivat Tuutarinmäellä, kuten monena 
aikaisempanakin vuonna. Juhlien oh- 
jelma oli sekä monipuolista että taso- 
kasta ja juhlissa vallitsi kansanjuhlan 
tuntu. 

Minulla oli tilaisuus esittää juhlissa 
Suomen Inkeri-liiton ja Inkeriläisten 
Sivistyssäätiön tervehdys sekä luovut- 




Teksti ja kuvat: 
Keijo Korkka 



taa Inkerin kirkon johtavalle pastoril- 
le Aarre Kuukaupille Inkeriläisten 
Sivistyssäätiön ansiomerkki tunnus- 
tuksena Inkerin heimon hyväksi teh- 
dvstä tvöstä. 




Tutussa kesäjuhlarinteessä nähtiin tänä vuonna aikaisempaa vähemmän väkeä. 



Kun vertaa näitä juhlia muutaman 
vuoden takaisiin, huomaa monia 
muutoksia tapahtuneen. Ensimmäisis- 
sä juhlissa oli väkeä paljon, sillä In- 
kerin kansalla oli vuosikymmenien 
ahdingon jälkeen tarvetta purkaa syn- 
tyneitä patoutumia, kohottaa itsetun- 
toa ja lujittaa keskinäistä kanssakäy- 
mistä. Vapaampien tuulien puhaltaes- 
sa nousi esille myös toiveita ja unel- 
mia paremmasta huomisesta. Tänä 
päivänä, kun odotukset eivät ole to- 
teutuneet toivotulla tavalla, on toivo- 
rikkauden tilalle hiipimässä epäusko 
ja masennus, joka heijastuu myös juh- 
lille osallistumiseen. Lisäksi Viron 
suunnasta on nykyisin vaikeampi tul- 
la ja Karjalassa vietetään myös omia 
juhlia. 

Oma suuri merkityksensä on myös 
sillä, että yli 10 000 paluumuuttajaa 
on muutaman vuoden aikana tullut 
Suomeen etsimään itselleen ja lapsil- 
leen turvatumpaa huomista. Epävar- 
muus Inkerin kansan keskuudessa 
näyttää nostavan päätään, varsinkin, 
kun heidän omien johtohenkilöiden- 
sä keskuudessa ilmenee tuntuvaa 
muuttohalukkuutta Suomeen. Näihin 
ratkaisuihin on sivullisen mahdoton 
ottaa kantaa, ja jokaisen on tehtävä 
muuttopäätöksensä itse. Omat vai- 
keutensa tulijalla on myös Suomessa, 
kun siteet vanhaan katkeavat ja uudet 
päivät tuovat ongelmia, joita muutta- 
ja ei ole luullut olemassa olevankaan. 

Kävimme matkan aikana myös Pie- 
tarin Pyhän Marian, Pushkinin ja Tok- 
sovan kirkossa. Luterilaisella kirkolla 
on aina ollut Inkerin kansalle tärkeä 
merkitys ja niin on tänäkin päivänä. 
Suomen Luterilaisen kirkon ja Suo- 
men valtiovallan olisikin yhdistettävä 
tehokkaasti voimansa Inkerin autta- 
misessa niin, että inkerinsuomalainen 




Toksovan kirkko korjausten jälkeen. 




Pastori Aarre Kuukauppi perheineen osallistui 
juhlaan. Hyvinkään juhlille hän el sitten pääs- 
sytkään, koska oli edustamassa Inkerin kirkkoa 
Martti Rautasen juhlassa Namibiassa. 

väestö voisi elää kotiseudullaan, eikä 
monia kovia kokeneen vanhemman 
väestön tarvitsisi toimeentulohuolien 
ajamana tulla Suomeen ja taas kerran 
kuljeksia vierailla veräjillä nähden 
unia kadotetusta Inkeristä. 



»Kun kaksi oikein rakastaa .» 



Balladien ja arkkiveisujen 
aarteet julki 



Vieläkö sinulla on kaappisi kätköissä 
musta vahakantinen lauluvihko, äitisi 
tai isoäitisi peruja? Suomalaiset ovat 
rakastaneet laulujaan, varsinkin jos ne 
kertoivat tarinan: aiheina olivat mil- 
loin petollinen ja epäsäätyinen rak- 
kaus, milloin järkyttävät onnettomuu- 
det: Haamu ja Marjaana, Leskiäidin 
tyttäret, Laukon häädöt. Monisäkeis- 
töiset laulut osattiin ulkoa, ja ne soi- 
vat mielessä silloinkin kun niitä ei 
ääneen laulettu. Varsinkin naiset ovat 
laulaneet, yksin ja yhdessä, ja ääni 
säilyi kirkkaana vielä vanhanakin. 
Kuinka moni meistä onkaan elänyt 
lapsuutensa laulavan äidin helmois- 
sa! 

Tutkija Anneli Asplund on tehnyt 
kunniaa laulavaisille suomalaisille 
koko tähänastisella elämäntyöllään: 
tutkimus, keruutyö, kansanlaulajien 
tunnetuksi tekeminen ja monet julkai- 
sut ovat yhden naisen suurenmoinen 
kulttuurisaavutus. Kansanlaulun juh- 
lavuoden 1995 kunniaksi on nyt il- 
mestynyt Anneli Asplundin suurteos 
Balladeja ja arkkiveisuja (SKS). Lä- 
hes tuhat sivua esittelee suomen ja 
englannin kielellä suomalaista laulu- 
perinnettä, ns. kertomalauluja. Vih- 
doinkin laulujen sävelmät ja sanat jul- 
kaistaan ja niitä kommentoidaan yh- 
dessä. Anneli Asplundin teoksessa on 




Anneli Asplund 

65 balladi- ja arkkiveisutyyppiä sävel- 
mineen ja toisintoineen sekä liittee- 
nä viisi kalevalamittaista balladia. 

Aineisto on koottu ensisijaisesti 
Suomalaisen Kirjallisuuden Seuran 
kansanrunousarkistosta. Nauhoite- 
aineistoa on saatu myös Tampereen 
yliopiston kansanperinteen laitoksel- 
ta ja Suomen kielen nauhoitearkiston 
kokoelmista. Anneli Asplund muistut- 
taa teoksen esipuheessa, että kysees- 
sä ei ole pelkkä balladikokoelma, 
vaan julkaisu, joka kartoittaa suoma- 



laisen jokamiehen kertomalaulujen 
repertoaarin ja sen lähteet koko au- 
tonomian (1807-1917) ajalta. Teos tuo 
sen lisäksi tutkimuksen ulottuville 
lauluja jo 1600- ja 1700-luvulta ja toi- 
saalta tietoa myös kansanomaisen rii- 
millisen laulukulttuurin viimeisistä 
vaiheista 1960-luvun loppuun saakka. 



Mukaansatempaavia lauluja 

Elävä lauluperinne kuului olennaisesti 
kirjoituksettoman kulttuurin kaudelle. 
Vaikka suositut laulut levisivät 1800- 
luvulla nopeasti ns. arkkiveisuina, 
markkinoilla myytävien lauluarkkien 
välityksellä, ne opittiin yleensä kuul- 
tuina ja muistettiin hyvin ulkoa. Bal- 



ladi on erityisesti eurooppalainen 
kansanperinteen laji, mutta siirtolais- 
ten mukana se on levinnyt myös Eu- 
roopan ulkopuolelle, ennen kaikkea 
Pohjois-Amerikkaan, missä traditio on 
säilynyt elinvoimaisena meidän päi- 
viimme saakka. Tärkeimpänä balladi- 
alueena pidetään Pohjois-Eurooppaa. 
Balladit ja arkkiveisut ovat saaneet 
tutkijoiden arvostuksen vasta kukois- 
tuskautensa päätyttyä. Elias Lönnro- 
tin ajoista lähtien riimillisiä kansan- 
lauluja on väheksytty tutkimuskohtee- 
na; kalevalamittaisen lauluperinteen 
taiteellinen ilmaisuvoima tuntui pit- 
kään ylivoimaiselta. Asplund toteaa 
kuitenkin, että nykyään 1800-luvun 
suomalainen kansanlaulukulttuuri 
näyttää paljon kiinnostavammalta 

1. Likka istui kalliolla, 
huokais, henkäis, 
näki ison kävelevän 
pitkin meren rantaa. 



Soikkola. A. Launis 467. 1903. 



kuin Lönnrotin aikana. Jostain syystä 
olemme aina väheksyneet läheistä ja 
tuttua ympärillämme ja antaneet ar- 
voa vain menneen ajan perinteelle. 
Syntyykö Estonian turmasta vielä lau- 
luja niin kuin Titanicin onnettomuu- 
desta vuonna 1912? 

Balladeilla oli valtteja, jotka yhä 
selittävät niiden suosion: kansantajui- 
sesti kerrottu järkyttävä sisältö, vetä- 
vät sävelmät sekä kiinteä rytmi, joka 
auttoi pitkien monisäkeistöisten tari- 
noiden muistamista. Balladirunouden 
rakkaus on traagista ja väkivaltaista, 
se päättyy usein kuolemaan. Naisen 
rooli on juonessa keskeinen, ja tun- 
teet, erotiikka ja seksuaalisuus ovat 
esillä aivan toisin kuin kalevalamit- 
taisissa runoissa. Balladeissa on 
yleensä kysymys neidosta, joka jou- 
tuu vietellyksi tai joka itse viettelee. 
Mustasukkaisuus, intohimo, kateus, 
kosto ja niiden seurauksena raiskauk- 
set, verenvuodatus ja kuolema ovat 
balladien ydintematiikkaa. Perheellä 
on keskeinen asema. Kaikesta kerro- 
taan toteavasti, ei säälitellen. 

»Miksis kultain valkenit .» 

Inkeriläisten rikas lauluperinne on 
teoksessa mukana. Toisintoja on 11 
balladista yli 20 paikkakunnalta, vali- 
tettavasti sävelmiä ei ole mukana yhtä 
enempää. Tyttären kosijat -balladi on 
suhteellisen täydellisenä löytynyt ai- 
noastaan Inkeristä (Narvusi 1858). 

Inkerissä on laulettu mm. Euroo- 
passa laajalti tunnettuja Velisurmaa- 
jaa ja Morsiamen kuoloa. Jälkimmäi- 
sessä on aiheena alkuaan epäsäätyi- 
sen rakastetun kuolema päähenkilön 
poissaollessa ja sen paljastuminen 
monien kiertoilmausten jälkeen. Epä- 
säätyinen rakkaus johtaa rakastavais- 



ten itsemurhaan balladissa Jaakko ja 
Maria. Olga Mikontytär Yllö on lau- 
lanut sen Maria Virolaiselle Kosemki- 
nassa 1946. Nauhoitin 1961 Kotkassa 
saman laulun Mari Sarkkiselta (synt. 
Vuoleessa 1893). Hänen sävelmään- 
sä lähimpänä on teoksessa julkaistu 
rautulainen toisinto (1936). Tallen- 
sin Mari Sarkkiselta myös mm. balla- 
dit Kauppias Intiassa ja Tehtaantytön 
kosto, joita teoksessa ei ole merkitty 
inkeriläisiksi. 

Petetty nuorukainen löytää vierail- 
ta mailta palattuaan rakastettunsa viet- 
tämässä häitä toisen kanssa. Oheinen 
toisinto on Itä-Inkeristä: 

1. Nuori mies tuloo toiselt maast 
Kotihisen käymään 

2. Suruisella sydämellä 
Vesisilmiin kanssa 

3. Terve, terve oma kulta 
Parempi kuin muu mies 

4. Miksis kultain valkenit 
kun oman kullais näit 

5. Sill mun täytyy valeta 
Kun kannan kahta miestä 

6. Toinen mies on vihittynä 
Toinen vieres makaa 

7. Nuor mies män sitt kammariin 
Ja veti uksen kiini 

8. Ottiit tuolin naulasesta 
Kirjoitit erokirjan 

9. Kuin sai kirjan kirjotuksi 
aika kuluneeksi 

10. Avas kammarin uksen auki 
Tulkaat tuttavat katsomaan 

11. Kun suru sydämest lähtee 
otti miekan tupestaan 

ja pisti ittsens läpi 

12. Veri rupes vuotamaan 
kuin virta väkevämpi. 

Fr. A. Saxbäck 1859 

Suosittua Lunastettavaa neitoa on 
Inkerissä laulettu yhdistettynä Myy- 

dyn neidon lauluun. Vangitun neidon 
omaiset eivät suostu uhraamaan mi- 
tään neidon pelastamiseksi. Ivar 
Kemppisen mukaan vangitsijan taus- 
talla on kreikkalaisen mytologian Ma- 
nalan lautturi Kharon. Kansanlauluis- 
sa saattaa olla enemmän mytologisia 
aineksia, kuin tutkimus enää pystyy 
osoittamaan. 

Laulu karkottaa murheen 

Nykyaikana laulu on siirtynyt levyil- 
le, televisioon ja karaokebaareihin. 



Säestämätön laulu, ihmisen oma ääni, 
on kuitenkin yhä suloista musiikkia. 
Oma äänemme on ainutkertainen ja 
korvaamaton, ei sitä tarvitse muuksi 
muuttaa. Se on kokonaan meitä itse- 
ämme. Laulaessa kuuntelemme omaa 
sisintämme. Laulu karkottaa murheen 
ja pahat ajatukset. 

Maailmassa ei ole kulttuuria ilman 
laulua. Olemme kaikki kansanlaula- 
jia! 

Teksti: Kirsti Mäkinen 
Kuva: Pirjo Mäkilä, SKS 



Inkeriläisten sivistyssäätiö juhlii 

Inkeriläisten sivistyssäätiön 30-vuotisjuhla pidetään sun- 
nuntaina 22. 10. 1995 klo 14.00 Karjala-talon yläsalissa 
os. Käpylänkuja 1 Helsinki. Juhlassa puhuu Sivistys- 
säätiön hallintoneuvoston puheenjohtaja, akateemikko 
Pertti Virtaranta, juhlaesitelmän pitää arkeologi Alek- 
sandr Saksa ja hallituksen puheenjohtaja Keijo Korkka 
esittää säätiön historiikin. Inkeri-kuoro laulaa. 



Ruotsininkeriläisten 

48. kesäjuhlat - Ingria 95 

Västeräsissa 17.-18. 6. 



Västeräsin Inkeri-kerho suostui otta- 
maan vuoden 95 kesäjuhlat hoitaak- 
seen. Ja sitten västeräsilaiset toimivat 
ahkerasti ja tunnollisesti, suunnitteli- 
vat ja veivät läpi nämä juhlat loista- 
vasti. 

Aamulla ennen juhlia RIL piti joh- 
tokunnan kokouksen ja sen jälkeen 
neuvottelut, joihin oli kutsuttu edus- 
tajia kaikista Inkeri-liitoista, mutta 
vain Eestin suomalaisten Inkeri-liiton 



puheenjohtaja Toivo Kabanen oli 

mukana. Inkeristä olivat piispa Lei- 
no Hassinen ja Paavo Parkkinen 

läsnä kuuntelemassa ja kertomassa 
Inkerin olosuhteista. Puhuttiin yhteis- 
työstä, inkeriläisistä lehdistä ja niiden 
yhteistyöstä sekä inkeriläisten juhlien 
aikataulusta. Tänä kesänä sattui niin, 
että Karjalassa ja Ruotsissa pidettiin 
juhlat samaan aikaan. Päätettiin, että 
juhannus varataan Inkerin kesäjuhlia 




Ingria 95 - Pääjumalanpal- 
velus. Meidän omat kirkko- 
väärtit vasemmalta Katari- 
na Vaskinen, Lempi Kuortti, 
Karin Thorborg ja Aino Lehti 
Tuutari-puvuissaan (Karin 
Fryksdals-puvussa) kirkon 
ovella ennen jumalanpalve- 
lusta. 

Ehtoollispöytä on katettu. Vasemmalta rovasti Jussi Jänis, Boräs, Västeräsin hiippakunnan suo- 
menkielisen seurakuntatyön pappi Kari Songer, Inkerin kirkon piispa Leino Hassinen ja Västeräsin 
tuomiorovasti Anders Björnberg. 



varten, mutta muut liitot voivat jär- 
jestää juhlansa aikaan, minkä näke- 
vät sopivaksi, sillä nyt ensi ilon jäl- 
keen rajojen aukeamisesta silti kovin 
vähän yksityisiä ihmisiä liikkuu muis- 
sa kuin oman alueensa tai maansa 
juhlissa. 

Västeräsin juhlat pidettiin tuomio- 
kirkon seurakuntatiloissa aivan kau- 
pungin keskustassa. Tilat ovat vanhat 
ja tyylikkäät mutta samalla kodikkaat. 
Rudbeckius-salissa pidettiin kaikki 
suuremmat tilaisuudet. Nämä juhlat 
olivat tietääkseni ensimmäiset, joissa 
koko ohjelma oli kaksikielinen, niin 
että Toivo Folkesten tai Nikolai 
Tiurinen toimi suomenkielisenä ja 
Karin Thorborg ruotsinkielisenä 
kuuluttajana tilaisuuksissa. Myös itse 
puheenvuorot käännettiin niin että 



kaikilla olisi mahdollisuus ymmärtää 
kaikki mitä puhuttiin. 

Suvivirren jälkeen, jota säesti nuo- 
ri inkeriläisjälkeläinen Matti Suni, 
paikallisen kirkon edustaja lausui 
yleisön tervetulleeksi. Sitä seurasi ter- 
vehdyspuheita eri puolelta. Ensim- 
mäisenä kuultiin Inkerin Kirkon piis- 
pan Leino Hassisen kertovan mm, että 
nykyään Inkerin Kirkossa on yli 40 
seurakuntaa, siis viime vuodesta mel- 
kein 10 lisää! Hallstahammarin suo- 
malainen kuoro esitti laulua puheiden 
välillä. 

Tauon aikana oli mahdollisuus 
nähdä Hallstahammarin suomalaisia 
taas - pihalla heidän kansantanhuryh- 
mänsä esitti kauniissa puvuissaan 
tansseja eri puolilta Suomea. 

Iltapäivällä pidetyssä seminaarissa 



11 




Ingrio 95 - Kanslia. Kuvassa vasemmalta Lempi Kuortti ja Nikolai Tiurinen laittavat kuntoon arpa- 
jaisia. Todistajina ovat Maria Peterson (kirjoittaa nimeään juhlan vieraskirjaan), Amalia Aitman 
ja juhlan vanhin osanottaja, Amalia Tilkku, 85, Filipstad. 



oli uutuus: simultaaninen tulkkaus 
ruotsin kieleen, niille jotka eivät ym- 
märtäneet suomea. Siinä toivat eri liit- 
tojen sekä Suomeen entisestä Neuvos- 
toliitosta muuttaneiden inkeriläisten 
edustajat esille näkökantansa inkeri- 
läisten tilanteesta maailmassa tänään. 
Juhlien päätilaisuus oli Inkeri-ilta, 
jossa oli erittäin rikasta musiikkioh- 
jelmaa. Hallstahammarin suomalainen 
kuoro esiintyi taas samoin kuin Matti 
Suni, joka soitti pianolla Chopinia. 
Inkeristä oli kutsuvieraina Aurinko- 
ryhmä. Ryhmässä oli noin 40 lasta ja 
nuorta, jotka vauhdikkaasti ja innolla 
esittivät monipuolista laulu-, instru- 
mentaali- sekä tanssiohjelmaa. Oli 
myös yksinlaulua, viulunsoittoa - Ro- 
land Pöntisen pikkusisko Maria Mat- 
ti Sunin säestämänä - ja Matrusjka- 



trio venäläisiä lauluja, joihin Aurinko- 
ryhmä spontaanisesti yhtyi. Inkeri-il- 
lassa myös RIL:n puheenjohtaja Ar- 
mas Paakkonen jakoi diplomeja 
henkilöille, jotka uhrautuvaisesti ovat 
tehneet työtä inkeriläisyyden puoles- 
ta. 

Sunnuntaiaamuna vietettiin kaksi- 
kielinen juhlajumalanpalvelus tuomio- 
kirkossa. Piispa Leino Hassinen saar- 
nasi rovasti Jussi Jäniksen tulkkaa- 
mana. Myös jumalanpalveluksessa 
Aurinko-ryhmä lauloi. Jumalanpalve- 
luksen kolehti meni Inkerin Kirkon 
toimintaan. 

Kirkkokahvin jälkeen vietettiin lä- 
hetysjuhlaa inkeriläisen Martti Rauta- 
sen 150-vuotismuistoksi. Piispa Has- 
sinen selosti myös Inkerin Kirkon lä- 
hetystyötä suomalais-ugrilaisten kan- 

Aurinko-ryhmä tarjosi monipuolista ohjelmaa (kuorolaulua, musiikkia ja tanhua). Ryhmässä oli 
mukana noin 40 nuorta Inkeristä (Pietarista ja sen ympäristöstä). Nuoret osaavat jonkin verran 
suomea, ja osa heistä on inkeriläisten jälkeläisiä. 



sojen keskuudessa Venäjällä ja näytti 
videofilmin kirkon toiminnasta. Yhtei- 
sesti laulettiin mm virsi 405, »Kirk- 
kautta kohti kulje», jonka Martti Rau- 
tanen oli kääntänyt Namibiassa pu- 
huttavalle ndonga-kielelle. 

Näitä kesäjuhlia videofilmasi ensim- 
mäisen kerran ammattilaisryhmä, ja 
RIL on tilannut videofilmiä jaettavak- 
si paikallisille kerhoille muistoksi. Kii- 
tokset Västeräsin Inkeri-kerholle hy- 
vin suunnitelluista ja läpiviedyistä juh- 
lista 



Teksti: Inkeri Peterson 
Kuvat: Toivo Folkesten 



Muut lehdet 



Inkerin piispa vaihtuu 

Inkerin luterilaisen kirkon piispa Leino 
Hassinen jättää tehtävänsä tämän vuoden 
lopussa. Hassisen todennäköisin seuraa- 
ja on Keiton kirkkoherra Aarre Kuu 
kauppi. Toinen vahva ehdokas virkaan, 
Kupanitsan kirkkoherra Arvo Survo on 
jälleen kieltäytynyt tehtävästä. 

Suomalaissyntyinen Hassinen otti alku- 
jaankin tehtävän vastaan siirtymäkauden 
virkana. Piispanvihkimyksessään Hassi- 
nen luonnehti itseään kantoraketiksi, jon- 
ka tehtävänä on auttaa satelliitti radalleen 
ja itse pudota avaruusromuna maahan. 

Uuden piispan valitsee Inkerin luteri- 
laisen kirkon kirkkohallitus, joka ko- 
koontuu 20. lokakuuta. 

Kotimaa 25. 8. 1995 

Lisää ajatuksia saunasta 



Keväällä 1995 teimme vaimoni kans- 
sa matkan Turkkiin. Olemme molem- 
mat luonnostamme uteliaita ja ha- 
luamme mielellämme nähdä ja kokea 
kaikkea, mitä meillä ei ole täällä ko- 
tona. Olimme huomanneet jo matka- 
oppaista, että turkkilainen kylpylä, 
hamam, voisi tarjota meille jotain. 
Kun myös matkanjohtaja kuvaili 
käyntiä myönteisin sanakääntein, va- 
kuutuimme siitä, että tätä meidän olisi 
kokeiltava. Jos ei muuten niin vertai- 
lun vuoksi. Mehän tiedämme, millais- 
ta on saunoa suomalaisessa saunassa 
- mutta turkkilaisessa... 

Jo pääkadulla ilmoitetaan banderol- 
lissa, että 100 metrin päässä sivuka- 
dulla on »Mimoza Turkish bath>». Paik- 
ka oli nimensä veroinen, sillä ulko- 
puolella oli runsaina kukkivia mimo- 
sapensaita. Ovien sisäpuolelta paik- 
ka muistutti hotellin aulaa, ja tiskin 
takana oli ystävällisesti hymyilevä 
mies. Hotellivaikutelma vahvistui, sillä 
paikassa piti kirjoittautua sisään, toi- 
sin sanoen antaa nimensä, joka sit- 
ten kirjoitettiin ylös. Saimme avaimet 
pukukaappeihin ja sitten vain astuim- 
me tuntemattomaan: naiset ovesta oi- 
kealle ja miehet vasemmalle. Meillä 
molemmilla oli henkisenä tukena seu- 
rassamme uudet, ruotsalaiset ystävät. 

Sisälle saunaan 

Pukuhuoneessa saamme välittömästi 
apua kaappien löytämisessä ystäväl- 
liseltä mieheltä ja hän antaa meille 



myös pyyhkeet ja sandaalit. Mukaan 
ei- siis tarvitse ottaa mitään erityistä. 
Riisumme vaatteet ja kuminauhaan 
pujotettu avain kädessä kiipeämme 
aataminasuisina itse saunaan. Kysyn 
englannin ja saksan sekoituksella li- 
sättynä elekielellä, voisinko jättää sil- 
mälasit päähän, sillä näen niin huo- 
nosti ilman laseja, enkä halua menet- 
tää mitään. 

Itse sauna on kahdeksankulmainen 
huone, jossa on kupolikatto. Valo tu- 
lee kattoikkunasta ja sähkölamput te- 
hostavat valaistusta. Seinät, penkit ja 
lattia on tehty kiillotetusta marmoris- 
ta, ja ne antavat loistokkaan vaiku- 
telman. Seinien vierustoilla on penk- 
kejä ja vesialtaita, joissa on kylmä- ja 
kuumavesihanat. Yhdellä seinustalla 
on kaksi suihkua. Kaikkein silmiin- 
pistävintä huoneessa on suuri pöytä 
keskellä lattiaa; myös se on tehty mar- 
morista. 

Alkusuihkun jälkeen istutaan pen- 
keille ja lämmitellään. Lämpötila ei 
ole erityisen korkea, mutta huonees- 
sa on erittäin kosteaa. Marmoriset is- 
tuinpaikat sekä suuri pöytä lämmite- 
tään alhaaltapäin. Siellä istuessa on 
aikaa tarkkailla, mitä pian myös itse 
tulee kokemaan. Saunassa työskente- 
lee kaksi miespuolista kylvettäjää sa- 
manaikaisesti, naistenosastolla he 
ovat naispuolisia. Miehet ovat 30-35- 
vuotiaita, ja he antavat saksaksi tai 
englanniksi yhden sanan lauseilla 
neuvoja siitä, mitä pitää tehdä. Jos se 
ei riitä, otetaan elekieli taas avuksi. 

Kylvettäjä vauhdissa 

Kylvettäjä on juuri käsitellyt yhden 
marmoripöydällä makaavan vieraan. 
Hän ottaa lämmintä vettä kauhalla ja 
huuhtoo pöydän saippuanlopuista ja 
muusta liasta. Jotta seuraavan kylpi- 
jän ei tarvitsisi asettua liian märälle 
pöydälle, kylvettäjä ottaa muovisen 
pesuvadin, kääntää sen ylösalaisin ja 
käyttää sitä kuin partaveistä vetääk- 
seen suurimman osan vedestä pois. 
Seuraava uhri valitaan nyökkäyksellä 
ja osoittamalla tätä etusormella. 

Mies kiipeää pöydälle ja asettuu 
mahalleen. Kylvettäjä ottaa käsineen, 
joka muistuttaa ruotsalaista grillikin- 
nasta. Hän kohottaa hitaasti kättään 
ja ilme arvokkaana käsi lähestyy sel- 
kää. Pari desimetriä selästä, juuri la- 
paluiden yläpuolella liike pysähtyy 
lyhyeksi hetkeksi. Sitten hän läimäyt- 
tää niin, että kuuluu äänekäs pamaus, 
joka kaikuu paljaiden seinien välissä. 
Olen näkevinäni hieman kauhua mui- 
den kylpijöiden silmissä edessäolevaa 
odotellessa. Kylvettäjä on selvästi 
nähnyt saman, sillä hän nauttii tilan- 
teesta pirullinen hymy kasvoillaan. 

Hitain liikkein kylvettäjä hankaa 
selkää sekä reisien ja säärien takaosia. 
Minä lupaan: se ei tee kipeää. Seu- 
raavaksi käsketään makaamaan selin, 
ja sama hankaaminen tapahtuu nyt 
vatsalle ja lopuille jaloista. Sitten saa 
nousta ylös istumaan ja jalat riippuen 
pöydänlaidalta myös kädet hanga- 
taan. On toisen suihkun aika. 

Taas takaisin pöydälle ja nyt kylpi- 
jä saippuoidaan päästä varpaisiin. 
Kun käännytään vatsalta selin makaa- 
maan, kylvettäjä auttaa turvallisuuden 
vuoksi. Siinä vaiheessa kylpijä on liu- 
kas kuin ankerias ja voisi helposti liu- 
kua alas pöydältä ja satuttaa itsensä. 



Sitten on hiustenpesun vuoro. Kylpi- 
jä saa istuutua marmoripenkille sei- 
nän vierustalle ja hiukset pestään 
shampoolla. Minullahan ei tukkaa 
enää niin kovin paljoa ole jäljellä, jo- 
ten osaltani siitä selvitään nopeasti. 
On viimeisen suihkun aika. 

Kun tulin sisään saunaan, kylvettä- 
jä oli lopettelemassa minua edeltävien 
vieraiden käsittelyä. Kylpylävieraiden 
on lämmettävä ja hikoiltava vähän 
ennen juuri kuvaamaani puhtaaksi 
pesua. Sitten meidät viisi miestä käs- 
ketään makaamaan vatsalle lämpimän 
pöydän päälle sulattelemaan itseäm- 
me. Siinä me makaamme kuin sillit 
vierivieressä: kaksi suomalaista, yksi 
saksalainen, yksi ruotsalainen ja yksi 
inkeriläinen. Suomalaiset toteavat 
heti, että turkkilainen sauna ei ole ol- 
lenkaan samaa luokkaa kuin suoma- 
lainen savusauna. Olen taipuvainen 
yhtymään heidän mielipiteeseensä. 



Viimeinen koitos 

Kun itse saunominen ja hankaaminen 
ovat ohi, me miehet saamme pyyh- 
keen kiedottavaksi ympärillemme, 
kun naiset vastaavasti saavat kokonai- 
sen kylpytakin. Yläkerroksen kahvi- 
lassa istumme sitten hetken yhdessä 
ja vaihdamme kokemuksia samalla, 
kun nautimme turkkilaista olutta, kah- 
via, teetä, amerikkalaista coca-colaa 
tai mitä nyt sitten haluammekaan. 
Kun olemme saavuttaneet miellyttä- 
vän ruumiinlämpötilan, on vuorossa 
viimeinen koitos: hieronta. 

Sisälle hierontahuoneeseen ja hie- 
rontapenkille. Hieroja voitelee käten- 
sä eteerisillä öljyillä ja voiteilla, ja niin 
alkaa vaivaaminen. Hän käsittelee li- 
haksen toisensa jälkeen, vaivaa ja 

hakkaa niitä suunnilleen niin kuin 
ruotsalainen perheenemäntä tekee 
taikinalle leipoessaan jouluksi. Mutta 
kuinka ihanaa! Siellä saavat sekä ruu- 
mis että sielu oman löylytyksensä. 
Lähes kahden tunnin jälkeen pois- 
tumme Mimozasta. Koko huvi mak- 
saa meille kohtuulliset 155 kruunua 
henkilöltä. Muistot turkkilaisesta ha- 



mamista ovat paljon enemmän arvoi- 
set. 

Wenn jemand eine Reise tut, er hat 
etwas zu erzählen. (Kun joku tekee 
matkan, hänellä on jotakin kerrotta- 
vaa). 



Armas Paakkonen 
(Ruotsista kääntänyt Jaana Pyysiäinen) 



Antti Kivekkään 
uusintapainos ilmestynyt 



Edvard Pärnäsen vuonna 1922 il- 
mestyneen historiallisen seikkailuro- 
maanin Antti Kivekäs ensimmäisen 
osan uusintapainos on julkaistu. 

Antti Kivekäs kertoo isonvihan ai- 
kaisista tapahtumista entisellä Inkerin- 
maalla, kun talonpojat ryhtyivät puo- 
lustamaan Ruotsin valtaa suurta vihol- 
lista vastaan. Sissien päällikkönä oli 
sankarimainen Antti Kivekäs Inkerin- 
maan Järvisaarelta. 

Antti Kivekäs oli aikoinaan varsin 
suosittu teos. Sodan jälkeen kirja jou- 
tui kiellettyjen listoille, ilmeisesti reip- 
paan »ryssittelyn» takia. Kirkkoherra- 
na varsinaisen elämäntyönsä tehneen 
Edvard Pärnäsen teos kestää hyvin 



kuluneet 70 vuotta ja tempaa lukijan- 
sa mukaan Inkerinmaan metsiin ja 
Laatokan ulapalle. Edvard Pärnäsen 
Antti Kivekäs tarjoaa paitsi vauhdik- 
kaan seikkailun, myös mielenkiintoi- 
sen ajankuvan entisestä Inkeristä ja 
sen asukkaista. 

Edvard Pärnäsen perikunta on an- 
tanut Inkerin kulttuuriseuralle oikeu- 
den 1 000 kappaleen painokseen täs- 
tä kaksiosaisesta romaanista. Mahdol- 
linen tuotto käytetään inkerinsuoma- 
laisen kulttuurin, ennen kaikkea suo- 
men kielen aseman parantamiseen 
nyky inkeriläisten keskuudessa. 

Teksti: Helena Miettinen 

Virkistystä Pöylinniemestä 



»Omat eväät ja saunomistarvikkeet 
mukaan», päätettiin Lahden Seudun 
Inkeri-Seuran kokouksessa jo maalis- 
kuulla, kun kevätretkeä suunniteltiin. 
Retken kohteeksi oli valittu Pöylinnie- 
mi, Puu- ja erikoisalojen liiton loma- 
keskus. Matkaan lähti omilla autoilla 
kaikkiaan kahdeksan seuran jäsentä. 

Pöylinniemen isännöitsijänä toimii 
Inkeri-kerhon taloudenhoitaja Arvo 
Korkkinen. Hänen ansiostaan retki 
voitiin toteuttaa, vaikka Pöylinniemen 
virallinen loma-aika ei vielä ollut al- 
kanut. 

Asunnoiksi saatiin hienot rivitalo- 
huoneet. Tilaa olisi ollut suuremmal- 



lekin joukolle. Ohjelma oli epäviral- 
lista, ulkoilua ja saunomista ym. Arvo 
Korkkinen kertoi paikan historiasta. 
Ulkoilimme ja keitimme ison padalli- 
sen lihakeittoa. 

Luonnon rauha ja puhtaus viehät- 
tivät kävijöitä. Järvi oli silloin vielä 
jäässä, lehtien haravointia riitti kaikille 
halukkaille. Olimme siellä hiljaiseen 
aikaan. Yritimme sisään puualan his- 
torialliseen museoon, mutta avain oli 
hukassa! Toivottavasti seuraavalla ker- 
ralla pääsemme. Tälle retkelle olisi 
useampien kannattanut tulla. 

Teksti: Maria Lahti 




" V- ?-■--" 



Lahden seudun Inkeri-seuran jäsenet keväisellä ulkoiluretkellään Pöylinniemessä. Kuuluuko koi- 
rakin kerhoon? 

Larin Parasken patsas sai 
vihdoinkin nimikilven 



Turistien hämmästystä ja kaupunki- 
laisten närkästystä on jo pitkään he- 
rättänyt Mannerheimintien varrella 
Finlandia-talon lähellä kököttävän 
naispatsaan nimettömyys. On haluttu 
tietää, kuka on tämä jotenkin tutun- 
näköinen, jalopiirteinen naishahmo. 
Ketä esittää patsas, joka on pystytet- 
ty suomalaisen talonpoikaisnaisen 
kunniaksi? Monet ovat kyllä olleet sel- 
villä siitä, että kyseessä on Alpo Säi- 
lön näkemys inkeriläissyntyisestä ru- 
nonlaulajasta Larin Paraskesta, 
muistinerosta, jonka kerääjille laula- 
mat lyyriset kansanrunot muodosta- 
vat ainutlaatuisen runoaarteiston ja 
jonka voimakas persoona ja perintei- 
nen eri alueiden hallinta on innoitta- 
nut niin kuvataiteilijoita, kirjailijoita 
kuin säveltäjiäkin aina Sibeliusta myö- 
ten. 

Helsingin Kalevalaiset Naiset on 
joka syksy toimintakauden alkaessa 
käynyt patsaalla kunnioittamassa La- 
rin Parasken muistoa ja myös koetta- 
nut saada kaupungin viranomaiset 
suosiolliseksi ajatukselle kiinnittää ni- 
milaatta patsaaseen. Yritykset eivät 
ole onnistuneet. 

Mutta kun Uolevi Lassander oli 
kirjoittanut huhtikuussa 1995 Helsin- 
gin Sanomiin terävästi ja närkästy- 
neesi mielipidepalstalle samasta 
asiasta, ryhtyi Kalevalaisten Naisten 
Liiton puheenjohtaja Raili Malmberg 
toimiin, ja niin alkoi tapahtua. Yhtey- 



denotto Helsingin Kaupunginmuseon 
johtajaan Leena Arkio-Laineeseen 

johti myönteiseen kannanottoon, ano- 
mus Helsingin kaupungin rakennus- 
virastoon tuotti tuloksen. Asiaa ryh- 
tyi hoitamaan kaupungin arkkitehti 
Runo Tyynilä. Taiteilija Nina Sailo, 
kuvanveistäjä Alpo Sailon leski, an- 
toi suostumuksensa ja määräsi pai- 
kan, mihin laatta kiinnitetään. Kale- 
vala Koru valmisti tyylikkään kupari- 
laatan, ja vihdoin Helsingin kaupun- 
gin konevarikko kävi sen patsaan ja- 
lustaan kiinnittämässä. 

Tänä vuonna 60-vuotisjuhlavuot- 
taan viettävä Kalevalaisten Naisten 
Liitto järjesti pääjuhlansa vaiheilla pat- 
saalle arvokkaan, mutta samalla läm- 
pimän mutkattoman laatanpaljastusti- 
laisuuden. Raili Malmberg piti paljas- 
tuspuheen, lausuntataiteilija Tuula- 
Onta Ollinen lausui runoja kokoel- 
masta Näin lauloi Larin Paraske, tut- 
kija Senni Timonen SKSrstä esitti 
piirteitä Parasken runonlaulajan uras- 
ta. Kalevalaisten Naisten Liiton lisäk- 
si monet muutkin kunnioittivat Larin 
Parasken muistoa kukin. Laulettiin 
yhdessä ja muisteltiin sekä Larin Pa- 
rasken että patsaan syntymisen vai- 
heita. Kaunis tilaisuus oli päättynyt, 
ja Helsingin kaupungin merkittävim- 
piin muistopatsaisiin kuuluva Paras- 
ken patsas saanut arvoisensa nimilaa- 
tan. 

Teksti: Irma Lonka 

MUISTILISTA 



Helsingin Seudun Inkeri-seura 
ry. tiedottaa: 

Tilaisuudet Inkeri-kodissa 
Syyskuussa 24. 9. 1995 klo 14 kuu- 
kausitilaisuus ja syyskokous. 
Lokakuussa 22. 10. 1995 klo 14 In- 
keriläisten sivistyssäätiön 30-vuotis- 
juhla 

Marraskuussa 25. 11. 1995 lauantaina 
klo 12 myyjäiset, klo 13 pikkujoulu, 
yläsali. 

Joulukuussa ei ole kuukausitilai- 
suutta. 



Helsingin seudun Inkeri- 
seura ry: n syyskokous 

pidetään Karjalatalolla Inkeri- 
kodissa 24. 9. 1995 klo 14.00. 



Seukkoseura taas yhdessä. 
Tervetuloa! 

5. 10. 95 klo 13.00 

9. 11. 95 klo 13.00 
14. 12. 95 klo 13.00, Seukko- 
seuran 20-vuotisjuhlat. 



Syyskokous 

Suomen Inkeri-liiton sääntöjen 
määräämä syyskokous pidetään 
sunnuntaina 12. 11. 1995 klo 14 
Karjala-talon Inkeri-kodissa os. 
Käpylänkuja 1 Helsinki. Kokouk- 
sessa käsitellään mm. vuoden 
1996 toimintasuunnitelma ja ta- 
lousarvio, valitaan liiton puheen- 
johtaja vuodeksi 1996 sekä halli- 
tuksen erovuorossa olevat jäsenet. 
Suomen Inkeri-liiton hallitus 



Inkerikuoro 

Inkerikuoron harjoitukset alkavat 
19. 9- -95 Inkeri-kodissa Karjalatalos- 
sa Käpylänkuja 1, II krs. Harjoitukset 
pidetään säännöllisesti joka tiistai 
klo 16.45-18. 30. Entiset ja uudet lau- 
lajat ovat tervetulleita! 

Turun Seudun Inkeri-seura ry. 
tiedottaa: 

1. 10. Mikkelinpäivän tilaisuus Karja- 
laisten talossa 

1. 10. Syyskokous Karjalaisten talos- 
sa klo 14 

4. 11. Pyhäinpäivän kunniakäynnit In- 
keriin ja Karjalaan jääneiden muisto- 
kivillä Turun hautausmaalla klo 12, sen 
jälkeen kahvitilaisuus Karjalaisten ta- 
lossa yhdessä karjalaisten kanssa 
26. 12. Joulujuhla Karjalaisten talossa 

Inkeriläisten viestin ilmestyminen 





Kaikki 


Valmis- 




aineisto 


tumis- 


Lehden nro 


painossa 


päivä 


10/95 


08.09-1995 


13-10.1995 


11/95 


12.10.1995 


16.11.1995 


12/95 


03.11.1995 


11.12.1995 

Levitä Inkeri-tietoa, 
tilaa Inkeri-aiheista 
kirjallisuutta 

SAATAVANA SUOMESTA 



Inkeriaiheista kirjallisuutta 

Anneli Asplund (toim.) 
Kansanlauluja Inkerinmaalta 100 mk 

Arvo Survo 

Itku Inkerille 100 mk 

Aapo Iho 

Hietajyvä 20 mk 

Hellin Suominen 

Mooses Putron elämäkerta 15 mk 

Ella Ojala 

Pitkä kotimatka 85 mk 

Ella Ojala 

Suomi näkyy 1 10 mk 

Ella Ojala 

Pelastunut albumi 130 mk 

Ella Ojala 

Ensimmäinen kevät 100 mk 

Aleksander Störgren 
Mutkainen tie vapauteen 60 mk 

Erkki Tuuli 
Inkeriläisten vaellus 1 10 mk 

Pertti Virtaranta 
Sananlaskuja ja arvoituksia 40 mk 

Pekka Nevalainen 
Inkeriläinen siirtoväki Suomessa 
1940-luvulla 150 mk 

Pekka Nevalainen - 

Hannes Sihvo (toim.) 
Inkeri - historia, kansa kulttuuri 300 mk 

Aapo Metiäinen 
Inkerin evankelisluterilaisen kirkon 
350-vuotismuistojulkaisu 40 mk 

Saimi Tuukkanen 
Elämäni helminauha 30 mk 

Kalevalaseuran vsk 69-70 
Inkerin teillä 70 mk 

Maria Luukan laulut ja loitsut 40 mk 

Näin lauloi Larin Paraske 30 mk 

Sydämessä kalevalainen kansa, kuvateos 
Nina ja Alpo Soiton tuotannosta 40 mk 



Inkeriaiheista musiikkia 

Äänilevyjä 

Inkerikuoro 

Nouse Inkeri ym. 15 mk 

Gävlen kuoro 30 mk 

Lauri Santtu 

Murrejuttuja 15 mk 

Kasetteja 

Arvo Survo 
Oma// maali 55 mk 

Karttoja 

Inkerin kartta vuodelta 1 933 70 mk 

Inkerin kartta vuodelta 1 849 

(saksankielinen) 50 mk 

Inkerin uusi kartta vuodelta 1 992 60 mk 
Kylä- ja tiekartta Keski-lnkeri 

vuodelta 1993 60 mk 

Lippuja ja viirejä 
Inkerin pöytälippu 

(satiinia) + salko marmorijalustalla 100 mk 

Inkerin pöytälippu (polyesteriä) 35 mk 

Inkerin pöytälippu (satiinia) 60 mk 

Salko marmorijalustalla 45 mk 

Isännänviiri (Inkerin ristiviin) 350 mk 
Muuta 

Rintaneula Inkerin vaakuna 10 mk 

Postikortti Tuutarin puku 3 mk 

Postikortti Karjalatalo 3 mk 

Adressi 30 mk 

Taskukalenteri 40 mk 

Kenelle kellot soivat? 



Helsinkiläinen pappi ilmoittaa viimei- 
simmässä teologimatrikkelissa, johon 
on koottu mm. keskeiset tiedot kai- 
kista Suomen papeista, harrastuksek- 
seen »kehon rakentamisen ja purka- 
misen». Bodaus on siis aivan viralli- 
sestikin levinnyt myös pappien kes- 
kuuteen. Ja miksipä ei olisi, sillä ny- 
kyisiä ihanteita länsimaissa ovat nuo- 
ruus ja kauneus, voima ja menestys. 
Jotakin meistä varmasti kertoo »Kau- 
niiden ja rohkeitten» menestys Suo- 
men televisiossa. 

On tärkeää menestyä, kehittyä ja 
oppia uutta. Yhä uusia elämäntaito- 
kirjoja ilmestyy. Perusamerikkalaisen 
Wayne Dyerin - myönteisen ajatte- 
lun saarnamiehen - kirjoilla, joita 
kymmenen vuotta sitten pidettiin toi- 
vottoman sinisilmäisinä, on uutta ky- 
syntää. Nauruherätys kaataa ihmisiä 
jopa Nurmeksessa, herännäisyyden 
sydänmailla. Ihmissuhdeartikkeleita 
löytyy lähes jokaisesta aikakausleh- 
destä. Perusviesti on samansuuntai- 
nen: »Kehity! Uudistu! Ajattele myön- 
teisesti! Rakenna kehoasi ja egoasi!» 
Paikalleen pysähtyminen johtaa väis- 
tämättä taantumiseen. 

Mutta mitä tämän kaiken keskellä 
tarkoittaa tuon papin harrastuksen 
toinen puoli: kehon purku. Bob Dy- 
lan - 1960-luvun lopun protestilau- 
laja - sanoi eräässä haastattelussa: »El- 
lei tee syntymää, tekee kuolemaa». 
Elämään kuuluu siis olennaisena osa- 
na myös luopuminen, kuolemaan val- 
mistautuminen. Itse asiassa jo vasta- 



syntyneen lapsen ensimmäinen huu- 
to on paitsi merkki uudesta elämästä 
myös ensimmäinen askel kohti sitä 
luopumista, jonka viimeinen askel on 
kaiken valituksen päättyminen. 

Englantilainen pappi ja runoilija 
John Donne (k. 1631) tunnetaan voi- 
makkaasta uskostaan ylösnousemuk- 
seen, ja kuitenkin tämä usko perus- 
tui hänen jatkuvaan tietoisuuteensa 
kuoleman läsnäolosta. Donnen kuu- 
luisa kysymys kuolinkellojen soides- 
sa kuului: »Kenelle kellot soivat?» ja 
hänen vastauksensa kuulijalle oli: »Ne 
soivat sinulle.» Elämään siis sisältyy 
osana myös kehon purku; syntymäs- 
tä lähtien ei ainoastaan rakenneta ke- 
hoa vaan tehdään myös kuolemaa. 

Ajatus kehon purkamisesta saattaa 
kuulostaa pessimistiseltä, jopa synkäl- 
tä. Toisaalta siihen kätkeytyy kuiten- 
kin syvä viisaus: elämä on myös luo- 
pumista, ja kuoleman osaa kohdata 
pahemmin kapinoimatta vain se joka 
on pitkin elämäänsä tätä luopumista 
opetellut. 

Tätä koulua inkeriläiset ovat tällä 
vuosisadalla käyneet. Uskon, että eri- 
tyisesti paluumuuttajilla on tällä 
alueella paljon an- 1 
nettavaa meille tä- | 
män ajan kehonra- 
kentajille. 

Markku Pyysiäinen 




Hyvinkäällä hymyiltiin 



Liehuvat liput, tuttujen tapaamiset, 
iloiset halaukset, kyynelten kimallus 
silmäkulmassa, voimakas sananjulis- 
tus, musiikkiesitykset, siinä leimalli- 
sia asioita Inkeriläisten kesäjuhlissa 
Hyvinkäällä 8.-9- 7. 1995. Järjestely- 
vastuussa oli tällä kertaa Hyvinkään 
Inkerikerho ja suurimmassa heltees- 
sä tietenkin puheenjohtaja Inkeri Sa- 
rojärvi sekä sihteeri Soili Uronen. 

Yhä uudet ja uudet paluumuuttajat 
löytävät tiensä kesäjuhlille. Enemmis- 
tö oli kuitenkin niitä, jotka ovat tul- 
leet Suomeen jo sota-aikana. Näin ai- 
nakin ilmeni, kun Suomen Inkeri-lii- 
ton puheenjohtaja Keijo Korkka ky- 
syi asiaa juhlakansalta ja pyysi nosta- 
maan kättä vastaukseksi. 

»Tie valmis on, voit löytää sen 
aloitti diakoni Ulla Soikkeli esityksen- 
sä lauantain juhlassa. Hän on Inkerin 
kirkon diakoniatyön kouluttaja. Juhla- 
yleisö sai seurata hänen erinomaista 
diakuvin havainnollistettua esitystään 
käytännön koulutus- ja auttamistyöstä 
Inkerissä. Saamme siitä lehteemme pian 
hänen oman selostuksensa. 

Ulla Soikkeli kertoi, että avustusten 
perillesaattaminen vaatii tietenkin au- 
ton ja siihen polttoainetta. Kahdesti on 
tähän tarkoitukseen lahjoitettu 50 mark- 
kaa! Nyt päätettiin hänen esityksensä 
jälkeen kerätä kolehti bensarahoiksi, ja 
se tuottikin heti 3500 markkaa. 

»Äänestä Inkerin oma kukka!» kehotettiin juhla- 
paikalla. Inkerin kulttuuriseura on jo jonkin aikaa 
kysellyt asiaa eri puolilla, ja pian saamme tie- 
tää, onko Inkerin symboliksi ja nimikkokukaksi 
sopivin niittyleinikki, keto-orvokki vai lemmikki, 
joka kainosti pyytää »älä unohda minua». 




Ulla Soikkeli 





Äänestä 

Inkerin oma 
kukka! 

Lauantain päiväjuhlan paikaksi oli valittu komea Hyvinkää-sali. Ennen juhlan alkua aulassa oli 
hyvä vaihtaa kuulumisia, kommentoida vaikkapa aamupäivän kyykkäottelua tai Inkeriläisten 
viestin epäonnistunutta (?) kannen väriä ja kertoa tuoreimmat kuulumiset. Myyntipöydän taka- 
na nähtiin tottuneet ja toimeliaat Korkkiset, Anneli ja Yrjö. Tässä heidän seuraansa sattui Paluu- 
muuttajat r.y.n puheenjohtaja Rudolf Pakki. Tervehdyksessään hän kertoi paluumuuttajia ole- 
van Suomessa jo 12.000. Suunnitteilla olevan Inkeri-keskuksen aikaansaaminen Helsinkiin olisi nyt 
erityisen tärkeätä. 




Juhlakansan joukossa nähtiin mm. Lyyli Ronkonen (vas.), jonka kirjasta Ilon ja itkun Inkeri ker- 
roimme lehtemme juhannusnumerossa. Paluumuuttajien tervehdyksenä Lyyli Ronkonen esitti kir- 
joittamansa runon Me paluumuuttajia ollaan 



Me paluumuuttajia ollaan 



Me paluumuuttajia ollaan, 

kulkukansaa, 

eikä ehkä huonommat kuin muut, 

me emme tuleet tänne tahallansa 

vaan siksi, että tääl on sukupuut. 

Ei tajuta meit täällä 
kukaan taida, 

mikä meidät tähän maahan toi, 
miks rautaesiripun raja-aidan 
ylitimme heti, kun vain voi. 



Ei tajuta, et emme voineet kestää 
vuosisadan verivirtoja, 
kun siellä tapettiin ja aivopestiin, 
me sieltä halusimme irrota. 

Me tultiin tänne, sukujuurten luokse, 
oman isänmaamme helmahan, 
me tultiin tänne kortehemme vuoksi 
- kantamaan se kekoon 
kotimaan. 

Lyyli Ronkonen 



»Sukupolvet ennen meitä 

taivasteitä 

sanan turvin kulkivat, 

lampun viimein sammuessa 

Jeesuksessa 

silmät uneen sulkivat.» 

Kunnianosoitus vainajille on aina yhtä 
juhlava alku sunnuntain pääjuhlalle. Pu- 
nakeltasinisiä kukkakimppuja lähtivät vie- 
mään Aili Jukarainenja Leila Salo. 



Tallinnan-terveiset 

Viereisen sivun kuvassa oikealla 
on Mari Kunttu Tallinnasta. Hän 
toi tilaisuuteen Viron inkeriläisten 
terveiset. Tallinnan inkerinsuoma- 
laisessa seurakunnassa on 350 jä- 
sentä. Joka sunnuntai kello 13 pi- 
detään Puha vaimu -kirkossa ju- 
malanpalvelus. Pappeina ovat 
Hannu Lehtipuu ja Sakari Le- 
vonen Suomesta. Osoitteessa 
Pärnu maantee 8 as. 6 on seura- 
kuntakeskus, jossa pidetään raa- 
mattutunnit, kuoroharjoitukset ja 
pyhäkoulu. Ystävyysseurakunnat 
Suomessa ovat Jyväskylä ja Käpy- 
län seurakunta Helsingissä. 




Lydia Vivolinin lauluesityksiä kuultiin 
kesäjuhlien kummassakin pääjuhlassa. 
Sunnuntaina laulajatar oli pukeutunut 
kansallispukuun ja sai kauniin ruusukim- 
pun. Häntä säesti Lauri Vivolin. 





Sukulaiset kookoontuvat yhteiskuvaan kesä- 
juhlilla. Tässä Järvisaaren inkeriläisiä, joiden 
joukossa mm. sunnuntain juhlan juontaja 
Markku Pyysiäinen. Lauantain juhlan juonsi sa- 
maan sukuun kuuluva Toini Pöllänen. 




Kerttu Hiltusen johtaman Inkerikuoron laulu 
kaikui entistäkin kauniimpana kesäjuhlien tilai- 
suuksissa. Kuoro suuntaa varmasti matkansa 
ensi vuonna Raumalle, jossa seuraavat kesä- 
juhlat pidetään todennäköisesti 6 -7. 7. 1996. 
Merkitkääpä kalentereihin! 



Juhlien kaukaisimpia vieraita lienee ollut 
upeaääninen kanttori Nikolai Jakimov Marin- 
maalta, (oikealla) 

Anteeksianto aseena 

»Vapise viholliseni 
voimakas on aseeni: 
annan anteeksi.» 

Tällä unkarilaisella runolla evästi 
kirkkoherra Hannu Pelkonen kaik- 
kia vainon kohteeksi joutuneita pää- 
juhlassa esittämässään tervehdykses- 
sä. »Rakkaus on väkevä kuin kuole- 
ma», hän jatkoi. 

Jumalanpalveluksessa kirkkoherra 
Hannu Pelkonen teki saarnassaan vai- 
keita miksi-kysymyksiä. Miksi tässä 
maailmassa tapahtuu onnettomuuk- 
sia? Miksi Estonia-laiva upposi? Oli- 
vatko sen matkustajat keskimääräistä 
syntisempiä? Entä olivatko Stalinin 
vainoissa menehtyneet inkeriläiset 
itse syyllisiä kohtaloonsa? Rankaisee- 
ko Jumala meitä onnettomuuksilla? 

Kirkkoherran vastaus oli selkeä ei: 
Jumala ei toimi tällä tavoin. Me emme 
ymmärrä, miksi maailmassa tapahtuu 
hirvittäviä asioita. Mutta kaikki nämä 
tapahtumat kehottavat meitä paran- 
nukseen, muutokseen. Päivän evan- 
keliumissa Jeesus viittaa yhteen oman 
aikansa onnettomuuteen ja kysyy: 
»Entä ne kahdeksantoista, jotka sai- 
vat surmansa, kun Siloan torni sortui 
heidän päälleen? Luuletteko, että he 
olivat syyllistyneet johonkin pahem- 
paan kuin muut jerusalemilaiset? Ei- 
vät suinkaan - yhtä lailla te kaikki 
olette tuhon omia, ellette käänny.» 



Teksti ja kuvat: 

Marja Mustakallio 

ja Markku Pyysiäinen 




Suomen Inkeri-liiton ansiomerkin saivat an- 
saitusti järjestävän seuran sihteeri Soili Uronen 
(vas.), puheenjohtaja Inkeri Sarojärvi, kirkko- 
herra Hannu Pelkonen ja pastori Anja Hänni- 
nen Keravalta. Ansiomerkkiään ei ollut vas- 
taanottamassa rovasti Anna-Maija Laitinen, 
mutta hänellä oli pätevä syy: hän oli parhail- 
laan suorittamassa jumalanpalvelusta Tyrön 
seurakunnassa Inkerissä. 







Ruotsin Inkeri-liiton diplomin saivat rouva Tai- 
mi Toivanen ja kirkkoherra Kauko Toivanen, 
jotka eläkevuosinaan tekevät työtä Inkerissä. 
Luovutuspuheessaan Toivo Foikesten totesi, 
että jokaisella kelpo miehellä Lutherista ja piis- 
pa Leino Hassisesta alkaen on rinnallaan hyvä 
vaimoi 

Toivo Flink 



Vanhuksenko mietteitä? 



Kuka missään muistaa meitä 
tuhat vuotta eläneitä? 
Mis tek Pietar linnan? 
Kurja tsuhna näyttää suotta 
sillpäin yi koltsatta vuotta 
ties jo koulun hinnan. 

Kuka meit ny ennää huolii 
ko on kansast jäänt vain puoli, 
sekkii ympär muata. 
Ei suant ommaa kieltä luatii 
eikä oppii - mikä suatii? 
Onneks suatii ruataa. 

Karjalas vua suomen kieltä 
opettaat ko hyvvää mieltä. 

Nyt tuas kirjoittaat ja sannoot 
jot jo puoluekki vanno 
kansat tunnustammaa. 
Mitkä kotikylist vietii, 
mitkä koiran tappaa piettii, 
jankuttiit vain sammoo. 

Kyl nyt muistit ykstoist kansaa, 
mitkä vietii kuolon ansaa, 
luettelliit nimet. 



Jälle vua ei inkerläisii 
muistaneet ko paholaisii 
vallan emintimet 
kaikil antoit oikeuvet 
ennenvanhaiset ja uuvet 
myös ei pistä jakkoo . 
Kiitos vua ko syän sykkii. 
Eletään ko onni lykkii, 
onhan ellää pakko. 

Eläkää työ, kukoistakkaa, 
myö vua kurkistellaa takkaa, 
sitä ei huol puistaa. 
Sejiä meil, se viijää mukkaa. 
Kahen polven piäst ei kukkaa 
nimmeekää nuin muista. 

Tiä on historian oikku. 
Mis nuin oikeuvet roikkuu, 
loikoot lupaukset? 
Meilt ei kukkaa anteeks pyyvä 
eikä anna viittä vyhhää 
uamun sarastukset. 



Inkeriläisten kesäjuhlilla Hyvinkäällä tämä 
Toivo Flinkin runo pääsi oikeuksiinsa tallin- 
nalaisen Mari Kuntiin esittäessä sen. Murre 
soljui aitona ja oikein painotettuna. 

Muuttoaallot Inkeristä 
Suomeen 

Otteita Eero Rautajoen juhlaesitelmästä 



Ensimmäinen muuttoaalto sai 

vauhtia 1. maailmansodan ja loka- 
kuun vallankumouksen aiheuttamana. 
Se jatkui vuodesta 1917 pitkään 1930- 
luvulle. Kun raja vähitellen sulkeutui, 
ei pakolaisia suuremmin tullut rajan 
yli eikä meritsekään. Myöhemmin tuli 
siirtoväkeä ja paluumuuttajia lisää 
niin, että Suomeen on tullut kaikkiaan 
kolme muuttoaaltoa noin 80 vuoden 
aikana. 

Suomeen saapuneista on esitetty li- 
kiarvoisia lukuja. Vuonna 1919 ilmoi- 
tettiin tulijoita olleen 8 300. Tarton 
rauhassa syyttömänä armahdettuja 
palasi Inkeriin runsaasti ja Suomeen 
jäi noin 3 000-4 000 henkeä. 1936 oli 
pakolaiskirkonkirjojen mukaan 3 206 
henkeä, jotka voidaan katsoa pysy- 
västi Suomeen jääneiksi. Vertailun 
vuoksi mainitsen, että samojen läh- 
teitten mukaan itäkarjalaisia oli 5 327 
Suurempi luku oli minulle yllätys. 

1930-luvulla loikki Suomesta luval- 
la ja luvatta noin 15 000-20 000 ns. 
loikkaria Neuvostoliittoon. He olivat 
Suomen kommunisteja ja heidän per- 
heittensä jäseniä. Inkeriläiset eivät tul- 
leet näitä uuden suunnan tovereita 
kovin riemuisasti vastaanottamaan, 
koska inkeriläisiltä oli kollektivisotu 
eli varastettu maat ja rakennukset. 
Loikkareilla ei ollut muuta omaisuut- 
ta kuin suuret puheet tulevasta so- 



sialismista. Neuvostoliitto otti loikka- 
rit hyvin vastaan, mutta myöhemmin 
heitä pidettiin Suomesta tulleina va- 
koilijoina. Monet viruivat vankiloissa 
tai menettivät henkensä. 

Voidaan sanoa, että Suomeen jää- 
neet inkeriläiset valitsivat hyvän osan 
ja saivat elää vapaina ihmisinä. Tääl- 
lä ihminen ei ole valtiota varten, vaan 
valtio on ihmistä varten. Inkeriläisten 
ja loikkarien erisuuntaisissa muutois- 
sa Suomi hävisi useita tuhansia ihmi- 
siä, mutta pääsi samalla irti vastaran- 
nan kiiskistä. 

Toinen muuttoaalto tapahtui 2. 
maailmansodan aikana. Vuosina 
1942-1944 siirtyi Suomeen vapaaeh- 
toisesti 63 205 inkeriläistä. Luvussa 
ovat Virosta ja Danzigista siirretyt 
sekä ilmeisesti Saksan armeijan 669. 
suomalaispataljoona. Luultavaa on, 
että luvusta puuttuvat Itä-Karjalan 
kautta saapuneet inkeriläiset ja sen 
kautta tulleet sotavangit. 

Saksalaiset teettivät sodan aikana 
Inkerissä valtaamallaan alueella väes- 
tölaskennan. Sen mukaan oli vatjalais- 
ten kanssa, joita oli hyvin vähän, suo- 
malaisia yhteensä 78 217 henkeä. 
Suomeen siirtyi kuitenkin vain 63 205, 
joten matkalle hukkui noin 15 000 ih- 
mistä; siis joka viides eli 20 %. 

Kukaan ei ole koskaan kysynyt, 
mihin he hävisivät. Vastaus on kui- 

tenkin tiedossa: heitä kuoli nälkään, 
rasituksiin ja tauteihin, heitä paleltui 
kuoliaaksi, heitä joutui pommituksiin 
ja onnettomuuksiin, heitä hirtettiin ja 
ammuttiin, joku jäi ehkä koteihinsa, 
Baltian maihin, Puolaan ja Saksaan 
sekä meni naimisiin muiden maiden 
kansalaisten kanssa. 

Vaikka Suomi kävi sotaa, ei inkeri- 
läisten lukumäärä ollut mikään kovin 
suuri urakka kansallemme. Sitä voi- 
daan verrata 19.04.1945 julkaistuun 
tietoon, jonka mukaan Hämeen lää- 
nissä oli siirtoväkeä 6l 545 henkeä. 
Siis melkein sama määrä kuin maas- 
samme oli inkeriläisiä yhteensä. Kar- 
jalaisia oli evakkotiellä yksistään yli 
400 000. 

Neuvostoliittoon palautettujen mää- 
räksi on ilmoitettu noin 55 000 hen- 
keä. Muuttomatkalta vapaaseen 
maailmaan saadaan jääneiksi noin 
8 000 henkeä. Suomeen jäi erään tie- 
don mukaan 3 748 henkeä, mutta se- 
kään luku ei ole ehkä ihan tarkka. 
Tietysti inkeriläisiä ehti kuoliakin 
muuttovuosina runsaasti. Oma lukun- 
sa oli Suomessa puutteeseen ja ylira- 
situkseen kuolleet. Heitä ei näy tilas- 
toissamme eikä heistä puhuta mitään. 
Tilastot antavat siis siistityn kuvan 
maastamme. Mm. Lapinlahden leiril- 
lä kuoli 71 henkeä, monilla muilla lei- 
reillä lisää. Rauman ja Hangon leireis- 
tä ei kukaan kerro. 

Suomesta paluun syitä oli paljon. 
Vaikka moni inkeriläisperhe sai hy- 
vän vastaanoton, oli myöskin epäkoh- 
tia runsaasti. Epävarmuus tulevaisuu- 
desta, yksipuolinen sijoitus maatalou- 
teen, palkkaus ja asunto jossain aitan 
nurkassa lisäsisvät paluuhalukkuutta. 
Mielissä oli myöskin ihmeellisen voi- 
makas usko tavata vielä sodasta pa- 
laavat ja leireiltä mahdollisesti vapau- 



tettavat omaiset. Mutta suurin syy oli 
valvontakomission ahdistajien ohje: 
Jos ette nyt lähde vapaaehtoisesti ko- 
teihinne, teidät viedään myöhemmin 
väkisin ja vastaanotto tulee olemaan 
erilainen. Takana oli ajatus Suomen 
miehityksestä, vaikka sitä ei koskaan 
ääneen sanottukaan. Lisäksi maas- 
samme oli kommunisteja ministerei- 
nä, kommunistisoitu salainen poliisi 
eli valpo ja kommunistien lähes rikol- 
linen ilmianto- ja tiedotusjärjestelmä. 
Siinä oli pelon aiheita. 

Koteihinsa ei inkeriläisiä Suomesta 
viety. Eräs inkeriläisperhe vietiin lu- 
milakeudelle lähelle Mongolian rajaa. 
Edellisten kuljetusten ajoilta saattoi 
lumesta pistää esiin käsi. Tästä nel- 
jän hengen perheestä pääsi takaisin 
Suomeen vain yksi, muut jäivät »»koti- 
matkalle»». Liekö se ollut sitä »»tieteel- 
listä sosialistista vähemmistöpolitiik- 
kaa»>. 

Kolmas muuttoaalto on nyt me- 
nossa oleva. Suomeen on Mauno Koi- 
viston puheen jälkeen tullut jo yli 
11 000 paluumuuttajaa, ja he ovat 
pääasiassa inkeriläisiä. Pietarissa on 
jonossa 1 250 ja toisen tiedon mukaan 
1 500, Petroskoissa 600 ja muualla li- 
sää. 

Muutama kuukausi Koiviston pu- 
heen jälkeen soitin ulkoministeriöön 
ja tiedustelin, keitä olivat paluumuut- 
tajat. Olivatko he inkeriläisiä, kuului- 
vatko vuoden 1918 punaiset ja/tai 
heidän jälkeläisensä niihin ja pitikö 
sana sisällään myös loikkarit. Naisvir- 
kailija ei osannut kysymykseeni vas- 
tata. Hän antoi numeron presidentin- 
linnaan ja käski kysyä sieltä. 

Paluumuuttajien kohdalla on mo- 
nia ongelmia. Eräs Inkerissä asuva 
mies on sanonut, että jos ihminen on 
menettänyt niin paljon identiteettiään, 

ettei osaa suomalaisena suomea, pi- 
tää ensin opetella kieli, ennen kuin 
lähtee Suomeen pyrkimään. Olen asi- 
asta samaa mieltä. Toinen ongelma 
ovat seka-avioliitot. Perheitä ei voi 
jakaa ja erottaa, mutta täällä ei olla 
kiinnostuneita venäläisistä. Kolmas on 
ns. elintasomuutto ja mafia. Suomeen 
on muuttanut venäläisiä väärennetyil- 
lä papereilla. Tietysti tällaiset rikolli- 
set onnenonkijat pitää palauttaa. 
Suomessa on nyt kova työttömyys. 



Ympäristö arvostelee helposti paluu- 
muuttajia. Siksi on suomen kieli, kou- 
lutus ja työpaikan hakeminen tärkein 
asiaryhmä. Pitää myöskin muistaa, et- 
tei ole syytä olla venäjää puhuva pa- 
luumuuttaja. Toivon lopuksi kaikille 
inkeriläisille menestystä ja tyytyväi- 
syyttä asuessanne Suomessa. Tämä on 
hyvä maa vaikeuksienkin keskellä. Il- 
man kovaa työtä ei täällä ole mikään 
sukupolvi pärjännyt. 

Eero Rautajoki 



Suomenkielisen seurakuntatyön 
50-vuotisjuhla Boräsissa 



Lauantaina 28. 10. klo 09.00 pide- 
tään lyhyt jumalanpalvelus Ramnakir- 
kossa. Päivämäärä ja kellonaika on 
täsmälleen 50 vuotta siitä, kun ensim- 
mäinen suomenkielinen jumalanpal- 
velus pidettiin juuri samassa paikas- 
sa. 

Kello 16 juhlat jatkuvat Carolin seu- 
rakuntatalolla Inkeri-illassa. Rovasti 
Juhani Rantanen pitää esitelmän 
juhlan aiheesta. Samassa tilaisuudes- 
sa pitää Inkerin kirkon johtava pappi 
Aarre Kuukauppi esitelmän aihees- 
ta Inkerin kirkko tänään. Illan muus- 
ta ohjelmasta voimme mainita laulua, 



musiikkia, esitelmiä ja puheita. Kah- 
vitauon aikana myydään Inkeri-ai- 
heista kirjallisuutta. 

Sunnuntaina 29. 10. juhlat jatkuvat 
kello 13.30 jumalanpalveluksella Ca- 
rolin kirkossa, jolloin Aarre Kuukaup- 
pi saarnaa. Trollhättanin suomalainen 
kirkkokuoro laulaa sekä kirkossa että 
kirkkokahvien jälkeen seuraavissa 
juhlaseuroissa. 

Juhlien järjestäjinä ovat seurakunta 
ja Inkeri-Kerho yhdessä. 

Tervetuloa Boräsiin läheltä ja kau- 
kaa! 

Armas Paakkonen 

Tietoja Suomeen 1 990- 
luvulla muuttaneiden 
inkeriläisten lukumäärästä 



Huhtikuussa 1990 presidentti Koi- 
visto julkisti näkemyksen, jonka mu- 
kaan silloisen Neuvostoliiton alueel- 
la asuvia suomalaisia voitaisiin pitää 
paluumuuttajina, mikä mahdollistaisi 
heidän pysyvän muuttonsa Suomeen. 

Kaikkiaan vuosina 1990-1995 Suo- 
meen on pysyvästi muuttanut tuhan- 
sia inkeriläisiä. Lehdistössä esite- 
tyt arviot Suomeen muuttaneiden 
inkeriläisten määrästä vaihtelevat 
11 000;stä aina 20 000:een. Tilastokes- 
kus ilmoittaa vuosittain Suomessa 
asuvien entisen NL:n (IVY-maiden 
ja Viron) kansalaisten lukumäärän. 
Ulkomaan kansalaisia ei kuitenkaan 
eritellä kansalaisuuden mukaan, joten 
on mahdotonta sanoa, mikä on inke- 
riläisten osuus itärajan takaa ja Viros- 
ta muuttaneiden keskuudessa. Venä- 
jällä ja Virossa toimivien Suomen 
edustustojen inkeriläisille myöntämiä 
muuttolupia enempää kuin paikallis- 
poliisin antamia jatkolupia ei kirjata 
keskitetysti, joten maahan muuttanei- 
den inkeriläisten kokonaismäärää ei 
voida selvittää tätäkään tietä. 

Joulukuussa 1993 Uudenmaan lää- 
ninhallitus lähetti kuntiin kyselyn, 
jonka tuottamien tietojen pohjalta voi- 
tiin tehdä arvio kunnissa asuvan in- 
keriläis väestön määrästä. Kuntakoh- 
taiset arviot mahdollistivat myös koko 
maata käsittävän vastaavan arvion te- 



kemisen. Huhtikuussa 1995 tehtiin 
uusi, tällä kertaa läänikohtainen ar- 
vio inkeriläisten paluumuuttajien 
määrästä. Uudenmaan lääninhallituk- 
sen tekemät selvitykset eivät sisällä 
tarkkaa tietoa kaikista Suomessa py- 
syvästi asuvista inkeriläisistä, sillä ar- 
vioissa on huomioitu vain ne henki- 
löt (ruokakunnat), jotka ovat saaneet 
valtion maksamaa, paluumuuttajille 
tarkoitettua puolen vuoden korvaus- 
ta, toimeentulotukea, ovat olleet työn- 
hakijoina työvoimatoimistoissa sekä 
ne, joille kunta on vuokrannut asun- 
non. Ainakin pieni osa inkeriläisistä 
ts. ne, jotka eivät ehkä joutuneet tur- 
vautumaan yhteenkään em. tukimuo- 
doista, saattoi jäädä arvion ulkopuo- 
lelle. Kun ottaa huomioon lähtömai- 
den (entisen NL:n ja Vironkin) Suo- 
mea paljon alhaisemman elintason, 
voidaan olettaa, että valtaenemmistö 
paluumuuttajista on joutunut turvau- 
tumaan em. tukimuotoihin. Näin aja- 
tellen ULH:n tekemä selvitys saattaa 
kattaa koko inkeriläisen paluumuut- 
tajaväestön, harvoja poikkeuksia lu- 
kuunottamatta. Seuraavassa näiden 
kahden arvion keskeiset tulokset. 

Vuoden 1994 alussa Suomessa asui 
pysyvästi ainakin 9 481 inkeriläistä 
paluumuuttajaa. Heistä 81,6 % asui 
Suomen väkiluvultaan rikkaimmassa 
ja teollistuneimmassa eteläosassa, 

Uudenmaan, Turun ja Porin sekä Hä- 
meen lääneissä. Yli puolet inkeriläi- 
sistä (5 245) asui Uudenmaan läänis- 
sä. Muuttajat näyttävät asettuneen ha- 
lukkaimmin etelärannikon suurimpiin 
kaupunkeihin, kuten Helsinkiin 
(4 300 henkeä), Vantaalle (yli 300), 
Turkuun (ainakin 273) ja Espooseen 
(250). Edellisiä paljon harvemmin in- 
keriläiset ovat valinneet asuinpaikak- 
seen maan suurimpiin kaupunkeihin 
kuuluvat Tampereen ja Oulun. Itära- 
jan tuntumassa, Venäjältä johtavien 
tuloreittien varrella sijaitsevat Kymen, 
Mikkelin ja Pohjois-Karjalan läänit 
näyttävät houkutelleen inkeriläisiä 
Etelä-Suomea vähemmän. Näissä lää- 
neissä asui vain 6,5 % muuttolaisista. 
Vähiten inkeriläisiä (30 henkeä) asui 
Lapin läänissä. Puhtaasti ruotsinkieli- 
selle Ahvenanmaalle ei näytä asettu- 
neen inkeriläisiä lainkaan. Vuoden 
1994 arvio sisältää monen kunnan 



kohdalla myös arvion inkeriläisruoka- 
kuntien määrästä. Keskimäärin ruoka- 
kuntia oli puolet vähemmän kuin tie- 
tyssä kaupungissa (kunnassa) asuvia 
inkeriläisiä. Edellisen perusteella voi- 
daan päätellä, että inkeriläisruoka- 
kunnat koostuvat pääasiallisesti kah- 
desta-kolmesta hengestä ja paluu- 
muuttajien keskuudessa on huomat- 
tavan paljon yksinäisiä ihmisiä. 

Vuonna 1994 Suomeen muutti aina- 
kin 2 860 inkeriläistä. Niinpä maassa 
arvioitiin olevan vuoden 1995 alussa 
vähintään 12 341 inkeriläistä paluu- 
muuttajaa. Suurin osa eli 83,8 % tu- 
lokkaista asettui Etelä-Suomeen. 
Muuttajien lukumäärän lisäys oli suu- 
rin Uudenmaan läänissä (1 621 hen- 
keä). Vähiten inkeriläisiä (59 henkeä) 
asettui pohjoiseen, Vaasan, Oulun ja 
Lapin lääneihin. 

Teksti: Matti Pöllö 



Muut lehdet 



Ilta Sanomat kertoi torstaina 6. hei- 
näkuuta Solomon Volkovista, joka 
tunnetaan Suomessa mm. Dimitri 
Shostakovitsin muistelmien kirjoitta- 
jana. Nyt Volkov valmistelee kirjaa 
Pietarin kulttuurihistoriasta. 

Kuvat Volkovin kirjaan ottaa hänen 
vaimonsa Marianne Volkov, joka 
Ilta-Sanomien jutun mukaan on inke- 
riläinen Marianna Tiisniekka. 

Siteeraamme Matti Rinteen New 
Yorkissa kirjoittamaa juttua: 

Marianne, inkeriläinen 

Solomon Volkov hämmästyttää Suo- 
men kulttuurielämää tiedoillaan. Hän 



on perillä yhtä lailla Okko Kamun 
urasta kuin Matti Pellonpään eloku- 
varooleista, hän tuntee Aulis Sallisen 
uuden Palatsi-oopperan ja Olli Mus- 
tosen pianistin taidot. 

- Pakkohan minun on kun vaimo on 
suomalainen! 

Volkov tutustui Pietarin konserva- 
toriossa nuoreen, vaaleaan pianonsoi- 
ton opiskelijaan. Hän oli Marianna 
Tiisniekka, josta tuli Marianne Vol- 
kov. Hän on inkeriläinen, jonka van- 
hemmat puhuvat keskenään suomea 
mutta tyttärelle venäjää. 

- Tunnen itseni suomalaiseksi, 

vaikken osaakaan suomea enkä 

ole koskaan käynyt Suomessa, 

Marianne vakuuttaa. 

Shostakovitsh-kirjan ilmestyttyä 
Volkovit tekivät Skandinavian kier- 
tueen markkinoimassa teosta. Silloin 
heidän annettiin ymmärtää, että on 
parasta olla tulematta Suomeen. Se oli 
sitä aikaa. 



Marianne ja Solomon Volkov tekevät työtä 
yhdessä. Marianne kuvaa ja Solomon kirjoit- 
taa. 



Inkerin kirkon koulutuskeskus vihittiin käyttöön 



Sunnuntai 27. elokuuta oli Inkerin lu- 
terilaiselle kirkolle suuri juhlapäivä. 
Keitossa, Pietarin lähistöllä, vihittiin 
käyttöön kirkon koulutuskeskuksen 
uudet toimitilat. 

»Koulutuskeskuksen vihkiminen on 
tärkein tapahtuma kirkon itsenäisty- 
misen ja ensimmäisen kirkollisko- 
kouksen jälkeen», vihkimisen suorit- 
tanut piispa Leino Hassinen koros- 
taa. »Välivaihe, jossa suomalaiset 
työntekijät ovat tulleet Inkerin kirkon 
avuksi, tulee pikkuhiljaa loppumaan. 
Nyt ponnistelemme mahdollisimman 
voimakkaasti sen hyväksi, että kirkol- 
le saataisiin omat työntekijät.» 

Vihkiäisjuhliin oli saapunut vieraita 
niin Inkerin kirkon eri seurakunnista 
kuin mm. Suomesta, Ruotsista. Yhdys- 
valloista ja Saksasta. Päivä alkoi jumalan- 
palveluksella, jossa saarnasi kirkon joh- 
tava pappi Aarre Kuukauppi. Sen jäl- 
keen vietettiin varsinaista vihkiäisjuhlaa, 
jonka yhteydessä kuultiin eri kirkkojen 
ja järjestöjen onnittelutervehdyksiä. 

Koulutuskeskuksen rakennukset 
ovat Espoon seurakuntien lahja Inke- 



rin kirkolle. Vanhojen leirikeskusra- 
kennusten elementit kuljetettiin Keit- 
toon, jossa ne pystytettiin kirkon ku- 
peeseen vanhalle perunapellolle. Ra- 
kennukset muunnettiin talviasuttavik- 
si ja muutenkin koulutuskeskuksen 
tarpeita vastaaviksi. 

Hanketta tukivat merkittävillä sum- 
milla Kirkon ulkomaanapu, Suomen 
Lähetysseura ja Ruotsin luterilaisen 
kirkon Lutherhjälpen. Kaikkiaan ra- 
kennustyöt maksoivat lähes kaksi mil- 
joonaa markkaa. Samassa pihapiiris- 
sä on myös Suomen sosiaali- ja ter- 
veysministeriön rakennuttama van- 
husten palvelukeskus. 

Uudessa koulutuskeskuksessa on 
mm. luokkatiloja, kirjasto, ruokala, 
kappeli aamu- ja iltahartauksia varten 
sekä majoitustilat 40 hengelle. Aiem- 
min kirkon työntekijäkursseja pidet- 
tiin lähinnä Keiton kirkolla. 

»Se oli hankalaa, koska meillä ei 
ollut kunnon tiloja. Opiskelijat nuk- 
kuivat patjoilla samassa tilassa, missä 
kurssitkin pidettiin. Nyt kaikki nämä 
asiat ovat kunnossa», koulutuskeskuk- 

sen toiminnasta vastaava pastori Vla- 
dimir Kinner iloitsee. 

Uusi koulutuskeskus vastaa koko 
Inkerin kirkon työntekijäkoulutukses- 
ta. Siellä järjestetään mm. yhdeksän 
kuukauden mittaisia seurakuntatyön 
peruskursseja, joille Inkerin kirkon 
seurakunnat lähettävät edustajiaan. 
Peruskurssin suorittaneet voivat jatkaa 
opintojaan esimerkiksi diakoni-, teo- 
logi-, pyhäkoulunopettaja- tai kantto- 



rikurssilla. Opetus tapahtuu osaksi 
koulutuskeskuksessa, osaksi itseopis- 
keluna, joten työssäkäynti kurssien 
aikana on mahdollista. 

»Tärkeintä tällä hetkellä on kuiten- 
kin pappiskoulutuksen jatkaminen. 
Seurakunnissamme tarvitaan pappe- 
ja, joilla olisi mahdollisimman hyvä 
koulutus», Kinner toteaa. 

Lähetyssanomat 9/95 
Teksti Minna Saarelma-Maunumaa 



Kyykkää, poppia 



Hyvinkää 8.7.95 Inkeriläisten kesäjuhlat 

Tulokset 

Heimo-ottelu Karjalaiset-Inkeriläiset 

1. Inkeriläiset +4 / P. Kopponen, 
J. Pentikäinen, E. Telkkinen, 
A. Kopponen 

2. Karjalaiset -4 / P. Rahikainen, 
S. Hirsso, K. Paajaste. K. Kuikka 

Naiset, henkilökoht. peli 

1. Hilkka Nikkola Hki -2 

2. Marita Simaldina Hki -7 
3 Maija Halenius Hki -24 

Miehet, joukkuepelit 

1. Karjalan Sivistysseura / Rahikai- 
nen, Hirsso, Paajaste. Kuikka 

2. Helsingin Inkeriläiset Nikkola, 
Pentikäinen, Suursoho, Toivokainen 

3. Turun Inkeriläiset P Kopponen. 
Telkkinen, Särki, A. Kopponen 

4. Göteborgin seudun Inkerikerho 
Pöntönen, Soittu, Hippiläinen, 



Paluumuuttajat huomio! 

Jos joku paluumuuttaja ikään ja su- 
kupuoleen katsomatta on kiinnostu- 
nut vanhasta inkeriläisestä kansanur- 



heilumuodosta, popista ja kyykästä, 
hän olkoon tervetullut joukkoomme. 
Siihen on helppo päästä. 

Suomessa useissa kunnissa toimii 
karjalaisseuroja, joiden ohjelmassa on 
myös kyykkä. Sellaisiin seuroihin voi 
ottaa yhteyttä ja liittyä niiden kyyk- 
kätoimintaan. Helsingissä kyykän pe- 
lipaikkana on Karjalan Sivistysseuran 
kyykkäkerho Seurasaaressa. Harjoi- 
tuspäivät siellä ovat tiistai ja torstai 
iltapäivisin sekä lauantai ja sunnun- 
tai aamupäivisin. Pelaamme ympäri 
vuoden, siis myös talvella. 

Harraste on mielekäs. Se sopii kai- 
kenikäisille. Sen oppii helposti. Ulko- 
naolo piristää. Pelivälineet ovat suhteel- 
lisen halvat. Joskus kilpaillaan myös 
muilla paikkakunnilla. Kattojärjestönä 
on Suomen Kyykkäliitto. Pelaajat luo- 
kitellaan tulosten ja iän perusteella. 

Poppia ja kyykkää pelataan myös 
Ruotsissa. Se kuuluu Ruotsin inkeri- 
läisten jokavuotisten kesäjuhlien oh- 
jelmaan. Myös Suomesta on vierailtu 
Ruotsin kesäjuhlilla popin merkeissä. 
Ehkä ensi vuonna taas uudelleen. 
Tervetuloa mukaan. 

Kyykkäterveisin O. Toivokainen 

Syyskokous 



Suomen Inkeri-liiton sääntöjen määräämä syyskokous pidetään sunnuntai- 
na 12. 11. 1995 klo 14 Karjala-talon Inkeri-kodissa os. Käpylänkuja 1 Hel- 
sinki. Kokouksessa käsitellään mm. vuoden 1996 toimintasuunnitelma ja 
talousarvio, valitaan liiton puheenjohtaja vuodeksi 1996 sekä hallituksen 
erovuorossa olevat jäsenet. Erovuorossa ovat varsinaisista jäsenistä Yrjö 
Korkkinen, Paavo Pesonen ja Inkeri Sarojärvi sekä varajäsenistä Annikki 
Kelo. 

Suomen Inkeri-liiton hallitus 



Inkeriläisten sivistyssäätiön apurahat 

Inkeriläisten sivistyssäätiön hallitus on 23. 8. 1995 Helsingissä pitämäs- 
sään kokouksessa jakanut Inkerin perinteen tallentamiseen ja tutkimuk- 
seen tarkoitetut vuoden 1995 apurahat. Tällä kertaa 15 000 - mk:n suu- 
ruinen summa päätettiin jakaa kahden tutkimushankkeen kesken. 

Joensuun yliopiston humanistisen tiedekunnan tutkimushankkeelle, jon- 
ka johtaja on Ilkka Savijärvi, myönnettiin 8 000- mk inkeriläiskerto- 
muksien toisen osan julkaisukustannuksiin. Turun yliopiston kulttuu- 
rien tutkimuksen laitoksella meneillään olevaan Inkeri-projektiin, jota 
johtaa Timo J. Virtanen, annettiin 7 000 - mk Toksovan seurakunnan 
alueelle suuntautuvaa kenttätyömatkaa varten. Sivistyssäätiö onnittelee 
apurahan saajia. 



Örebron juhla 



Pyhäinmiestenpäivän juhla pidetään perinteelliseen tapaan S:t Mikaelin 
kirkossa. 

Lauantaina 4. 11. 95. 

Klo 13.00 Muistojumalanpalvelus ja HPE sekä kuorolaulua. 

Klo 14.30 Seppeleen lasku muistokivelle, muistopuhe ja kuorolaulua. 

Klo 15-00 Kahvin y.m. tarjoilua seurakuntasalissa. 

Klo 15.30 Luento (mahdollisesti) viimeisistä tapahtumista Inkerissä. 

Juhlavieraina: Pastori Simo Smirnov Inkeristä tai Iivari Rämä ja pai- 
kallinen pappi sekä Örebron suomalainen kuoro 'Suvilaulajat' 

Örebron Inkeriläisten kerho toivottaa kaikki inkeriläiset ja heidän ystä- 
vänsä tervetulleiksi viettämään yhteistä juhlaa. 

Helsingin Seudun Inkeri-seura 
ry. tiedottaa: 

Lokakuussa 22. 10. 1995 klo 14 In- 
keriläisten sivistyssäätiön 30-vuotis- 
juhla 

Marraskuussa 25. 11. 1995 lauantaina 
klo 12 myyjäiset, klo 13 pikkujoulu, 
yläsali. 

Joulukuussa ei ole kuukausitilai- 
suutta. 



Inkerikuoro 

Inkerikuoron harjoitukset pidetään 
säännöllisesti joka tiistai klo 16.45- 
18.30. Entiset ja uudet laulajat ovat 
tervetulleita! 



Turun Seudun Inkeri-seura ry. 
tiedottaa: 

4. 11. Pyhäinpäivän kunniakäynnit In- 
keriin ja Karjalaan jääneiden muisto- 
kivillä Turun hautausmaalla klo 12, sen 
jälkeen kahvitilaisuus Karjalaisten ta- 
lossa yhdessä karjalaisten kanssa 
26. 12. Joulujuhla Karjalaisten talossa 



Eeva Mikkola 

o. s. Björklund 

ent. Nikolajeva 



s. 24. 7 1912 Skuoritsa, 

Pietilän kylä 

k. 12. 7 1995 Lemi 

Veikko Mikkola 



Joukostamme poistuneita 

Helena Mäyrä, synt. 2. 12. 1900, 

kuoli 12. 6. 1995, Boräs 
Sohvi Häyhänen, synt. 21. 12. 1909, 

kuoli 17 6. 1995, Jönköping 
Hilda Kähäri, synt. 19. 9. 1912, kuoli 

21. 6. 1995, Boräs 
Anna Valtonen, synt. 9. 12. 1897, 

kuoli 27 6. 1995, Skene 
Juho Pokkinen, synt. 14. 10. 1917, 

kuoli 11.8. 1995, Dalsjöfors 



Seukkoseura taas yhdessä. 
Tervetuloa! 



9. 11. 95 klo 13.00 
14. 12. 95 klo 13-00, 
seuran 20-vuotisjuhlat. 



Seukko- 



Inkeriläisten viestin ilmestyminen 





Kaikki 


Valmis- 




aineisto 


tumis- 


Lehden nro 


painossa 


päivä 


11/95 


12.10.1995 


16.11.1995 


12/95 


03.11.1995 


11.12.1995 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA RUOTSISTA 




Miettinen: Inkeriläiset maaton kan 




Frimörksserie 


75 kr 


sa 75 


Bordstlagga 


60 kr 


kr 




Nouse Inkeri, grammotonskiva 


25 kr 


Sihvo: Inkerinmaalla 


75 kr 


Lauri Santtu, grammotonskiva 


25 kr 


Kolomainen: Inkerin toisinajattelijat 25 kr 


Arvo Survo: Omar maar, kassett 


50 kr 


Survo: Neljäs tuuli 


50 kr 


Laula kaikki maa, kassett, Räda 


35 kr 


Survo: Itku Inkerille 


130 kr 


Karta, von Köppen 


50 kr 


Ronkonen: Laps Inkerin 


100 kr 


Vykort, Haparanda, tackplatta 


1 kr 


Nevalainen: Inkeriläinen siirtoväki 


100 kr 


Vykort, Örebro, minnessten 


1 kr 


Mesiäinen: Maria Kajavan pitkä 
taival 


110 kr 


Vykort, tlicka i Tuutaridräkt 


2,50 kr 


Virtaranta: Inkeriläisiä sananlaskuja 70 kr 


Kavajnäl, vapen 


10 kr 


Mooses Putron elämäkerta 


30 kr 


Gratulationskort, stort 


10 kr 


Iho: Hietajyvä 


40 kr 


Gratulationskort, litet 


10 kr 


Alexander Störgren: Mutkainen tie 




Klistermärke, Ingermanland + Estland5 kr 


vapauteen 


150 kr 


Klistermärke, Ingermanlands vapen 5 kr 


Adressi 


40 kr 


Tuuli: Inkeriläisten vaellus 


75 kr 


Kavajnäl Ingermanlands tlagga 


20 kr 


Isien Usko, muistojulkaisu 


10 kr 


Metiäinen: Inkerin ev.lut. 




Kemppi. Fenno-lngrian lauluja 


5 kr 


kirkon 350-v. 


50 kr 


Hammarström: Ingermanländarna 




Tarra, Inkerin lippu 


5 kr 


som tlydde tili Sverige 


15 kr 


Randefelt: Inkeri, Tiekartta 


100 kr 


Folkesten: Ingermanländare i 




Randefelt: Keski-lnkeri, Kartta 


100 kr 


Västeräs 


25 kr 


Miettinen: Kohtalontie 


150 kr 



Lilja - tlyktingtlickan trän 

Ingermanland 30 kr 

Himiläinen: Främmande tosterland 50 kr 

Hiiva: Förvisningen 50 kr 

Monahof : Tilltlykten 75 kr 

Ojala: Pitkä kotimatka 75 kr 

Ojala: Suomi näkyy 75 kr 

Kuortti: Kirkossa, keskitysleirillä 75 kr 

Kuortti: Veljeni sotavangit 75 kr 



Zahharov: Ikuinen kulkuri, Kassett 80 kr 
T-paita 100 kr 

Inkerin ristiviin 450 kr 



Tilauksia ottaa vastaan 

Armas Paakkonen 
Tingsgatan 35 
50253 Boräs 
puh. ja FAX 033-101 988 
Postisiirtotili 626047-5 



Vammalan Kirjapaino Oy 1995 
ISSN 1236-9586 




V0' 



NUMERO 7 7 
MARRASKUU 1995 




■m 



-■-,■ 



W$$ 



CO 

> 

c 

o 





CO 

o 





Inkeriläisten viesti 



Toimitus 

Päätoimittaja 

Markku Pyysiäinen 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 ■ 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Pj. Keijo Korkka 
Halvarinkatu 9, 20900 Turku 
Puh. (921) 2580 201 

Tilaushinta 1995 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016-1466601 
Pankki KOP 103150-1202761 

Kannen kuva: »On meitä leireille viety mutta 
ei koskaan näin hauskoille», toteavat iloiset in- 
keriläisvanhukset viimekesäisellä virkistysleiril- 
lään. Kuva Ulla Soikkeli. 



Pipliat ovat palanneet 



Inkerin kirkko on uuden vaiheen 
edessä. Se itsenäistyi vuoden 1992 
alussa ja sai ensimmäiseksi piispak- 
seen teol. lis. Leino Hassisen. Nyt 
on piispan vaihdoksen aika: uranuur- 
tajan työ on ohi, ja omat miehet saa- 
vat jatkaa. 

Leino Hassinen ehti Suomessa pap- 
pisurallaan olla monessa mukana: 
teekkarien pappi Otaniemessä, Koti- 
maa-lehden päätoimittaja, Vihdin 
kirkkoherra, tuomiokapitulin asesso- 
ri, kirkolliskokousedustaja, kristinus- 
kon ja kommunismin kohtaamisesta 
v. 1967 Helsingin hiippakunnan pap- 
peinkokoukseen tutkimuksen tehnyt 
kirkollinen vaikuttaja. 

Inkeriin Leino Hassinen lähti elä- 
kepäivinään auttamaan paljon kärsi- 
neitä seurakuntia uuden alkuun, mut- 
ta haaste osoittautuikin ennakoitua 
paljon suuremmaksi. Se vei miehen 
kokonaan mukanaan. Omien sano- 
jensa mukaan hänestä tuli kantoraket- 
ti, jonka tehtävänä oli saattaa Inkerin 
kirkko radalleen, muiden itsenäisten 
kirkkojen joukkoon. Kun tehtävä on 
suoritettu, hän oli valmis palaamaan 
»avaruusromuna» takaisin Tammelaan. 

Tehtävä on nyt hoidettu, ja Inkerin 
evankelis-luterilainen kirkko valitsee 
itselleen Hassisen työn jatkajan. Nyt 
on kiitosten - mutta ei jäähyväisten - 
aika. Sortavalan poika on tehnyt suu- 
ren palveluksen Inkerin kansalle ja 
kirkolle. 

Kristinuskon ja kommunismin koh- 
taamista käsittelevän kirjan johdan- 



non Leino Hassinen aloitti v. 1967 
näin: »Entisessä kotikaupungissani 
Sortavalassa sijaitsi vastapäätä orto- 
doksista kirkkoa Sisälähetysseuran 
raamattutalo. Tuhansin kappalein siel- 
tä levisi kautta Suomen raamattuja ja 
virsikirjoja ynnä muuta kirkollista kir- 
jallisuutta. Nyt, perehtyessäni kom- 
munismiin huomaan lukevani tuon 
saman raamattutalon painotuotteita. 
»Karl Marxin ja Friedrich Engelsin va- 
litut teokset» ja »V I. Leninin teokset» 
on suomenkielisenä laitoksena pai- 
nettu saman kirjapainon koneilla. 
Uusi usko tarjoutuu nyt sieltä tuhan- 
sin painoksin kaikelle kansalle. Pip- 
liat ovat nyt toiset.» 

Vajaa 20 vuotta näiden sanojen jäl- 
keen kaikki on kuitenkin perusteelli- 
sesti muuttunut. Pipliat ovat palan- 
neet. Toimittaja Ulla Savosen tässä 
lehdessä ilmestyvässä haastattelussa 
Hassinen kertoo, mitä kaikkea Inke- 
rin kirkossa on kolmen vuoden aika- 
na tehty. Nyt on jälleenrakentamisen 
aika; työ jatkuu. 



Markku Pyysiäinen 




Inkerin kirkon piispa Leino Hassinen: 

»Luotan sitkeävetoiseen 
solidaarisuuteen» 



»Uutuudenviehätys on kadonnut 
Inkerin kirkon avustustyöstä, mut- 
ta into ei ole laantunut. Alkuinnos- 
tuksen tilalle on tullut sitkeäve- 
toista solidaarisuutta», toteaa Inke- 
rin kirkon piispa Leino Hassinen. 



Inkerin kirkon itsenäistyttyä vuoden 
1992 alusta nousi Suomessa kova halu 
auttaa sisarkirkkoa naapurissa. Autta- 
minen oli helppoa, sillä naapuri tar- 
vitsi kaikkea. Liikkeelle lähdettiin in- 
nolla ja joukoilla. 

Paimen ei jätä laumaansa 

»Kun itsenäistynyt Inkerin kirkko pyy- 
si minua piispakseen näin edessäni 
rosoisen maiseman. Päätös oli vaikea. 
Mutta paimen ei jätä laumaansa, ei 
nytkään, ajattelin suostuessani. Tär- 
keintä oli saada itsenäistynyt Inkerin 
kirkko toimimaan», muistelee Leino 
Hassinen itsenäisen Inkerin luterilai- 
sen kirkon ensiaskelia. 

Vihdin kirkkoherran virasta eläk- 
keelle jäänyt Leino Hassinen on itse 
Karjalan evakkoja Sortavalasta. Itä- 
Suomen ympäristön tuntemisesta hän 
sanoo nykyisessä työssään olevan 
hyötyä. Leino Hassisen valintaan In- 
kerin kirkon piispaksi vaikutti myös 
hänen laaja perehtyneisyytensä mark- 



silaisuuteen. Hän on muun muassa 
julkaissut synodaaliväitöskirjan kom- 
munismin ja kristinuskon suhteista. 

Jälleenrakentaminen 
muuttumassa sisällölliseksi 

Suomalaiset ovat osallistuneet usei- 
den kirkkojen rakennus- ja kunnos- 
tustöihin Inkerinmaalla. Talkoolaisia 
on ollut mukana Kupanitsan, Keiton 
ja Toksovan kirkkojen ja Moskovan 
kappelin rakennustöissä. Avustajat 
saavat piispalta kiitosta. He ovat ol- 
leet -ammattilaisia oikeassa paikassa 
oikeaan aikaan». 

Kirkkoja ja seurakuntakoteja on In- 
kerinmaalla kunnostettu 7, parhail- 
laan korjataan tai suunnitellaan kor- 
jausta 9 kirkossa. Uusia kirkkoja ja 
seurakuntakoteja on syntynyt 3. 

Avustustyössä on nyt tultu uuden 
aikakauden kynnykselle. Painopiste 
on vähitellen siirtymässä rakenteelli- 
sesta jälleenrakentamisesta sisällölli- 
seen. Keittoon nouseva koulutuskes- 
kus on yksi esimerkki tästä kehityk- 
sestä. Espoon seurakuntien lahjoituk- 
sena saadut leirikeskusrakennukset 
kunnostetaan kirkolle koulutuskes- 
kukseksi. 27 elokuuta käyttöön vihit- 
tävään keskukseen tulee majoitustilat 
30 hengelle. Koulutus aiotaan välit- 
tömästi aloittaa nuoriso-, lapsi-, dia- 



4 




Keskustelijana Leino Hassinen on säkenöivä sanankäyttöjä. »Antakaa Kristus-ilon tulvehtia slaa- 
vilaisille kansoille», hän on mm. sanonut. Tässä kuvassa hän näyttää ojentavan Markku Pyysiäis- 
tä käyttämään vähemmän räikeää solmiota! 



konia- ja sosiaalityöntekijöille. Kou- 
luttajat tulevat pääosin Suomesta. 

Keiton koulutuskeskus on merkit- 
tävä näyttö avustustoiminnan luon- 
teen muuttumisesta yhä pitkäjäntei- 
semmäksi ja suunnitelmallisemmaksi. 
Tärkeintä avustustyössä on koko ajan 
kysyä, mitä Inkerin kirkko tarvitsee», 
toteaa piispa Hassinen. 

Inkerin kirkon sisällöllisestä kehi- 
tyksestä on muitakin esimerkkejä. 
Piispa esittelee ylpeänä kirkon käyt- 



töön valmistuneet kaksikieliset Kate- 
kismus-kristinopin, Lasten virret, 
Nuorten laulut, Jeesuksen elämä ja 
opetukset -kirjasen ja viime syksynä 
ilmestyneen venäjänkielisen virsikir- 
jan. Paljon on kolmessa vuodessa eh- 
tinyt tapahtua. 

Inkerin kirkko toimii täysin venä- 
jän kielen ehdoilla. Tätä eivät suoma- 
laiset täysin piispan mielestä tiedos- 
ta. Keski-ikäiset ja nuoret inkerinsuo- 
malaiset osaavat vain venäjää. Suo- 



mea puhuu heikosti vain pieni »mum- 
moseurakunta». Valtaosa nyt kirkkoon 
liittyvistä on venäjänkielisiä nuoria ja 
työikäisiä. Seurakunnissa käytetään 
yleisimmin venäjää. 

Maailman suurin elintasokuilu 

»Elämme maailman suurimman elinta- 
sokuilun partaalla. Valtaosa inkerinsuo- 
malaisista elää toimeentulorajan alapuo- 
lella. Vierailu Inkerinmaalla vetää use- 
at suomalaiset hiljaiseksi. Vastassa on 
röttelömaanosa. Elämä on köyhää ja 
niukkaa. Parhaimmillaan se on niuk- 
kaa», kuvailee piispa Hassinen. 

Jotkut suomalaiset ovat vaivautu- 
neita lahjoittaessaan inkeriläisille van- 
hoja vaatteita ja kalusteita. Piispan 
mukaan aivan turhaan. »Olemme pel- 
kästään iloisia saadessamme käyttö- 
kelpoisia vaatteita ja rakennusmateri- 
aaleja. Se, mikä Suomessa on tarpee- 
tonta jätettä toimii Inkerinmaalla kun- 
nostuksen jälkeen ponnistuslautana 
uuteen. Tämä on kierrätystä parhaim- 
millaan.» 

Inkerin kirkossa on tätä nykyä 40 
seurakuntaa, jotka sijaitsevat entisel- 
lä Inkerinmaalla, entisen Viipurin lää- 
nin Karjalassa ja Petroskoin Karjalas- 
sa. Näillä alueilla elää 60 000 inke- 
rinsuomalaista, muualla Venäjällä hei- 
tä on lisäksi 11 000. Seurakuntia on 
myös Suomen sukukansojen alueilla 
Volgalla ja Uralilla sekä Moskovassa 
ja Siperiassa. Jäseniä seurakunnissa 
on yhteensä 15 000. 

Elämän leipää tarjottimella 

»Ponnisteleminen Inkerin kirkon puo- 
lesta pelkästään inhimillisin voimin 
olisi masentavaa. Ponnistelu nousee 



uskosta. Olemme siellä kertoaksem- 
me uskosta, jonka Jumala antaa. 
Olemme ikään kuin rientäneet onnet- 
tomuuspaikalle auttamaan niitä, joil- 
la on hätä. Tämä on lähimmäis vas- 
tuuta sanan parhaassa mielessä, vas- 
tuuta meitä lähellä olevista apua tar- 
vitsevista», toteaa Leino Hassinen. 

Suomessa luterilaisuutta on tarjolla 
niin monenlaisilla tarjottimilla, että se 
koetaan joskus Inkerin kirkossa häm- 
mentävänä. Uskonelämän perusteet 
ovat kuitenkin samat. Tärkeintä on, 
että elämän leipää pidetään tarjotti- 
mella. 

Inkerin kirkko on noussut erittäin 
ripeästi jaloilleen. On hämmästyttä- 
vää, miten pitkällä ollaan. Varsinkin, 
kun tuoreessa muistissa on, että vie- 
lä muutama vuosi sitten kirkko oli 
maanrakoon litistetty kirkko. Syy nou- 
suun on piispan mukaan selvä. Se on 
tukea antava sisarkirkko naapurissa. 

Meillä on sama, yhteinen usko 

Inkerin kirkko on Luterilaisen maail- 
manliiton ja Euroopan kirkkojen kon- 
ferenssin jäsen ja toimii yhteistyössä 
Venäjän evankelis-luterilaisen kirkon 
(ent. saksalainen kirkko) kanssa eri- 
tyisesti venäjänkielisen oppimateriaa- 
lin tuottamisessa, lähitulevaisuudessa 
myös koulutuksessa. 

Suhteet Venäjän ortodoksiseen 
kirkkoon ovat piispa Leino Hassisen 
mukaan hyvät: »Meillä on sama usko. 
Inkerin luterilainen kirkko on pieni 
kirkko, joka ei hetkauta suurta orto- 
doksista kirkkoa sinne tai tänne.» 

Teksti: Ulla Savonen, kuva: Marja Mustakallio 

Artikkeli on julkaistu aikaisemmin Hengelli- 
sessä kuukausilehdessä 6/95. 



Inkerin Kirkko kouluttaa 
vapaaehtoisia diakoniatyöhön 



Inkerin kirkossa alkoi syksyllä 1994 
ensimmäinen diakoniatyön vapaaeh- 
toiskurssi. Kurssilla oli osanottajia 
17:stä Inkerin Kirkon nykyisin 40:stä 
toiminnassa olevasta seurakunnasta. 
Päätöstodistuksen ja työhön siunauk- 
sen sai toukokuussa Keiton kirkossa 
pidetyssä juhlassa 52 kurssilaista. 

Inkerin kirkossa ei ole mahdolli- 
suutta palkattuihin diakoniaityönteki- 
jöiden virkoihin. Jo diakonia-sana ai- 
heuttaa hämmennystä, koska diako- 
nit ovat teologista koulutusta saanei- 
ta apupappeja. Nyt alkaneilla kursseil- 
la koulutetaan »lähihoitajia» nimen- 
omaan palvelu- ja kotikäyntityöhön. 
Kurssin ohjelma koostuu kristinopis- 
ta, diakoniateologiasta, sielunhoidosta 
sekä ihmisten kohtaamiseen ja kuun- 
telemiseen liittyvien taitojen opiske- 
lusta. Lisäksi annetaan tietoa vanhuu- 
desta, eri sairauksista, alkoholismis- 
ta, kriisiauttamisesta sekä perushoi- 
dosta. Opetusohjelma sisältää myös 
ensiapukurssin. Kurssilaisten ohjel- 
maan kuuluu myös runsaasti koti- 
käyntejä ja työnohjausta. Näin he ovat 
jo nyt konkreettisesti lievittämässä 
Inkerin vanhusten ja sairaiden yksi- 
näisyyttä sekä tuomassa iloa ja apua 
jokapäiväiseen elämään. 

Venäjällä ei ole yhteiskunnan tahol- 
ta järjestettyä kotisairaanhoitoa ja ko- 
tipalvelua, niin kuin Suomessa. Van- 
hukset ja sairaat elävät omaisten hoi- 



don varassa. Valitettavasti monet In- 
kerin mummot ja myös lapset jäävät 
tarvitsemaansa hoitoa vaille etenkin 
perheissä, joissa alkoholismi on suu- 
ri ongelma. Syrjäseuduilla niin van- 
hukset kuin lapsetkin elävät usein 
suuressa ahdistuksessa ja puutteessa. 
Diakoniatyön kursseilla on paljon 
pohdittu, miten näitä ihmisiä voitai- 
siin auttaa, niin ettei apu ole lisää- 
mässä omaisten juopottelun mahdol- 
listamista. Useimmiten vanhusten ja 
lasten auttamismuodoksi jää kuunte- 
leminen, rukoileminen, Raamatun lu- 
keminen ja veisaaminen, hoivaami- 
nen, siivoaminen, lämmittäminen 
sekä pienet ruokaa ja vaatteita sisäl- 
tävät kerta-avustukset. 

Diakoniatyön kurssit ovat osa In- 
kerin Kirkon kirkkohallituksen hyväk- 
symää virallista koulutusta. Ammatil- 
lisempi jatkokurssi alkaa Keiton uu- 
dessa kurssikeskuksessa tammikuus- 
sa. Tälle kurssille on hakemuksen jät- 
tänyt 15 opiskelijaa, jotka syksyn ku- 
luessa tulevat haastatteluihin ja pää- 
sykokeisiin. Kaikille Inkerin Kirkon 
kursseille hakeutuvilta vaaditaan 
oman seurakunnan suositus ja dia- 
koniatyön osalta myös seurakunnan 
sitoumus, että kurssilaiset saavat työs- 
kennellä omassa seurakunnassaan. 
Diakoniatyön-palvelutyön koulutuk- 
sen mahdollistaa suomalaisen Eläke- 
liiton Inkeri-apu -projekti, joka Kir- 




Diakoniatyön vapaaehtoiskurssit ovat saaneet innokkaan vastaanoton. 



kon Ulkomaanavun kautta maksaa 
kurssit. 

Diakoniakurssilaiset ovat olleet 
motivoituneita ja todella halukkaita 
osallistumaan palvelutyöhön. Ongel- 
mana useissa seurakunnissa on kul- 
keminen, koska välimatkat ovat pit- 
kiä eikä työntekijöillä ole autoja käy- 
tettävissään. Seurakunnilla ei ole 
myöskään rahaa osallistua työnteki- 
jöiden matkakustannuksiin. 



Kulkusuunta Karjalaan 

Seuraava diakoniatyön vapaaehtois- 
kurssi alkaa Karjalassa lokakuussa. 
Kurssilaisia tulee kaikkialta Inkerin 
kirkosta, mutta erityisesti Karjalan ro- 
vastikunnan alueelta (Sortavala, Pit- 
käranta, Aunus, Segesa, Kostamus, 
Petroskoi, Kontupohja, Murmansk). 



Pitkärannan seurakunta on luvannut 
hoitaa käytännön järjestelyt. Opetta- 
jat tulevat Suomesta. Kurssimateriaali 
on muokattu Venäjän olsouhteita vas- 
taavaksi, ja myös käännetty venäjäk- 
si. Opetus on kaksikielistä. 

Karjalan alueella asuu edelleen 
»evakkomatkalla» noin 18.000 inkeri- 
läistä, lähes saman verran kuin Inke- 
rinmaalla, Pietarin ympäristön seura- 
kunnissa. Karjalan alueen inkeriläiset 
elävät usein pienissä syrjäkylissä kai- 
kenlaisten palvelujen ja avustustenkin 
ulottumattomissa - tiettömien taipa- 
leiden takana. Karjalan alueella jär- 
jestettiin kesällä 1995 ensimmäinen 
Inkerin Kirkon vanhusten leiri. Sor- 
tavalan, Pitkärannan ja Aunuksen 
seurakunnista oli Ruskealan pappi- 
laan kokoontunut nelisenkymmentä 
leiriläistä. Kovia kokeneet vanhukset 
toivoivat tällaisia virkistysleirejä järjes- 

Karjalan alueen inkeriläisiltä - Petroskoita lukuunottamatta - puuttuvat omat kirkot. Pitkärannan 
seurakuntalaiset kokoontuvat ahtaissa ja kylmissä vuokratiloissa joka sunnuntai. 



tettävän useammin. Myös talvella ha- 
luttaisiin kokoontua. Tähänkin toi- 
mintaan tarvitaan varoja. 

Karjalan alueen seurakunnista aino- 
astaan Petroskoilla on oma kirkko ju- 
malanpalvelushuoneenaan. Kaikissa 
muissa seurakunnissa kokoonnutaan 
tilapäisissä vuokratiloissa sekä tietys- 
ti, niin kuin ennenkin kodeissa, seu- 
roihin, pyhäkouluun, kastejuhliin ja 
hautajaisiin. Säännöllistä toimintaa 
Karjalassa on noin 40 kylässä. 



Apua tarvitaan edelleen 

Inkerin kirkko toimii edelleen lähes 
sataprosenttisesti ulkomaisen avun 
varassa. Kun Karjalan alueen dia- 
koniatyön vapaaehtoiset lähtevät 
»kentälle», he palaavat kertoen kym- 
menistä kodeista, joissa tarvitaan 



myös konkreettista apua: pyörätuole- 
ja, keppejä, sauvoja, yöastioita, pat- 
joja, peitteitä, puita lämmittämiseen, 
lastenvaunuja, lastenvaatteita, kaiken- 
kokoisia kenkiä sekä elintarvikkeita. 
Imatralla sijaitsee suuri Inkerin kirkon 
välivarasto, jossa on jo paljon tava- 




Vanhusten ja sairaiden tarpeisiin on lahjoitet- 
tu paljon tavaraa. Inkerin kirkolla ei ole rahoi- 
tusta tavaran kuljetuksiin. 




Ensimmäiset diakoniatyön kurssilaiset ovat jo 
kotikäyntityössä. Elina Terälä ja Antti Klemen- 
tev iätön kylän raitilla. 



raa ja johon voi edelleen toimittaa 
kaikenlaisia avustuksia. Tärkeintä olisi 
kuitenkin muistaa, että avustuskulje- 
tuksiin tarvitaan auto, polttoainetta ja 
rahaa, jotta kaukaisinkin Karjalan van- 
hus tai lapsi saisi tarvitsemansa avun. 
Kanavat ovat valmiina. 



Toivon myös, että kurssilaiset 
saisivat jaettavakseen joulupaket- 
teja. Paketin sisältö: 1/2 kg kahvia, 
1 kg riisiä, kynttilä ja villasukat. 
Lahjan voi kääriä joulupaperiin. 
Useampia paketteja postitettaessa 
on pakkaukseen merkittävä, mon- 
tako pikkupakettia lähetys sisäl- 
tää. 



Teksti ja kuvat: 



Ulla Soikkeli 

diakoni, Inkerin Kirkon 

diakoniatyön koulutuksen 

johtaja 

Kaisankuja 7, 55100 Imatra 

puh. 949-565140 



Avustustili: Suomen Inkeri-liitto, 
Inkeri-apu Merita pankki 101030- 
1085026. Tältä tililtä avustukset 
siirretään lyhentämättöminä dia- 
koniatyölle. 



Inkerinmaan mummoille 

Rakkaat mummot 
täältä arvoitukselliselta 
Inkerinmaalta! 

Minä näen teidät 
luterilaisessa kirkossa, 
kun te ylistätte 
Meidän Heraamme, 
ja ymmärrän silloin: 
Täällä on minun kansani. 

Pieni on minun kansani 
kuin veden tippa 
kansakuntien ja heimojen 
valtameressä. 

Mutta tässä tipassa 
on sateenkaaren 
seitsemän väriä, 
yhden ihmiselämän 
koko maailma. 



Minä tiedän teidän kätenne 
jotka osaavat työskennellä 
ahkerasti ja paljon 
ja osaavat hyväillä 
kukkia ja lapsia. 
Te olette meidän 
kielemme ja sielumme. 

Inkerinmaa on ilman teitä 

yksinkertaisesti 

vain historiallinen termi 

maantieteellisellä kartalla. 

Rakkaat mummot 

täältä arvoitukselliselta Inkerinmaalta! 

Minä haluan pyytää teitä, 

eläkää, olkaa hyvä, 

eläkää niin kauan 

kuin mahdollista, 

Jumalan nimessä. 

Siiverska Inkerinmaa 
5. heinäkuuta 1995 
Yrjö Dementev 

Vankileirin kokemukset 
vaihtuivat iloiseen 
yhdessäoloon 



Ensimmäinen inkeriläisten vanhusten 
kesäleiri toteutui viime kesänä Laato- 
kan-Karjalassa Eläkeliiton Pohjois- 
Karjalan piirin tuella. 

»Leirejä - meillä kyllä on ollut - ni- 
mittäin vankileirejä - mutta ei tällais- 
ta ole koskaan aikaisemmin koettu. 
Nythän meitä näin hyvin hoidetaan 
hyvällä ruualla, Jumalan sanalla ja 
lämpimällä yhdessäololla rakkauden 
ilmapiirissä»». 

Näin huokailivat Sortavalan, Pitkä- 
rannan ja Aunuksen seurakunnista 
leirille tulleet 36 vanhusta. 

Jo ensimmäisenä päivänä oli iloi- 
sia kohtaamisia, kun vanhat kansa- 
koulukaverit tapasivat yli 60 vuoden 
jälkeen. Leirin ohjelmassa oli juma- 
lanpalveluksia, raamattutunteja, lau- 
lua, yhdessäoloa, saunomista ja tie- 
tenkin lettukestit, aurinkoisella Rus- 
kealan pappilan pihalla. 

Tämän ensimmäisen Inkerin Kirkon 
vanhusten leirin toteutuksesta vasta- 
sivat Inkerin kirkon työntekijät Kar- 
jalan lääninrovasti Reino Letonsaa- 
ri ja diakoni Ulla Soikkeli. Leirin ra- 
hoituksen, muonituksen ja emännöin- 
nin hoitivat Eläkeliiton Pohjois-Karja- 
lan piiri, päävastuun kantajina toimin- 
nanjohtaja Heikki Savola ja Sirkku- 
Liisa Savola. 



Eläkeliiton Pohjois-Karjalan piirin 
eri yhdistykset keräsivät lahjoituksi- 
na vahuksille elintarvikkeita ja vaat- 
teita myös kotieväiksi. Lahjapaketti 
sisälsi mm. ryynejä, sokeria, jauhoja, 
kahvia, lihasäilykkeitä, teetä, kyntti- 
löitä, saippuaa ja shampoota sekä vil- 
lalankaa ja suuren kylpypyyhkeen. 

Leiriläisten yhteisenä toivomukse- 
na oli, että vastaavia virkistyspäiviä ja 
leirejä voitaisiin jatkossakin järjestää 
niin Laatokan-Karjalassa kuin Inkerin- 
maallakin mahdollisesti jo syksyllä ja 
ainakin viikon mittaisena. Tässä on 
haastetta yhdistyksille. 

Pienellä rahalla voi saada monen 
inkeriläisvanhuksen elämään tarpeel- 
lista vaihtelua ja iloa. Leiri palvelee 
myös sielunhoidollisesta sillä usean 
päivän aikana voi kertoa ja purkaa 
menneisyyden kovia kokemuksia, 
saada lohdutusta ja virkistystä jaksaa 
eteenpäin. Ilman taloudellista tukea 
ja talkooapua ei toimintaa voida jär- 
jestää. 

Teksti: Ulla Soikkeli 

Inkerikeskus avasi ovet 
Katajanokalla 



Helsingin Katajanokalla Linnankatu 
2:ssa on aloittanut toimintansa Inke- 
rikeskus, neuvonta-, tiedotus- ja kult- 
tuurikeskus, jonka tarkoituksena on 
koota yhteen nyt jo tuhannet Helsin- 
ki-seudulla asuvat paluumuuttajat ja 
muutkin Inkeri-asioista kiinnostuneet 




Inkerikeskuksen puheenjohtajana toimii mo- 
nesta yhteydestä inkeriläisille tutuksi tullut He- 
lena Miettinen. 



ihmiset. Yhtenä keskuksen tavoittee- 
na onkin toimia linkkinä inkerinsuo- 
malaisten paluumuuttajien ja suoma- 
laisen yhteiskunnan kanssa. 

Inkerikeskusta perustamassa ovat 
olleet lähes kaikki Helsinki-seudulla 
toimivat inkeriläisjärjestöt, mm. Suo- 
men Inkeri-liitto, Helsingin Seudun 
Inkeri-seura, Inkerin kulttuuriseura ja 
Paluumuuttajat ry sekä Suomi Seura 

ry. 

Inkerikeskuksen puheenjohtajaksi 
valittiin Helena Miettinen. Hallituk- 
sen muut jäsenet ovat: Rudolf Pak- 
ki, varapuheenjohtaja, Juhani Valo, 
sihteeri, Ilkka-Christian Björklund, 
Toivo Fhnk, Elli Ilja, Arvi Kemp- 
pi, Yrjö Korkkinen ja Irina Sulka- 
nen. 



Tehtävää riittää 

Aika näyttää, millaiseksi Inkerikes- 
kuksen toiminta muodostuu, mutta 
suunnitelmien mukaan Katajanokalla 
voi opiskella suomea ja myös vierai- 
ta kieliä, saada apua viranomaisten 
kanssa asioimiseen tai purkaa huo- 
liaan keskustelupiireissä. Tavoitteena 
on myös perustaa keskuksen yhtey- 
teen työosuuskunta helpottamaan in- 
kerinsuomalaisten paluumuuttajien 
työllistymistä. Ainakin aluksi Inkeri- 
keskus toimii vapaaehtoisvoimin. 

Kaikki Inkeri-asiasta kiinnostuneet 
ovat tervetulleita tutustumaan Inkeri- 
keskuksen tiloihin ja myös mukaan 
sen toimintaan. 

Inkerikeskuksen »viralliset» avajaiset 
pidettiin 30. 10. ja samassa tilaisuu- 
dessa julkistettiin myös Inkerin kult- 



tuuriseuran toimittama Inkerin lasten 
oppikirja ILO. Aapisen ovat kirjoitta- 
neet Toivo Flink ja Eeva Mäkilä. 
Sen sadunomainen kuvitus on Liili 
Motusten kynästä. 

Helena Miettinen 



Terveisiä Turusta 



Ystävyysseurakuntatyö 
vilkasta ja antoisaa 



Turun Martin seurakunnassa on toi- 
minut inkeriläistoimikunta lähes siitä 
saakka, kun Turku solmi viralliset ys- 
tävyysseurakuntasuhteet Pietariin Py- 
hän Marian kirkkoon. Tätä ennen oli 
Turun kaupunki suhteissa Pietarin 
kaupunkiin. 

Koko ajan olemme kokoontuneet 
Inkeri-asiain merkeissä. Päätä voit- 
teemme on ollut kuunnella Pyhän 
Marian seurakunnan toiveita avustus- 
työssä, lisätä seurakunnassa Inkeri-tie- 
toutta ja olla yhteydessä paluumuut- 
tajiin, joita on oman seurakuntamme 
alueella. Olemme pyrkineet kerto- 
maan heille, miten voi liittyä seura- 
kunnan jäseneksi. Olemme myös 
mukana Turun seurakuntien yhteis- 
työryhmässä, joka kokoontuu tuomio- 
rovasti Paarman johtamana. 

Myös kirkon ulkoasiainkeskuksen 
inkeriläispostin luemme tarkkaan. 
Toimikuntamme sihteeri on seurakun- 



nan diakoniatyöntekijä Tiina Lippo- 
nen, joka on syntyperäinen inkeriläi- 
ne. Hän edustaa meitä myös seura- 
kunnan työntekijöiden kokouksessa. 
Koko toimikuntamme on liittynyt jä- 
seneksi Turun seudun Inkeri-seuraan. 



Keräyksellä vaatteita ja 
nuotteja 

Meillä on ollut kaksi keräystä Turus- 
sa. Ensin kerättiin kippoja ja kuppeja 
Pietarin vanhuksille, sitten vaatteita, 
nuotteja ja kirjallisuutta ystävyysseu- 
rakunnan nuorten ja lasten kuoroille. 
Partiolaiset ovat olleet auttamassa 
meitä lajittelussa. Kun 127 kollia läh- 
ti Pietariin, oli kuljettajana aina iloi- 
nen Arkadi Eronen Pyhän Marian 
seurakunnan autolla. Auto haki myös 
muista Turun seurakunnista tavaraa ja 
oli aivan täynnä lähtiessään vihdoin 

kohti rajaa, jossa odotettavissa oli 
monen tunnin tullimääräysjonot. 
Kuorman lähdettyä soitamme aina 
Pietariin ja varmistamme, että auto- 
vanhus on päässyt perille. 

Avustustavaroiden joukossa on ol- 
lut tarvikkeita moneen hätään. Kesällä 
lähetettiin toimistotarvikkeita. Au- 
toimme myös erästä seurakunnan 
jäsentä saamaan syöpähoitoa Pietaris- 
sa. 

Kaikki rahat avustustoimintaan 
olemme saaneet myyjäistuloilla. 
Olemme mm. leiponeet, ja kaikki jau- 
hot olemme ostaneet omana Inkeri- 
apunamme. 



Virkistystä vierailuista 

Ryhmä vanhuksia sekä lasten ja nuor- 
ten kuorot Piertarista ovat vierailleet 
Turussa. Samalla saamme ajankohtais- 
ta tietoa Pyhän Marian kirkon korja- 
uksen ongelmista. Ongelmia riittää 
vielä pitkään, vaikka luontoharrasta- 



jat ovatkin vihdoin poistuneet kirkos- 
ta. He tosin jättivät sinne perinnöksi 
lasivitriinissä asustavan valkoisen ro- 
tan. Ehkä sanonta «köyhä kuin kirkon 
rotta» näin havainnollistuu parhaiten! 
Apua remonttiin tarvitaan monelta ta- 
holta. 

5. 10. järjestettiin Inkerin nimipäi- 
vät, jonne kutsuttiin väkeä ja ohjel- 
man suorittajia. Tarkoitus on tehdä 
tästä nimipäivän vietosta perinne. 

Kummitoiminta pitäisi saada laaja- 
mittaisena käyntiin, inkeriläisissä per- 
heissä paketeista olisi suurta iloa. Se 
olisi apua ruohonjuuritasolla. Onhan 
meitäkin aikoinaan autettu: miksi 
emme mekin auttaisi? 

Toivon kaikille hyvää Inkeri-vuot- 
ta toimintamme piirissä! 

Marja Liisa Salminen 

Turun Martin seurakunnan inkeritoimikunnan 

puheenjohtaja 

Kaistarranta 16 

20900 Turku 

puh. 921-2581621 



Etsitään 



Soikkonen Antti Soikkonen (1879) 
asui vaimonsa Maria Soikkosen 
(1883) ja muun perheensä kanssa so- 
dan aikana Vanajalla. Ovat kotoisin 
Moloskovitsan seurakunnasta. Tyttä- 
riä: Anna (1912), Katri (1917) ja Ma- 
lysheva Helena (1915). Poika Kaarle 
Soikkonen (1909) oli puna-armeijas- 
sa. Isäntäväki etsii. 

Tiikki Mikko Tiikki (1902), vaimo 
Katri, o. s. Metiäinen (1902), Spank- 
kovan Tarovitsasta. Lapset: Lyyti 
(1926), Viljo (1933), Einar (1936), Lil- 
ja (1939). Lisäksi oli poika Juho 



(1924), joka ei liene ollut Suomessa 
sodan aikana. Tiikin perhe asui Eu- 
rajoella sodan aikana. Isäntäväki et- 
sii. 

Skeber/Sujakka Sulo Nikolainpoi- 
ka, syntynyt 1920 Venjoella. Ollut 
Heimopataljoona 3:ssa. Paennut Ruot- 
siin. Serkku etsii. 



Vastaukset osoitteella: 

Suomi-Inkeri-seura ry 

Etsintäpalvelu, Timo Laakso, 

PL 32, 00501 HELSINKI 

Lahden Seudun Inkeri-seura ry 
tiedottaa 

13. 11. 1995 klo 18.30 kokous Seura- 
kuntatalon juhlasalissa, Kirkkokatu 5. 
11. 12. 1995 klo 18.00 pikkujoulu Im- 
milässä, Rämöillä, Kuusistontie 4. 

Tervetuloa kaikki ystävät joukolla 
mukaan kerhoiltoihimme! Myös pa- 
luumuuttajat olette tervetulleet illan- 
viettoihimme! 

Maria Lahti, sihteeri, puh. 918/ 
7340435. 



02. 11. 1996 Pyhäinpäivän kunnia- 
käynnit muistokivillä 
26. 12. 1996 Joulujuhla 

Terveisin Ina Rummukainen sih- 
teeri. 



Inkerikuoro 

Inkerikuoron harjoitukset pidetään 
säännöllisesti joka tiistai klo 16.45- 
18.30. Entiset ja uudet laulajat ovat 
tervetulleita! 



Helsingin Seudun Inkeri-seura ry. 
tiedottaa: 

Marraskuussa 25. 11. 1995 lauantaina 
klo 12 myyjäiset, klo 13 pikkujoulu, 
yläsali. 

Joulukuussa ei ole kuukausitilai- 
suutta. 



Turun seudun Inkeri-seura ry 
tiedottaa 

1. 10. pidetyssä syyskokouksessa, jos- 
sa oli läsnä 52 henkilöä, valittiin hal- 
lituksen puheenjohtajaksi Keijo 
Korkka ja jäseniksi vuodelle 1996 
Ludmilla Aster, Aira Dravantti, 
Toivo Jämsä, Linda Laitinen, Va- 
lentina Lipponen, Vilho Musto- 
nen, Paavo Pesonen, Eino Peuhku- 
ri ja Regina Rummukainen. 

Seuraavat tapahtumat Karjalaisten 
talolla klo 14.00, Itäpellontie, TURKU. 
26. 12. 1995 Joulujuhla Karjalaisten 
talossa 

25. 02. 1996 Kevätkokous 
08. 04. 1996 Pääsiäisjuhla 

26. 05. 1996 Helluntaijuhla 

29. 09. 1996 Mikkelinpäivän tilaisuus 
ja syyskokous 



Seukkoseura 

14. 12. 95 klo 13.00, Seukko-seu- 
ran 20-vuotisjuhlat. 

Tervetuloa! 



Inkeriläisten viestin ilmestyminen 

Kaikki Valmis- 

aineisto tumis- 

Lehden nro painossa päivä 

12/95 03.11.1995 11.12.1995 



Joukostamme poistuneita 

Olga Korpelainen, synt. 13. 8. 1916, 
kuoli 10. 9. 1995 Boräs. 
Otto Pellinen, synt. 29. 5. 1921, kuoli 
11. 9. 1995 Boräs. 

Levitä Inkeri-tietoa, 
tilaa Inkeri-aiheista 
kirjallisuutta 

SAATAVANA SUOMESTA 



Inkeriaiheista kirjallisuutta 

Anneli Asplund (toim.) 
Kansanlauluja Inkerinmaalta tOO mk 

Arvo Survo 

Itku Inkerille tOO mk 

Aapo Iho 

Hietaiyvä 20 mk 

Hellin Suominen 

Mooses Putron elämäkerta t5 mk 

Ella Ojala 

Pitkä kotimatka 85 mk 

Ella Ojala 

Suomi näkyy t tO mk 

Ella Ojala 
Pelastunut albumi 130 mk 

Ella Ojala 
Ensimmäinen kevät 100 mk 

Aleksander Störgren 
Mutkainen tie vapauteen 60 mk 

Erkki Tuuli 
Inkeriläisten vaellus 1 10 mk 

Pertti Virtaranta 
Sananlaskuja /a arvoituksia 40 mk 

Pekka Nevalainen 
Inkeriläinen siirtoväki Suomessa 
1940-luvulla 150 mk 

Pekka Nevalainen - 

Hannes Sihvo (tolm.) 
Inkeri - historia, kansa kulttuuri 300 mk 

Aapo Metläinen 
Inkerin evankelisluterilaisen kirkon 
350-vuotismuistojulkaisu 40 mk 

Saimi Tuukkanen 
Elämäni helminauha 30 mk 

Kalevalaseuran vsk 69-70 
Inkerin teillä 70 mk 

Maria Luukan laulut ja loitsut 40 mk 

Näin lauloi Larin Paraske 30 mk 

Sydämessä kalevalainen kansa, kuvateos 
Nina ja Alpo Sailon tuotannosta 40 mk 

E. Pärnänen 
Antti Kivekäs 100 mk 



Lyyli Ronkonen 
Ilon /a itkun Inkeri 
(Katri Kukkosen elämäntarina) tOO mk 

Inkeriaiheista musiikkia 

Äänilevyjä 

Inkerlkuoro 

Nouse tnkeri ym. t5 mk 

Lauri Santtu 

Murrejuttuja t5 mk 

Kasetteja 

Arvo Survo 
Omatt maatt 55 mk 

Karttoja 

tnkerin kartta vuodelta 1 933 70 mk 

Inkerin kartta vuodelta 1 849 

(saksankielinen) 50 mk 

tnkerin uusi kartta vuodelta 1 992 60 mk 
Kytä- ja tiekartta Keski-lnkeri 

vuodelta 1993 60 mk 

Lippuja ja viirejä 
Inkerin pöytälippu 

(satiinia) + salko marmorijalustalla 100 mk 

Inkerin pöytälippu (polyesteriä) 35 mk 

Inkerin pöytälippu (satiinia) 60 mk 

Salko marmorijalustalla 45 mk 

Isännänviiri (Inkerin ristiviin) 350 mk 
Muuta 

Rintaneula Inkerin vaakuna 10 mk 

Postikortti Tuutarin puku 3 mk 

Postikortti Karjalatalo 3 mk 

Adressi 30 mk 



Tilauksia ottaa vastaan 

Annikki Kelo 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Postisiirtotili Hki 800012-306364 

Mistä aika alkaa? 



Eri kulttuuripiireissä ajanlasku mää- 
räytyy eri tavoin. Me olemme eläneet 
vuotta 1995 jälkeen Jeesuksen synty- 
män. Nykyisen tutkimuksen valossa 
kuitenkin tiedetään, että Jeesus tus- 
kin syntyi vuosien 1 eKr. ja 1 jKr. tai- 
tekohdassa eli nollahetkessä vaan ai- 
emmin, luultavasti vuosien 12 ja 4 
eKr. välisenä aikana. Se on nimittäin 
ajanjakso, jolloin samanaikaisesti Au- 
gustus toimi Rooman valtakunnan 
keisarina, Herodes Suuri historiallisen 
Palestiinan hallitsijana ja Quirinius 
Syyrian maaherrana. Matteuksen ja 
Luukkaan evankeliumien mukaan 
juuri nämä kolme hallitsijaa olivat val- 
lassa Jeesuksen syntymän aikoihin. 
Heidän hallitsijakautensa sijoittuvat 
kyseisen ajanjakson puitteisiin. 

Mutta on myös aivan toisenlaisia ta- 
poja laskea aikaa. Juutalaisuuteen pe- 
rustuva kalenteri näyttää aivan erilai- 
sia lukemia kuin omamme. Tämän us- 
konnon piirissä on nyt eletty vuotta 
5755; ajanlaskun alkuhetki sijoitetaan 
Raamatun kertomusten perusteella 
laskettuun maailman luomisen ajan- 
kohtaan. On kuitenkin huomattava, 
että kysymyksessä on uskonnollinen, 
ei luonnontieteellisiin tosiasioihin pe- 
rustuva ajanmääritys. Islamilaisissa 
maissa taas uskonnon puitteissa ele- 
tään parhaillaan vuotta 1416: ajanlas- 
kun taitekohta sijoittuu siihen yöhön 
- 16. 7. vuonna 622 jKr. - jolloin pro- 
feetta Muhammed pakeni kotikau- 
pungistaan Mekasta lähistöllä sijaitse- 
vaan Medinaan. Juutalainen ja islami- 



lainen ajanlasku käyttää meidän ta- 
vastamme poikkeavaa, kuunkiertoon 
perustuvaa kuukalenteria, jossa kuu- 
kaudet ovat meidän kuukausiamme 
lyhyempiä. Juutalaisuudessa kertyvä 
vajaus korvataan karkausvuosilla, joi- 
ta on seitsemän 19 vuoden jaksossa. 
Islamin piirissä taas vuoden taitekoh- 
ta siirtyy vuosittain aiemmaksi: seu- 
raava uusi vuosi alkaa heillä 19. 5. 
1996. 

Meidän nykyinen länsimainen ka- 
lenterimme on vanhaa roomalaista 
perintöä. Roomalaisten vuosi alkoi 
alunperin maaliskuusta; siksi monis- 
sa kielissä esimerkiksi syyskuu on yhä 
vielä 'september' eli seitsemäs kuu- 
kausi. Vuonna 46 eKr. Rooman val- 
takunnassa siirryttiin Julius Caesarin 
käskystä nykyiseen käytäntöön, jos- 
sa vuosi alkaa tammikuun alusta. 

Kun kristinuskosta 300-luvulla jKr. 
tuli Rooman valtionuskonto, osa kris- 
tityistä olisi halunnut korvata paka- 
nallisen ajanlaskun taitekohdan jollain 
kristinuskon kannalta keskeisellä ta- 
pahtumalla. Marianpäivää pidettiin 
yhtenä mahdollisena juhlana, sillä sii- 
tä - enkelin ilmestymisestä Marialle 
- alkaa Jeesuksen elämä ja näin us- 
kon näkökulmasta uusi aikakausi. 
Toiseksi mahdolliseksi vuoden alku- 
kohdaksi ajateltiin joulua, Jeesuksen 
syntymäjuhlaa. Martti Luther esimer- 
kiksi oli tätä mieltä. Hänen laatiman- 
sa jouluvirren »Enkeli taivaan» alku- 
Jatkuu seuraavalla sivulla 



peräisten sanojen mukaan »enkeljou- 
kot iloitsevat ja meille uutta vuotta 
laulavat». 

Näyttää vahvasti siltä, että mikään 
elämässä ei lopulta ole kovin yksise- 
litteistä, ei edes ajanlasku. Silti jou- 
lun suuri juhla on jälleen edessäm- 
me. Kaikista pääsiäiseen liittyvistä 
teologisista perusteluista huolimatta 
joulu on jatkuvasti minulle juhlien 
juhla. Siinä on jotain pysyvää, josta 



on hyvä pitää kiinni kaiken tämän 
muutoksen keskellä. 



Markku Pyysiäinen 




Inkeriläisten Viesti vuodelle 1996 

Hyvät lehtemme tilaajat! 

Tämän numeron välissä olevalla tilillepanokortilla voitte uudistaa Inkeri- 
läisten Viestin tilauksenne vuodelle 1 996. 

Kirjoittakaa tilisiirtokortin viestiruudukkoon lehden saajan nimi ja osoite 
ja suorittakaa maksu eräpäivään 15. 1. 1996 mennessä. Näin tilauksen- 
ne jatkuu keskeytymättä yli vuodenvaihteen. 

Lahjatilauksia varten saa pankeista ja posteista tilisiirtokortteja, joiden vies- 
tiruudukkoon samoin kirjoitetaan lehden saajan nimi ja osoite. 

Lehden osoitemuutokset pyydetään tekemään suoraan toimistoon, puheli- 
mitse tai kirjeellä. 

Jos joku tilaajistamme ei halua uudistaa Viestin tilausta ensi vuodeksi, 
pyydetään siitä ilmoittamaan 31. 12. 1995 mennessä toimistoomme. 

Viestin tilaushinta vuodelle 1 995 on sama kuin tänä vuonna, eli Suomessa 
130 mk, Ruotsissa 200 kr ja Venäjälle ja muihin maihin 160 mk. 

Ruotsissa lehden tilausasioita hoitaa Armas Paakkonen, jonka osoitetiedot 
ovat lehden sivulla 2. 

Keiton kirkkoherra Aarre Kuukauppi toimitti marraskuun 
h päivänä yhdessä pastori Kauko Laivuoren kanssa 
messun Pyhän Sydämen kappelissa Helsingissä. Hän oli 
tulossa Boräsin syysjuhlilta Ruotsista. 
Aarre Kuukauppi vihitään Inkerin piispaksi 20. tammi- 
kuuta 1996. Kuva: Markku Pyy siäinen. 



Piispa Aarre Kuukaupin 
tervehdys Viestin lukijoille 



»Kansa, joka pimeydessä vaeltaa, nä- 
kee suuren valon. Niille, jotka asuvat 
kuoleman varjon maassa, loistaa kirk- 
kaus.» (Jes, 9:1) 

Olkoon se valo, jonka Jeesus-lapsi 
toi tänne pimeään maailmaan, va- 
laisemassa meidänkin elämäämme. 
Me iloitsemme Inkerissä niistä kirkol- 
lisen työn mahdollisuuksista, jotka 
ovat inkeriläisten keskuudessa avau- 
tuneet. Iloitsemme myös kaikkien 



kristittyjen keskinäisestä yhteydestä. 
Jeesus on uskonut meille suuren 
tehtävän viedä joulun sanomaa yli 
kaikkien rajojen, kaukaiseen Siperi- 
aan ja suomensukuisten kansojen pa- 
riin saakka. Huomaatko, että sinulle- 
kin on uskottu vastuuta tässä tehtä- 
vässä? Siunatkoon ja auttakoon meitä 
kaikkia Jumala, joka rakastaa meitä 
iankaikkisella rakkaudella. 




Enkelit ensin paimenille lauloi... 

Olemme eläneet 
enkelivuotta 1995 



Viime toukokuussa hytistiin tavallista 
kylmemmissä säissä. Äitienpäivänä 
satoi lunta. Kesän tuloa kaivattiin 
koko sydämestä. Ei kuulunut kielo- 
jen angelusta. 

Raskasta mieltä alkoi kuitenkin sa- 
laa hoivata ilmiö, joka Olli Seppälän 
kirjan nimessä saikin ilmauksensa: 
Näkymättömän hipaisu (Kirjapaja 
1995). Ilmiötä voisi sanoa enkeli-in- 
vaasioksi. Pitkin kesää enkeli ilmes- 
tyi lukemattomissa eri yhteyksissä 
yhdelle jos toisellekin. 

Enkeli - ikuinen ihmisessä 

Vaasassa Tikanojan taidekodissa oli 
koko kesän ajan Enkelit-näyttely, joka 
esitteli suomalaista enkelitaidetta 
amoriineista kuoleman enkeleihin; 
enkelilapsia, pulleita puttoja, surun 
enkeleitä, langenneita enkeleitä. Kes- 
keisellä paikalla oli tietenkin Hugo 
Simbergin syvällinen, moniselitteinen 
Haavoittunut enkeli. Sen äärellä oli 
pakko miettiä, miten on tullut haa- 
voittaneeksi ikuista itsessään, siis en- 
keliä. 

Enkelit-näyttelyn puhuttelevimpia 
yksityiskohtia oli Inkeri Julkusen lii- 
kuttava, paperimassasta valmistettu 
pikkuenkeli, joka oli ripustettu leijai- 
lemaan portaikon kattoon. Sieltä se 
viittoili näyttelyvieraalle, ja sen toti- 



silla vauvankasvoilla oli aavistuksen 
verran hätääntynyt ilme. Mutta enke- 
lin pehmeät muodot ja vaaleanvihreä 
väri herättivät kuitenkin toivoa. Vaati 
jonkin verran ajattelutottumusten 
muuttamista mieltää tämä pehmeälin- 
jainen, vajaan 40 sentin mittainen 
olento taivaalliseen sotaväenosastoon 
kuuluvaksi. 



Siipi on unelman kuva 

Posti toi kevään korvalla kortin nuo- 
relta naiselta, runojen tulkitsijalta ja 
kirjallisuudentutkijalta, joka lähdetty- 
ään kiireesti naisten sorisevilta kut- 
suilta kotiin vauvansa luokse kiitti yh- 
dessäolosta näin: 

»En ole nähnyt 

kultaista enkeliä, 
en enkelin 

valkoisia siipiä. 

Arkienkeleitä 

olen nähnyt. 
Viimeisimmällä 

oli tuikkivat silmät 
ja hän siivitti 

minut matkaan.» 

Kokoontumisiltana oli ollut kylmä, 
mutta yhdessäolon lämmössä oli kai 
näkymätön meitä hipaissut. 




Palleroinen, siivekäs enkeliiapsi eli putto mielletään usein rakkauden enkeliksi. 



Pari viikkoa tämän jälkeen liikkui- 
vat enkelit suuren sairaalan liepeillä 
valkovuokkolehdossa. Oli kuin enkel- 
ten siivet olisivat olleet levällään koi- 
vujen valkoisten runkojen välissä val- 
kovuokkojen kukintojen pitsikuviol- 
la. Juuri tuossa sairaalassa saapui 
maailmaan pieni tyttövauva, hartaasti 
odotettu kaunotar. Tämä enkeli on 
viides lapsenlapseni. Hän tuntuu niin 
kokonaan enkeliltä, ilon tuojalta, et- 
tei hänestä tahdo tohtia ääneen pu- 
hua. 

Muutamia päiviä myöhemmin oli 
lehdessä Paperinkeräys OY:n ilmoi- 
tus, jossa esiteltiin keräyspaperin tal- 
teenottoastetta eri lääneissä. Kaksitul- 
kintainen otsikko kuului: »Uusmaalai- 
sille karttunut 2 kg lisää per henkilö! 
Se rauhoittaa omaatuntoa.» Ja kuvituk- 
sena tässä yhteydessä on suloinen, 



tuuheasiipinen pikkuenkeli, joka ta- 
voittelee perhoshaaviinsa keveää sit- 
ruunaperhosta. Enkeleistä on moneen 
lähtöön! 

Pitkin kesää havaitsin enkeleitä 
käytettävän mainoksissa enemmän- 
kin. Mukkulan kirjailijakokouksessa- 
kin otettiin enkelit esille, kun runoi- 
lija Helena Sinervo sanoi runoa suo- 
jelusenkeliksi lukijaa ja kirjoittajaa 
varten. »Sanoilla on tulen ja valon en- 
keliltä saatu sielu. Runolla on kiehto- 
va salaisuus ja viisaus, jota puhtau- 
den, vapautuksen ja salaisuuksien 
enkelit vartioivat.» 

Savonlinnan oopperajuhlilla Esa 
Ruuttusen esittämä Lentävä Hollan- 
tilainen etsi enkeliään, rakastavaa ja 
uskollista naista, joka vapauttaisi hä- 
net ikuisen purjehtimisen kiroukses- 
ta. Unelma kuolemaan asti kestäväs- 

tä rakkaudesta elää, mutta vaatii mel- 
kein siipiä Sentan, Hollantilaisen ra- 
kastetun, selkään. Pitkät, vaaleat 
hiukset ja vaaleansininen puku hänel- 
lä esityksessä olikin. 

Syksymmällä ilmestyi enkelirunojen 
valikoima Siivet enkelin. Sen toimit- 
tivat Riitta Tulusto ja Tuula Koro- 
lainen. 

Enkeleitä tarvitaan 

Vaatiiko ankea aikamme erityisesti 
enkelimielikuvien herättämistä? Mistä 
johtuu, että juuri tänä vuonna julkais- 
tiin ensimmäinen suomalainen enke- 
likirja? 

Olli Seppälän Näkymättömän hipai- 
su on sievä pieni teos, jonka alaot- 
sikkona on Enkelit ennen ja nyt. Sen 
kannessa kultapukuinen enkeli viit- 
too lukijaa tutustumaan ihanaan ai- 
heeseen niin teologian, taidehistorian 
kuin kirjallisuudenkin kannalta. 

Enkelimielikuviahan meillä on kai- 
killa lapsuudestamme lähtien. Kenen 
muistoalbumiin ystävä ei olisi kirjoit- 
tanut: 

»Enkeli lentää liihottaa, 
onnea sinulle toivottaa.» 

Moni on nukkunut lastensängyssä, 
jonka yläpuolella on kuva louhikkoi- 
sella polulla vaeltavista sisaruksista, 
joita »ihana enkeli kotihin vie». 

Virsikirjauudistuksen aikoihin Suo- 
men kansa osoitti talvisodan henkeen 
vertautuvaa yksimielisyyttä siinä, et- 
tei Enkeli taivaan lausui näin -virttä 
saanut muuttaa tavun vertaa eikä siir- 
tää pois oikealta paikaltaan virsikir- 
jassa. Jotain pysyvää täällä sentään 
pitää olla! Jos ei muuta, niin enkeli 
taivaan. 

Olli Seppälä pohtii kirjassaan ky- 




Ina Collianderin puupiirros Maanvärlnen en- 
keli nähtiin viime kesänä Vaasassa Tikanojan 
taidekodin Enkelit-näyttelyssä. 



symystä enkelien todellisesta olemas- 
saolosta tietäen, että moni rationaali- 
nen lukija kuitenkin asettaa enkelit 
jonnekin keijukaisten ja tonttujen vä- 
limaastoon, satuolennoiksi, jotka var- 
mimmin esiintyvät kiiltokuvavihoissa 
ja joulukorteissa. Mitä sanoo taas to- 
tinen kristitty, joka uskontunnustuk- 
sessaan sumeilematta toistaa usko- 

Arkkienkeli Mikael punnitsee sieluja kadotuk- 
seen ja autuuteen. Kuva 1500-luvun alkupuo- 
lelta Johan Weissenburgerin painamasta kir- 
jasta Ars Morien di. 



vansa »kaikkien näkyvien ja näkymät- 
tömien Luojaan»? Näkymättömät tule- 
vat joskus näkyviksi: »Yhtäkkiä oli 
paimenten kanssa suuri joukko tai- 
vaallista sotaväkeä...» Mitäpä muuta 
kuin enkeleitä! 

Taiteilija Kuutti Lavonen on to- 
dennut, että erityisesti sodan uhkan 
alla syntyy kaupallisia ja uskonnolli- 
sia oljenkorsia, joihin ihminen haluaa 
tarttua. Siitäkö syystä enkelit ovat nyt 
liikkeellä? 

Maallistuneimmassakin kodissa kai- 
vetaan enkelikellot kaapin kätköistä 
jouluaattona, ja niiden kilinässä soi 
angelus, nääntyneen nykyihmisen eh- 
toorukous, että taivaallinen rauha las- 
keutuisi kotiimme. Ja kun kellään ei 
ole enää mitään sanottavaa, kun kes- 



kustelu yllättäen tyrehtyy ja kaikki 
ovat samanaikaisesti hiljaa, sanotaan 
enkelin kulkevan huoneen läpi. Esi- 
merkkejä enkelimielikuvien runsau- 
desta on vaikka kuinka paljon. 

Miltä oikea enkeli näyttää? 

Enkelit kirjallisuudessa Olli Seppälä 
kuittaa selostamalla Danten Jumalais- 
ta näytelmää ja Rilken elegioita. Kir- 
jallisuudesta olisi tietenkin löytynyt 
vaikka kuinka paljon muita enkeliku- 
vauksia, Waltarin Johannes Angelos 
esimerkiksi. Wim Wendersin eloku- 
vassa Berliinin taivaan alla enkelit 
ovat surumielisiä keski-ikäisiä miehiä, 
vaikka enkeli usein mielletään pitkä- 
hiuksiseksi, kauniiksi naiseksi. Mutta 
enkelin luonteeseen kuuluukin ajas- 
samme nyt niin pinnalla oleva andro- 
gyyniys. 

»Äiti, mikä se on se suojelusenke- 
li?» kysyi kolmevuotias Leena kerran. 
»No, suojelusenkeli varjelee esimer- 
kiksi, ettei me jäädä auton alle», selit- 
ti äiti taluttaessaan lasta kauppamat- 
kalla. »Mutta mehän kävellään aina 
reunassa», totesi Leena kuivasti. 

Omat enkelimme meillä on itsekul- 
lakin. Mielikuvamme enkelin ulko- 
näöstä voivat perustua kirkkomaa- 
lauksiin tai muihin taidekuviin. Vöy- 
rillä, Suomen vanhimmassa puukir- 
kossa vuodelta 1662, on saarnatuolin 
koristeena parikymmentä enkelinpää- 
tä. Kalannin kirkon Barbara-alttarikaa- 
pissa Kansallismuseossa nähdään erit- 
täin koskettavia enkeleitä. Leonardo 
da Vinci, Michelangelo, Matias 
Grunewald ja monet muut ovat vai- 
kuttaneet mielikuviimme. Taiteilijat 
ovat kautta aikain antaneet enkeleil- 
leen tehtäväksi symboloida täydellis- 
tä kauneutta. Mutta Kauko Räsäsen 

veistämä Reikäenkeli ei 1960-luvulla 
kelvannut lappeenrantalaisille, koska 
he olivat tietävinään, miltä oikea en- 
keli näyttää. 

Pikku Mari meni kolmannelle luo- 
kalle uuteen kouluun. Lokakuussa 
kuoli mummo, ja Marille kerrottiin, 
että hänestä tuli enkeli. Loppuvuodes- 
ta opettaja käski lasten piirtää jou- 
luenkeleitä. Mari muisteli mummoan- 
sa ja aloitti työn todella hartaana. Sy- 
ventyen hän hahmotteli mummon 
näköisen, mummon tavoin pukeutu- 
neen enkelin liitämään tavaalle. »Mut- 
ta Mari! Eihän enkeli ole tuommoi- 
nen», sanoi opettaja. Mari kätki pii- 
rustuksensa eikä sen koommin pal- 
joa välittäänyt piirtämisestä vaan ru- 
pesi harrastamaan koripalloa. Nykyi- 
sin Kaunialan sotavammasairaalan ve- 
teraanit sanovat häntä enkeliksi, kun 
hän tulee jumppauttamaan heitä. 

Siipien havina lohduttaa 

Kysymys kuoleman enkelin kohtaa- 
misesta askarruttaa meitä kaikkia. 
Pohjanmaan museossa näin siitä kos- 
kettavan esimerkin. Johan Erikson 
Jofs oli valmistanut kaappikellon 
vuonna 1775 Ahtavalla. Sen etusei- 
nään hän oli maalannut sanat: 

»Kello lyö ehto joutu 

kuolema wimen meitän nouta.» 

Ja kellotaulun yläpuolella pieni, lii- 
kuttava punaposkinen enkeli suoritti 
lohduttajantehtäväänsä yhtä uskolli- 
sesti, kuin kello näyttää aikaa. 

Yli kaksisataa vuotta vanhan kaap- 
pikellon edessä oli rauhallista seistä. 
Voi todeta niin, kuin taiteilija Ina Col- 
liander on enkelistään sanonut: 
»Tämä ei sure äitiä tämä enkeli. Ne, 
jotka ovat rajan takana, ovat onnelli- 
sia. Enkeli suree meitä, jotka olem- 




Nelisiipinen kerubi. Joustolla Aodomin jo Ee- 
von korkoitus Eedenin puutorhosta. Kuvo 
1600-luvun olkupuolelto; Thomos Heywood, 
The Hierorchy of the Blessed Angels. 



me niin heikkoja kestämään suruja ja 
vastoinkäymisiä . » 

Näkymättömän hipaisu -kirjassa to- 
detaan: »Enkeleiden perustehtävä on 
kuitenkin johdattaa ja opastaa ihmi- 
siä oikeaan suuntaan - kohti Juma- 
laa, omaa itseä ja toisia ihmisiä. Tätä 
elämää eheyttävää tarkoitusta varten 
ne ovat olemassa. Tästä lähtökohdas- 
ta kumpuaa myös se usko, joka il- 
menee myönteisenä vastauksena ky- 
symykseen: enkeleitä, onko heitä?» 

Teksti: Marja Mustakallio 

Aarre Kuukaupin 
henkilökuva 



Lokakuun lopussa vieraili pastori 
Aarre Kuukauppi Ruotsissa. Boräsin 
Inkeri-kerho oli jo pitkään pyytänyt 
häntä mukaan syysjuhlille. Tänä 
vuonna nämä juhlat olivat erityisen 
merkittävät siksi, että nyt vietettiin 
ensimmäisen Boräsissa pidetyn suo- 
malaisen jumalanpalveluksen 50-vuo- 
tisjuhlaa; historiallinen jumalanpalve- 
lus pidettiin Ramna-kirkossa 28. 10, 
1945. Viikkoa ennen 50-vuotisjuhlia 
Aarre valittiin Inkerin kirkon piispak- 
si; näin hänestä tulee vuoden vaih- 
teessa eläkkeelle jäävän piispa Leino 
Hassisen seuraaja. Aarre Kuukaupin 
Ruotsin-vierailun aikana minulla oli 
tilaisuus muutamien automatkojen ai- 
kana pyytää häntä kertomaan lapsuu- 
destaan ja nuoruudestaan. 

Siperian kautta Keittoon 

Aarren isä kutsuttiin armeijaan toisen 
maailmansodan alussa, mutta hän 
haavoittui toiseen jalkaansa. Tapah- 
tuma oli kuitenkin lopulta isälle on- 
neksi: toipumisen jälkeen hän ei ni- 
mittäin joutunutkaan pakkotyöhön 
muiden »epäluotettavien» suomalais- 
ten tavoin vaan pääsi matkustamaan 
vaimonsa luokse Siperiaan. Aarren äiti 
oli syksyllä 1941 yhdessä vanhimman 
tyttärensä - tytär menehtyi myöhem- 
min matkan rasituksiin - ja satojen 
muiden Pohjois-Inkeristä evakuoitu- 



jen kanssa kuljetettu Laatokan yli Si- 
periaan. Kahdesta matkalle lähtenees- 
tä laivasta toista pommitettiin, ja se 
upposi kaikki matkustajat mukanaan. 

Monien Siperiassa vietettyjen vai- 
keitten vuosien jälkeen alkoi 1950-lu- 
vulla suomalaisten värväys metsätyö- 
hön Karjalaan. Aarren isä oli hyvin 
tarmokas ja työteliäs. Niinpä hän läh- 
ti matkaan ja rakensi perillä ensi ti- 
lassa perheelleen talon. Stalinin kuo- 
leman jälkeen painostus helpotti ja 
Inkeriin muutto tuli mahdolliseksi. 
Kolme samasta kylästä kotoisin ole- 
vaa perhettä auttoi toisiaan purka- 
maan talonsa ja lastaamaan raken- 
nuspuut vaunuihin; niin matka Keit- 
toon alkoi. Kotipitäjään Rääpyvään ei 
ollut sallittua asettua asumaan, sillä 
se oli sotilasaluetta. Keitto oli siten 
lähin mahdollinen kohde. Siellä per- 
he rakensi kotinsa Vanhakylään, ja 
samassa paikassa asuu äiti edelleen- 
kin. 

Isältään Aarre Kuukauppi oppi 
kriittisen suhtautumisen kaikkeen po- 
liittiseen propagandaan Äidiltään hän 
taas peri halun puolustaa kristillistä 
uskoa. Jo ensimmäisen luokan syys- 
lukukaudella opettaja jakoi pioneeri- 
kaulahuivit ja -merkit kaikille oppi- 
laille. Aarre yritti ensin torjua lahjat. 
Kun opettaja ei ymmärtänyt asiaa, 
hänen oli pakko kertoa, että äiti oli 
kieltänyt ottamasta vastaan tällaisia 

merkkejä. Äiti oli kotona sairaana 
eikä voinut tulla avuksi. Niinpä Aar- 
re joutui yksin pitämään puoliaan 
koko valtakoneistoa vastaan. Tässä oli 
jotain enteellistä. Aarren äiti painotti 
myös, kuinka kauniilta vähemmistö- 
kielet kuulostivat. Rakkaus omaan 
kieleen ja kulttuuriin sekä suvaitse- 
vaisuus muita kohtaan ovat näin kum- 
munneet äidin näkemyksistä. 

Taidekoulusta papinkouluun 

Taidekouluun Aarre Kuukauppi pää- 
tyi, koska hänellä oli koulussa innos- 
tava ja ennen kaikkea vaativa kuvaa- 
mataidon opettaja. Opettaja antoi 
heille haastavia ja kiinnostavia tehtä- 
viä. Aarre keskittyi töihinsä ja kehit- 
tyi lopulta niin taitavaksi, että pääsi 
taidekouluun Leningradiin. Saman 
opettajan oppilaita oli myös hänen 
serkkunsa, taiteilija Santeri Ikko, 
joka on maalannut alttaritaulut Kei- 
ton uuteen ja Toksovan uudistettuun 
kirkkoon. 

Toimittuaan muutaman vuoden 
kommunistisiin juhliin liittyvien julis- 
teiden maalaajana Aarre hakeutui tie- 
toisesti suomalaisen rakennusalan yh- 
teisyrityksen tulkiksi. Näin hänellä oli 
paremmat mahdollisuudet opetella ja 
käyttää suomen kieltä. Mihail Gor- 
batshovin uudistuskauden aikana 
vähemmistöjen asema helpottui. Sil- 
loinen rovasti Leino Hassinen kehotti 
Aarre Kuukauppia opiskelemaan pa- 
piksi. Syksyllä 1989 Aarre olikin yksi 
niistä kymmenestä inkeriläisestä nuo- 
resta, jotka ensin suorittivat diakonin 
tutkinnon ja sen jälkeen jatkoivat teo- 
logisia opintoja Suomessa. Opiskelu 
koostui Suomen kirkon rahoittamas- 
ta teoreettisesta opetuksesta ja käy- 
tännön seurakuntatyöstä Inkerissä. 



Keiton kirkkoherrasta piispaksi 

Pian tämän jälkeen heräsi Keiton seu- 
rakuntalaisissa ajatus uuden kirkon 
rakentamisesta. Erityisesti nuoret oli- 
vat innokkaasti mukana suuren ja 
kauniin kirkon pystyttämisessä. Syk- 
syllä 1992 Keiton uusi kirkko vihit- 
tiin, ja Aarre Kuukaupista tuli seura- 
kunnan kirkkoherra sekä samalla 
pian koko Inkerin kirkon johtava 
pappi. Nyt kun piispa Leino Hassi- 
nen jää hyvin suoritetun työn jälkeen 
eläkkeelle, ottaa Aarre Kuukauppi 
vastuun kirkollisen työn johtamisesta 
seuraavalle vuosituhannelle. Toivom- 
me hänelle onnea, työrauhaa ja työn 
iloa uudessa tehtävässä. 

Teksti: Inkeri Peterson 
Käännös: Liisa Pyysiäinen 



Etsitään 



Käiväräinen Eeva Käiväräinen 
(18. 8. 1925), sisar Iida Käiväräinen 
(30. 7 1930), sisar Hilda Käiväräinen 
(28. 1. 1934), syntyneet Hietamäen 
Käivärän kylässä. Isä Juhana Käivä- 
räinen oli kuollut ennen sotaa. Suo- 
messa oli sisarusten äiti Maria Käivä- 
räinen, omaa sukua Käiväräinen 
(1902). Marian isä Paavo Käiväräinen 
jäi Suomeen ja kuoli Nokialla 1959- 
Suomalainen ystävä etsii Käiväräisen 
sisaruksia. 

Vastaukset osoitteella: 

Suomi-Inkeri-seura ry 

Etsintäpalvelu, Timo Laakso, 

PL 32, 00501 HELSINKI 

»Kiitämme Inkeriä voimasta, jonka se synnytti ja rakkaudesta 
jonka se herätti.» 

Inkeriläisten sivistyssäätiö 
30-vuotias 



Inkeriläisten sivistyssäätiön nimi mai- 
nitaan usein kesäjuhlilla, kun sen 
myöntämiä ansiomerkkejä jaetaan 
niille, jotka ovat uhrautuvasti tehneet 
työtä Inkerin ja inkeriläisen hyväksi. 
Mutta mitä muuta Inkeriläisten sivis- 
tyssäätiö tekee? Ketkä sen oikein pe- 
rustivat, ja minkälaiset ovat sen tule- 
vaisuudennäkymät? Näihin kysymyk- 
siin saatiin vastauksia lokakuisena 
sunnuntaina, kun Inkeriläisten sivis- 
tyssäätiö vietti 30-vuotisjuhlaansa Hel- 
singissä Karjalatalolla, Puheenjohtaja 
Keijo Korkka esitteli asiaa näin: 

»Inkeriläisten yhdistyksen piirissä 
toimivien henkilöiden keskuudessa 
virisi ajatus Inkeriläisten sivistyssääti- 
ön perustamisesta. Kesäkuun 29. päi- 
vänä 1965 allekirjoittivat Helsingin 
kaupungista olevat kirkkoherra Mat- 
ti Vironmäki, laamanni Harry Brot- 
herus ja ilmoituspäällikkö Väinö 
Kekki sekä Espoon kauppalasta ole- 
va johtaja Antti Kekki sivistyssääti- 
ön säädekirjan, ja oikeusministeriö 
vahvisti säätiön säännöt 27 heinäkuu- 
ta, 1965. 

Säätiön tarkoituksena on inkeri- 
tietouden kerääminen ja tallettaminen 
sekä Suomessa asuvien inkeriläisten 
ja heidän jälkeläistensä henkisen ja ta- 
loudellisen toiminnan tukeminen ja 
kehittäminen. 



Säätiö toteuttaa tarkoitustaan saa- 
miensa varojen mukaisesti jakamalla 
apurahoja inkeritietouden edistämi- 
seen ja keräämiseen, inkeriaiheisten 
julkaisujen toimittamiseen, inkeriläis- 
syntyisten vanhempien lasten opiske- 
luun, hankkimalla huoneistoja inke- 
riläisten järjestöjen toimintapaikoiksi 
sekä yleensä taloudellisesti tukemal- 
la sellaista laillista toimintaa, joka 
edistää inkeriläisten ja heidän jälke- 
läistensä henkisen ja taloudellisen 
toiminnan kaikinpuolista menestymis- 
tä. 

Historiateos 60-luvun suurhanke 

Ensimmäisiä toimia säätiön alkuun- 
lähdössä oli saattaa laajasti tietoon 
sen olemassaolo ja tarkoitus. Tätä var- 
ten järjestettiin informaatiotilaisuuksia 
lehdistölle. 

Toinen tärkeä tavoite oli varojen 
hankkiminen, ja tässä työssä menivät- 
kin ensimmäiset vuodet. 

Kun inkeriläisten sivistyssäätiön työ 
lähti liikkeelle, todettiin, että eräs kii- 
reellisimpiä töitä oli pelastaa tiedot 
menneisyydestä. Tätä työtä varten 
muodostettiin historiatoimikunta, jo- 
hon kuuluivat seuraavat henkilöt: pu- 
heenjohtajana fil. tohtori Sulo Haltso- 
nen, sihteerinä tohtori Leo YUö ja 

Juhlan alkajaisiksi sivistyssäätiön hallintoneuvosto kokoontui yhteiseen kuvaan. Eturivissä vasem- 
malta Anne Tuohlmäki, Pertti Virtaranta, Keijo Korkkaja Kaija Vironmäki. Keskirivissä Anneli Asp- 
lund, Yrjö Korkkinen, Aili Jukarainen, Inkeri Sarojärvi, Paavo Pesonen, Kerttu Susi, Anneli Korkki- 
nen. Takana Markku Pyysiäinen, Annikki Kelo, Heimo Kekkija Toivo Iho. 



muina jäseninä professori Aimo Ha- 
lila, toimitusjohtaja Väinö Kekki, 
professori Erkki Kuu jo ja kansan- 
opiston johtaja Matti Kähäri. Histo- 
riateoksen päätoimittajana toimi 
f il. tohtori Sulo Haltsonen. 

Vaikea ja aikaaviepä työ pääsi al- 
kuun. Kirjoittajat halusivat tehdä In- 
kerin suomalaisten historiasta kansan- 
tajuisen, asiapohjaisen ja luotettavan. 
Monet tiedot oli kerättävä muistitie- 
tojen perusteella, mutta onneksi oli 
olemassa myös runsaasti lähdeaineis- 
toa. 1969 valmistui Inkerin suomalais- 
ten historia, jonka syntyä olivat rat- 
kaisevasti edistäneet monet keräykset, 
arpajaiset ja lahjoitukset Suomessa ja 
Ruotsissa sekä monien uuttera työ. 



Pieni koti inkeriläisten 
kokoontumispaikaksi 

Vuonna 1968 nousi esille ajatus In- 
keri-kodin hankinnasta, jotta olisi 
paikka, missä voi kokoontua ja jär- 
jestää erilaisia tilaisuuksia. 

Ensin kaavailtiin Inkeri-kotia Hel- 
singin keskustaan, mutta päädyttiin 
kuitenkin Karjalatalon yhteyteen tu- 
levien tilojen hankkimiseen. 

Hanke vaati jälleen keräyksiä. Mo- 
nelta taholta saatiin taas apua. Inke- 
riläisten yhdistys ja sen jäsenyhdistyk- 
set, Ruotsin inkeriläiset ja yksityiset 
henkilöt panivat kortensa kekoon tär- 
keänä pidetyn asian hyväksi. 

Karjalatalon hanke viivästyi aika- 

Juhlivan säätiön puheenjohtaja Keijo Korkka 
otti vastaan onnittelut. Tässä on vuorossa vas- 
ta avatun Inkerikeskuksen puheenjohtaja He- 
lena Miettinen. 



taulussaan ja rakennuskustannukset 
nousivat koko ajan aiheuttaen sen, 
että Inkeri-kodista tuli pinta-alaltaan 
suunniteltua pienempi. 

Karjalatalon toisessa kerroksessa si- 
jaitseva 55 m 2 suuruinen Inkeri-koti 
vihittiin käyttöönsä ja avajaiset pidet- 
tiin 26. tammikuuta 1975. Jälleen oli 
säätiön suurhanke toteutunut. 

Säätiö on toteuttanut tarkoitustaan 
monella tavalla, joita ovat mm. inke- 
riaiheisen kirjallisuuden ja Inkeriläis- 
ten viestin julkaiseminen sekä Inke- 
rikuoron toiminnan tukeminen. 



Inkeri-tutkimusta ja perinteitä 

30-vuotisjuhlan itseoikeutettu terveh- 
dyspuheenpitäjä oli akateemikko 
Pertti Virtaranta, joka oli pitänyt 
juhlaesitelmän myös säätiön 15-vuo- 
tisjuhlassa. Tällä kertaa hän esitteli 
niitä tutkimuksia, joita eri yliopistois- 
sa tällä hetkellä tehdään. 

Erittäin kiinnostava on mm. profes- 
sori Erik Krokströmin hanke Inke- 
rin arkkitehtuurin selvittämiseksi. Tut- 
kijaryhmä on lähdössä valmistele- 



maan Inkerin vanhan rakennuskult- 
tuurin kartoitusta. Suomalaisen Kirjal- 
lisuuden Seura on juuri julkaissut pro- 
fessori Saulo Kepsun teoksen Pieta- 
ri ennen Pietaria, jossa selostetaan 
Nevan suun kyliä 1600-luvulla. Mo- 
nen pohjoisinkeriläisen suvun juuret 
on selostettu tässä kirjassa. 

Erikoistutkija Anneli Asplund kä- 
sitteli juhlaesitelmässään inkeriläistä 
identiteettiä ja perinnekulttuuria. Mu- 
kaansatempaavasti hän valotti koko 
Inkerinmaan historiaa. Tutkijantyös- 
tään näytteeksi hän esitti yleisön 
kuultavaksi katkelmia inkeriläisestä 
perinnelaulusta levyltä, jota esiteltiin 
lehdessämme jo aiemmin syksyllä. 
Julkaisemme esitelmän vuoden 1996 
ensimmäisessä numerossa. 

Juhlassa esitettiin 30-vuotiaalle sää- 
tiölle lukuisia tervehdyksiä ja onnen- 
toivotuksia. 

Säätiön perustajajäsenen, kirkko- 
herra Matti Vironmäen tytär, rehtori 
Kaija Vironmäki lausui juhlan pää- 
tössanoissa mm: »Minä kuulun niiden 
etuoikeutettujen joukkoon, jotka sai- 
vat alusta alkaen seurata Säätiön syn- 
tyvaiheita. Muistojeni albumista löy- 
tyy valokuva, joka on otettu lähes 30 
vuotta sitten ensimmäisestä Sivistys- 
säätiön hallintoneuvoston vuosikoko- 
uksesta. 

Kuvassa on se pieni joukko ihmi- 
siä, jotka halusivat saada kirjoihin ja 
kansiin rakastamansa Inkerin histo- 
rian ja kulttuuriperinteen annettavaksi 
nuoremmankin sukupolven käyttöön 
ja tietoisuuteen. Mitä kaikkea koko- 
uksessa puhuttiin, sitä en muista, ja 
en varmaan kaikkea ihan ymmärtä- 
nytkään, mutta tunnelman muistan. 
Innostus oli valtava. 

Muistan kuinka monet kyynel sil- 
mässä, mutta hyvin lämpimästi ker- 

Inkeriläisten Sivistyssäätiön vuosikokouksessa 29. 3. 67 olivat hallintoneuvoston ja hallituksen jä- 
senistä läsnä kuvassa näkyvät henkilöt. Edessä istumassa (vasemmalta): laamanni Harry Brothe- 
rus, kauppaneuvos Oskar Rokkanen, johtaja Väinö Kekki, pääjohtaja Erkki Tuuli. Keskirivissä istu- 
vat: toimistovirkailija Kerttu Susi, opettaja Kaija Vironmäki, opettaja Eino Virolainen. Seisomassa 
(vas.): professori Pentti Kaitera, kaupunginjohtaja Arno Tuurna, rehtori Heikki Mylläri, rouva Hert- 
ta Allanmaa, kansanopistonjohtaja Matti Kähäri, hovioikeudenneuvos Robert Rainio, johtaja Antti 
Kekki, fil.tohtori Sulo Haltsonen, maat.metsät. tohtori Leo Yllöja rovasti Matti Vironmäki. Kuvasta 
puuttuvat hallintoneuvoston jäsenet: arkkipiispa Martti Simojoki, akateemikko Martti Haavio ja 
talousneuvos Martti Soiva. 



toivat vaikeista ja kovista elämänko- 
kemuksistaan. Rakkaus Inkeriin oli 
jokaisen puhujan tärkein johtoajatus. 

Suurin osa tuossa kokouksessa ol- 
leista on nyt jo siirtynyt rajan toiselle 
puolelle. Isäni oli kokousta muistel- 
lessaan kirjoittanut minulla olevan 
valokuvan taakse näin: 

»Rakkaat rannat ovat poissa, mutta 
me kiitämme siitä, mitä ne meille oli- 
vat silloin, kun ne olivat kotinamme 
ja elämämme ympäristönä. Me kiitäm- 
me menetettyä kotiseutua voimasta, 
jonka se meissä kasvatti ja rakkaudes- 



ta, jonka se meihin sytytti. Me kiitäm- 
me siunatusta arkiaherruksesta sen 
pelloilla ja tantereilla, onnellisista juh- 
lista sen kukkivissa lehdoissa ja py- 
histä hetkistä sen hartaan kodikkais- 
sa Herran temppeleissä». 

Arvoisat juhlavieraat! Säätiön halli- 
tuksen puolesta haluan kiittää lämpi- 
mästi teitä kaikkia siitä, että olette tul- 
leet tänään juhlimaan kanssamme ja 
siten antaneet tukenne Säätiömme 
toiminnalle. 

Lämpimät kiitoksemme hallinto- 
neuvoston jäsenille sekä entisille että 

nykyisille. Te olette mahdollistaneet 
sen työn, joka 30 vuotta sitten innol- 
la alkoi - tietoa siitä, mikä Inkeri oli, 
on viety ja viedään eteenpäin nuo- 
remmallekin sukupolvelle. 

Kiitos kaikille, jotka olette voimi- 
anne ja aikaanne uhranneet Inkeri- 
läisten Sivistyssäätiömme hyväksi! 

Kaikille teille haluan vielä toivot- 
taa samoin kuin erään Jörg Zinkin kir- 
jan elämänkulkija; 

»En toivo teille elämää, jossa ei ole 
vaivaa ja haasteita. Sen sijaan toivon 
teille / kätten ja sydämen voimaa ja 
siunausta ja sitä, että vilja kasvaa au- 
ranne jäljissä ja että olkien lomissa 
aina vilkkuu kukkia». 




"O/ kiitos, sä Luojani armollinen...» Duettoja 
esittivät juhlassa Sirkka-Liisa Leskinen ja Irma 
Pärnänen. Heitä säesti Sirkka Virtaranta. 



Kohti onnellista huomista 

Kotiin lähtiessään moni juhlavieras 
varmaan pohdiskeli puheenjohtaja 
Keijo Korkan lausumia ajatuksia sää- 
tiön tulevaisuudennäkymistä. 

»Tutkiessani säätiön arkistoja olen 
tuntenut suurta kiitollisuutta niitä 
kohtaan, jotka ovat säätiön perusta- 
neet ja sen työhön osallistuneet. He 
ovat kantaneet huolta inkeriläisten 
vaiheiden tallentamisesta ja inkeriläis- 
ten kulttuuriperinteen vaalimisesta, 
eivätkä saaneet rauhaa, ennen kuin 
saivat tämän työn liikkeelle. 

Kolmenkymmenen vuoden ajan on 
säätiö toteuttanut tarkoitustaan mo- 
nella tavalla. Paljon on tehty työtä ja 
säätiön perustajat ja monet muut ovat 
uhranneet voimiaan sekä tarmoaan 
säätiön tehtävissä ja Inkerin asialle. 
Monet liikelaitokset, järjestöt, yhdis- 
tykset ja yksityiset ovat tukeneet sää- 
tiön toimintaa, jotkut yksityiset hen- 
kilöt jopa testamentanneet jäämistön- 
sä säätiölle. 

Ajan ratas pyörii koko ajan. Suku- 



polvet vaihtuvat, jättävät omat jälken- 
sä ja vievät mennessään tietonsa. 
Myös säätiön perustajat ja monet 
muut säätiön toimintaan osallistuneet 
ovat jo siirtyneet pois tästä ajasta. He 
ovat jättäneet jälkipolville perinnön, 
ja paljon riippuu meistä ja tulevista 
polvista, miten tätä perintöä hoide- 
taan ja vaalitaan. Varmasti löytyy 
edelleen niitä, jotka tuntevat säätiön 
tarkoitusperän omakseen, osallistuvat 
sen työhön, tai tukevat taloudellisesti 
säätiön mahdollisuuksia tarkoituksen- 
sa toteuttamisessa. Tänä päivänä ele- 
tään nopeasti muuttuvassa maailmas- 
sa ja inkeriläisten asioita voidaan lä- 
hestyä ja tutkia vapaammassa ilmapii- 
rissä kuin ennen. 

Inkerinsuomalaisten historiaan tul- 
laan kirjoittamaan uusia lehtiä, jotka 
täsmentävät Inkerin kansan kovien 
kohtaloiden menneisyyttä ja toivotta- 
vasti kertovat myös paremmasta huo- 
misesta, joka kulkee onnellisissa mer- 
keissä ja siunausten saattelemana,» 

Teksti ja kuvat: Marja Mustakallio 

Terveisiä Turusta 



Turusta lähti 55 hengen seurue syys- 
kuussa kohti Helsingin satamaa ja 
Pietaria. Matka oli niin suosittu, että 
kaikki matkalaiset eivät mahtuneet 
linja-autoon, vaan osa porukasta mat- 
kusti pikkubussilla. 

Matka kohti Pietaria alkoi M/s 
Konstantin Simonovilla illansuussa. 
Laivalla saimme nauttia miehistön 
show-esityksistä ja tietenkin toistem- 
me seurasta 

Koska matkaseurueessa oli monia 
turkulaisia, joilla on oma kummiper- 
he Keitossa, oli sovittu, että muutkin 
halukkaat ryhmästämme pääsevät tu- 
tustumaan inkeriläisiin. Osa matkalai- 
sista lähti heti tiistaiaamulla omiin 
kummiperhe isiinsä. Keiton kirkon lin- 
ja-auto saapui keskiviikkona nouta- 



maan muita halukkaita Inkerinmaal- 
le. Keiton kirkkoherra Aarre Kuu- 
kauppi odotti ryhmäämme ja piti pie- 
nen hartaustilaisuuden sekä esitteli 
kirkkoa ja sen toimintaa. 

Etukäteen oli sovittu, että kaikki 
Keittoon tulevat pääsevät myös tutus- 
tumaan inkeriläiseen kotiin. Kirkkoon 
olikin saapunut monia ihmisiä vas- 
taanottamaan vieraita. Näin täysin vie- 
raat ihmiset kohtasivat toisensa ja tu- 
livat tutuiksi. Vain pari tuntia meillä 
oli aikaa viettää yhdessä. 

Lähdön hetki oli liikuttava. Kyyne- 
leet nousivat silmiin eron hetkellä. 
Isäntäperheiden ystävällisyys ja vie- 
raanvaraisuus tekivät suuren vaiku- 
tuksen vieraisiin. Vielä linja-autossa- 
kin matkalla Turkuun keskusteltiin in- 




Joukko turkulaismatkalaisia virkistäytyi Suorannassa kahvilla. 

Turun seudun Inkeri-seura ry 
tiedottaa 



Helsingin Seudun Inkeri-seura ry. 
tiedottaa: 

Joulukuussa ei ole kuukausitilaisuut- 

ta. 
Tammikuussa 28. 1. 1996 klo 14.00 

kuukausitilaisuus . 
Helmikuussa 25. 2. 1996 klo 14.00 

kevätkokous. 



keriläisten kovasta elämästä ja suures- 
ta vieraanvaraisuudesta puutteenkin 
keskellä. 

Monelle matkalaiselle inkeriläisten 
elämänkohtalot olivat melko vieraita. 
Inkeriläiset kyllä tunnettiin suomalai- 
sista sukujuuristaan. Nyt saatiin hen- 
kilökohtainen kosketus ja lisää tietoa. 
Iäkkäät inkeriläiset mummot ja papat 
puhuvat suomen kieltä kuin vettä 
vaan, se tuntui olevan myös yllätys 
monille matkalaisille. Vierailusta jäi 
hyvät ja lämpimät muistot. 

Moni matkalaisista jätti minulle 
osoitteensa, että hankkisin heille 
oman inkeriläisen kummiperheen. Li- 
säksi annoin myös oman osoitteeni 
monelle, jotka haluavat lahjoittaa ta- 
varaa inkeriläisille lähetettäväksi. 
Kummitoiminta sai näin uusia voimia. 

Teksti: Raili Pajula 

Turun seudun Inkeri-seura ry: n 

kummitoimikunnan puheenjohtaja. 



Seuraavat 
talolla klo 14 
26. 12. 1995 

25. 02. 1996 
08. 04. 1996 

26. 05. 1996 
29. 09. 1996 

02. 11. 1996 

26. 12. 1996 



tapahtumat Karjalaisten 
.00, Itäpellontie, Turku. 
Joulujuhla 
Kevätkokous 
Pääsiäisjuhla 
Helluntaijuhla 
Mikkelinpäivän tilaisuus 
ja syyskokous 
Pyhäinpäivän kunnia- 
käynnit muistokivillä 
Joulujuhla 



Inkerikuoro 

Inkerikuoron harjoitukset pidetään 
säännöllisesti joka tiistai klo 16.45- 
18.30. Entiset ja uudet laulajat ovat 
tervetulleita! 



Seukkoseura 

14. 12. 95 klo 13.00, Seukko-seu- 
ran 20-vuotisjuhlat. 

Tervetuloa! 



Joulu juhlista on jaloin 
Sananlasku kertoo yhä, 
että juhlistettu valoin 
joulupäivämme on pyhä. 

Näille jouluih anteille 
kuusen valot silloin loistaa, 
ja ne sydäntalveen tuovat 
meille mieltä aurinkoista. 

Kysyvä ei eksy tieltä, 
usko antaa ihmiselle 
rakkautta, ilomieltä, 
rauhaa maahan jokaiselle. 

Toivo Flink - Eeva Mäkilä: 
Inkerin lasten oppikirja 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA RUOTSISTA 


Frimärksserie 


75 kr 


Bordsflagga 


60 kr 


Nouse Inkeri, grammofonskiva 


25 kr 


Lauri Santtu, grammofonskiva 


25 kr 


Arvo Survo: Omal' maal', kasseff 


50 kr 


Laula kaikki maa, kasseff, Räda 


35 kr 


Karta, von Köppen 


50 kr 


Vykort, Haparanda, fackplatta 


1 kr 


Vykorf, Örebro, minnessfen 


1 kr 


Vykorf, flicka i Tuufaridräkf 


2,50 kr 


Kavajnäl, vapen 


10 kr 


Grafulafionskorf, sforf 


10 kr 


Grafulafionskort, lifef 


10 kr 


Klisfermärke, Ingermanland + Esfland5 kr 


Klisfermärke, Ingermanlands vapen 5 kr 


Tuuli: Inkeriläisten vaellus 


75 kr 


Isien Usko, muisfojulkaisu 


10 kr 


Kemppi: Fenno-lngrian lauluja 


5 kr 


Hammarströnn: Ingermanländarna 
som flydde fill Sverige 


15 kr 


Folkesten: Ingermanländare i 
Väsferäs 


25 kr 



Uija - flykfingflickan frän 

Ingermanland 30 kr 

Himiläinen: Främmande fosferland 50 kr 

Hiiva: Förvisningen 50 kr 

Monahof: Tillflykfen 75 kr 

Ojala: Pifkä kofimafka 75 kr 

Ojala: Suomi näkyy 75 kr 

Kuortti: Kirkossa, keskitysleirillä 75 kr 

Kuortti: Veljeni sofavangif 75 kr 



Miettinen: Inkeriläiset maaton kansa 75 kr 

Sihvo: Inkerinmaalla 75 kr 

Kolomainen: Inkerin toisinajattelijat 25 kr 

Survo: Neljäs tuuli 50 kr 

Survo: Itku Inkerille 130 kr 

Ronkonen: Laps Inkerin 100 kr 

Nevalainen: Inkeriläinen siirtoväki 100 kr 

Mesiäinen: Maria Kajavan pitkä 

taival 110 kr 

Virtaranta: Inkeriläisiä sananlaskuja 70 kr 

Mooses Putron elämäkerta 30 kr 

Iho: Hietajyvä 40 kr 

Alexander Störgren: Mutkainen tie 



vapauteen 


150 kr 


Adressi 


40 kr 


Kavajnäl Ingermanlands flagga 


20 kr 


Metiäinen: Inkerin ev.lut. 




kirkon 350-v. 


50 kr 


Tarra, Inkerin lippu 


5 kr 


Randefelt: Inkeri, Tiekartta 


100 kr 


Randefelt: Keski-lnkeri, Kartta 


100 kr 


Miettinen: Kohtalontie 


150 kr 



Zahharov: Ikuinen kulkuri, Kassett 80 kr 
T-paita 100 kr 

Inkerin ristiviin 450 kr 



Tilauksia ottaa vastaan 

Armas Paakkonen 
Tingsgatan 35 
50253 Boräs 

puh. ja FAX 033-101 988 
Postisiirtotili 626047-5 



